
»DOMOVIM« ČITAOCIMA. 


Mjesto »Doma«, kojega davno već ne dobiste, evo vam 
» Hrvatskoga Naroda «. Kako je do toga došlo, to ćete čitati u 
»Domu«, jer ćete dobiti podpuno 24 broja. 

Ja se rastajem sa svojim i našim »Domom« težka srdca, 
ali se ne rastajem s vama, jer ću se s vama razgovarati i dalje 
po »Hrvatskom Narodu «. Ako vam je drago bilo čitati »Dom«, 
bit će vam jednako drago čitati i »Hrvatski Narod«, i to s tim 
više, kad promislite, što vam kažem: da će vas sada biti preko 
šest tisuća, koji čitate »Hrvatski Narod«, dok »Dom« nije čitalo 
ni polovicu toliko. Kada to prosudite vi, koji ste mnogo puta 
znali pitati: »Hoće li što biti od naše stvari?«, — onda će vam 
biti lakše, jer nas je eto — ipak poslie pet godina dva i tri 
puta više, koji u jednoj misli idemo napried. Nadam se zato 
i molim vas, da »Hrvatski Narod « primite onako rado, kao što 
ste primali »Dom«, pače i još rad je, jer mene ne izgubiste ( ako 
vam je toliko za mene), a dobiste druge prijatelje i dodjoste 
u veće družtvo. 

Na koncu još jedno. Naša Hrvatska Pučka Seljačka Stranka, 
za koju je »Dom«, kako znate, pet godina pisao, — ona će. 
mislim, prije ili poslie opet izdavati ili »Dom«, ili drugi list 
kao »Dom«. To kažu svi, da je potrebno. 

A sada hvala vam svima, a osobito onima, koji su vjerno 
pet godina bili za »Dom« i za one misli, koje ste u njem čitali. 
Hvala vam i opet! Vi ste, mislim, prvi stalni temelj našoj stranci, 
jer vas nije raztepla ni ona bura, koja je dvie godine proti 
Domu« biesnjela; ostalo vas je mnogo: pune dvie tisuće i 
trista! To je vojska. Ne dajte, da se ta vojska raztepe, ■ — bila 
bi šteta, a ne bi ni za vas bilo častno. Držite vazda na umu, da 
nas sada ima preko šest tisuća, a mi se svi ovdje čvrsto nadamo, 
da će nas već do godine biti i deset tisuća. 

U to ime želi vam srećno novo ljeto vaš vjerni 

Ante Radić, 
njekdašnji urednik »Doma«. 

(»Hrvatski Narod«, God. 1S05., Br. 1.) 




Mi ćemo ovako. 

Sada, kad imamo svoju stranku, — sad ćemo se češće raz- 
govarati o tom, kako ćemo. Danas ćemo početi od glave, kako 
i treba, t. j. kazat ćemo ono, po čem se od drugih naših ljudi 
razlikujemo, kao nebo od zemlje, kako oganj od vode. 

Dvie su rieči, koje se danas medju gospodom ne mogu čuti 
bez jedne treće. One dvie rieči — to je život i politika, a ona 
treća — to je borba. Današnja gospoda ne mogu ni misliti na 
politiku, a da ne spomenu borbe: »politička borba« — to je sva- 
kidašnji kruh i zadnjemu novinaru; a da je život borba, — to 
znade kazati već i momče i djevojče, koje još ne jede kruha 
svojim zubima. Borba i borba — to vam je današnji život, a 
osobito politika. 

No tko misli, da je život i politika borba, taj mora svakako 
misliti i to, da mu je sav sviet neprijatelj ili protivnik, — jer bez 
neprijatelja i protivnika nema borbe. Pa i zbilja, kad malo bolje 
pogledamo u današnji život i u politiku, opazit ćemo, da ljudi 
s ljudima živu i vladaju se kao neprijatelji, ili barem kao ljuti 
protivnici. To nije čudo: Borba, boj, rat — to je svejedno. A u 
boju; kad ide za glavu, — onda je sve dopušteno: bori se, kako 
se znaš, potući neprijatelja, kako možeš. I doista — svega toga 
ima u današnjem životu i u politici. Da vam je znati sve pute i 
načine, sve varke, spletke, laži, obsjene, klevete, potvaranja, 
izmišljotine, — i tko bi nabrojio to »moderno« oružje, kojim se 
danas boj bije u životu i u politici? To je strašno, I svi to vide, 
i nemaju druge rieči za sve to, nego slegnu ramenima i kažu: 
»E, što ćemo! Život je borba! Politika je borba! Politička tak- 
tika traži to i to.« Pa i oni, koji se ne služe ni varkom ni lažju 
itd., ali ipak misle, da je život borba, — i oni idu napried bez 
obzira proti svakomu, smišljaju sve moguće, kako će »dopu- 

štenim načinom« protivnika nadvladati i smlaviti, — i ali ipak je 
glavno i njima, da nadvladaju, da pobjede, da budu jači, da 
»izvojšte« ovo i ono: i oni vide oko sebe samo neprijatelje, proti 
kojima se trebai boriti i opet boriti. 

Tako se danas misli, govori i piše svuda po svietu, pa i kod 

nas. 

A znate li, što iz toga izlazi? — Kazat ću vam u njekoliko 
rieči. 

Mi se svi tužimo, kako kod nas ima malo ljudi, koji bi se 
bavili politikom, osobito narodnom politikom. Od tolikih sto- 
tina školanih ljudi: svećenika, odvjetnika, trgovaca itd., nadje 
se samo gdjekoja »nemirna glava«, koja se bavi politikom. 
Zašto? Zato, jer se nikomu ne će u boj. A na sve strane se ne 
samo čuje, nego čovjek i na svoje oči može vidjeti, da je poli- 
tika zbilja boj, i to gadan boj. Još je najmanje to, što čovjek u 
tom boju bude popljuvan i oblaćen, nego mnogomu je otrovan 
cieli život, tako da prolome i dom i narod i ljude i sve. — 
Recite, komu bi se bolje pristojalo, da se bavi politikom, nego 
narodnomu službeniku: župniku, učitelju, sudcu itd? No danas 
je takva politika, da je najbolje, što se ovi ljudi ne bave poli- 
tikom. Ta oni bi se po današnjem načinu morali sa svojim 
ljudima klati! 

U jednu rieč: današnja je politika takova, da pristojni i 
čestiti ljudi često mahnuvši rukom kažu: »Ja se ne bavim poli- 
tikom«. Pa je li onda čudo, da u našoj politici vlada »pustoš« 
t. j. da se nitko ne bavi politikom? — A sve je to za to, što ljudi 
misle, da je politika »borba«, baš prava borba po što po to. 

Ja tako ne mislim, kao što ne mislim ni to, da je život 
borba. No prije nego što vam o tom kažem još koju, reći ću 
vam, kako su ljudi došli na misao, da je život, a osobito da je 
politika borba. 

Možda ste čuli barem ime englezkoga učenjaka Darvina. 
Taj je umni učenjak proučavao sve životinje i najednom se je 
uvjerio i drugima dokazao, da je na ovoj zemlji prije mnogo 
tisuća godina živjelo još mnogo drugačijih životinja, kojima da- 
nas nema ni traga. Iztražujući, zašto su te životinje sve do 
jedne izginule, našao je to, da su izginule zato, što su bile od : 
drugih slabije u borbi za život i obstanak. On je prvi počeo 

otvoreno naučati, da je život borba i da jači kvači, a što je 
slabije, to propada. 

Ova je nauka bila osobito pred 30 do 40 godina »u modi«, 
štono je rieč, te je svakomu bila na jeziku rieč: borba za obsta- 
nak i opet borba za obstanak. K tomu je došlo još ovo: U novije 
vrieme nastale su tolike tvornice, u kojima se izradjivala sva- 
kakva roba. Ta roba nije baš bila skupa, ali kako se je naglo 
počela širiti, kao svaka nova stvar, htio je svatko imati. K tomu 
su se posagradile željeznice, ljudi su s jednoga kraja svieta 
dolazili na drugi i počeli se miešati — tražiti kruha u nepozna- 
tom dalekom svietu, gdje čovjeka nitko ne pozna; a gdje čo- 
vjeka nitko ne pozna, tu se čovjek nikoga i ne stidi, nego radi, 
što može. U jednu rieč: Sviet je pošao za užitkom i dobitkom 
kao nikada prije. Ta i sami ste već čuli rieči, da danas svatko 
hoće da bude gospodin. A to ne ide tako lako, nego se treba 
boriti: treba se školati, treba se učiti, treba tražiti prijatelja, 
treba se okrenuti ovako i onako, — jednom riečju: treba se 
boriti, da stečeš »položaj«, da nadješ mjesto, da se održiš na 
životu. — Tako je bilo u životu u obće, 

A kad pogledamo na politiku, vidjet ćemo ovo: Na cielom 
Zapadu, t. j. u Francezkoj i Englezkoj, nalazimo od starine zbilja 
pravu borbu medju rimskom gospodom i poludivljim ili »bar- 
barskim« pukom drugoga jezika i plemena. Gospoda vladaju i 
zapoviedaju, puk strada i pati. Stotine i stotine godina tovarila 
su gospoda na puk svoje zakone, odredbe, pače mu nametala i 
svoj jezik, tako da je današnji francezki jezik samo pokvareni 
jezik rimski, a i englezki jezik ima svu silu rimskih rieči. Narod 
je tako patio preko tisuću godina, ali se s tudjim zakonima i 
uredbama nije nikako mogao pomiriti. 

Pače ni oni: ljudi iz puka, iz naroda, koji su se pogospodili, 
— mi oni nisu bili zadovoljni, nego je i u njima disao stari na- 
rodni duh i stara tisućljetna mržnja na tudje gospodare. No 
tudjih gospodara nije više ni bilo, jer su rimska gospoda govo- 
rila već isti jezik s narodom, — ali su još ostali stari zakoni. 
Ove je stare zakone trebalo ukinuti, trebalo je narod oslobo- 
diti, trebalo je proglasiti: nema više gospode, svi smo jednaki, 
svi smo braća, svi smo slobodni. — To vam je u malo rieči buna 
ili revolucija na Zapadu, osobito u Francezkoj. O toj ste revo- 
luciji stalno već koješta čuli. 

Iz Francezke se je ovakav duh mržnje proti starim zako- 
nima raširio svuda po Evropi, gdjegod je bilo starih rimskih za- 
kona i uredaba. Ciela je Evropa bila kao u plamenu: sve je 
trebalo porušiti. Zato ni politika od onda pa do danas nije 
drugo nego borba, strašna borba, u kojoj treba da se nješto 
pobiedi i svlada. Tako je nastala ona nesnosna politika, kojoj 
se danas ugiblje svaki pristojan čovjek, koji hoće da živi u 
miru. Treba naime kazati još i to, da se ovakova politika vodi 
ne samo proti njegdašnjim staležima, na pr. plemićima, koji su 
zbilja branili stare krivične zakone, — nego se na isti način 
vodi borba i medju drugim strankama, kao da je jedna stranka 
drugoj smrtni neprijatelj. Sjetite se samo, koliko su se klale 
naše hrvatske stranke. 

Mi za ovakovu politiku nismo, pače mi smo proti njoj. 
Ovakva politika ne samo da ne radi za obće dobro, nego i ne 
može raditi od same svadje i nemira. Ta kod nas, kao i drugdje 
ima »političara«, koji bi se odmah kanili politike, čim bi pre- 
stala svadja. Naši su ljudi tako već na to naučni, da u novinah 
najprije i najviše traže, tko se s kim svadja, tko komu odgo- 
vara i t. d. Drugima je to mrzko, pa za politiku i ne pitaju. 

Ovakova politika nije ni po našoj hrvatskoj naravi. Mi smo 
Slaveni, a Slaveni gledaju na život i na ljude drugačije. Istina 
je, i naš narod zna, da se u životu mora mučiti, — ali ne misli, 
da se mora boriti sa ljudima tako, da bi to bio cieli život, taj boj. 
A moram se mučiti za to, što je tako Bog odredio: što je zemlja 
tvrda, pa ju treba obdjelavati. A što se tiče ljudi i zakona, i mi 
smo imali nad sobom tudje gospodare, - — no ti su gospodari bili 
od nas dosta daleko, pa u nas nema toliko mržnje i ljutine na 
kakve tudjince i zakone, nego se mi više tužimo na zle ljude, 
i to naše ponajviše ljude, koji su nad nama po tudjoj zapovjedi 
vladali. Drugačije je bilo na Zapadu, kako ste čuli. Zato se je 
tamo rodio zao duh, duh bune i revolucije, koja je htjela sve 
porušiti i osvetiti. 

A to nije život. Život je što muka, što užitak, a nije borba, 
koja bi imala koga uništiti, a nas spasiti. Nipošto! Život je za 
sve, svi imadu pravo živjeti. A politika — to je rad, to je posao, 
— • da u životu bude manje muke, a više užitka i radosti. Tako 
mi mislimo, tako i hoćemo. 

( » Hrvatski Narod«, God. 1905., Br. 1.) 

Pučka politika. 

Pučka stranka treba da vodi i pučku politiku. Što je to i 
kakova je to pučka politika, razložit ćemo vam u ovo nekoliko 
rieči. 

Sve su naše novine, osobito u svečanoj kakvoj zgodi, pune 
rieči o »narodu« i opet o »narodu«, a često se još čuju rieči 
»dragi naš i mili naš narod«, ili »mukotrpni i mučenički naš 
narod«. O »junačkom« narodu čujemo sve to manje. Sve su ovo 
ponajviše prazne rieči, ili štono gospoda kažu: to su fraze. Da 
su to prazne rieči, to najvole prigovarati službene ili vladine 
novine. 

No i ove službene novine znadu se kadkada poslužiti nje- 
kojim riečima, koje su mnogo i mnogo praznije od onih, što ih 
znademo čitati u novinama naših stranaka, koje su proti vladi. 
Često naime čitamo u vladinim novinama upravo tako kao i u 
opozicionalnima rieči: »narodna volja« i »politička zrelost i raz- 
boritost naroda.« Ove posljednje rieči osobito ćemo često naći 
u novinama, koje brane vladinu politiku. 

Mi držimo, da su ove rieči tako prazne, da ne znače baš 
ništa. Istina je, ciela Evropa već jedno sto godina govori o 
»narodnoj volji« i to osobito u tom smislu: da narod ima pravo 
kazati svoju volju u politici, u državnom životu t. j. da vlada 
ima vladati po narodnoj volji, — kako narod hoće. Zato narod 
izabire svoje zastupnike, izmedju kojih vladar imenuje vladu 
(ministre), koja je opet odgovorna za svoje vladanje saboru, t j. 
narodnim zastupnicima. I tako vlada, ona svemoguća vlada, 
koja izdaje naredbe i propise, koja ima pod sobom tolike obla- 
sti i službenike, koja ima u svojim rukama tolike milijune, — ta 
vlada nije ništa drugo r.ego prava živa narodna volja. — To se 
može svaki dan čitati u vladinim novinama. U opozicionalnim 
novinama ne ćemo doduše naći toga, da je vlada narodna volja, 
ali ćemo zato naći to: da bi vlada imala biti prava narodna 
volja. 

Sve se ovo vrlo liepo čita i piše, — ali su na žalost sve to 
same prazne rieči. Vlada i narodna volja — to je, kažu isto! 
Tko u to vjeruje?! Nitko! U to ne vjeruju ni same vladine 
novine, koje to pišu. Ta nismo li u posljednjem broju javili, 

kako su one njemačke madžarsko-židovske novine pisale, da 
od seljačke stranke u Hrvatskoj ne će biti ništa?! A zašto ne 
će biti ništa? Čitali ste i to: Zato što hrvatski seljak ne razu- 
mije ništa u politici, nego ide, kuda ga vode činovnici, popovi 
i učitelji, a seljak ni sam ne zna, kuda ga vode! — Treba li 
više kazati? Nije li to dosta, da seljak ne zna, kuda ga vode? 
Može li se onda reći, da je narod izabrao one zastupnike, koji 
sjede u saboru, koji daju zakone i paze na vladu? 

No mogao bi tkogod reći: Ima naroda i osim seljaka. Nisu 
sami seljaci narod: ima tu činovnika, trgovaca, zanatnika i t. d., 
koji ipak nješto više znadu. 

Istina je, sami seljaci nisu narod: ali je istina i to, da i sim 
seljaka ima kod nas vrlo malo naroda, pa mi svi, kad kažemo 
»narod«, mislimo najviše na seljački narod. To je i posve na- 
ravski, jer, kako se računa, a za to baš i ne treba velikoga 
računa, od 100 Hrvata ima 90 seljaka. Kod izbora doduše ne će 
biti tako, jer vi znate, da mnogi seljak nema prava glasa, a ima 
ga gotovo svaki pisarčić. Ipak se može kazati, da i kod izbora 
u banskoj i dalmatinskoj Hrvatskoj ima od stotine izbornika 
barem 70 do 80 seljaka. A seljaci, kako smo čuli, ne znaju ništa 
u politici, »nisu politički školani«, kako kažu one židovsko- 
madžarske novine. 

No prije nego što vam kažem još koju o tom, što narod ra- 
zumije, a što ne razumije, kazat ću vam ovo: Ni mnoga gospoda 
ništa ne razumiju, ili ne razumiju mnogo, pa ipak imadu rieč u 
politici. Ili zar vi mislite, da od onih stotina zastupnika, što ih 
ima u raznim saborima po Evropi, i svaki deseti razumije ono, 
za što je dao težki svoj i vriedni glas? Ne razumije! Ne razumije 
pod suncem božjim ništa, a ipak se drži, kao da razumije, A 
onda se ponosno piše i govori: »Narodno zastupstvo, uvjereno 

0 velikom zamašaju ove zakonske osnove odlučilo je . . .« i t. d. 
»I tako je narodna volja opet odlučno izjavila, da hoće to i to,« 

1 t. d. A što jadna narodna volja za sve to znade?! Ne znadu 
ni oni izabrani, a kamo li bi znao onaj tamo seljak, ili baš 
kramar, trgovac, ili što mu drago! Ne znade, ljudi moji, ne 
znade, i nema štono rieč, ni pojma o svem tome. 

»Pa zašto se to onda tako piše i trubi, da narodna volja 
vlada i t. d.?« Zašto! Zato, što još nigdje ni kod nas ni oko nas 
nema prave narodne ili pučke (demokratske) politike, o kojoj 


se ipak toliko govori i piše. A da me upitate, što je to i kakva 
je ta »pučka« politika, evo što bih vam odgovorio: 

Ima ih, koji misle, da bi to bila pučka (demokratska) poli- 
tika, kad bi sve bilo onako, kako bi htio »narod« t. j. kad bi za 
svaku veliku i malu stvar trebalo pitati sakupljeno množtvo na- 
roda, a bez ikakve brige, hoće li to biti dobro i pametno, što bi 
»narod« tako odlučio. — No ja vam otvoreno kažem ne samo 
to, da to nije pučka politika, nego i to, da takva politika nije ni 
moguća. To dobro znadu i mnogi od onih, koji su za »demo- 
kratsku« politiku, u kojoj bi »narod« imao rieč. Oni dobro zna- 
du prvo to, da narod mnogo toga ne razumije, — ali što za to? 
Recimo mu samo, da razumije, — lakše ćemo raditi, što budemo 
htjeli, a ne ćemo biti odgovorni, jer ćemo uviek moći kazati; 
»Narod tako hoće!« »To je narodna volja!« I zbilja, narod na to 
pristaje. A nije ni čudo. Stotine i stotine godina radile su vlade 
po svietu, što su htjele, ne pitajući naroda. Kad je to narodu 
dodijalo, počeo je narod tražiti, da mu se kaže, što se to radi, 
— pa mu se i kazalo. Dakako, da je narod od svega malo razu- 
mio, — ali tko bi to smio kazati?! Taj bi bio neprijatelj puka. 
Zato recimo liepo: Narode, ti sve to razumiješ, ti za sve to 
znaš, ti sve to odobravaš i hvališ, mi izpunjavamo samo tvoju 
volju, — ta ti si izabrao svoje zastupnike, koji podupiru tvoju 
vladu. — A kad tamo, ni ovi zastupnici mnogo više ne razumiju, 
a mnogi ne smiju ni pisnuti. — I tako njekoliko ljudi radi, što 
hoće, — i to je onda »narodna vlada«, »narodna volja«. 

To nije pučka politika. To je ona ista stara politika, koja 
se penje narodu na ledja, da po njima gazi. To je ona ista stara 
politika, medju četiri gospodska zida, gdje gospoda kuhaju, vare 
i diele, a narodu kažu istom štogod. To je ona ista politika, 
kojoj je narod samo put, orudje i sredstvo. Jednom riečju: sve 
je to još gospodska politika. 

Pučka je politika drugačija. Pučka politika ne traži, da 
narod u množtvu odlučuje o svem pa i o tom, čega ne može ni 
razumjeti, ni prosuditi. Pučka politika traži prije svega to, da 
narod ne bude varan i prevaren. A prva je i najveća prevara, 
kad se narodu kaže, da njegova volja odlučuje, a narod o tome 
nema ni pojma. Tko je za pravu pučku politiku, taj će najprije 
dati narodu slobodu i rieč ondje, gdje ju narod sam traži. Tu 
mu ne kratite rieči, tu mu ne zavezujte usta, tu mu ne tovarite 

tereta, — a nemojte mu pripoviedati o onom, za što i ne pita; 
nemojte ga »usrećivati« »slobodom«, koje ne pozna, nemojte ga 
— varati. 

To je prvo. A drugo je ovo, što traži pučka politika: Na- 
rod treba učiti, da bude što više razumio. U toj stvari slavna 
stara Evropa nije učinila gotovo ništa. Ona već stotinu godina 
nudja narodu slobodu, tura mu u ruke i bombe u borbi za slo- 
bodu, — a ne zna još napisati malo veće knjižice, koju bi razu- 
mio taj narod! Države troše milijune za gospodske škole, a na- 
rodne škole ostavljaju obćini. Što su učinila evropska gospoda 
za to, da milijuni naroda razumiju njihove »ideje« o slobodi, o 
ustavu, o narodnoj vrhovnoj vlasti i t. d. Ništa! Pisati, rekoh, ne 
znadu, da bi ih narod razumio. Govore o puku, o narodu, — a 
ostavili su ga u tami, u kojoj je bio tisuće godina. 

Bez pučke prosvjete u jednu rieč — nema ni pučke poli- 
tike. Dok puk ne bude prosviećen, gospoda će se i dalje 
s narodom samo — igrati skrivača. 

(»Hrvatski Narod*, God. 1905., Br. 2.) 

Naš Zagreb. 

»Je li Zagreb naš?« 

Bome, da me tko ovako naglo upita, ne bih mu znao odgo- 
voriti. Bilo bi mi odmah na jeziku: »Nego čiji bi Zagreb bio, nego 
naš, nego hrvatski?!« — Ali bi mi odmah došli na pamet Židovi, 
madžaroni, slavoserbi, čisti, socijalisti, — i još ciela četa svega i 
svačega i odmah mi se nude na jezik rieči: »Ne, bome nije naš 
taj Zagreb! Da ga vile ponesu preko 100 kilometara na sjever, 
tamo preko Drave, — posve bi dobro i tamo pristajao i nitko 
se ne bi čudio, kako je tamo taj grad došao, jer nitko ne bi 
poznao, da je to hrvatski grad, i to glavni grad . . .« 

No kad opet dalje promislim, vidim, da nije tako. Ne, nije 
nipošto! Da u Zagreba nema ništa osim Jelačićeva trga i Kap- 
tola — ne onih kuća i onoga kamena — nego da nema ništa 
drugo, nego onaj naš narod iz zagrebačke okolice, one različne 
naše nošnje, onakve liepe biele i crvene, kako ih je Bog stvo- 

rio, ili bolje: kako ih je hrvatska naša žena svojom mukom izra- 
nja — da nema ništa drugo osim toga, Zagreb bi već po tom 
bio naš i samo naš, samo hrvatski. Ne, toga nigdje na svietu 
nema, što u Zagrebu prije podne: onaj naš sviet iz zagrebačke 
okolice, ona naša lica i mužka i ženska, onaj naš govor i razgo- 
vor — toga nema nigdje, to je naše i samo naše. I tudjinci se 
tome čude i rado to gledaju, ali bies ih neka nosi! Što je nama 
stalo za tudjince, koji taj naš trg gledaju kao čudo, jer toga 
nigdje nisu vidjeli! Nije to nama milo i drago zato, što se tomu 
tudjinci čude, nego nam je milo i drago zato, što je naše. Nigdje 
na svietu nije seljak ostao toliko svoj kao hrvatski seljak oko 
Zagreba: to je onaj pravi koreniti Hrvat, koji će i ostati Hrvat 
i onda, kad već cieli sviet postane Židov i Švaba, — ako je to 
već svietu sudjeno . . . 

A nije u Zagrebu samo to. Istina je, Zagreb je pun »nasla- 
ganoga kamenja«, t. j. pun je kuća i palača, koje nisu naše, jer 
im naši ljudi nisu gospodari; ima u njem dosta novaca, koji nisu 
naši, — i ako su dobrim dielom izašli iz našega žepa i naših 
žuljeva; ima u tom Zagrebu i dosta ljudi, t. j. gospode, koja nisu 
naša, jer ne samo da na nas ni za nas ne misle, nego gdjekoji 
već i ne znaju hrvatski, a gdjekoji i proti nama misle. Sve je to 
istina, — ali to nije sve, što Zagreb ima. No nemojte misliti, da 
ću vam sad nabrajati sve ono, što je u Zagrebu hrvatsko. Ne ću, 
jer ne bih bio tako brzo gotov. Jedno ću vam samo kazati, i to 
ovo: Zagreb je danas jedino mjesto na svietu, gdje ima ljudi, koji 
misle na čitavi i za čitavi hrvatski narod. I ako tomu dodje mi- 
sao na čitavi naš narod, taj će doći u Zagreb, taj mora doći u 
Zagreb, jer će inače njegova misao poginuti. 

Eto, to vam je Zagreb, i zato je on naš. Imamo mi i drugih 
gradova, koji su možda koliki je i Zagreb: Eno vam Rieka na 
moru, eno vam Osiek, eno vam Spljet, pa Zadar, Sarajevo, Du- 
brovnik, pa ako hoćete i Suboticu preko Drave, — ali nijedan 
nije Zagrebu par, jer se ni u jednom tom gradu ne misli i ne radi 
za čitav naš narod. Tako je naš udes odlučio, da je Zagreb po- 
stao i srce i mozag našega narodnoga života: u njemu se radja, 
u njem i spava naša narodna misao, Zagreb je naša glava. 

A drugačije, sudeći po svem, nije ni moguće, t. j. nije mo- 
guće, da domovina ne bi imala glave. Tako već jest u svietu, 
pa mi sad ne ćemo da iztražujemo, zašto je tako. Evo Francezi 

imaju svoj Pariz, to je njihov mozag, njihova glava. I koliko 
Francezi komandiraju po svietu, — to komandira njihov Pariz. 
Pariz komandira cieloj Francezkoj: Što se u Parizu ne rodi, to u 
Francezkoj ne živi. Mir u Parizu — mir u Francezkoj; buna u 
Parizu — buna u Francezkoj; svjetlo u Parizu — sjaj po 
Francezkoj i po Evropi. To se zove glava. 

Zagreb već dugo Hrvatskoj ne komandira, to je istina, — 1 
to je zlo, kako se po svem vidi. Naši ljudi izvan Zagreba ljute 
se na Zagreb, grde ga, pače ga i kunu: »Nesrećni i prokleti 
Zagreb!« I već se dosta ljudi pobunilo proti Zagrebu: da je u 
njem sve mrtvo, sve gnjilo, sve zavadjeno i t. d. Ne prigova- 
ramo, samo dodajemo: Kako može biti bolestan cieli čovjek, 
tako može biti bolestna i glava. To se zna. A znade se i to. 
Kad čovjeku nije zdrav želudac, boli ga najprije glava. Drugim 
riečima: Kad je bolestna domovina, bolestan je i glavni grad. 

A naša domovina nije već dugo zdrava, jer narod spava i 
driemlje, ili se muči bez pameti, bez razbora i reda: Zagreb je 
sam, i zato se čini, da nije naš. U narodu nema života, pa je i 
glava mrtva, pospana. I zato je Zagreb kriv toliko, koliko i 
ostala domovina. Neka se narod počne micati, — i Zagreb će 
biti drugačiji. To je kao na dlanu, pa će tako i biti. 

Od nekoliko nedjelja ima Zagreb nove viećnike i novoga 
načelnika. Nije to Bog zna što, — ali je ipak nješto, korak na 
dobro. No posve dobro ne će biti dotle, dok se cieli narodni 
život ne gane napried. A kad se gane, morat će i Zagreb, pače: 
Zagreb će biti prvi. To mi čekamo, pa ćemo i dočekati. 

f» Hrvatski Narod «, God. 190 5., Br. 3.) 


Naši protivnici. 

Kad bi sudili po tom, koliko protivnika ima naša seljačka 
stranka, i kakvih sve ima, morala bi nas brzo proći volja, da 
nastavimo svoj posao. A dvie su vrsti tih naših dušmana. Jedni 
su proti nama za to, jer su u obće proti svemu novomu, a oso« 
bito u politici. Oni misle evo ovako: Bože moj, ta nije li već 
dosta stranaka, pa šta nam još treba novih! Pa da je još jedna, 


nego odmah tri, četiri nove! Stari nisu mogli ništa, gdje ništi 
imali nego tek dvie opozicionalne stranke, koje su se medju- 
sobno klale i krvarile, a šta će tek sada biti, gdje se uz stare 
stranke osnovaše još tolike nove. Ta to će biti pravi Babilon, 
i sam Bog dragi neka znade, što će sve iz toga još nastati. A sve 
to u isti mah, kad se dvie velike opozicionalne madžarske 
stranke složiše u jednu, i kad ciela madžarska opozicija zajed- 
nički stupa u izbornu borbu proti Tisinoj većini. 

Protivnika, koji tako govore ima jako mnogo, no ti baš 
nisu pravi naši dušmani. 

Ima naime još jedna druga vrst naših protivnika, a to su 
oni, koji biesne protiv nas za to, što smo mi seljačka stranka! 
Da smo kakova god druga stranka, oprostili bi nam, ali seljačka 
stranka, to ne ide! 

Onim prvim našim protivnicima ne treba ni najmanje da 
se čudimo. Ta mnogi je od njih dvadesetak, tridesetak godina 
proživio u tom našem zlu, u toj neprestanoj borbi na život i 
smrt medju dvjema opozicijama. Svi ti misle, da naša nesreća 
baš otud i dolazi, što opozicije nisu bile složne. Prirodno je 
dakle, da su svi ovi protiv nas, jer kad su i dvie opozicije bile 
previše, kako će tek biti, kad bude toliko novih stranaka, pa 
se počnu klati sad medju sobom sad opet sa starim strankama 
»No to će tek biti nešto! Pa da nismo mi Hrvati najnesretniji 
narod na svietu! Takav mali narod, a toliko stranaka! Sad će 
tek Madžari s nama moći raditi, što budu htjeli!« — Tako od 
prilike misle ti naši protivnici, a ima ih medju njima, koji zbilja 
jako pošteno osjećaju za narod, ali koja hasna, kad ih ne možeš 
uvjeriti, da imaju krivo. 

Uzalud im dokazuj i ovako i onako, uzalud im govori, 
da je sve zlo naše otud, što su se gospoda natezala za kožu 
narodnu, a narod je stajao u kutu. Tako je sad ovaj potegnuo 
narod za sobom, sad onaj, a za prave njegove potrebe nitko ga 
nije ni pitao. Svak je u svojoj glavi izmislio, što tobože narod 
treba i hoće, i eto gotova programa. Sad je trebalo samo ljudi, 
koji će što jače moći vikati: Ljudi, to je ono pravo, što mi govo- 
rimo! Naš program, to je pravi program! Taj program izvadio 
je naš neumrli učitelj iz srca naroda! Živio naš učitelj! Slava 
mu! Izdajica, tko ne ide s nama! — I kavga i nevolja gotova. 

Bilo je naime i takovih, koji su opet za drugim učiteljem 

išli, pa su držali, da oni imadu pravo, i da je njihov program 
onaj pravi. A držali su to tim više, jer je na njihovoj strani bilo 
više trieznijega i učenoga svieta, pa kako da se sad oni dadu 
onim vikačima, koji drugo nisu ni znali nego vikati i grditi. 

Tako se je moglo dogoditi, da sve tri stranke, i obadvie 
opozicijonalne i vladina kroz trideset godina trubile svemu 
svietu i u sav glas, da je narod s njima, i za taj su se narod 
klale i otimale, a naroda ni poznale nisu. 

Narod bio je za te stare stranke kao neka niema stvar, 
bez vlasnika i ko prvi dodje i uzme stvar, njegova je. Zato se 
dosad drukčije nije ni govorilo nego samo: Narod je naš, narod 
je uz nas! Nikomu nije palo na pamet, da kaže: Mi smo uz narod, 
mi smo s narodom. 

Tu je, vidite, ta golema razlika izmedju dosadanje gospod- 
ske politike i naše seljačke politike. Koje čudo onda, što nas 
starija gospoda ne mogu razumjeti, i što su protiv nas. 

Sasvim drugačije je s onima, koji su protiv nas za to, jer 
smo mi za seljačku stranku. I oni se slažu s onom starom go- 
spodom u tom, da je narod stvar, ili bolje, nekakvo mnoštvo 
bez misli i duše, koja uviek treba vodju. Ali dok su oni prvi 
protiv nas za to, jer ne mogu spoznati prave razlike izmedju 
sebe i nas, i drže, da mi nismo ništa više za narod nego što su 
oni, i da nam ne bi trebalo stvarati nikakve nove stranke, to 
oni drugi biesne proti našoj stranci, poznavajući sasvim dobro 
svu onu golemu propast, koja nas dieli. 

A da nas ne bi netko krivo razumio, reći ćemo odmah 
ovdje, da je i medju starijom gospodom sva sila ovih drugih, a 
opet da medju mladjim našim protivnicima ima mnogo takovih, 
koji misle isto tako pošteno za narod, kao i mi što mislimo, 
samo drže, da njihov put sigurnije vodi cilju. 

Rekli smo, da oni drugi, koji su proti našoj stranci, jer je 
seljačka, dobro poznaju razliku, koja je medju nama, i baš za to 
i jesu proti nama. Da smo koje god drugo ime uzeli, ne bismo 
bili krivi u njihovim očima, ali da politiku vode seljaci! Da i 
seljaci imaju rieč, da i oni odlučuju u javnim poslovima, to ne 
smije da bude! Ovaj glupi, lieni, zamazani, otrcani seljak da 
izadje iz svog kuta, u kojem je stotine godina stajao, sretan i 
zadovoljan, ako ga je gospodsko oko koji put pogledalo — pa 

da kaputašu soli pamet! * — Jok! Odmah u početku treba tu 
seljačku stranku udušiti, jer poslije zlo! 

Ljudi, eto, to su naši pravi protivnici, i nema oružja, koje 
oni ne će protiv nas upotrebiti, jer znadu, da je to borba na 
život i smrt. I čim koji od tih seljačkih dušmana više živi o 
tudjoj muci, tim će se žešće dići protiv ruke, koja ga hrani, 
jer se boji, da mu se ne će oduzeti, što krivo i bez zasluge 
uživa. A to su vam isti oni ljudi, koji svagdje viču protiv nasilja, 
i sada tobože svom dušom pristaju uz ruski puk, koji se diže 
proti svom caru i proti silnicima, njegovim doglavnicima, ali 
sami u svojoj duši slobode nemaju. 

Svi su oni za slobodu iz daleka, ali svoje vlasti nad naro- 
dom ne puštaju iz ruku, a kad se nadje netko, i ustane za pravo 
i slobodu vlastitoga svoga naroda, svoga seljaka, težaka puča- 
nina, onda s njim u Lepoglavu ili u Stenjevac. 

To je rekao jedan — čitat ćete o tom na drugom mjestu — 
a tako misle mnogi i mnogi drugi — i oni, koji su njegovi ne- 
prijatelji, i oni, koji su njegovi protivnici. Strah od seljaka, pa 
onda priezir prema svemu, što je seljačko — to su vam, ljudi, 
ta dva najveća neprijatelja seljačke stranke. 

Ista vam je to stvar, koja je bila i kod osnivanja radničkih 
stranaka. I onda je gotovo sve što se je zvalo gospodin, ustalo 
kao jedan čovjek protiv nove stranke i njezinih zahtjeva, a 
ustalo je za to, jer su se gospoda bojala radnika i prezirala su ga. 

Radnici su to, hvala Bogu, preturili i danas se u mnogim 
državama i te kako sluša njihova rieč, i društvo se i država 
upravo natječu, kako će bolje zadovoljiti radničkim potrebama. 
Pače i sva sila gospode u radničkim je strankama, a u nekim su 
državama dapače ti strašni nekad socijaliste i na vladi, i 
nikomu to danas nije više čudno. 

Za to nema straha, da ne bi isto tako i seljačka stvar 
pobiedila sve svoje, pa i najljuće dušmane. Samo treba da mi 
budemo pametni! Seljačka snaga, koja će bit velika, samo kad 
se složi i okupi, i zdrava seljačkoga puka moraju pobiediti, a 
i pravo je pobiede. Ta i sami naši protivnici ne mogu a da ne 
priznadu, da su Hrvati narod seljački. Ako je tomu tako, e onda 
nema druge, nego da taj narod i vodi seljačku politiku. — I samo 
glup čovjek može u Hrvatskoj slati seljačku politiku u Lepo- 
glavu ili Stenjevac. 

Naša će se stranka već pobrinuti kod izbora, da seljački 
izborni kotari ne pošalju takove neprijatelje seljaka u hrvatski 
sabor, pa neka onda u kutu nikomu na putu razmišljaju, kako 
ti seljaci ipak nisu tako bedasti, pa da na svojim ledjima dižu 
svoje krvne đušmane. 

Ljudi, ima nas hvala Bogu, pa se ne damo! 

(» Hrvatski Narod., God. 1905.. Br. 4.) 


»Oni tako samo — kažu !« 

Koliko se puta čuju i čitaju ove rieči, kad je govor o bla- 
ženim našim strankam: »Madžarom samo kažu, da brane na- 
godbu, a kad tamo, — oni dopuštaju, da se radi proti nagodbi. 
Oni samo kažu, da su narodna stranka, a kad tamo . . .« 

Tako govore i pišu jedni. Drugi se opet javljaju: »Obzo- 
raši samo kažu«, da su proti nagodbi, a da ih Madžari puste 
na korito, odmah bi bili za nagodbu.« — »Čisti starčevićanci 
samo kažu, da su proti madžaronima, a u istinu zajedno s njima 
rade i pomažu jedni drugima.« — »Klerikalci samo kažu, da su 
i oni za program stranke prava, a kad tamo, njima je nješto 
posve drugo pred očima.« — »Gospoda od seljačke stranke samo 
kažu, da su za seljake, a kad tamo, oni sebi seljačkom mukom 
pune žepove, piju kavu i puše fine cigare po kavanama.« — »Svi 
ti skupa samo kažu, da su opozicionalci, a u istinu su sto puta 
gori od ikojega madžarona, gori su od istoga Khuena. Ciela ta 
tobožnja opozicija nije ništa drugo nego gola khuenovština. 
Khuen je bio pravi svetac prema njima.« 

Živa je istina, da se ovako medju nama govori i još više 
piše. Ja bih vam mogao rieč po rieč izpisati mnogo toga iz 
naših novina, pa biste se sami uvjerili. 

A što bi na to čovjek rekao? — Svakako se mora reći, da 
je to zlo. Zlo je, ako je to istina, što novine tako pišu, A zlo je 
i to, ako nije istina. — »Ako nije istina«, reći će tkogod »onda 
su naši novinari klevetnici, ništarije, koje se ne znadu drugačije 
ni braniti ni raditi za svoju stvar, nego ovakovim lažima, koje 
sramote i pojedine ljude i narod. A ako je sve to istina, ili ako 

je barem glavno istina, onda jao i naopako za nas: onda naše 
stranke nisu drugo, nego lopovske družbe, koje baš po dogo- 
voru narod varaju i tudjincu ga i mogućnicima izručuju na mi- 
lost i nemilost, ili kako se još kaže: »narod i domovinu proda- 
vaju« — samo da njima bude dobro.« 

A drugi će tko reći: Do biesa i politika! Da sam Bog, slava 
mu i dika budi, sadje s neba i počne se baviti politikom, evo 
moje glave, ako mu za tri dana ne će reći, da je u dogovoru 
s madžaronima, da se je prodao, ili da sve to radi samo zato, 
da si napuni džepove. Ajde do biesa! Tu već nema čovjeka, 
koji nije oblaćen i popljuvan. Kakvagod ništarija, koja i sama 
znade, da je ništarija, — taj u sav glas bez obzira viče na po- 
štene ljude, ako nisu od njegove stranke: Lopov, nitkov, pro- 
dana mješina, — ti bi morao sjedjeti u Lepoglavi! Ciela ta poli- 
tika nije drugo, nego ciganski vašar i još gore.« 

I tako dalje, — ne ću da vam više nabrajam, što ste možda 
i sami čuli. Reći ću vam radje redom, što o tome mislim. 

Bila sad istina, ili ne bila, što naši ljudi jedni drugima pri- 
govaraju, da »tako samo — kažu«, jedno je svakako istina, i to 
ovo: Oni, koji tako govore i pišu, oni stalno očekuju da će im 
to barem tkogod vjerovati, što govore i pišu. Ta znate i sami, 
da svaki lažac smišlja takvu laž, koja se dade kako tako vjero- 
vati; a kad mnogo ljudi istu stvar govori, onda je to ili istina, 
ili je takva laž, koju sviet lako vjeruje. Kad sviet ne bi vjero- 
vao barem nješto od toga, kako naši političari jedni druge časte, 
nego kad bi se proti tomu digao sad ovaj, sad onaj: »Ljudi božji, 
nemojte sa lažima hraniti!« — onda bi to prestalo. 

No ako je tako, onda se pita: A zašto naš sviet tako lako 
vjeruje, da naši političari to i to samo kažu? — Ta promislite: 
Kada tko ore, ili kopa, ili drva ciepa, ili samo hoda ovamo ona- 
mo i — ne bi li bio lud, tko bi rekao: »A, što! Taj samo kaže, 
da ore, a ne ore!« Je li, bila bi ludost kazati što takova? Kada 
se dakle našim političarima prigovara, da oni tako »samo kažu«, 
to ne znači drugo, nego to, da oni drugačije misle, a drugačije 
govore i pišu. I to, vidite, kako smo razložili, naš sviet vjeruje: 
da naši političari drugačije misle, a drugačije govore. 

Zašto to narod vjeruje? — Bože moj! Zato vjeruje, jer ništa 
lakše nego to vjerovati. Ta tko danas hoće komu dobro, i to 
badava? A naši političari dolaze pred narod, ili pišu u svoje 

novine da se oni »za narod žrtvuju« t. j. da bez ikakve svoje 
koristi, pače na svoju štetu za narod rade, pa stradaju, bore 
se i t. d. Na to ne ću reći više, nego samo ovo: Težko to naš 
narod vjeruje, — onaj narod, koji je čuo samo to, da se je jedini 
Sin božji ovako žrtvovao za ljude, a nitko drugi. Ta i narod 
znade da danas riedko tko hoće komu dobro za badava i u 
maloj stvari, a kamo li da bi se za narod baš žrtvovao, A kad 
k tomu stanu još novine pisati, da su političari lopovi, da poli- 
tikom pune samo sebi džepove, da uzmognu »pušiti fine cigare« 
i što sve ne — onda se to još lakše vjeruje.« 

Naravski, dok je ovako, ne može biti ni govora o kakvom 
političkom radu. Zato, ako hoćemo da u toj stvari bude bolje, 
treba da narod drži na pameti prije svega ovo: 

Ima ljudi, koji ne mogu gledati krivice, pa makar njima i ne 
bilo krivo. Svatko od nas pozna barem kojega takvoga čovjeka. 
Takvi će se ljudi, ako što dočuju za politiku, stalno i baviti poli- 
tikom i to bez ikakve svoje koristi. Drugo je pitanje, hoće li tko 
od njihove politike imati koristi. — No uza to je stara stvar, 
da su ljudi radi politike dobivali čitava imanja, da su postali 
slobodnjaci, plemići, grofoci itd., pa i danas postaju. I može se 
dogoditi, da čovjek pošteno radi, pa dobije za svoju politiku 
nagradu. Ali se može dogoditi i to, pa se i dogadja, da ljudi i 
s politikom špekuliraju, kao i s drugom stvarju. No kako se špe- 
kulanti lako poznaju, tako se lako poznaju i politički špekulanti' 
tako se lako poznaju, da toga ne treba posebice ni pokazivati, 
jer to svatko vidi. No kad je govor o političkim špekulantima., 
onda se gotovo samo po sebi razumije, da to mogu biti samo 
pojedini ljudi, a nipošto ciela stranka. Kad bi se gdje našla 
takva stranka, pa bilo u njoj samo pet ljudi, — - to bi bila stra - 
hota, to bi nili gotovi razbojnici. Zato se ne može vjerovati, da 
igdje ima takva stranka, pa je stalno, da takve stranke nema ni 
kod nas Hrvata. Ako ipak koji naš čovjek vjeruje u to, da je 
ova ili ona naša stranka »prodala« narod, ili da politikom trguje 

krivo je tomu to, što mi nemamo prave politike, pa naši ljudi 
u svom biesu često i ne misle, kako ludo i nepravedno govore 
i pišu. 

.^ ru _g°i što treba da drže na umu i naši političari i naši 
novinari, a osobito naš narod, jest ovo: 

Nije dosta samo dobro misliti i dobro željeti »dragom na- 

rodu.« Koliko puta učini čovjek zlo, a mislio je dobro! A u poli- 
tici vriedi to trostruko. No naš narod znade i vidi na žalost, da 
njemu malo tko misli i želi dobro, pa je već zadovoljan, ako čuje, 
da mu tko samo misli i želi dobro; i ne samo, da je zadovoljan, 
nego još i zahvalan onomu, tko mu dobro misli, i odmah bi ga 
proglasio svojim dobročincem. Takav je svatko, tko je u velikoj 
nevolji, a naš je narod već stotine godina u takvoj velikoj ne- 
volji. To mi svi znamo i svi se po malo po tom i ravnamo, t. i. 
svi mi vrlo rado govorimo »dragomu našemu narodu« liepe rieči 
pa kako rieči mnogo ne koštaju, — mi se natječemo u riečima 
tko će »milomu i dragomu narodu« ljepše reći i više mu obećati. 

I to je naše zlo, te naše tolike rieči. Jer kad nas jedan vidi, 

da drugi »dragomu narodu« više obećaje i ljepše govori, — mi 
se već bojimo, da će »dragi narod« ići za drugim, a ne za nama. 
Što sada? Kad više liepih rieči ne možemo smoći, onda nema 
druge, nego da narodu kažemo: »Narode, ne vjeruj, jer oni 
tako samo kažu!« 

Eto vidite, tako vam je to. I bit će tako sve dotle, dok na- 
rod bude držao, da je za politiku dosta samo ono i misliti, što 
se govori, t. j. da je dosta iskreno misliti i željeti. Naravski, to 
je prvo i bez toga nema ništa, — ali samo to nije dosta, nego 
treba još i htjeti i znati. Ali za to naš narod još malo pita, jer 
je ono, kako rekoh, zadovoljan za sada i s tim, da mu tko dobro 
samo misli i želi. Vidi se — s malim je zadovoljan . . . 

(» Hrvatski Narodu, God. 1905., Br. 4.) 


Stari strah -- bez razloga. 

Čitali ste u posljednjem broju »H. N.«, kako se je u hrvat- 
skom zagrebačkom saboru čula rieč: da je naše pisanje pogi- 
beljno, te da bi moglo donesti nesreće, ako mu se ne stane na 
put. To je rekao zastupnik starčevićanske stranke prava, g. 
Mile Starčević, a složio se s njim i zastupnik bošnjački, g. Šilo 
vic »madžaron«. G. Starčević rekao je onu rieč, govoreći proti 
našoj pučkoj seljačkoj stranci, a i čitao je nješto baš iz ovoga 
našega »Hrv. Naroda«, pa se eto to najviše i tiče naše stranke 

i našega lista. Zato ćemo o tom kazati, koliko treba, da nas ona 
gospoda uzmognu razumjeti. Mi znamo, da ovo ne će biti dosta, 
te ćemo se mi još dugo morati braniti proti ovakovomu i druga- 
čijemu krivomu mišljenju. Ali zato tu i jest stranka, da razlaže 
i brani svoju misao. 

Spomenuta gospoda zastupnici kažu, da je naše pisanje po- 
gibeljno zato, što mi narod bunimo, veleći, da gospoda narod 
varaju. 

Na to treba najprije odgovoriti ovo: Vrlo je to stari prigo- 
vor i stara tužba, da je pogibeljno narodu pisati i govoriti ovo 
i ono, osobito o gospodi. To je stari strah pred narodom. I mi 
vrlo rado priznajemo, da taj strah nije bio svagda bez razloga, 
jer mi znamo, kao što znadete i vi, da se krivci imadu za što 
bojati. A da je bilo krivaca, koji su narodu bili krivi, pa su se 
za to i bojali, to znade svatko, tko i koliko znade, što je i kako 
je prije bilo. Sve su to stare stvari, pa se mi samo čudimo, kako 
se još dan danas može ovako govoriti: »To je pogibeljno, — 
tomu bi se moralo na put stati!« I drugdje su tako govorili, 
davno Se tako govori, — ali ova stvar ide ipak svojim putem, 
t.. j. narod se uči, narod se upućuje i diže za svoje dobro i svoju 
korist. I zato mi u tom ne vidimo pogibelji. 

Ali pravo govoreći dužni smo kazati i to, zašto se ova go- 
spoda ipak boje. Mi se doista, kako rekosmo, čudimo i jednomu 
i drugomu gospodinu zastupniku, i to ponajviše zato, što su obo- 
jica seljačka djeca, pa se tako strahovito boje svoga naroda. 
Mi ne ćemo više kazati, nego samo to, da je to dosta žalosno, 
ne ćemo dalje iztraživati, zašto baš ovaj i jedan i drugi tako 
govori, jer nam se čini, da oni tako samo govore, a da ih za 
dušu pograbimo, nama se čini, da bi se oni sjetili sve nevolje 
od malih svojih nogu, pa kad bi sve dobro promislili, — oni se 
ne bi bojali svoga naroda, nego bi i sami koju to rieč rekli proti 
krivici, koja narodu ne dade živjeti . . . No kako bilo, mi držimo, 
da ova gospoda govore samo ono, što su čula od druge gospode. 
A druga se mnoga gospoda zbilja boje naroda, a imadu za to i 
razloga, i to ne radi toga, što bi bila kriva, nego i radi jedne 
druge stvari. Čujte samo: 

Gospoda kažu, da narod ne zna mjere ni granice, kad »po- 
bjesni«, pa može načiniti zla i nesreće. — To je istina. No istina 
je i to, da nijedan čovjek ne zna mjere ni granice, kad »pobje- 

sni« te da svaki čovjek može načiniti zla i nesreće. Ali za to ne 
treba čovjeka tjerati na bies! — »Pa da, to i mi kažemo: Ne 
treba naroda »buniti!« — 

O »buni« ćemo još koju kazati, a sada nješto drugo, i to 

ovo: 

Kad se narod diže na svoje dobro i za svoju korist, treba 
dvie stvari dobro razlikovati, treba naime razlikovati zakone i 
ljude. Da se to bolje razumije, prosudite na pr. ovo: Dodju k čo- 
vjeku šerežani, žandari s ovrhovoditeljem i traže, da plati porez, 
a čovjek nema. Sad se može dogoditi, da će i šerežanima i žan- 
darima i samomu ovrhovoditelju srce pucati, kad vide, kako 
djeca plaču i cvile, jer im se uzima, recimo, jedina kravica, — a 
ipak oni tu ne mogu ništa pomoći, jer je takav zakon: platiti 
se mora. — Ili evo drugi primjer: Župnik pobire od svojih žup- 
ljana, što ga već ide od starine: on vidi, da je mnogomu težko 
dati i da bi župnik mogao živjeti i bez toga, — ali on ne smije 
toga pustiti, jer je on prisegao, da će župničke dohodke čuvati 
i braniti. Mnogi je dobar čovjek, pa bi za svoju osobu sve pu- 
stio, pa makar i teže živio, — ali što će onaj, koji iza njega 
dodje? Jednom riečju: Takav je zakon, tako je to uredjeno od 
starine, takve su naime uredbe, — ■ a ljudi su dobri. — A ima još 
više primjera. Može se dogoditi, pa se je već i dogodilo, da oni 
najviši gospodari, pa i sami vladari vide, da su zakoni pre- 
strogi, da ova ili ona uredba nije pravična, — zakon je zakon, 
ili je to tako od starine, pa se to najedanput ne može promie- 
uiti, jer bi u jedan čas stotine ljudi bilo oštećeno i prikraćeno. 

Jednom riečju: drugo su zakoni i uredbe, a drugo su ljudi, 
koji po zakonu vladaju i upravljaju; zakoni i uredbe mogu biti 
loše, a ljudi mogu biti dobri. — - No recimo, da ni ljudi nisu dobri, 
teško bi bilo štogod bolje, kad bi mjesto loših ljudi došli dobri 
ljudi, a zakoni bi ostali isti. 

Zašto ovo razlažemo? — Zato, što narod većinom ne ra- 
zlikuje ljudi od zakona, pa je radi toga doista bilo već dosta 
zla i nesreće, jer je narod znao dosta puta svoj bies izlijati na 
ljude, pa ipak je sve ostalo, kako je i bilo. I to je ono, čega se 
gospoda i danas boje od naroda, naime, otvoreno govoreći: go- 
spoda se boje, da će narod navaliti na gospodu, pa eto zla i ne- 
sreće! Ili, ako narod ne će baš navaliti na gospodu, ne će gospodi 

ništa vjerovati, pa se s narodom ne će moći ništa početi ni 
dokončati. 

Mi i opet rado priznajemo, da je svega toga bilo i da je to 
zlo. No mi ujedno kažemo i to, da je toga najviše bilo onda, kadr 
za narod nitko nije mario, kad naroda nitko nije učio, ili kako 
bi gospoda rekli: kad naroda nije nitko »bunio«; a od kada se 
za narod pišu knjige i novine, od kada medju narod dolaze pro- 
sviećeni i školam ljudi, — od onda ima toga sve to manje. 
Kad se je za Matije Gubca digla ciela seljačka vojska, te poči- 
nila toliko zla, a narodu nije ništa pomogla, — onda još nije 
bilo ni »Doma«, ni »Hrv. Naroda«, a ni pučkih skupština. A kad 
mi danas narodu ovako razlažemo: da se zakoni i uredbe ne 
mogu promieniti u jedan čas; pa kad dodajemo, da narodu ne 
će biti lakše, ako se rieši ovoga ili onoga nepovoljnoga upravi 
telja, doklegod zakon ostaje isti; ako mi uza to javno, jasno i 
otvoreno stavljamo u svoj program, da ćemo raditi za dobro na- 
roda mirnim načinom, — • onda je po našem mišljenju ovakav 
stari strah bez razloga. U programu naše stranke piše i to, da 
je naš narod i sam više sklon »mirnom razvoju i napredku, te 
dapače za volju miru često i strada«. Zato će i naša stranka 
nastojati, da »sve ono, što hoće, provede mirnim, naravskim 
razvojem. No budući da se mirni i naravski razvoj i napredak 
može znatno pospješiti »temeljitom i slobodnom prosvjetom puč- 
kih slojeva naroda i povećanjem blagostanja«, — naša je prva 
briga, da narod prosvietimo i da mu pomognemo doći do blago- 
stanja, t. j. do ljudskoga življenja. Naravski je, da u tom poslu 
dodje govor na sve naše prilike i neprilike, pa da padne i koja 
oštra i nezgodna rieč. To mi sve rado priznajemo. Ali nikako 
ne priznajemo, da mi tim narod »bunimo«. Toga ne priznajemo, 
i zato nam je krivo, pa to i zamjeramo onoj gospodi zastupni- 
cima, što kažu, da bi našemu pisanju trebalo »na put stati.« 
To ne može drugo značiti, nego to, da nam državni odvjetnik 
počne plieniti list, pa se takvoj pomoći doista nismo nadali od 
jednoga Starčevića. 

Trebalo bi još odgovoriti na ono, što su gospoda rekla, da 
mi pišemo, kako gospoda narod »varaju«. Vi svi imadete onaj 
broj »Hrv. Naroda«, pa ga pročitajte i prosudite, o kakvom se 
ondje »varanju« govori. A mi ćemo se i sami još na ono 
povratiti. (* Hrvatski Narod., God. 1905., Br. 5.) 


Razborita politika. 

Jedni kažu, da naši ljudi premalo mare za politiku, a drugi 
opet kažu, da se u nas previše politizuje, tako da imade dapače 
glasovitih političara u selu Voloderu (to selo zbilja obstoji, i 
zbilja se odanle javljaju političke pojave), da, i u Voloderu, pa 
ti političari ne samo da proglasuju jedne izdajicama, a druge 
hvale i slave, nego možda misle i to, da bi Hrvatska već davno 
propala, da njih nema ... A onda kažu oni prvi, da naša poli- 
tika za to i ne vriedi ništa, što ljudi za nju ne mare; oni opet 
drugi kažu, da naša politika ne vriedi zato, što se u nju pačaju 
i miešaju kojekakvi ljudi, koji o politici nemaju štono rieč, ni 
pojma. Zato je, mislim, vriedno prosuditi, koje je istina. 

Čujte najprije dva istinska primjera: 

Poznavao sam u jednom selu njekakvoga čovjeka, koji je po 
zanatu bio ličilac, ili, kako su ga obično zvali »anštrajher«. 
Došao čovjek od njekuda, kad se je popravljala i malovala 
crkva, pa je i on tu dobio posla, šarao je crkvu. Tako se čovjek 
tu i zaustavio i skoro došao na glas kao »političar«. I zbilja: 
čitao čovjek novine, a čitave večeri sastavljao dopise u novine 
proti pisarima proti načelniku i proti župniku. Nikad nije imao 
mira, vazda je bio u poslu, — a nikad nije imao svoga posla. 
Žena ga je znala tražiti po selu, dok ga ne bi našla gdjegod, 
gdje se s kim pravda i svadja dokazujući ovo i ono i grdeći 
nemilostivo na sve strane. Razumije se, da nije imao nikakvoga 
posla ni zaslužbe, jer na selu ne treba kuće šarati, nego ju ljudi 
sami liepo pobiele. No on se ipak zadržavao u selu, obilazio 
i zaustavljao ljude, jednom riečju: dangubio, a svoj posao 
objesio na klin. Novine njegove stranke doista su pisale, da 
je taj čovjek »osviestio« cieli onaj kotar, da je to »neustrašivi 
borac«, »neumorni i požrtvovni čelik-Hrvat«, no to sve nije 
pomoglo: našega slikara bacilo iz stana, jer ga već davno nije 
platio. 

Drugi je primjer ovo: Poznavao sam gospodju, koja je imala 
sma stolara u jednom gradu. Upitam ju, kad su bili izbori, za 
koga je glasovao taj njezin sin, ona mi odgovori: za toga i toga. 

»Ta to je madžaron!« — rekoh na to. »A, što vam ja znam, 
mi se u politiku ne miešamo. Njemu je načelnik rekao, neka 

glasuje za toga, pa je glasovao. I posve je pametno učinio. Na- 
čelnik je njemu priskrbio, da je za peštansku izložbu toliko 
zaslužio, a i sada sve radi, štogod za grad treba stolarskoga 
posla.« 

Eto vidite: onaj onako, a ovaj ovako. Onaj ne dade ljudima 
mira, zaustavlja ih, dosadjuje im, svadja se s njima, a za svoj 
posao ne mari; a ovaj ne pita za ništa drugo, nego gleda samo 
na to, koliko će zaslužiti. A nije dobro ni jedno ni drugo. No da 
me tko baš pritisne k stieni, neka mu kažem, koje je bolje: ili 
baš onako, kako je radio onaj prvi, ili ovako, kako je radio ovaj 
drugi, — ja ni časka ne bih otezao, nego bih rekao: »E kad 
jedno od ovoga imam birati, ja kažem, da je ovaj drugi ipak 
bolje radio.« 

»Dakle je bolje radi svoje koristi biti madžaron, nego vatreni 
i oduševljeni rodoljub! — Liepi nauk od nove seljačke stranke!« 

Tako bi tko mogao prigovoriti, no mi se toga prigovora ne 
bojimo, već velimo i opet: onaj drugi, koji je glasovao za madža- 
rona radi toga, što se ne bavi politikom i što gleda na svoju 
korist, nije dobro radio, ali je radio bolje od onoga prvoga, koji 
nije mario za svoj posao, a ni u politici nije ništa učinio. Da 
vam to jasnije razložim, treba kazati još koju rieč. 

Nitko razborit ne će poreći, da dobro radi, tko se stara za 
sebe i za svoj posao: to je prva dužnost svakoga čovjeka, pa od 
toga nema nikakvoga izuzetka ni nikakve izprike. Loš gospo- 
dar, nevaljali otac — taj nijedan ne može biti dobar političar, 
a kamo li dobar rodoljub. Tko ne mari za svoj dom, kako će 
mariti za domovinu? Tko ne ljubi svoje djece i svoje obitelji, 
— kako će ljubiti cieli narod?! 

Ovo je jedan put trebalo kazati jasno i otvoreno, i to s više 
razloga. 

Trebalo je to kazati prvo zato, što smo mi Hrvati meka i 
dobra srca i živahne misli, pa se našega čovjeka lako prima, 
kada čuje ili čita, da nas dušmani dave, da nam ne dadu ži- 
vjeti, da nam čine krivicu itd. Jednako se našega čovjeka prima, 
kad čuje i čita, da je naša domovina bila velika i slavna, da smo 
imali svoje moguće kraljeve i banove, svoju vojsku itd. Naš čo- 
vjek uzme si to lako k srcu, rado na to misli — i postane poli- 
tičar, kao onaj ličilac. Ljudi njegove stranke vide, da čovjeku 
propada gospodarstvo, da se čovjek možda podao i piću, ali ne- 

maju kuraže, da mu kažu, kako to ne valja, što radi. Gdjekoji 
ovakav, kad i sam vidi, kuda je zašao, počne svakomu dodija- 
vati da ga je »politika uništila« i da mu je obćina to i to, kotar- 
ska oblast to i to itd. I tako ovakav čovjek cielim svojim živo- 
tom više odvraća razborite ljude od svake politike, mjesto da 
je što koristio. A najkraće rečeno istina je ovo: Da smo svi 
takvi, Hrvatska bi propala! Što nam onda hasni vikanje ovakvih 
ljudi: »Živjela Hrvatska!?« 

Trebalo je to kazati i zato, što se kod nas do sada politikom 
bave najviše djaci visokih škola, t. j. oni, koji još ne jedu kruha 
svojim zubima. Pa ipak smo svi mi bili do sada tim zadovoljni, 
a stranke su još pozivale i mamile djake na svoje skupštine, 
djaci su išli na »demonstracije« itd. Za koju godinicu svi su ti 
djaci do jednoga pokorni vladini službenici. A po tom je posve 
naravski, da ozbiljni ljudi do naše politike malo drže te kažu: 
»A, što je to! Danas viču na »izdajice« a sutra će vikati na 
narod. Sve je to samo nepromišljena djetinjarija.« 

Jednom riečju mogli bismo kazati: Naši ljudi ne znadu još 
pravo, što je politika, ne znadu u politici prave mjere. Najviše 
naših ljudi misli, da je to Bog zna što, kada se tko bavi poli- 
tikom. Bilo je naših nekih ljudi, koji su mislili, kad su došli u 
koju stranku medju vodje: »O, ja sam sada« — ne znam, što. 
A nije vam to tako. Za politiku mora mariti svaki čovjek, i to 
najviše onaj, koji što ima, a ne onaj, koji ništa nema. Politika 
nije nikakva posebna mudrost, niti kakva gospodska »coprija« 
ili čarolija, nego jedna briga svakomu čovjeku, jer se svaki čo- 
vjek ima starati za sve oko sebe. No kod toga treba vazda držati 
na umu dvoje, i to prvo: da svakomu ima biti prva briga njegov 
posao i njegovo gospodarstvo, a drugo: pristaše koje političke 
stranke nemogu biti samo nječiji »korteši« ili kako bismo mi 
rekli: nemaju biti njekakvi goniči. Drugim riečima: politika se 
nema voditi za kakvoga vodju, ili po čijoj zapovjedi, nego po 
svojoj volji i po svojem razsudjivanju. 

To bi bila razborita politika. Takva bi razborita politika 
imala zavladati sada, kad hrvatska pučka seljačka stranka 
okuplja na politički rad sav puk, osobito seljački. Mi stalno 
držimo, da i hoće. 

(»Hrvatski Narod,, God. 1905., Br. 8.) 

Dodjimo k sebi ! 

Jao onomu, tko nije pri sebi! A da saznate, što hoću da 
kažem, čujte časak, dva. 

Bit će vas mnogo, koji čitate ove naše novine, a niste nikada 
ni vidjeli onih novina, u koje je pisao pok. Starčević. A to je 
bilo svoje ruke pisanje, tako da su i sami stekliši (tako su se 
zvali starčevićanci), — da su i sami stekliši o tom pisanju mislili 
svakako. »A, Stari opet piše o svojoj Africi« — znalo se više 
puta čuti. I zbilja je živa istina: Pok. je Starčević vrlo mnogo 
i vrlo često pisao: Što će Englezi u Egiptu, što će na to Fran- 
cezka, »kako se bude deržati pri tom Rusia«, što će na to Biz- 
mark ■ — i tako dalje. Razumije se, da velika većina »stekliša«, 
nije o svem tom imala ni pojma, pa je posve naravski, da toga 
ljudi nisu ni čitali. Ali Bože sačuvaj, da bi tko radi toga Staromu 
prigovarao! »Stari već znade, što radi« — znao bi tko reći. 

Nismo toga spomenuli zato, da bilo što oduzmemo uspo- 
meni pok. stvoritelja stranke prava; spomenuli smo to zato, što 
je baš njegovo pisanje »o Africi« i o sličnim stvarima bilo toliko 
na glasu. Istina je, bilo ih je, koji su se toga radi »Staromu« 
rugali, — ali ni sami nisu bili bolji, a nisu mnogi ni danas. »Stari« 
je bio barem političar od zanata, pa je nješto i znao kazati i o 
tim stvarima, — no što se danas po našim novinama črčka, — 
to je zbilja tako, da čovjek mora doviknuti: Ljudi božji, dodjimo 
k sebi! 

Uzmite, molim vas, koje hoćete naše novine, pa da vidite, 
što ćete naći na prvoj strani. Još je blaženo, ako nadjete tri 
puta u nedjelji: »Kriza u Ugarskoj« ili »Položaj u Austriji«. No 
tu ćete naći često i ovakvih naslova: »Konferencija u Haagu«, 
»Homerule«, »Gladstone«, »Fachoda«, »Kulturni boj u Fran- 
cezkoj«, »Septenat«, — i tako dalje. Možda će vas koji pro- 
čitati naslov, možda i koji redak, — ali onda će stalno okrenuti 
i brzo okom potražiti »Domaće viesti« mislim: koji od vas, koji 
ste naučni čitati novine. A koji niste naučni čitati novina, vi 
ćete ih prosto baciti. 

Ne bih ja toga ni spominjao, jer znam, da vi većinom ne 
čitate tih novina, pa neka pišu, što im drago. No evo, zašto 
vam to spominjem: 

Mi smo njekoji počeli novu, »pučku« politiku i osnovali 
novu pučku seljačku stranku. Bit će vas, mislim, koji poznaje 
barem po imenu stare naše političke vodje, pa će čujući i čita- 
jući, što se to snuje, ovako sam u sebi pitati. »A Bože moj, 
što tim ljudima ne dade mira! Jesu li oni zbilja pametniji od 
dosadašnjih naših političara? Ta valjda i naši stari nješto 
znadu!« I još će kojekako možda mnogi od vas pitati ili sam 
sebe, ili koga drugoga, te će oklievati ne znajući, bi li ovamo, ili 
onamo. A to je i pravo, jer nikomu ne treba vjerovati bez ra- 
zloga. Treba dakle kazati razlog, zašto naša stara gospodska 
politika ne valja, — a ovakvo pisanje, ko što smo spomenuli, 
jedan je dokaz više, da zbilja ne valja. 

Ovakvo pisanje nije prije svega ozbiljno, — da ne kažemo, 
da nije pošteno. Treba naime znati, kako ovakvi »uvodni članci« 
nastaju. Novine treba da izadju, daj brže »uvodni članak«. Od 
kuda? Uzmi kakve njemačke novine i napiši po tom štogod: o 
»Fachodi«, o »Konferenciji u Haagu« i t. d. Novine će biti pune, 
članak će biti plaćen (to se, dabome, plaća), — a ima li tko od 
toga hasnu, to se ne pita. 

Zato nije čudo, što mnogi naši ljudi ne drže ništa do toga, 
što novine pišu. A kako bi i držali! Vide oni, kako se tu plaćeni 
novinar razbacuje riečima, kako se smiešno grozi na pr. Englez- 
koj, — pa što će razborit čovjek do toga držati! 

No sve je to posve naravski. Kao što je stara naša gospod- 
ska politika posve pustila s vida narod, tako ni njezino novin- 
stvo ni najmanje više ne gleda niti se ne obazire na narod, nego 
piše za njekoliko gradskih ljudi, koji nemaju drugoga posla, 
već da listaju novine. Pače ni ovi ne čitaju tih novina, jer sve to 
imadu i bolje i obilnije u njemačkim novinama. Naš sviet, koji 
još čita novine, tako malo do njih drži, da se nitko ne će ni 
maknuti, pa napisao tko ne znam što i o našim stvarima. Jedino, 
sto je znalo naše ljude malo uzbuniti, to su bile stranačke svadje 
i psovke. No kako je naš sviet toliko pametan, pa ni u tom ne 
vidi koristi, te na novine radi toga viče, čuvaju se toga i no- 
vine, pa znade proći i mjesec dana, a da u hrvatskim novinama 
nema ništa o hrv. stvarima. 

I to je, kažem i opet, dokaz, kako se je naša politika posve 
odvratila od naroda i od narodnih potreba, — kako nije pri sebi. 

Gospoda su naša u »velikom« svietu«. Znadu i ona vrlo do- 
bro, da to njihovo pisanje ne samo da nema za nas nikakve 
vriednosti, nego da većina njihovih čitalaca nema o svem tome 
ni pojma, — pa ipak pišu. Zašto? Zato, što hoće da budu »na 
visini«, da idu istim korakom, kao i »ostali kulturni sviet«. 

A to je ono, za što mi kažemo, da nije dobro, jer sve to 
dokazuje, da mi nismo pravo pri sebi. Ta mi ne samo da ne 
možemo ništa u svietu, ne samo da ne možemo ništa u ovoj 
državi, u kojoj živimo, nego mi ništa ne možemo ni u samoj 
svojoj domovini. A ovakvo pisanje tu našu nemoć još povećaje. 
Kad naš čovjek pročita članak o Englezkoj, razum mu kaže, da 
se to »samo tako piše«; kad na to čita drugi članak o krizi u 
Ugarskoj, i opet vidi, da se to samo tako piše, — vidi napokon, 
da se sve to samo tako piše. 

Videći sve ovo, pa videći još i to, kako jedan dio naših 
pisaca i književnika, koji se ne bave politikom, kako i oni 
pišu samo takve stvari, koje mogu samo oni sami čitati — nama 
se sve to čini, da je to isto, što je u nas bilo pred 100 godina, 
kad su gospoda bila tako odieljena od ostaloga naroda, da je 
morao doći jedan Gaj, o kojem ste stalno već čuli: da »prepo- 
rodi« narod. A taj »preporod« nije bio ništa drugo, nego poziv: 
Ljudi, dodjimo k sebi, — dodjimo k narodu! Pogledajmo svoju 
sirotinju, — što će nam sav ostali sviet?! I zbilja naši prepo- 
roditelji dodjoše k sebi barem u toj stvari, što su počeli pisati 
narodnim jezikom. (Do onda su naša gospoda pisala samo 
latinski). 

Od onoga doba, od Gaja, prošlo je kakvih 60 — 70 godina, 
no u to vrieme stvorila su se nova gospoda, koja su i opet 
cielim svojim mišljenjem negdje u tudjini, a nisu pri sebi, go- 
vore doduše i pišu hrvatski, ali ih većina Hrvata ne razumije: 
vode politiku, pišu knjige i novine — za sebe. I zato ne mogu 
ništa ni u politici ni u književnosti. Zato su se naše stare stranke 
razteple: glava i srce njihovih vodja nije bila doma, nego negdje 
u tudjem svietu, u tudjini. 

Zato je trebalo udariti drugim putem, — trebalo se obratiti 
k narodu, trebalo je pogledati na narodne potrebe. Tako je 
počela nova pučka politika, koja nas i opet poziva: Dodjimo 
k sebi! 

(»Hrvatski Narod*, God. 2905., Br. 9.) 



»Zemlja složno zahtieva ! . .. « 

Kolika je razlika izmedju pučke politike, koju mi hoćemo, 
i izmedju gospodske politike, kakvu vode sve naše stranke, 
vidjet ćete i po ovom primjeru: 

U »Obzoru«, koji, uz put budi rečeno, nije više »glavno 
glasilo hrvatske stranke prava«, — u »Obzoru« dakle, u tim 
velikim i uglednim zagrebačkim novinama, počeo je njeki »D« 
(kažu, da je to poznati naš stari političar g. Derenčin) pisati i 
razlagati, što bi se u jadnoj našoj politici imalo učiniti. Čut 
ćemo za čas, što hoće stari taj političar, koji eto (ako je to 
zbilja g. Derenčin, kako bez sumnje jest) — još nije izgubio 
volje ni snage, da se i opet — ne znamo po koji već put — 
živo prihvati u naše doista neveselo političko kolo. No prije 
nego što to čujemo, moramo kazati, da smo upravo pohlepno 
čitali to pisanje, da vidimo: Što li je smislio, što li je mogao 
smisliti umni taj i izkusni političar? Kakav je on našao način, 
da se žalostna i sramotna naša politika koliko toliko makne 
i izvuče iz svoga skrovišta, u koje se je radi svojega kukavič- 
luka i nemoći zavukla? Treba na ime znati, da novine svih 
tolikih naših stranaka već dugo vremena šute gotovo o svem, 
što se kod nas doma dogadja, kao da svega toga i nema. Zato 
smo, kako rekosmo, pohlepno pročitali, što li to piše »Obzor« 
pošto je opet došao »k sebi«. 

No već po onom, što je do sada napisao g. D., mi vidimo, 
da su to stare, stare diple, — stara gospodska politika, koja 
se ne dade popraviti. Istina je, mi se nismo nadali, da će g. D. 
proglasiti, da je pučka politika jedino dobro na svietu, te 
možda i sam kao pomladjen pristupiti u naše kolo, — ali smo 
ipak mislili, da će tako uman, još uviek bistre i žive misli 
čovjek kazati odmah u početku: Sve to ne valja, sve je to 
komedija i uzaludno gospodsko natezanje! To danas nije više 
politika! 

No ipak je g. D. kazao nješto, što je za naše ljude posve 
neobično. G. D. piše naime: Neka banska Hrvatska kaže 
Ugarskoj (t. j. Madžarima): »Mi s vama više ne ćemo!«, — t. j. 
neka odkaže onu glasovitu nagodbu od god. 1868! 

Razumije se, g. D. dobro znade prvo to, da bi to Ugarskoj 

i Madžarima mogao kazati samo hrvatski zagrebački sabor, 
a drugo to, da toga današnja većina u tom saboru (t. j. madža- 
roni) ne će učiniti. Zato g. D. kaže dalje: neka se sadašnji 
sabor razpusti, a onda naravski izaberu novi zastupnici, koji 
će Ugarskoj odkazati prijateljstvo. »To zemlja složno zahtieva« 
— piše g. D. 

Kad smo mi pročitali da »zemlja« to složno zahtieva, — 
mi smo se u prvi čas od srca poveselili, što je eto barem u 
jednim novinama nješto napisano, što će »zemlja« razumjeti: 
Neka se taj sabor razpusti, i neka se slobodno više i ne 
sastane! I onako od njega 

Jest, to bi rekla i crna hrvatska »zemlja«, kad bi samo 
znala i mogla govoriti ... A još više bi to rekao hrvatski narod, 
koji bi znao i mogao govoriti, — kad bi ga tko pitao . . . 

No manimo se gorke te šale i progledajmo kroz prste 
našoj gospodi, koja se njekako boje kazati, da »narod« zahtieva, 
nego kažu: »zemlja« zahtieva. Ne ćemo reći, da se toga boji 
i g. D., premda je i to moguće, — ali mi znamo, da su ovakav 
govor izmislili oni, kojima narod vriedi i manje nego mrtva 
zemlja. To su svi oni, koji uz svoju gospodsku politiku vode 
još i »zemaljsku«, koji su izmislili i »zemaljske« jezike itd. 

Mi bismo htjeli znati, je li što mislio onaj, koji je ovo 
napisao: da to »zemlja« zahtieva. Znamo mi, kako već 
rekosmo, što to znači, kad njekoja gospoda kažu »zemlja«; no 
mi bismo htjeli znati: tko to u Hrvatskoj nešto zahtieva, a da 
se uzmogne kazati, da to zahtieva »zemlja«? Tko je taj? Jesu 
li to zagrebački novinari? Jesu li to zagrebački političari, koji to 
tako »složno« zahtievaju? Jesu li to možda gospoda činovnici? 
Ili su to možda gospoda kršteni i nekršteni trgovci, ili dioni- 
čari rodoljubnih štedionica? Recite, koji su to toliki* koji to 
tako zahtievaju, te se može kazati, da to složno zahtieva 
»zemlja«? Ili su to možda napokon hrvatski biskupi, kanonici 
i župnici? — Koliko mi znamo, osim novinara i političara, 
koji u nas nikada još valjda nisu ništa složno zahtievali, pa 
kad i bi, ne znamo, koliko bi to vriedilo, i bi li se moglo reći, 
da to »zemlja« zahtieva, — osim ovih mi ne znamo, da bi oni 
drugi baš tako strahovito i složno išto zahtievali. Pa kad bi i ovi 
kojim čudom počeli što zahtievati, bi li se moglo reći, da to 
»zemlja« zahtieva? Ta svih činovnika, trgovaca, svećenika i 

ostalih, na koje se više ili manje pazi, kad što zahtievaju, — 
ta svih tih nema ni deseti dio toliko, koliko ima ostaloga 
naroda! Pa je li to »zemlja«? 

Ili možda ostali taj narod, ponajviše seljak, — možda taj 
tako složno nješto zahtjeva? — U to g. D. ni sam ne vjeruje. 
G. D. piše, kakvu bi »akciju« imao započeti hrvatski sabor u 
borbi s Ugarskom, — pa »zemlja«, kaže g. D. misli, da ovaj 
sabor nije za tu akciju. Je li moguće, da je Duh sveti najedanput 
razsvietio hrvatske seljake, pa da oni sad eto razmišljaju o 
neprilikama u Ugarskoj i o nuždi da bi Hrvatska imala započeti 
radi toga neku »akciju«. I može li se takvo razmišljanje u obće 
ikada očekivati od puka? — A ako o tom ne razmišlja ni puk, 
ni spomenuta šaka naše gospode, — gdje je onda ta blažena 
»zemlja« koja o tom razmišlja i »složno« traži, da se sadašnji 
sabor razpusti? 

Nema te »zemlje« o kojoj piše g. D., — nema danas u 
Hrvatskoj nikoga, tko bi što razmišljao i što zahtievao, a da 
bi se moglo reći: »zemlja složno zahtieva«. Ta »zemlja«, taj 
njetko, koji tobože nešto zahtieva, — to je danas prazna rieč, 
ili kako gospoda kažu: to je fantom, to je utvara. Čudimo se 
g. D-u, koji nije prijatelj utvara, što je napisao ovako praznu 
rieč. Ali mu se ne čudimo, što on pomišlja na »akciju«, — 
kako najbolje znade. Sramota je zbilja, kako se naši političari 
drže, dok u Ugarskoj sve kipi. Za to se lako razumije, što se 
,e pojavila misao, da treba barem nješto učiniti. 

No mi mislimo, da iz toga ne će biti ništa, jer Ugarska ili 
Madžari ne će za volju trojici novinara i petorici narodnih 
zastupnika pustiti ono, čega nisu htjeli pustiti, kad je to tražilo 
i više i drugačijih ljudi. A da za kakvu »akciju« upitamo narod, 
°d njega bismo za cielo čuli ovo: 


»Dajte nam živjeti, dajte nam barem dahnuti! I mi smo 
ljudi, pa i Hrvati! Vi nas okovaste svojim zakonima, kojima 
ne znamo kraja ni računa da se ne znamo i ne možemo mak- 


nuti! Vi posijaste i postaviste po gradovima i po selima svoje 
*iu e, koje valjda mi plaćamo, a ne znamo, zašto! Vi napuniste 
-ela j gradove štedionicama i bankama, koje još malo, pa nas 
Protjeraše s ognjišta! Vi . . . Vi . . . valjda vi, koji imate u 
ru 'ama narodne novce, a imate znanja i mudrosti, — - vi ste 
va ida krivi, što je svagdje na svietu bolje nego u ovoj 

nesrećnoj zemlji, iz koje bismo i mi pobjegli, da možemo! Sto 
mi znamo, zašto se drugdje živi i služi, a ovdje ništa! Valjda je 
i to kakva vaša politika! Vi ste valjda i to krivi, da je u ovoj 
zemlji, kako ju vi zovete, - vi ste krivi, da je u njoj Hrvat 
zadnji čovjek! Pa i vi sami — što ste vi nama? Vi nas i ne 
gledate, ako vam nemamo što dati! Vama je bolji od nas svaki 
doseljeni Židov i svatko, samo ako nije domaći seljak! Vi — 
vi nas pustite u miru, jer što vas više vidimo, to nam je gore. 
Manite se vi nas!« 

Ovo je, što na sto sličnih načina »zemlja« složno zahtieva. 
Nigdje na svietu nijedna »zemlja« ne razmišlja o velikoj politici 
i o kakvoj saborskoj »akciji«, za to su tu ljudi, koji to razumiju. 
Ali ti ljudi treba da budu takvi, da im »zemlja« uzmogne 
vjerovati, — a ne im onako dovikivati i obtuživati ih, kako 
smo malo prije čuli. 

Gosp. D. piše, da su se naše stranke preživjele, t. j. da 
više ne mogu živjeti. Hvala Bogu! A preživjele su se zato, jer 
se je preživjela politika naše gospode: držanje njihovo i 

odnošaj prema narodu, pogled na narodnu volju i potrebe 
narodne, to se je preživjelo. I ako tko misli na kakvu »akciju«, 
ne zna, da takva »akcija« nije moguća bez naroda. Zato treba 
drugačije početi s narodom. Jest, moguća je »akcija« i bez 
naroda, — ali samo proti narodu. Ne dao Bog, da tko i opet 
dodje na nesrećnu misao o kakvoj »akciji«! 

(» Hrvatski Narod«, God. 1905.. Br. 10.) 


Malo »velike politike«. 

»Idi, mani se! Što ćeš ti paorima (poljodjelcima) govoriti još 
i o velikoj politici! Ne zna pravo ni opanka zakrpati, a ti njemu 
o velikoj politici!« 

Pa možda i ima koji seljak, koji ne zna »ni opanka zakr- 
pati«, i to ne samo medju našim zagorcima, koji ne znadu za 
opanke, nego nose čizme ili »škornje«. Ali za veliku politiku 
toga i ne treba. Ili zar oni, koji danas vode veliku politiku, zar 
oni možda znadu krpati opanke?! 


Za veliku politiku hoće se mnogo više, čega seljak, to je 
istina, nema. A to, čega seljak nema, to je znanje, a bez znanja 
nema ni govora o velikoj politici. Ne treba tu Bog zna kakvog 
znanja, možda o zviezdama, ili o čem još daljem, nego za to 
treba ovakvoga znanja: Treba prije svega znati, kolika je snaga 
koje države i naroda. A od kuda će to znati seljak? — A onda 
treba znati prošlost ili poviest (historiju). A toga seljak i opet 
ne zna. I zato je težko seljaku govoriti o velikoj politici, a nije 
težko zato, što toga seljak ne bi mogao razumjeti. 

U ostalom mi i ne kanimo u onu najveću politiku, tamo 
medju Ruse i Japance, pa medju Engleze i t. d., nego ćemo ostati 
u susjedstvu sve pod bečkim cesarom. A to i jest naša velika 
politika, pa kad bi i naši prvi političari dobro razumjeli barem 
tu politiku, bilo bi kod nas malo drugačije. No mi ne možemo u 
ovom jednom razgovoru pretresti ni ciele politike pod bečkim 
cesarom, nego ćemo se časak zadržati samo kod Madžara, naših 
saveznika preko Drave. 

Madžara su danas pune sve novine po svietu; njihovi gro- 
fovi: Aponji, Andrassy (Andraši), a osobito njihov Kossuth (Ko- 
šut), — njihova se imena spominju već njekoliko mjeseci u svim 
brzojavima i novinskim razpravama. Sve se pita, piše i raz- 
pravlja: Kako će se svršiti ugarska »kriza«? Hoće li popustiti 
kralj (bečki cesar), ili će popustiti Madžari? — Madžari su 
danas pod bečkim cesarom prvi. 

A nije li vriedno upitati: Pa kako je to, da su Madžari prvi? 
Po čemu su oni do toga došli? Eno, češkoga naroda ima po 
broju malo manje nego i čistih Madžara (t. j. opet do šest mili- 
juna), — pa što mogu Česi, a što Madžari? A koliko Česi više 
imadu i više vriede od Madžara u prosvjeti i narodnom gospo- 
darstvu!! Pa sve to ne pomaže. I Česi se bore kao i Madžari 
tamo od šestdesetih godina prošloga stoljeća (1860.), pa što su 
postigli Česi, a što Madžari?! Jest, Česi su postigli svojim radom 
i bez državne pomoći i proti državnoj vlasti mnogo, ali od 
države i po državi ništa. A Madžari danas zahtievaju za svoju 
vojsku madžarsku komandu, zahtievaju svoju posebnu carinsku 
granicu, i radi toga drmaju cielom cesarovom državom. A 
kako im na ruku ide zajednička ugarska vlada, vidi se po tom, 
koliko se je madžarski jezik ugnijezdio i u samoj banskoj Hr- 
vatskoj kod željeznica. Zajednička ugarska vlada u Pešti po- 

maže Madžarima toliko, da se može reći: To je madžarska vlada. 
Madžari u ostalom i ne razlikuju, što je to »ugarski«, a što 
»madžarski«, nego bez obzira na Slovake, Rumune, Hrvate i 
Srbe, pa Sase-Niemce — njima je u Ugarskoj sve madžarsko, 
»magyar«! A pogledajmo, koliko ima u Ugarskoj drugih naroda. 
U okruglim brojkama ima u Ugarskoj (po madžarskom popisu): 


Rumuna( Vlaha) 

2,600.000 

Njemaca (Sasa) 

2,110.000 

Slovaka 

1,900.000 

Srba: (500.000) j 


Hrvata (190.00) 

j 760.000 

Slovenaca (70.000) J 


Rušnjaka (Rusa) 

400.000 

Židova 

800.000 


8,570.000 


Ciela Ugarska ima okruglo 15 milijuna naroda, od toga ima 
Madžara zajedno s Ciganima (koji se posebno ne broje) 6J4 mi- 
lijuna, a ostalih naroda 8% milijuna. I Židovi se gotovo bez izu- 
zetka broje i sami medju Madžare, kao što i Cigani. Pa ipak 
ni sa Židovima i Ciganima nemaju Madžari u Ugarskoj većine, 
premda se znade, da se kod popisivanja broji medju Madžare 
svatko, tko znade madžarski, osobito djeca. Vriedno je posebice 
zabilježiti, da svih Slavena u Ugarskoj ima preko tri milijuna, a 
samih Hrvata sa Slovencima i Srbima preko 3 /i milijuna — sve 
po madžarskom popisu. 

Ali što hasni sve to mudrovanje, da Madžara nema te nema 
toliko, — kada su oni ipak prvi i sami gospodari u Ugarskoj! 
Oni su tamo »vladajući narod«, kako to sami s ponosom kažu. 
Ne hasni dakle mudrovanje, nego bi trebalo odgovoriti na pi- 
tanje: Po čem su Madžari došli do te vlasti ne samo nad cielom 
Ugarskom, nego i nad Hrvatskom, pače su dobili glavnu rieč i 
u cieloj cesarovoj državi? 

Jedni kažu, da je to zato, što Madžara ima ipak više, nego 
ikojega naroda samoga za sebe, t. j. oni su ipak razmjerno (rela- 
tivno) u većini. To je već nješto: oni su jednoga plemena i jezika, 
pa su složni. K tomu dodaju još i to, što Madžari živu u najplod- 


nijim krajevima, t. j. u nizini, a Slovaci na pr. živu ponajviše u 
gorskim krajevima (u Tatrama), 

No to nije dosta, da se protumači tolika madžarska vlast, 
— tolika vlast, da se za ostale narode i ne pita, premda ih ima 
na milijune. To nije dosta, nego treba odgovoriti na pitanje: 
Što Madžare drži na okupu već tisuću godina? Što im daje snage 
u borbi? Kakva ih misao vodi? 

Hoćemo li da na to odgovorimo, ovo treba svakako spome- 
nuti na prvome mjestu: Madžari su njegda stvorili u Ugarskoj 
svoju državu: ta država stoji i danas, — i to Madžarima daje 
snage: ta sviest i ponos, da su oni na svojem, da su tu oni go- 
spodari. To je ono, na što ne treba nikada zaboraviti: Političke 
uredbe, kad se jedanput stvore, ne mienjaju se i ne ruše se tako 
lako. To se najbolje vidi po tom, što Madžari ne mogu napraviti 
od Hrvata ono, što su napravili od Slovaka. Zašto? Zato, jer se 
Hrvati osjećaju svoji u svom: i Hrvati imadu od starine svoju 
državu, u kojoj su samo oni gospodari. 

Uz to imade još nješto, i to ovo: Tko malo bolje pozna 
prošlost madžarskog naroda, lako će opaziti, da borbu za slo- 
bodu madžarskoga naroda vode već preko 300 godina — ma- 
džarski kalvini. Bočkaji, Betleni, Rakoci — sve glasoviti borci 
za oslobodjenje od Beča — sve su to bili pristaše novih nauka o 
»slobodi« i »reformi«. Mi nismo ni lutorani, ni kalvini, a suvišno 
je kazati, da i ne želimo biti; no istina je istina: kalvini se 
nisu dali, oni su se uviek i uviek dizali, dok nisu postigli barem 
nješto. A treba držati na umu, da i danas medju pravim Madža- 
rima ima preko trećine kalvina (reformiranih evangelika). 

Napokon se mora spomenuti još jedna stvar i to ova: Ma- 
džarima su mnogo pomogli Niemci, Treba naime znati, da su 
Madžari dobili svoju današnju nagodbu godinu dana iza toga, 
što je Prus potukao vojsku bečkoga cesara (1866.) kod Kraljičina 
Gradca. Sva pruska politika, koju je vodio glasoviti Bismark, 
išla je za tim, da oslabi Austriju, a što su Madžari jači i slo- 
bodniji od Beča, to je Austrija slabija. Zato je posve razumljivo, 
što se je Bismark borio za Madžare kao i za sebe. To je u osta- 
lom poznata stvar, kao što i to, da su i Prusi — protestanti 
(lutorani). — A što danas imadu Madžari od Niemaca, i to se 
znade. Znade se na pr. da je kajzer Vilim pred nekoliko godina 
došao Madžarima u posjete ravno u Peštu. Dosta se piše i o 

njekakom njemačkom princu Ajtelu (Eitel), koji se uči madžar- 
ski. U kratko i Madžari se nječemu nadaju od Niemaca. 

No u ovoj drugoj stvari — tu bi se Madžari mogli grdno 
prevariti. Pametniji medju njima to vide i sami. Ljudi, koji mirno 
stvar prosudjuju, misle, da bi najbolje bilo za Madžare, kad bi 
se pomirili sa Slavenima, osobito s Hrvatima, pa i Rumunima. 
I to vam je niješto malo razgovora iz »velike politike«. 

(» Hrvatski Narod«, God. 1905., Br. 12.) 


Hrvatska industrija. 

Što je to »industrija«? — »Industrija« — to vam je ono, o 
čem Evropa još pred 100 godina nije ni sanjala, a po čem je 
današnje doba postalo ono, što jest; industrija je ono, što je stvo- 
rilo današnje bogataše milijunaše, a seoski sviet odmamilo u 
gradove i stvorilo od njega bezkućnike; »industrija« je ono, što 
dan današnji velikim dielom dovodi zemljište hrvatskih seljaka 
na bubanj, jer je »industrija« ona sreća ili nesreća, koja je na- 
punila sviet tolikom šarenom i jevtinom robom, za kojom posižu 
i divljački narodi; »industrija« je ono, radi čega se po svietu 
vode ratovi samo zato, da roba ovoga ili onoga naroda nadje 
kupca. »Industrija« — to je današnje — moderno — rukotvor- 
stvo. Danas doduše nema više mnogo smisla zvati današnju robu 
»rukotvorinama« i izradjivanje robe »rukotvorstvom«, jer danas 
gotovo svu robu izradjuju strojevi ili mašine, sve doduše još 
uviek uz pomoć čovječje ruke. Dosta je u ostalom, da znamo, 
što je ta »industrija«: to je sav onaj golemi posao, kojim se 
danas izradjuje silna roba od svega na svietu: od zemlje i ka- 
mena, od svakoga ploda i priroda i od svega živoga. Industrija 
tali željezo i kuha smolu; industrija peče špirit, pravi vino i še- 
ćer, vari pivo, sieče šume i izradjuje drvo; industrija učinja 
kože, kuha rogove i papke i pravi kelje; ona dobavlja pamuk i 
vunu te prede i tke platno i sukno; industrija dobavlja sebi ribe 
i ribice te ih sprema u škatuljice — i tako dalje, do sutra ne 
bismo bili gotovi. To je industrija: sav taj posao i radnja, a i sva 

roba, što se tako izradjuje, — sve se to jednom riečju zove 
industrija. 

A nije to šala današnja industrija! Imate li pojma, što stoji 
danas jedan ratni brod? Imade ih, koji stoje više nego cieli jedan 
grad; stoji po 10, 20, 30, po 50 pa i po 80 milijuna kruna! A stvo- 
rila ga je današnja industrija. Znate ii, što stoji jedna željeznica: 
šinje (tračnice), lokomotive, kola (vagoni)? To stoji na desetke 
i stotine milijuna. I to je djelo industrije. Jeste li vidjeli željezni 
most? Jeste li vidjeli gradske kuće? 

Ali ne ću dalje pitati za ono, što je od vas dalje, nego po- 
gledajte malo po sebi i oko sebe: pogledajte puceta na svojoj 
košulji, ili na hlačama, i to ona staklena i ona limena (željezna), 
na kojima ono piše sve u okrug: »Ne coupant pas le fil.« Pogle- 
dajte »cajg«, od kojega su vaše hlače, ili baršun, a možda i svilu, 
što ga nose vaše žene. Sjetite se, što ste dali za pamučnu bielu 
predjicu (kojoj njegdje kažu »ježa«), pa za onu crvenu (koja se 
negdje zove »pismo«). Da ne spominjem većih stvari, kao što 
su vuneni i svileni rubci (marame), sjetit ću vas opet na male 
stvari: na igle i konce . . . Sve je to djelo industrije. 

Nisam nabrojio ni desetinu svega, što već ima i svaka se- 
ljačka kuća (gdje su šibice, petrolej, svjetiljke ili lampe?), — jer 
se sve žurim, da vas upitam: A jeste li vi kada pomislili, od kuda 
sve to dolazi i gdje se to radi? — Možda koji i jest, ali većina 
znam, da nije, A ne ću vas ni izpitivati, nego vam odmah kažem 
sam: Sve je to djelo tudje industrije, jer hrvatske industrije 
jošte nema. 

Nema dakle hrvatske industrije, a vi možda mislite. »Hvala 
Bogu, da je nema! Da Bog da, da je nikada i ne bi bilo! Kamo 
sreće, da nikad nije bilo ni one Bog zna čije, koja nam šalje 
sve ovo, što smo čuli! 

Nu - to nije tako, nego je to u kratko ovako: Narod, koji 
danas nema svoje industrije, taj je dan na dan globljen, Čujete 
li? Taj je narod dan na dan globljen, baš globljen! 

Da malo bolje promislite, vi biste to razumjeli i sami. Vi 
znate onu staru: »Tko kupuje, što mu ne treba, taj će prodavati, 
što mu treba.« A baš to vriedi i za izradke tudje industrije. No 
ja bih vam to morao dugo razlagati, a možda ne bi mnogo 
hasnilo, jer sviet njekako ne vjeruje ovakvim starim naucima, ili 

im vjeruje tek onda, kad je kasno. Ja ću vam kazati nješto, 
što će vas možda više potaknuti na razmišljanje. 

Čitali ste već i u ovom našem listu, da je u Ugarskoj nje- 
kakva »kriza« t. j. razkršće, s kojega se tamo ne mogu maknuti 
ni na jednu stranu, pa već više mjeseci nema prave vlade. Baš 
je ovih dana u Pešti sam kralj, pa se još ništa ne zna, što će 
biti i kakva će vlada biti, 

A zašto je sve to? — Čitali ste, da Madžari hoće madžarsku 
komandu za ugarsku vojsku, a kralj ne dade. No nije to sve: 
Madžari hoće i to, da se izmedju Ugarske i Austrije odredi trgo- 
vinska granica, tako da roba iz Austrije ne bi smjela u Ugarsku 
samo onako, nego bi se na tu robu pazilo, pa bi se za ovo i ono 
moralo platiti na toj granici tako zvana »carina«. Zašto to hoće 
Madžari? — Odgovor je kratak: Madžari hoće svoju industriju. 

I da ste vi čuli i vidjeli, kako su oni u Austriji radi toga 
skočili. Zašto opet? — Zato, što ne će dalje moći u Ugarsku 
prodavati svoje robe, ne će imati profita, — ne će moći Ugarske 
»globiti«. Dakle, ako ne vjerujete meni, da tudja industrija na- 
rod »globi« na njeki način, onda prosudite to, što ste čuli: 
Zašto bi se Madžari toliko za to borili, a zašto bi se opet »Au- 
strijanci« (Niemci, Česi i t. d.) proti tomu dizali? Zašto bi se 
austrijanski industrijalci sastajali, da viećaju o pogibelji, koja 
prieti njihovoj industriji? 

Tako se, vidite, bore Madžari za svoju industriju, — Ma- 
džari, koji imaju toliko tvornica, koji već imadu priličnu svoju 
industriju. A kako bismo se tek imali boriti mi Hrvati, koji ne- 
mamo nikakve industrije, nego kupujemo gotovo sve iz tudjine, 
sve do posljednje igle! 

No pita se: Tko bi se imao boriti za tu hrvatsku industriju? 
Da li narod? — - Odgovarajući na ovo pitanje moramo otvoreno 
priznati i mi, koji pristajemo uz pučku politiku, — da je u ovoj 
stvari najteže s cielim narodom, osobito s pukom. Težko je to 
prije svega zato, što ima dosta malo i školanih ljudi, kojima bi 
to na pamet palo: kako narod, koji kupuje tudju rukotvornu 
robu, postaje sve malo po malo sve to siromašniji, A ne vide toga 
ljudi zato, što industrija »globi« po malo: danas malo, sutra 
malo, danas jednoga, sutra drugoga. Zato se to i vidi tek onda, 
kad već dodje siromaštvo. Onda to opažaju i obični ljudi te 
jauču: »Ubi nas gizda!« A što je za pravo gizda? Tudja roba. Jer 

da nije tudja, — pomogao bi se barem naš čovjek, koji bi tu 
robu za gizdu izradjivao. Nije li tako? A kad tamo, — kod nas 
sve propada, a drže se ponješto samo trgovci, koji imadu tako- 
djer profita od te tudje robe. — A težko je u toj stvari s naro- 
dom i zato, što je težko svakomu pojedinomu zabraniti: nemoj 
toga kupovati. Djevojka se na primjer udaje jedanput u životu, 
pa tko će njezinim roditeljima zabraniti, da joj ne kupe to i to, 
što joj srce želi? Kako ćeš zabraniti mužu, da ne ugodi ženi, 
kupujući joj danas ovo, sutra ono? — Svega se toga boje i Ma- 
džari, pa se zato kod njih i razpravlja o tom: Hoće li narod 
htjeti i moći podnesti sve one »žrtve«, koje su nuždne, da se 
dodje do madžarske industrije, t. j. hoće li narod htjeti čekati, 
dok se stvori madžarska industrija, te ne će li prigovarati, ako 
tudja roba radi carine bude skuplja? — Ima ih, koji kažu, da 
ne će, jer znadu, kako je u toj stvari težko poučiti cieli narod, 
a izdati u toj stvari kakvu zapovied, ili zabranu gotovo je 
nemoguće. 

0 tom dakle valjda nema govora, da bi se i kod nas sviet 
toliko osviestio te da ne bi toliko kupovao tudje robe, osobito 
takve, koja je samo za gizdu. Tu je obično svaka prodika uza- 
ludna, dok siromaštvo ne zapišti: Dalje se ne može. A osim toga 
treba držati na umu to, da narod njekoje stvari baš mora imati 
(na pr. razno orudje). 

No što bi se ipak u toj stvari dalo učiniti, t. j. kako bismo 
mi Hrvati došli barem do kakve — takve svoje industrije, o tom 
ćemo se porazgovoriti koji drugi put. No da ne biste mislili, da 
Hrvati nemaju baš nikakve industrije, evo vam imena hrvatsko- 
slavonskih industrijalaca, koji su se ovih dana sastali u Zagrebu: 
Gutmann, Granitz, Eisenhuth, Heinrich, Hally, Mayer, Seyfferth, 
Sonnenberg, Stern, Weiss, Gamiršek, Gavrilović. Vriedno je,, 
zar ne, malo proštudirati imena ovih »hrvatsko-slavonskih« in- 
dustrijalaca? Trebalo je samo još to, da se nazovu »hrvatski« 
industrijalci . . . 

(» Hrvatski Narod«, God. 1905., Br. 13.) 

Jesu li Hrvati za Beč? 

Čudnu smo stvar čitali ovih dana u našim novinama, na 
ime: da i naši »madžaroni« nisu ništa drugo, nego pravi prav- 
cati »austrijanci«, t. j. da nisu za Madžare, nego za »Austriju«, 
za Beč; pače i »pokojni« ban Khuen-Hedervary — ni on nije bio 
za Madžare, nego je sve radio za Beč i po naputku iz Beča. — 
A došlo je sve to na vidjelo ovako: Madžari, kako znademo, 
zahtievaju »svoju vojsku«, t. j. barem to, da u cieloj ugarskoj 
vojski bude madžarska zapovied (komanda). Toga kralj ne dade, 
jer je to njegovo pravo, dati ili ne dati, — i zato u Ugarskoj 
nema mira. Zato je kralj zvao k sebi ljude, političare svih stra- 
naka, neka mu kažu, što oni misle o svem tom, što opozicija 
zahtieva, a osobito to, što misle za madžarski jezik u vojski. 
Medju ostalim pozvao je kralj k sebi i Hrvata dra. Nikolu pl. 
Tomašića. Što je g. pl. Tomašić rekao kralju, to se sve ne zna, 
ali se je dočulo to, da je g. pl. Tomašić rekao: Ako kralj u 
Ugarskoj dopusti madžarsku komandu, onda će Hrvati zahtie- 
vati za bansku Hrvatsku hrvatsku komandu. Sad Madžari udri 
na Tomašića: da je on proti madžarskoj komandi, da on pravi 
madžarskoj komandi neprilike i t. d. A hrvatske novine nisu na 
te Tomašićeve rieči ništa, samo je »Obzor« pohvalio g. Toma- 
šića, i to njekako prikriveno, — jer je kod nas težko hvaliti 
»madžarona« i onda, kada što dobra uradi. No jedne hrvatske 
novine, i to riečki »Novi List« udarile po Tomašiću: da je to 
njega naputio njegov prijatelj Khuen-Hedervary, pa da se sada 
vidi, da ni Khuen ni madžaroni za pravo nisu za Madžare, nego 
sve rade onako, kako im kažu iz Beča. Oni su, kaže, za Ma- 
džare samo toliko, koliko im dopušta Beč. A sada su Madžari 
Beču na nepriliku, pa hajde da pozovemo Hrvate, neka Madža- 
rima pomrse račune, jer kad i Hrvati počnu zahtievati svoju 
komandu, kakova će to biti vojska, u kojoj će biti tri komande: 
njemačka, madžarska i hrvatska! — - Tako će reći u Beču, pa 
Madžarima ne će dati madžarske komande, — a svemu su opet 
krivi Hrvati. Hrvati su bili vazda bedasti, oni su vazda bili bečke 

sluge, pa zato nije čudo, što ih Madžari radi toga ne trpe, 

tako njekako pisaše »Novi List«. 

Na to pisanje »Novoga Lista« oborile se za čudo različne 


novine, koje u Hrvatskoj izlaze: žestoko udri po »Nov. Listu« 
madžaronsko-židovsko-njemačka »Drau« u Osieku nješto mir- 
nije, ali otvoreno zagrebački njemački »Agramer Tagbiatt«, i 
treći »Obzor«, ali vrlo, vrlo oprezno. Najčudnije je, što ma- 
džaronska »Drau« nije zadovoljna: ona udara na »Novi List« što 
brani Madžare! Što »Agr. Iagblatt« nije zadovoljan, to se lako 
razumije, jer se znade, da te (njemačke) novine radije i ljepše 
gledaju na Beč, nego na Peštu; njeki im pače kažu, da su »švarc- 
gelb« (crnožute), t. j. da su za cesara i za Austriju. A što misle 
oni kod »Obzora«, — to je težko znati. Svakako je očito, da 
mudruju i da znadu više nego mi, koji ovo pišemo, ili barem 
misle, da znadu. 

Mi naime - mi »pučani i seljaci« — mi o svem tom malo 
znademo, što gospoda imadu medju sobom. Mi držimo, da g. 
pl. Tomašić po svoj prilici nije u Beču rekao ništa, što oni tamo 
ne bi bili znali već prije, ili drugim riečima: u Beču su znali, 
što će reći g. pl. Tomašić. A znao je to zacielo i grof Khuen.’ 
Ali to nije ništa osobito. Čovjek, koji je jedanput bio kraljev 
ministar (a to je bio g. pl. Tomašić jedno mjesec dana, zajedno 
sa svojim prijateljem Khuenom), — taj valjda nije ni mogao reći 
nješto novo, čemu bi se oni u Beču čudili. Toliko razumijemo 
gospodsku politiku i mi »seljaci«. To je tako naravski, kao što 
je posve naravski, da su madžaroni radili ono, što je htio Beč 
— upravo tako, kako su i ugarski vladini političari radili isto: 
naime ono, što je htio Beč. Tek sada nedavno dobila opozicija u 
garskoj vise zastupnika, koji ne će onako, kako Beč hoće, — 
pa zato Ugarska i nema još vlade. U jednu rieč: To se sve samo 
po sebi razumije, da se u cieloj državi bečkoga cesara: u Ugar- 
s oj i u Hrvatskoj upravo tako kao i u »Austriji« — svuda se 
tu vlada tako, kako hoće oni u Beču, razumije se: u glavnim 
stvarima. Ali to ne znači, da su na pr. naši madžaroni za Beč 
ko je kada pitao poštovane inače zastupnike narodne (madža- 
ronske) stranke — na pr. g. Šoraka, g. Mašića, g. Ristovića, g. 
Stekimća itd., — tko ih je kada pitao, jesu li oni za Beč, ili za 
Fa cielu našu P^itiku vodi ban s jednim ili s dvojicom 
naših ljudi, ili pače i bez njih; a bana imenuje Nj. Veličanstvo 
kralj. 

Zato to nije nikakva novost, kada tko kaže: Sad se vidi, da 
su naši »madžaroni« radili samo ono, što je htio Beč, pa su to- 


bože varali i Hrvate i Madžare. A što bi »varali!« Madžari sve 
to znadu bolje nego madžaroni sami: oni znadu, da i kod njih 
vlada gospodska politika, pa zato i viču na svakoga svoga mini- 
stra, da je »bečki sluga«, t. j. da radi što mu se zapovieda. A kad 
oni viču na svoje ljude, da su bečke sluge, nije čudo, što viču i 
na Hrvate. Što znači ta madžarska vika, o tom bi se dalo mnogo 
razlagati, ali pustimo za sada. Mi smo sebi postavili pitanje: 
Jesu li Hrvati za Beč? — pa ćemo na to odgovoriti. 

Kada se pita: Jesu li Hrvati za Beč? — treba razlikovati 
troje, i to treba znati prvo: je li hrvatski narod za Beč, drugo: 
je li opozicija za Beč, i treće: je li vladina stranka za Beč. 

Je li naš narod za Beč, ili za Peštu, o tom se danas može 
malo kazati. Kako je danas našemu narodu i pod Bečom i pod 
Peštom, naš bi narod najvolio ni za Beč, ni za Pfeštu. Kad bismo 
se htjeli dalje razgovarati: koje bi ipak bilo bolje, kad bismo 
morali i mogli birati jedno, ili drugo, — onda bi trebalo izpitati 
mnogo toga, čega mi danas ne znamo. Trebalo bi u prvom redu 
izpitati, što bi bilo za nas korisnije, a onda' i to: jesu li nam više 
po srcu slavenski narodi i Niemci, koji su pod Bečom, ili su nam 
pak više po srcu ugarski narodi. U tom pitanju bila bi opet 
glavna stvar to, da se prije svega znade: bi li u Beču i dalje 
vladali samo Niemci, a u Pešti samo Madžari, — jer je to velika 
razlika: Beč i Beč i Pešta i Pešta. Beč, u kojem bi imali rieč 
Česi, Poljaci i Slovenci, to je nješto drugo, a samo njemački Beč, 
kakav je sada, opet drugo; drugo bi bila Pešta, u kojoj bi sjedjela 
madžarsko-židovska vlada, a drugo Pešta, u kojoj bi imali rieč 
Rumuni, Slovaci, Niemci, Srbiji i Hrvati, Rusi — jednom riečju 
svi ugarski narodi. 

Pitamo li u toj stvari za našu opoziciju, treba tu razlikovati 
opoziciju i opoziciju, a onda današnje vrieme od prvašnjega. 

Pred 50 godina bili su naši rodoljubi »za Beč«. Naši »pre- 
poroditelji« ili »Ilirci«, Gaj i ciela »narodna« stranka, a osobito 
Jelačić, — svi su oni bili za Beč, pače se je govorilo i pisalo, a 
i danas se to može čuti, da je sve to bilo »delo Austrije«, a veli- 
kaši i plemići — oni su bili madžaroni ili »unionisti« (za jedin- 
stvo s Ugarskom), pa tko je od ondašnje »narodne« stranke pre- 
šao u madžarone, toga su držali za izdajicu. — No to nije ni- 
kakvo čudo, niti se radi toga može našim rodoljubima štogod 
prigovarati. A što Madžari viču na Hrvate, da su zato »bečke 



sluge«, to na tu stvar treba ovako gledati: I danas, a još više 
pred 50 godina bile su i ugarske i hrvatske uzde u bečkim 
rukama. Madžari su se naravski otimali Beču, pa čim bi se njima 
uzde malo popustile, gledali su Hrvati, da se i njima popusti. 
Tako je bilo još pred 70 godina, upravo kao i danas. Kad je na 
pr. god. 1835. Ljudevit Gaj htio da izdaje prve hrvatske novine 
(»Danisu«) i molio cesara u Beču za dozvolu, rekao mu je ce- 
sar: Kad imadu Madžari novine, neka ih imadu i Hrvati. — Da- 
nas je isto: Madžari hoće madžarsku komandu, a Hrvati hoće 
odmah hrvatsku. A na to se Madžari onda ljute! A nemaju ra- 
zloga, jer se Hrvati otimaju Beču, kao i Madžari, no jednako se 
otimaju i Madžarima: ne će da budu Madžari, — i to je sve! 

Nasljednici naših preporoditelja bili su poslie »obzoraši«. 
Njima se je takodjer prigovaralo, da su »austrijanci«. Prvi, koji 
je medju Hrvatima žestoko ustao proti Beču, bio je pokojni Ante 
Starčeviić, koji je rekao, da će se pogadjati s Turskom, s Ru- 
sijom, s kim hoćete, samo ne će s »Austrijom«. Razumije se, 
da su to madžaroni jedva dočekali, pa nije čudo, što su se ma- 
džaroni i »sitekliši« (»pravaši«) u koječem slagali, i što je bilo 
ljudi, koji su radi toga pravaše sumnjičili i klevetali: da su u 
dogovoru s Madžarima. 

Danas je drugačije: danas se kod nas ne čuje gotovo ni rieči 
proti Beču, pače baš ovih dana čitamo, kako je dalmatinski 
pravaš Biankini, zastupnik u bečkom saboru, razlagao jednomu 
Niemcu: da bi se ciela Hrvatska (t. j. banska, dalmatinska, pa i 
bosanska) imala nagoditi s Austrijom, — a Madžari neka onda 
gledaju, što će i kako će. 

Može se dakle kazati, da se madžaronska politika ine može 
kod Hrvata pravo udomaćiti, te zbilja naši političari sve to viiše 
gledaju na Beč. Je li to za pučku našu politiku povoljnije, o tom 
ćemo kazati svoju drugom prilikom. 

(, Hrvatski Narod., God. 1905., Br. 14.) 

Katoličko »Hrvatstvo« proti H. P. S. Stranci. 

Bit će skoro godina dana, što su njekoji rimsko-katolički 
svećenici počeli u Zagrebu izdavati svakidanje novine »Hrvat- 
stvo«. Kažu, da te novine uzdržava, ili da im barem jako pomaže 
i g. nadbiskup zagrebački. 

Kad su se te novine pojavile, bilo je radi toga medju našom 
gospodom dosta buke. To je posve inaravski, i to s četiri razloga. 
Prvi je razlog to, što su se naši političari pobojali, da će sada 
»popovi« (svećenici) stvoriti svoju stranku, — pa tko će onda i 
ostati u drugim strankama! Činovnici ne smiju, odvjetnici imadu 
posla, i tako ostaju svećenici: oni su gotovo jedini do sada uz 
gdjekojega trgovca dovadjali našoj gospodi narod na izbore. — 
Drugi je razlog to, što su se izdavači naših novina pobojali za 
svoje novine, jer ako svećenici budu imali svoje novine, tko će 
držati i plaćati druge novine. Činovnici čitaju na selu — koliko 
ih tu ima — »Nar. Novine« a u gradovima idu u kavane, a 
drugih čitalaca, koji bi mogli plaćati velike novine, ima malo. — 
Treći je razlog to, što su se mnogi pobojali onakvog nemira, 
mržnje i nesreće, kakve ima već više godina drugdje po svietu, 
pa i u najbližoj našoj blizini, u Kranjskoj: tu se »liberalci« i »po- 
povi« grde i bore, da je užas. — Četvrti je napokon razlog to, 
što ima i u nas ljudi, koji su protivni popovima, a osobito ne 
dadu, da bi popovi vodili rieč u politici i u obće da bi se za njih 
mnogo pitalo. 

No tu je na mjestu pitanje: A zašto su rimsko-katolički sve- 
ćenici počeli izdavati svoje novine? Na to se je od njih čuo od- 
govor: da je rimsko -katolička vjera u Hrvatskoj u pogibelji, pa 
da ju treba braniti. Gotovo sve naše novine, velike i male, — 
sve su postale protukatoličke, protuvjerske, pače bezbožne, »a 
mi se nemamo gdje braniti« — govorili su i pisali popovi. »Novi 
List«, »Dom«, pače i ista »Nar. Obrana«, a napokon i sam stari 
pobožni »Obzor« — sve je to bilo »okuženo« i t. d. — Po tom 
bi čovjek rekao, da su se hrvatska gospoda najedanput okrenula 
proti Vjeri, pa da su rimsko-katolički svećenici morali ustati na 
obranu. 

No tko samo malo bolje znade, što se u nas i oko nas do- 
gadja, itomu je očito, da to nije tako. I razumnija djeca znadu, 






da svi rimsko-katolički vjernici imadu jednoga poglavara, sv. 
otca papu u Rimu, koji od vremena do vremena i sve zajedno 
i svakoga pojedinca biskupa upućuje, što imade raditi. I djeca 
dakle znadu, da je to posve naravski, ako svi rimsko-katolički 
svećenici po svietu rade po jednoj misli, kao po dogovoru. A 
kad se znade, da su svećenici rimske Crkve u Kranjskoj složili 
katoLičku stranku i počeli izdavati svoje novine već pred 33 go- 
dine; kad se znade, da je sadašnji biskup u kranjskoj Ljubljani, 
g. Jeglič, bio kanonik u Sarajevu kod nadbiskupa Stadlera, a 
sadašnji biskup krčki (Mahnić) da je bio glavni borac za kato- 
ličku stranku u Kranjskoj; kad se znade, da baš g. nadbiskup 
sarajevski Stadler i krčki biskup g. Mahnić vode rimsko-kato- 
ličko svećenstvo u Hrvatskoj, — onda je vrlo čudno, kada tko 
kaže, da su rimsko-katolički svećenici po hrvatskim zemljama 
počeli izdavati svoje novine i slagati stranku radi toga što su se 
hrvatska gospoda i hrv. novine najedanput okrenule proti Vjeri. 
Nije to zato, nego je tu mnogo razložnije mišljenje: da su biskupi 
i svećenici rimske Crkve u hrvatskim zemljama pristali uz gotov 
katolički pokret u susjedstvu. 

Što hoće novi taj katolički pokret, mi toga sada ne ćemo 
razlagati. Koliko možete, sudite po ovom, što ćemo sad u kratko 
priobćiti. 

Pred više dvie nedjelje izašla je, kako znate, knjižica »Hr- 
vatska Pučka Seljačka Stranka«, koju mnogi od vas imadu već 
u rukama. Radi te knjižice oborilo se je katoličko »Hrvatstvo« 
na osnivače H. P. S. Stranke, osobito na Stjepana i Antu Radića 
takvim načinom, da je to težko nazvati pravim imenom. Neka 
u ostalom sude naši čitaoci sami. 

Na str. 1 ove knjižice razlaže se, kako je dr. Svetimir Kor- 
porić, pristajući uz Stj. Radića, u siečnju 1903 godine pisao, da 
bi trebalo osnovati veliku seljačku ili pučku stranku, koja bi od 
seljačkoga svieta stvorila svjestnu vojsku, no da naši stari rodo- 
ljubi nisu za te misli marili. A onda dalje stoji na istoj strani od 
rieči do rieči: »Da stari naši rodoljubi za ove misli o puku, oso- 
bito o seljačtvu, ne mare, pače da su im nepomirljivi protivnici, 
to se je za malo vremena očito pokazalo« i t. d. — A sada gle- 
dajte, što o tom piše katoličko »Hrvatstvo«: 

»Neistinito i tendencijozno piše se tuj« (t. j. tobože u onoj 
knjižici H. P. S. S.) »ponajprije o postanku te stranke, kada se 

veli, da »stari naši rodoljubi za misli o puku, osobito o seljačtvu 
ne mare, pače da su mu nepomirljivi protivnici«. — Dalje piše 
katoličko »Hrvatstvo«: »Priestna je neistina uztvrditi, da »naši 
stari rodoljubi ne mare za seljačtvo«, a pusta je kleveta reći, da 
su seljačtvu ovi rodoljubi »nepomirljivi protivnici«. 

Jeste li opazili, kako istinito prepisuju iz one knjižice i tu- 
mače? — Ta kako ne bi! U knjižici piše, da naši stari rodoljubi 
ne mare za one misli o puku i seljačtvu, kako su razložene u 
knjižici Stj. Radića i u članku Sv. Korporića, na ime: da se puku 
osobito seljačtvu ima dati u politici drugo mjesto i veće zna- 
menovanje; a katoličko »Hrvatstvo« prepisuje, da stari naši ro- 
doljubi ne mare »za misli« o puku, pače da ne mare za »seljač- 
tvo«. — No to je još malo. U knjižici se našoj kaže, da stari naši 
rodoljubi za one misli ne mare, »pače da su im (t. j. onim mi- 
slima) nepomirljivi protivnici«; a katol. »Hrv.« me samo da tu- 
mači, nego i tobože doslovce prepisuje: da stari rodoljubi za 
misli o puku, osobito o seljačtvu, ne mare, pače da su mu (t. j. 
puku i seljačtvu) nepomirljivi protivnici. 

Ne ćemo sada razlagati, kako je nješto drugo, kad je tko 
nepomirljivi protivnik kojoj političkoj misli o pravu, što ga puk 
i seljačtvo ima u politici, a opet drugo, kada je tko nepomirljivi 
protivnik seljačtvu. Mi hoćemo samo da ustanovimo, da u našoj 
knjižici ovo drugo nije napisano ni riečima, ni po misli; nije 
naime napisano, da su stari naši rodoljubi nepomirljivi protivnici 
seljačtvu. Mi bismo se imali pravo potužiti na kat. »Hrvatstvo« 
i onda, kad bi ono naše pisanje ovako tumačilo po svojoj pameti. 
No kad katol. »Hrvatstvo« mjesto naše jedne rieči podmeće 
drugu, kad naime mjesto im (t. j. mislima) piše mu (t. j. seljač- 
tvu), a naznačuje, da tako piše u našoj knjižici, i onda nas radi 
toga, čega u našoj knjižici nema, grdi, psuje i kaže, da mi pišemo 
neistinu, da klevećemo, — onda bi malo bilo, da mi kažemo, da 
pisac onoga članka u katol. »Hrvatstvu« piše neistinu, nego 
moramo kazati, da onaj pisac očito laže. A s takvim kojii laže, 
mi ne ćemo da ovdje razpravljamo. 

(, Hrvatski Narodi, God. 1905., Br. 14.) 


Stradanje radi politike. 

U mjesecu veljači sazvao je Stj. Stanković u Kostajnici na 
sastanak kostajničke obrtnike i seljake iz okolice, a za njekoliko 
dana odsudila ga radi toga kr. kotarska oblast na 14 dana za- 
tvora. — Dne 17. travnja sazvao je Antun Jemrić sastanak u 
kuću Martina Jemrića, a na sastanak je došao i retkovački ka- 
pelan; dne 29. travnja odsudjena su radi toga sva trojica svaki 
na globu od 100 K. — Na samu veliku subotu, kako je već ja- 
vljeno, zaplienilo je poglavarstvo grada Zagreba po nalogu kr. 
državnoga odvjetničtva 6.600 komada knjižice »Hrvatska 
Pučka Seljačka stranka«. 

To smo eto doživjeli u kratko vrieme, od kada obstoji Hr- 
va.ska Pučka Seljačka Stranka. Što će biti dalje, to ćemo vi- 
djeti, a danas ćemo se ogledati na ove prve naše neprilike i 
kazati, što o tome mislimo. 

Ovakove osude — to nije ništa nova ni kod nas ni drugdje 
po svietu. To su tako zvani »politički progoni«, lili bolje: to su 
progoni radi takvih zločina, prestupaka i prekršaja, za koje se 
obično kaže, da su »politički« zločini, prestupci ili prekršaji. 
Rekoh: za koje se obično samo kaže, da su »politički« zločini 
itd. a nisu, jer zakon ne poznaje posebnih »političkih« zločina, 
prestupaka i prekršaja, nego je pred zakonom svaki zločin 
samo zločin. 

Ali, kako rekoh, obično se to zovu »politički« zločini, i cieli 
sviet priznaje, da ima »političkih« zločina, pa i »političkih« 
progona. 


Što ćemo reći na sve to? 

Da odgovorimo na sva ova pitanja, mogli bismo dugo raz- 
1 a ga ti i još više mudrovati. Ali to bi nas predaleko odvuklo od 
same one stvari, kojoj treba otvoreno u lice pogledati. Zato 
ćemo kazati u kratko ovako: 

Od starine do danas čuje se nauk, da bi se ljudi imali do- 
brovoljno pokoravati zakonu i oblastima. Kad bi tako bilo — 


to bi tek bile prave oblasti, to bi bili pravi zakoni, to bi bila 
prava država, — to bi bili pravi ljudi. No tako govore i naučaju 
samo mudraci ili filozofi, a filozofi nisu vladari ni zakonodavci. 
Političari i državnici misle i rade posve drugačije: njima u poli- 
tici nije prva i glavna stvar dobra volja, nego moć i sila. Zato 
je političarima i državnicima još i danas prva i glavna briga to, 
da dobiju u ruke političku vlast, moć, silu. A kad imadu vlast, 
onda se ne pita, što je komu po volji, po duši i po savjesti, nego 
se pita: je li to ii to po zakonu. A zakon su dali oni, koji imadu 
političku vlast; oni zakon tumače. Tko se ne pokorava zakonu, 
taj je kriv, taj treba da bude kažnjen. Tako dolazi do političkih 
progona. 


Koliko se tu vidi zla i nepoštenja, ne treba mi spominjati, 
kao što ni toga, da oni, koji imadu vlast, još više progone po 
zakonu svoje protivnike, samo da se održe u vlasti. A ako pro- 
tivna stranka dodje zbilja do vlasti, onda joj je prvi posao, da se 
ljuto osveti onima, koji su do sada imali vlast, i evo vam gotova 
domaćega klanja! 

I tako, kao što i inače u životu, iz jednoga zla nastaje drugo: 
iz političkih progona — politička osveta i novi progoni. Koliko 
se time ljudi kvare i odvraćaju i od posla za narod i za obću 
korist, to je očito. 

Kod nas se različno misli o političkim progonima. Jedni se 
tješe time: da pravedna stvar mora pobiediti, da je domoljubno 
mučeničtvo sjeme novih boraca i t. d. Drugi uza to iznose na 
pazar političke svoje patnje, i traže u to ime od naroda za sebe 
posebno mjesto, priznanje i t. d. — Sve je to istina i u redu, ako 
se u tom drži prava mjera i ako se na sve to gleda triezno, po- 
šteno i ozbiljno. Sto se posebice tiče »pravedne stvari«, o tom 
nema nikakve sumnje, da je to najjače oružje svakoj stranci u 
njezinoj borbi. Na jedno samo ne smije nijedna stranka zabo- 
raviti, na ime na ovo: 

Dok je koja stranka u manjini ili u opoziciji, uviek joj je na 
jeziku »pravica«; a kad dobije vlast u ruke, onda radi, kako se 
je i prije radilo: progoni svoje protivnike i t. d. zato se najbolje 
pozna, kakva je koja stranka, i je li u istinu bolja i naprednija 



od drugih — ako se stranka ne bori toliko za političku vlast, 
koliko za to, da u cielom narodu prevladaju njezine dobre, ko- 
ristne i pravedne misli. Takve stranke, ako i dodju do vlasti, ne 
služe se ipak svojom vlašću onako, kako su se služile njezine 
predšastnice. U tom i stoji sav politički napredak, to mu je 
jedino mjerilo. 

(»Hrvatski Narod«, God. 1905., Br. 18.) 


Banka za parcelaciju i kolonizaciju. 

Od 29. travnja ove godine ima u Zagrebu jedna banka više: 
banka za parcelaciju i kolonizaciju. Prije nego što više kažemo 
o toj banci, razložit ćemo u kratko, što je to »parcelacija«, a 
što »kolonizacija«. 

»Parcelacija« to je dieljenje ili komadanje; a kad je 
govor o banki za parcelaciju, misli se na dieljenje i komadanje 
zemljišta. 

»Pa što treba banke za parcelaciju zemljišta? Zar se dosta 
ne dieli i ne komada zemljište i bez banke?« 

Malo će vas biti, koji ćete tako pitati, jer danas gotovo 
već svatko znade, kakova je to parcelacija zemljišta, kojom se 
bave banke. To je naime ovakvo komadanje zemljišta: Banka 
kupi veliki koji posjed, veliko kakvo imanje ili spahiluk, pa to 
onda dieli i prodaje na komade. To je ta parcelacija. 

A kolonizacija, to je naseljivanje: kad se ljudi iz jednoga 
mjesta ili kraja sele u drugi kraj, u drugu zemlju, to je koloni- 
zacija. Razumije se samo po sebi, da se ljudi sele iz onoga 
mjesta ili kraja, gdje ih ima mnogo i previše; a naseljuju se u 
onim krajevima, koji su pusti, ili gdje ima malo ljudi. — Ako 
se ljudi u svojoj domovini sele iz jednoga kraja u drugi, onda 
je to domaća kolonizacija. No od kada je odkrit nepoznati prije 
sviet (Amerika, pa i Australija), seli se sviet iz Evrope daleko 
preko mora, pa bi se to moglo nazvati prekomorskom 
kolonizacijom. 

Sad, kada znademo, što je parcelacija i kolonizacija, kazat 
ćemo još dvie, tri rieči o jednoj i o drugoj. 

Kad je danas govor o parcelaciji, misli se obično na 

dieljenje velikih vlastelinskih (spahijskih) imanja, kojima su 
vlastnici grofovi, baroni i plemići. Nemamo kada razlagati, 
kako su njegda pojedine familije došle do tolike zemlje. Dosta 
će biti, ako dodademo, da je do pred kojih 50 godina sva zemlja 
pripadala velikašima, plemićima i svećenstvu, tako da narod 
ili obični seljaci nisu ni imali svoje zemlje, nego su obdjelavali 
gospodsku zemlju, t. j. bili su kmetovi, radili su gospodi »tlaku« 
ili »rabotu«. No to je, hvala Bogu, ukinuto, seljaci su odkuipili 
onu zemlju, koju su do onda obdjelavali, a tlake ili rabote više 
ne moraju gospodi služiti, t. j. ne moraju badava obdjelavati 
gospodske zemlje. Od onda, od kad je ukinuta tlaka, — od 
onda gospodska imanja većinom propadaju. To je posve 
naravski. Do onda su velikašima morali kmetovi obdjelavati 
zemlju, i to badava, a od onda treba plaćati težake. A težaka 
ima sve to manje, jer ne samo da svatko najvoli raditi sebi, 
nego sviet ide za zaslužbu u grad i daleko iz domovine. 

Zato veliki posjednici, koji su većinom zaduženi, gledaju, 
da se rieše svojih imanja, da plate dugove, pa da se presele 
u grad. No riedko se dogodi, da bi tko htio kupiti cielo veliko 
imanje, jer se svatko boji, da će mu biti, kao i predjašnjem 
posjedniku; težaci su skupi, pa će opet biti gubitka. Zato se 
velika imanja diele na manje komade, t. j. parceliraju se, a 
onda pojedine komade kupuju seljaci poljodjelci. No s takovim 
je dieljenjem i prodavanjem mnogo posla, a najveća je za 
gospodu posjednike neprilika to, što njima treba odmah novaca, 
a seljaci ne mogu odmah platiti. Zato se obično dogadja ovako: 
Gospodsko imanje kupi kakav novčar (obično Židov); on odmah 
posjedniku imanje izplati, a onda sve po malo utjeruje od 
seljaka, koji su pojedine komade kupili. Ako jedan novčar 
nema za taj posao dosta novaca, složi ih se više, — i eto vam 
gotova banka za parcelaciju. 

O kolonizaciji govori se i u nas već dosta dugo. Od kad 
se je pred 200 godina donja Hrvatska, u kojoj je bilo dosta 
puste zemlje, oslobodila od Turčina, sele se onamo sve više 
Njemci, Madžari, Slovaci, Rušnjaci i Poljaci (»Galicijani«), pa 
i Česi. Gospoda naša jauču radi toga i kore zagrebačke zagorce, 
što se oni ne sele u ove naše krajeve; u zagorju kažu, ima 
toliko ljudi, da već ne mogu živjeti, ali se nikako ne dadu 
naputiti, da se odsele u dolnju Hrvatsku, gdje ima dosta zemlje. 

Jednako se prigovara i ličanima. No oni, koji bolje poznaju 
stvar, kažu, da to nije tako lako. I zagorac i ličanin možda bi 
se ipak odselio, da mu tko pomogne: da uzmogne prodati svoju 
zemlju i kupiti drugu. Ali kamo će, kad njegov susjed nema 
novaca, a da i ima, ne bi to bilo dosta za novi grunt. — No i 
tu može pomoći banka: banka će dati novaca i susjedu, koji 
ostaje doma, a i onomu, koji se seli, da uzmogne kupiti novi 
grunt. Sto više, banka će zagorcu i ličaninu dati gotovo 
gospodsko zemljište na odplaćivanje. 

I tako jedna banka može liepo obavljati uz put dva posla: 
parcelirati od gospode kupljenu zemlju i odmah naseljivati na 
nju poljodjelce. To vam je banka za parcelaciju i kolonizaciju. 

- Kažemo li još nješto, znat ćemo sve, što treba znati o banci 
za parcelaciju i kolonizaciju. 

Svaka banka ide za dobitkom, — to se razumije. A da se 
banka za parcelaciju može nadati velikomu dobitku, to može 
svatko lako razumjeti, a moglo bi se to i gotovim primjerima 
dokazati. Velikaška imanja prodaju se obično jeftino, a narod 
ih od prekupca kupuje obično vrlo skupo, jer mu zemlje treba. 

o je dakle jasno, pa o tom ne treba mnogo govoriti. — Osim 
toga imadu danas banke pred očima i politiku. »Novac vlada 
svietom« kaže jedna njemačka rieč. Zato nema banke, nema 
pače ni male štedioničice, koja ne bi pomagala bilo kojoj poli- 
tiko, stranci. Ta vi znate najbolje, što i kako rade naše šte- 
dionice. A da novčari vode danas veliku rieč u politici, to 
možemo misliti, pa kad obična banka ima posla s politikom, 
to ce banka »za parcelaciju i kolonizaciju« imati još i više. Čuli 
smo, kako se k nama naseljuju Niemci i Madžari, pa kako radi 
toga naša gospoda jauču. Po tom se vidi, da nije svejedno, 
kakav se narod kamo naseljuje, nego da tu treba paziti i na 
politiku: hoće li se zemlja davati Hrvatima, Niemcima, Madža- 
rima ili komu drugomu. 

A sad će dvie, tri rieči biti dosta o novoj banci za parce- 
laciju i kolonizaciju u Zagrebu. 

n \ ta banka ide za dobitkom, to je posve naravski. 

o i ak ce dieliti oni, koji su banku osnovali, a to je hrvatsko- 
s avonska hipotekama banka u Zagrebu, ugarska hipotekama 
banka u Pesti, obća štedionica u Pešti, Union^Banka u Beču 
i jos jedna novčamica iz Trsta. Ako kažemo, da u hrv. slav. 

banci nisu naši domaći novci, nego opet novci iz Pešte i Beča, 
onda ne bi trebalo posebice ni spominjati, da ce najveći dio 
dobitka povući oni iz Beča i Pešte. Razumije se, da će taj 
dobitak plaćati oni, koji budu od te banke zemlju kupovali. 
Budu li i hrvatski seljaci kupovali, i oni će puniti žep osniva- 
čima te banke. — To je, što se tiče dobitka. 

A gledamo li na politiku, možemo kazati ovo: Toj novoj 
banci izabran je za predsjednika g. Nikola pl. Tomašić, nar. 
zastupnik i bivši hrvatski ministar. On pripada »narodnoj« ili 
»madžaronskoj« stranci. Uz njega čitamo imena: Beck jedan 
i drugi, Mayer (sva trojica iz Pešte), Kalchberg (iz Beča), Weiss, 
Kolmar, pa onda: Eber i Rozsay; istini za volju dodajemo, da 
su medju njima i ovi: Cmojević, Krešić, Qperman i Zagorac. 
— Kakvu će politiku voditi ova gospoda, toga ne treba ni 
spominjati. 

Kazat ćemo samo to, da je ova banka niknula kao iz 
zemlje, najedanput. Tko uzme na um, da »narodna« (madža- 
ronska) stranka ima vrlo malo nade u uspjeh kod budućih 
izbora, taj će se lako složiti s nama u mišljenju, da je ova 
banka osnovana možda u prvom redu radi politike, i to valjda 
poglavito za to, da »narodna« stranka okupi na taj način oko 
sebe seljačtvo. Nitko od madžarona do sada nije ni sanjao o 
banci »za parcelaciju i kolonizaciju«, a sad najedanput niknula 
ta banka kao iz zemlje. 

I tako vidimo, tko opet ima kod nas jedan način više za 
dobitak i za vodjenje politike: Bečki, Mayeri, Kalchbergi, Eberi 
iz Beča i Pešte. A i dobitak će dobivati od naroda, i politiku 
će voditi u ime naroda — ponajviše seljačkoga. Oni to razu- 
miju. A mi pitamo: Nije li došlo vrieme, ne bi li bilo moguće, 
da se narod tako složi i organizuje? Nije li došlo vrieme, da se 
stvori »Hrvatski seljački savez«, u kojem bi bilo seljačtvo 
čitavoga našega naroda? 

0 tom ćemo progovoriti budući put. 

f » Hrvatski Narodi , God. 1905., Br. 19.) 


Život, misli i djela biskupa Strossmayera. 

Kratak životopis biskupa Strossmayera, 

Josip Juraj Strosmayer (on je sam podpisivao svoje ime 
ovako: Strossmayer) rodio se u Osieku, dolje na Dravi, godine 
1815. Prapradjed mu je bio Niemac, po imenu Pavao, iz Linča 
(u gornjoj Austriji), a došao je u Osiek kao vojnički stražmeštar 
i tu se priženio u kuću jednoga Hrvata: dakle je Strosmayer 
već po praprababi Hrvat. Mati mu je bila dakako Hrvatica, a 
zvala se po kući Erdeljac. Rodjaci Strosmayerovi zvali su se 
u Osieku po prvom doseljenom svojem pradjedu Pavlu — 
Pavlovi. Otac Strossmajerov Ivan trgovao je konjima i gove- 
dima, a doživio je i on i žena mu, da si sina ugledaju kao 
biskupa. 

Iz djetinjstva Strosmajerova vriedno je zabilježiti, da se 
nije rodio sam, nego je na sviet došao kao blizanac: mati mu 
rodila dvojke, pa su jednoga okrstili Josip, a drugoga Juraj. 
No jedan od ovih umre isti dan; je li umro Josip, ili Juraj, 
roditelji nisu znali, pa su onomu, koji je ostao u životu, ostavili 
jedno i drugo ime: Josip Juraj. — Još je vriedno zabilježiti, da 
je Josipa Jurja za djetinjstva ujela guja (zmija): kupao se 
s bratom Matom u Dravi, zaplivao u trsku — i ujede ga zmija. 
Vriedno je kod toga zabilježiti i to, da ga je ta guja zmija ujela 
na madžarskoj dravskoj obali! . . . 

Školao se Josip Juraj, za onda »Pavlov«, kako se je onda 
školalo: u maloj školi (dva razreda) pa u latinskoj školi kod 
fratara. Kad je kod fratara svršio šest škola, otac s njim u 
Djakovo, da bude pop. Imao je dobru svjedočbu od fratara, pa 
kad su ga doveli pred biskupa djakovačkoga Sučića, da ga 
primi u crnu školu, našali se biskup, veleći mu: Lako tebi imati 
dobru svjedočbu, kad fratri vole kavu i šećer, a u tvoga oca 
ima toga dosta. — Kad je Josip Juraj izučio u djakovačkom 
sjemeništu dvie godine »filozofije« pošalje ga biskup u Peštu, 
da uči bogoslovlje, gdje je učio četiri godine. Tu je vriedno 
zabilježiti, da ga je otac kolima vozio u Peštu, pa bi taj put 
trajao po 6 i 8 dana, a mladi bi cmoškolac spavao i na kolima 
i pod kolima i svakako. Prvu je misu odčitao god. 1838., a onda 

ga poslali za kapelana u Petrovaradin, a onda dalje u školu 
u Beč, gdje je ostao dvie godine i položio stroge izpite. 

Vrativši se iz Beča bio je Strosmajer do god. 1847. učitelj 
djakovačkim crnoškolcima, a onda ga pozvali u Beč za dvor- 
skoga (cesarskoga) kapelana, što je i bio sve do god. 1849., 
kad ga je cesar i kralj imenovao biskupom u 35. godini, što se 
vrlo riedko dogadja. 

Strossmayer je bio biskup 55 godina, što je takodjer velika 
riedkost. Pripoviedati dalje njegov život — to je isto, što i 
nabrajati njegova djela za vjeru, za crkvu, za državu, za pro- 
svjetu i umjetnost. No da bolje razumiemo sve ono, što je 
biskup Strosmajer učinio, treba poznavati njegove misli, koje 
su ga u radu vodile. Zato ćemo, koliko znamo, razložiti glavne 
misli, koje su vodile velikoga toga čovjeka. 

»Velike« misli i »veliki« ljudi. Za Strosmajerove misli i djela 
njegova rečeno je i napisano tisuću puta i na stotinu načina, 
da su to »velike« misli i »velika« djela, a on da je »veliki« 
čovjek. Prije nego što i o tom koju kažemo, reći ćemo dvie 
rieči o »velikim« mislima i »velikim« ljudima u obće. 

Kad se za koga kaže, da je »velik« čovjek, naš neškolani 
narod ne misli i ne razumije drugo tom riečju, nego to, da je 
taj čovjek velik tielom, t. j, visok. I pravo ima. Naš narod 
znade, što je to, kad se kaže za koga, da je »pošten«, ili »dobar« 
ili »pametan« čovjek; no dobru, poštenu i pametnu čovjeku ne 
kaže, da je »velik« čovjek. Ono, što gospoda kažu »velik« 
čovjek, to bi naš sviet kazao »na glasu« čovjek, ali kad je 
tko »na glasu« to nije Bog zna što, jer čovjek može biti i na 
dobru, a bome i na zlu glasu. 

Spomenuo sam ovo zato, što prosviećeni sviet po Evropi, 
kako se meni čini, hvali i slavi, a gdjekada kudi i grdi »velike« 
ljude na takav način, da toga baš sviet ne razumije. Kad se 
današnji »veliki« ljudi hvale i slave, tu se rasiplju tolike i 
takve rieči, da se već ne može pravo prosuditi, što je istina, 
a što nije, i što za pravo tolike i takve rieči znače. 

Mi držimo, da to nije dobro. Kad se za kojega čovjeka 
kaže, da je tako velik, da su drugi prema njemu ništa; kad se 
kaže, da je jedan čovjek toliko uradio, koliko nije drugih tisuću 
na njegovu mjestu; kad se kaže, da je koji čovjek takav, 
kakvoga nije bilo, a Bog zna, hoće li ga kada biti; kad se kaže, 


da je jedan čovjek spasio cieli narod od propasti, — i tako 
dalje, onda je posve naravski, da običan čovjek svega toga 
ne može razumjeti, pa mu ne preostaje drugo, nego da se sliepo 
klanja takvim riečima te da vjeruje u nješto, čega ne razumije, 
čega ne može razumom svojim dohvatiti. Ako se u kojem 
narodu ustali i ukorieni ovakva sliepa hvala i slava velikih 
ljudi, takav narod mora sve malo po malo izgubiti svoju volju 
i odlučnost, jer sve čeka od »velikih« svojih ljudi. Nama se 
čini, da je i to jedan način, kako se od naroda stvara sliepo 
roblje, koje se klanja često praznim riečima i pustoj magli. 

Zato mi držimo, da je razboritije i naravnije, da se i »veliki« 
ljudi mjere ljudskom mjerom, jer smo svi mi ljudi. Istina je, 
naći će se ljudi, koji ne idu pod običnu ljudsku mjeru, ali onda 
će se to tek pravo i vidjeti, kad ih pod takvu mjeru metnemo: 
vidjet će se, da su veći. No onda ćemo ujedno lakše razumjeti, 
po čem i koliko su veći, — onda ćemo ih bolje razumjeti. 

Ovo je, mislim, trebalo kazati hrvatskomu narodu u ovom 
našem listu, koji hoće da se narodu vazda govori s razlogom, 
a ne praznim riečima, kojih narod ne razumije. Trebalo je ovo 
kazati zato, što naš narod treba da spozna, da nijedan od nas 
nije tako velik, da bi mogao učiniti sve, i nijedan tako malen, 
da ne bi mogao učiniti ništa. Sve, što narodu treba za obstanak 
i napredak, može sebi stvoriti samo čitav narod u slozi i zajed- 
n ' c i- Stoga gledišta razlagat ćemo mi misli i djela pokojnoga 
biskupa Strosmajera; na taj ćemo način, mislim, najbolje spo- 
znati, da je bio doista velik čovjek, velik Slaven i velik Hrvat. 

C » Hrvatski Narod.*, God. 1905., Br. 15.) 

* 

Štrosmajerov život i djela njegova. 

Obećasmo, ali ne mogosmo nastaviti razgovora o pokojnom 
biskupu Štrosmajeru. Bilo je drugoga posla. No svejedno, nije 
kasno, i ne će biti kasno još dugo spominjati Strosmajera. 

Rekosmo, što kaže malo ne sav sviet, domaći i tudji, da 
je Strosmajer bio velik čovjek. Obećasmo, da ćemo razložiti, 
zašto je bio i po čem je bio velik. 

Ima ih, no ima ih, istina, malo, koji kažu: »A što! Imao je 
no VaCa , — to mu je pomoglo, da je postao velik. Dielio je 
novce, častio je ljude, pa su ga hvalili i slavili.« 

O novcima ćemo poslie kazati koju, a sad velimo: Imali su 
i drugi novaca, pa ih nisu darivali, a ako i jesu, svejedno nisu 
radi toga došli na toliki glas. Nisu ni novci sve. A za Štrosma- 
jera moraju priznati i njegovi neprijatelji, da nije došao na glas 
radi novaca, što ih je dielio. O tom je sav razumni sviet već 
na čistu, tako da je smiešno o tom i govoriti. 

Zašto je Štrosmajer bio velik čovjek, to se može najkraće 
kazati ovako: Bio je velik zato, jer je bio u opoziciji, jer je bio 
proti. — To ću vam malo razložiti. 

Nije nikakvo čudo, nije ništa neobična, ako siromah čovjek 
mrmlja, ako se tuži, ako viče na one, koji imadu i koji mogu, 
pa i na vladu i oblasti. To je obična stvar. Čovjek nema, čine 
mu krivo, ne može si pomoći, — pa kakvo čudo, ako je u 
vječnoj »opoziciji«! 

No pomislite vi sebi biskupa, koji je u opoziciji! Ta biskup 
spada medju najviše dostojanstvenike u crkvi i u državi. Kad 
biskup putuje po domovini i državi, pozdravljaju ga zvona sa 
zvonika, dočekuju ga oblasti i dolaze pred njega, da mu se 
poklone. Gledajte ga, kad služi sv. službu božju: ima ih oko 
njega pet, šest, pače i do dvadeset, koji ga dvore i služe mu. 
— Pa ne bi li to bilo čudno, da takav čovjek bude u opoziciji? 
Mi »mali« mi se već junačimo, ako smo u opoziciji proti obćin- 
skomu načelniku, ili proti župniku; oni koji su nješto više, oni 
se kuraže po malo proti višima, a komu posluži sreća, da dodje 
u sabor, može grmjeti i proti vladi. A proti komu će grmjeti 
jedan biskup? Načelnici, župnici, predstojnici, župani ta to 
se sve biskupu klanja, sve gleda na njegov mig, da mu ugodi, 
a oni kod vlade — oni biskupa časte, on je njihov. Kako ne 
bi bio njihov, kad nitko bez vladine privole ne može ni postati 
biskupom? A kad se prosudi, da vlada i biskup moraju u 
mnogim stvarima raditi i postupati sporazumno i složno, 
onda je težko pomisliti, da bi biskup mogao biti u opoziciji 
proti vlasti. Isto se može reći i za crkvenu vladu, jer je sam 
biskup na čelu crkvenoj vladi u svojoj biskupiji, pa kako bi 
mogao biti u opoziciji sam proti sebi! 

Pa ipak je istina, da je biskup Štrosmajer bio u opoziciji. 
I po tom je on, velimo i opet, velik čovjek. 

Prosudite onu rieč našega naroda: Ciganin postao car i 
prvoga objesio svoga otca. — Tako radi ciganin i svaka 
ciganska duša: postavi ga na više mjesto, on već ne zna, da 
je bio ciganin, ne pozna svoje braće, nego postaje nasilnik. Za 
to imamo stotine i tisuće primjera kod naših ljudi i naše 
gospode: dodje čovjek do gospodstva — i sada je sve dobro, 
ta naš čovjek, njekadašnji opozicionalac, i ne misli više na 
nekakvu opoziciju, već se posvema pomiri i sprijatelji s onima, 
medju koje je dospio. Tako rade obični ljudi. 

No ima ljudi, koji rade drugačije. Ima ljudi, koji ostaju 
vjerni svojoj misli, pa došli medju ne znam kakve ljude i ne 
znam na kakvo mjesto. A to nije lako. Pomislite samo na ono, 
što se često čuje, kada na pr. koji svećenik brani ovo ili ono, 
kako mu znadu kazati: »A, što! Ti tako govoriš, jer si pop!« 

, To dokazuje i stotinu drugih rečenica: U kakvom si kolu, tako 
igraj! Medju vucima moraš zavijati! — A nadje se sada čovjek, 
koji ne će da igra, kako mu se svira; ne će da tuli s vucima! 
Eto ti onda na njega vike i hajke i često se dogodi, da takvoga 
iz kola iztjeraju, ili da ga vučja braća razderu, unište! A tko 
se toga ne boji, tomu se može doista reći, da je jak i velik. A 
takav je bio Štrosmajer. 

Drugi put ćemo razložiti, proti komu i proti čemu je 
Štrosmajer bio u opoziciji. 

(» Hrvatski Narod,, God. 1905., Br. 21.) 


Što hoće Hrvati P 

Čitali ste, kako je zastupnik Tomašić kazao u peštanskom 
saboru, da hrvatski zastupnici hoće to i to, pa kako se u novi- 
nama o tom piše i razpravlja. Madžarske novine pišu na to, da 
Hrvati opet rade po naputku iz Beča, samo da Madžarima sme- 
taju. Tako su, kažu te novine, Hrvati vazda radili: kadgod su 
se uhvatili s Bečom, eto ti Hrvata, da pomognu Beču proti Ma- 
džarima. Tako je bilo i god. 1848, kad je ban Jelačić pošao s hr- 
vatskim regimentama na Madžare. Tako je eto i sada. Madžari 

hoće madžarski jezik za ugarsku vojsku, a Hrvati ne pristaju 
složno s Madžarima, nego traže za hrvatske regimente hrvatski 
jezik. 

Vriedno bi bilo znati, što misle naši čitaoci, većinom seljaci, 
kad ovo čitaju: Hrvati, kaže, hoće to i to. — Nama se čini, da 
gdjekoji misle ovako: »Borami i ja sam Hrvat, pa mene nitko ne 
pita, što hoću! A da mene pitaju, hoću li ja hrvatsku ili madžar- 
sku komandu, bome bih ja njima kazao. Ali što ćeš, kad nas ne 
pitaju! Samo zašto onda pišu, da Hrvati hoće to i to, a ja znam, 
da nijednoga od nas na daleko i široko nitko ništa ne pita za te 
stvari.« 

Tako valjda misli mnogi naš čovjek. No današnja politika 
znala bi i na to liepo i mudro odgovoriti. Ona bi na to odgovo- 
rila od prilike ovako: »Istina je, ne pita se tu svakoga pojedi- 
noga, što hoće, jer to nije moguće. Kad bi to bilo gotovo? Za to 
su tu zastupnici, narodni zastupnici, koje je narod izabrao, pa 
oni mjesto naroda govore, što treba, a što ne treba, što je do- 
bro, a što nije.« — A kad bi tko prigovorio, da cieli narod ne 
bira zastupnika, nego samo pet šest iz svakoga sela, a možda 
ni toliko, onda bi današnja politika i na to vrlo liepo odgovorila, 
da je i to pravo i dobro. 

No sve to znamo i mi, kako se današnja politika brani, ali 
mi ipak kažemo, da mi za takvu politiku nismo, jer držimo, da 
nije pravedna. Prosudimo stvar samo malo, pa ćemo vidjeti, da 
je tako. 

Čitava naša banska Hrvatska ima danas stalno dva i pol 
milijuna duša (2,500.000). No kad se pita za izbore i za politiku, 
tu se naravski ne broje djeca, a ni žene; treba dakle da uzmemo 
na oko samo odrasle mužkarce. Oženjenih mužkaraca bilo je 
pred pet godina u banskoj Hrvatskoj nješto preko 520.000, a da- 
nas ih ima stalno oko 550.000. Upitamo li sada, koliko ljudi ima 
pravo glasa, moramo na žalost odgovoriti, da ni deseti dio odra- 
slih ljudi nema .pravo glasa! (Moglo bi se pače reći, da istom 
svaki dvadeseti ima pravo glasa). 

A kad je to tako, onda se krivo kaže, kad se kaže: hrvat- 
ski narod hoće to i to, — a kad tamo, to hoće samo narodni 
zastupnici, i to takvi narodni zastupnici, koji ne zastupaju ni 
desetine odraslih mužkaraca u narodu. 








Ali ni to nije sve. Ne ćemo sada gledati na to, što svi iz- 
bornici nisu glasovali za onoga zastupnika, koji je izabran (jer 
su njekoji glasovali i za opoziciju) ; ne ćemo gledati ni na to, da 
su njekoji izbornici izabrali opozicionalne zastupnike; ne ćemo 
napokon pitati ni to, jesu li svi izbornici glasovali baš po srcu 
i po svojem mišljenju, nego nam je na pameti ovo: Kada su se 
izabirali današnji narodni zastupnici, nije nitko pitao izbornika, 
jesu li oni za njemačku, ili za madžarsku, ili za hrvatsku ko- 
mandu, jer se onda nije ni znalo, da će se o tom odlučivati. 
Po tom se može kazati, da nitko nije za tu stvar pitao ni izbor- 
nika, a kamoli bi pitao cieli narod. Pa ipak novine pišu: Hrvat- 
ski je narod takav i takav, Hrvati su takvi i takvi, oni su samo 
bečke sluge i t. d. 

Mi sad ne ćemo dokazivati ni razlagati, je li današnji zakon 
o izborima u banskoj Hrvatskoj pravedan ili nije, jer tu svakomu 
govori zdrav razum. Mi ne ćemo razpravljati ni o tom, je Ii svaki 
odrasli čovjek sposoban suditi o ovakovim stvarima, kao što je 
komanda za vojsku. Mi ćemo kazati samo ovo: 

Današnja politika ne daje ni desetini odraslih ljudi u narodu 
bas nikakve rieči, kad se stvaraju zakoni, a ipak današnji poli- 
tičari i njihovi novinari govore i pišu: narod hoće to i to. A ta- 
kova rieč nema nikakvoga smisla, pače bismo mi rekli, da je to 
njekakva čudna sljeparija. A nije to sljeparija, samo zato, što 
ni desetina naroda nema u politici nikakve rieči, nije to sljepa- 
rija samo zato, što ni ona desetina, koja ima rieč, nema ni pojma 
štono će zastupnici njezini u ime naroda kazati, — nego je to 
sljeparija još i zato, što ima i zastupnika, koji se u politiku ni 
malo ne razumiju, ili Za nju nimalo ne mare, nego samo kimaju 
glavom na sve, što im kažu »prvaci« i »vodje«. A kad je tako, 
je li onda čudo, što novine pišu, da Tomašić sve radi onako, 
ako ga uci Khuen, a Khuen pazi samo na to, što hoće oni u 
Beču?! — To nije nikakvo čudo, to je posve naravski. To je ono, 
to je ona politika, proti kojoj se bori hrvatska pučka seljačka 
stranka. To je politika bez naroda. To nije politika samo bez 
trgovca, nego je to politika i bez samih zastupnika, jer i dobar 
dio samih zastupnika pazi samo na to, što žele »prvaci« i 

»vodje«, a prvaci i vodje paze samo na to, što hoće i što žele 
»oni gore«. 

Mi smo, razumije se, proti takvoj politici. Mi smo za takvu 
politiku, koja daje rieč i narodu, koja pazi na to, što hoće narod. 

Zato kad se danas pita: »Što hoće Hrvati?« — mi ne mo- 
žemo drugo odgovoriti, nego ovo: Što hoće Hrvati, što hoće 
hrvatski narod, toga nitko ne zna, jer po svem, što smo razlo- 
žili, hrvatskoga naroda nitko još nije pitao i danas ga ne pita, 
što hoće. 

(»Hrvatski Narod«, God. 1905., Br. 21.) 


Poslie petrinjskoga izbora. 

Naši čitaoci, a osobito pristaše hrvatske pučke seljačke 
stranke, treba da vazda, kad je govor o izborima, drže na pa- 
meti, što su i kakvi su saborski izbori u banskoj Hrvatskoj, 
naime to: da se to ne mogu zvati »narodni izbori«, jer ni svaki 
petnaesti odrasao čovjek nema glasa kod tih izbora. Kod tih 
izbora ne odlučuje narod. Tu je sve tako udešeno, da opozicija 
mora paziti na svaki pojedini glas, i premda se može dogoditi, 
da je čitav narod za njih, — njezin će kandidat propasti, ako 
bude imala samo dva ili tri »izbornika« manje. 

Nama je o tom težko pisati, ali toliko možda smijemo ka- 
zati, da takvi izbori ne pokazuju narodne volje. A što se je 
naša stranka upustila u izbornu borbu u petrinjskom kotaru, i 
što će se i u buduće upuštati, — čini to zato, da se baš po bro- 
jevima vidi, koliko je narod i uz ovakav izborni red za misao 
pučke politike, a onda i zato, da se narod sve to više okuplja 
i priučava na političku borbu. Dodje li tim putem koji naš čo- 
vjek i u sabor, tim bolje. 

Radi petrinjskoga izbora digla se na našu stranku i na naše 
ljude, kako smo već javili, strašna vika i hajka po novinama, 
kojih naši čitaoci velikom većinom doduše ne čitaju, ali držimo, 
da im nije potrebno ni tajiti, što pišu. Zašto to nije dobro ni ta- 
jiti, kazat ćemo kašnje. A sada da čujemo, tko je to na nas na- 
valio, kako i zašto, pa tko su to ti naši protivnici i kakvi su. 

Prije svega treba spomenuti, da je to već kao njeki običaj 
ili moda u gospodskoj politici po svietu: da je u »izbornoj borbi« 
koješta dopušteno. I mislimo, da je naravski, ako protivnici za 

vrieme izbora ne paze baš na svaku rieč, osobito onda, kad se 
brane, pa bismo mi po malo zaboravili sve one nepravde i 
uvrede, što smo ih u ovo malo dana doživjeli od naših protiv- 
nika. Mi bismo koješta kroz prste progledali i zato, što znamo, 
da ima ljudi, koji su postali politički protivnici samo zato, što 
jedan drugoga rado ne gleda radi čega drugoga, t. j. zato, što su 
se kada zavadili, pa zamrzili, a onda kad se desi prilika, — udri 
pt> njem tobože zato, što je »politički« protivnik. Ima toga, 
hvala Bogu, dosta. 

Ali se o svem tom ne radi. 

Nije tu kriva samo »izborna« žestina, ni osobna mržnja, 
nego je tu krivo nješto drugo, što i jest glavno. 

Evo, što je krivo.' 

Protivnici su naši napisali, da mi — osnivači hrvatske pučke 
seljačke stranke — da mi mrzimo inteligenciju. 

Priznajemo: na pravom su putu, premda nisu napisali istinu. 
Da mi mrzimo inteligenciju, mi bismo se morali mrziti i medju 
sobom, — jer valjda su naši protivnici tako gospodski milostivi, 
pa će priznati, da i medju osnivačima naše stranke ima nješto 
malo inteligencije. 

To dakle nije istina, da mi mrzimo inteligenciju. Ali je istina 
ovo: Mi mrzimo i preziremo pokvarenu gospodsku inteligenciju. 
Jest, mi mrzimo nju, a ona mrzi nas, — i zato je na nas digla 
onakvu hajku, kao što ćemo mi dizati hajku na nju, na tu pokva- 
renu gospodsku inteligenciju — pa što komu Bog dade. Mi to 
otvoreno kažemo, da ćemo u taj boj — i ne bojimo se, da ćemo 
biti slabiji. 

Razumije se, da će nas naši protivnici s biesnom porugom 
pitati: »A dajte nam milostivo kažite, koja je to ta »pokvarena 
gospodska inteligencija?« Tko je vas postavio, da sudite, tko je 
»gospodski pokvaren«, a tko nije?« 

I mi ćemo odgovoriti, i to više narodu, nego njima, ovako: 
Pokvarena gospodska inteligencija — to vam je roba svjetskoga 
glasa, od starine. Pozna ju sav sviet, od kad ga ima. Nismo mi 
iznašli biljege, po kojima se ta fina roba pozna, nego je te biljege 
našla inteligencija i napunila time knjige svih viekova i naroda. 
Otvorit ćemo i hrvatske knjige što ih je napisala hrvatska inte- 
ligencija - pučka i zdrava inteligencija, — pa ćemo iz njih pre- 
tiskavati gotove današnje portrete i obrazine naših protivnika. 

Otvorit ćemo, što nam pod ruku dodje: Šenou, Kumičića, Star- 
čevića, Novaka. Otvorit ćemo knjige ruske — one osobitu po- 
znadu tu robu. Naći ćemo gotove slike svih naših protivnika i 
njihovih saveznika . . . 

Jest, hoćemo. A u tom će nam poslu biti na pomoć inteli- 
gencija cieloga svieta, prošloga i sadašnjega vremena. I jer vje- 
rujemo u snagu zdrave pučke inteligencije, — vjerujemo i u to, 
da ćemo njezinom pomoću izmesti po vremenu iz hrvatskoga 
naroda smeće i trulež inteligencije, kako su to učinili drugi na- 
rodi. Ne nadamo se doduše, da ćemo se toga zla ikada posve 
riešiti; ali da nam pokvarena gospodska inteligencija ne će go- 
spodovati, — to ćemo stalno postići. 

Proti pokvarenoj gospodskoj inteligenciji ne borimo se m: 
prvi ni u Hrvatskoj, a kamo li na cielom svietu. Mi pače držimo, 
da je politička borba svagda i svagdje bila u prvom redu borba 
proti pokvarenoj gospodi. A što se tiče naše Hrvatske, za nju 
to vriedi kud i kamo više. Za Hrvate, kao što i za druge manje 
narode, koji su okruženi jačim, većim i prosvjećenijim narodima, 
— za njih se može reći, da imadu samo dvie protivničke stranke: 
gospodsku i pučku. To bi mogla sjajno potvrditi i poviest novije 
hrvatske politike. 

Nije dakle nikakvo čudo, niti se toga treba bojati, što se na 
našu stranku digla gospodska hajka: to je naravski boj. Nije 
čudo ni to, što se toj hajci pridružio i što će se još pridruživati 
gdjetko od dobroćudne ali tužne inteligencije. Danas ta gospoda 
imadu svoju masu, t. j. ljude, koji su naučili čitati valjda samo 
zato, da u tiskano slovo vjeruju kao u sveto pismo. To je neinte- 
ligentna naša tužna »inteligencija«, koja ništa ne misli svojom 
glavom, nego živi u strahu pred gospodskim novinama, pa što 
koje novine više viču i bezobraznije psuju (osobito »masu« i 
»ježuvite«), — to su onda »uglednije« novine i treba im se poko- 
riti, da za Boga i nas ne ubroje medju »masu«, koja ništa ne 
razumije. Takvi će na nas vikati, da smo se »prodali madžaro- 
nima«, da hoćemo da povješamo svu »gospodu« i t. d., — a sami 
u to ne će vjerovati. No što ćemo! Ne će biti druge, nego da 
proti takvim gospodskim lažima i sljeparijama ustajemo iskre- 
nom i otvorenom riečju pred narodom. To i jest jedna od naših 
zadaća. 

(» Hrvatski Narod«, God. 1905., Br. 22.) 


Još o petrinjskom izboru. 

Gradski načelnik u Petrinji, g. Winkler, koji je bio pred- 
sjednik izbor, povjerenstva kod nedavnoga izbora u Petrinji, 
dao je u »Obzoru« izpravak na ono, što je pisao g. Potočnjak, 
naime, da Budisavljevića nije nitko pred izbornim odborom po- 
stavio za kandidata, i da je izbor zaključen 6 do 7 časova prije 
12 sati. Sve to, piše g. Winkler, nije istina. — Na ostale prigo- 
vore, koje je u našem listu iznio naš kandidat, g. Stj. Radić, 
nema do danas ni slovca odgovora. 

No što je u cieloj toj stvari najsramotnije, to je ovo: Gosp. 
Winkler piše, da je g. Cetolo, vodja petrinjske »združene hrvat- 
ske i srbske opozicije«, isti dan poslie izbora doveo pred stan 
g. Winklera glazbu (muziku), da u čast g. Winkleru svira; pače 
je g. Cetolo držao i govor g. Winkleru i zahvaljivao mu se, što 

je tako slobodno vodio izbor. Eto, dakle — piše g. Winkler 

da je izbor bio slobodan i da nije bilo nikakve neurednosti i 
protuzakonitosti! 

Tako piše g. Winkler, a ni od kuda se nitko ne javlja, niti 
poriče, da je to istina, da je naime g. Cetolo zbilja g. Winklera 
počastio muzikom i zahvalio mu se, što je na izboru dao slo- 
bodu. Valjda je po tom sve to istina. 

A ako je to istina, onda mi pitamo: Kakva je to opozicija, 
koja priprema glazbene parade političkim protivnicima? Što 
vele na to one novine, koje su pisale, da je kotarski predstojnik 
radio za našega kandidata, — a nisu za to iznesle nikakvoga 
dokaza? — A onda: Kakva je to sviest u tih vodja opozicije, koji 
se javnomu službeniku zahvaljuju za nješto, što je on morao uči- 
niti, jer tako odredjuje zakon? 

Pitamo, ali znamo, da ni od koga ne ćemo dobiti odgovora, 
jer se na ovo odgovoriti ne može. A ne može se odgovoriti 
za to, jer je sada očito, da je kandidatura tobožnje »združene 
hrvatske i srbske opozicije«, bila samo puka komedija. Kud ćete 
sramotnije komedije, nego postavljati kandidata proti službe- 
nomu kandidatu, a onda službenim ljudima praviti parade i za- 
hvaljivati im se za ono, što su morali učiniti po zakonu!? 

Neka se nitko ne brani: To je učinio g. Gjuro Cetolo, a ne 
»združena opozicija hrvatska i srbska«. To i jest ono, što smo mi 

u početku rekli: Nema tu ni traga »združenoj opoziciji hrvatskoj 
i srbskoj«, nego je to sve djelo njekolicine petrinjskih gradjana, 
koji su radi svoga glasa, a najviše radi naroda morali nječim 
pokazati, da su proti madžaronima«. I postaviše kandidata, koji 
je doista opozicionalac, ali za kojega su znali, da ne će proći. 

Pa kad i zbilja nije prošao, — trebalo je službenim ljudima po- 
kazati, da je sve to bila samo šala i komedija, da je sve to bilo 
na oko; a sad je opet sve dobro, pa hajde s muzikom pred 
prozore g. Winkleru! 

Jest, tako je! Ali nije tomu kriva, velimo i opet, nikakva 
»združena hrvatska i srbska opozicija«, jer takve opozicije u 
Petrinji, a ni nigdje u Hrvatskoj na žalost jošte nema. A što su 
njekoji najedanput iz ništa stvorili njekakvu »združenu opoziciju 
hrvatsku i srbsku« (g, Cetolo združen sa Srbima!), — bilo je to 
samo za to, da se omrazi naša stranka, što je postavila kandi- 
data proti »združenoj opoziciji hrvatskoj i srbskoj«. I sviet, 
masa gospodska, taj se je sviet nad tim »zločinom« naše stranke 
zgražao. Ali su u laži kratke noge: Došao g. Cetolo s muzikom 
i sa zahvalom pred g. Winklera — a što sada: Zar je »združena 
hrvatska i srbska opozicija« tako nizko pala, da pravi ovacije 
službenoj gospodi? — Toga valjda gospoda ne će priznati, pa 
nema druge, nego kazati, da je to g. Cetolo učinio — na svoju 
ruku. I mi kažemo tako, samo dodajemo, da je g. Cetolo učinio 
to na svoju ruku upravo tako, kako je na svoju ruku postavio 
kandidata. A iza njegovih ledja stvorili su u čas »združenu opo- 
ziciju hrvatsku i srbsku« oni isti ljudi, koji su toliko gada sasuli 
na našu stranku i na naše ljude. Ti ljudi nemaju sada kuraže 
ni pisnuti o Cetolinoj mužiki. 

(» Hrvatski Narod «, God. 1905., Br. 23.) 

‘ 

* 

■ 

• • • • 

Jedini prigovor našoj stranci. 

’ 

Poslie kratkoga vremena, što naša stranka javno i živo radi 
u narodu, nestalo je svih prigovora, što su se proti njoj dizali, 

— svih osim jedinoga. Prigovaralo se, da bunimo narod proti 
.gospodi, da smo proti vjeri, da hoćemo da budemo Srbi i t. d. 

Svih je tih prigovora nestalo, ili već nisu tako glasni. Samo se 
jedno još prigovara, i to: Zašto nismo za slogu? Sve je dobro, 
što mi hoćemo i kako narod upućujemo, — sauno ne treba nove 
stranke, ne treba nesloge. 

Ovo je kod nas stara pjesma, pa joj se mi ne čudimo, kao što 
se ne čudimo ni tomu, što je i narod za slogu, pa ne samo da 
daje pravo onomu, tko govori za slogu, nego bi često bio spre- 
man, štono je rieč, i kamenovati svakoga, tko je proti slozi. 

Razložit ćemo u kratko, zašto je narod tako za slogu, a 
zašto je opet sloga njekoj gospodi toliko na jeziku. 

Sloga — to je prvo i najveće dobro u ljudskom životu; to 
je, štono se drugačije kaže: ideal ljudskoga života. Kad bi medju 
Ijuoiima zavladala sloga, onda bi bilo i ljubavi, a ne bi bilo svadje, 
onda bi se radilo i napredovalo, onda bi se veselilo i uživalo, — 
onda bi bio gotov raj već na ovom svietu. Nije zato nikakvo 
čudo, da prosviećeni narod, koji znade, što je to i kako je težak 
život, — nije čudo, da takav narod hvali slogu i govori za nju, 
gdjegod može. A naš je narod ne samo prosviećen, nego je do 
jučer velikom živio u zadrugama, u velikom družtvu; a u za- 
druzi se ne može ni živjeti bez sloge. Tako je našemu narodu 
prešlo već u krv, da o slozi govori i slogu hvali. 

A pogledamo li na političke prilike, u kojima živimo mi 
Hrvati, onda ćemo još bolje razumjeti, zašto naš narod toliko 
uzdiše za slogom. Mi smo Hrvati na žalost već dugo i dugo vre- 
mena više ili manje pod tudjim gospodstvom. Neprijatelji i go- 
spodari naši znali su svagda naći medju nami ljudi, koji su okre- 
nuli na svoju stranu, — znali su posijati neslogu. A u najnovije 
vrieme morao je naš narod desetke i desetke godina gledati, 
kako se ljuto grde i kolju tako rekući dvie naše političke 
stranke, a svaka je govorila, da narodu i domovini želi i hoće 
samo sve dobro i najbolje. Pa kad obadvie stranke žele i hoće 
dobro, žele i hoće isto, — zašto se onda tako svadjaju, zašto se 
ne slože? Tako je narod mislio i govorio, a misli i govori i 
danas. A ne govori to narod samo zato, što mu je dodijala go- 
spodska svadja, nego ima tomu još jedan razlog, i to ovo: 

Ne samo seljački naš sviet, nego i većina ostaloga naroda, 
pe i iste gospode, znade često vrlo malo o politici i o političkim 
ljudima i dogadjajima, A čovjek, koji ne razumije dobro koje 
stvari, lako postane neuztrpljiv, kad mu se o toj stvari mnogo 

govori i kad se mnogo nateže ovamo i onamo. Tu treba misliti, 
treba suditi, treba se odlučiti za ovo ili za ono, — a na to naši 
ljudi većinom nisu naučni, niti su svi za to sposobni. Zato, kad 
im tko počne na dugo i široko razlagati, što hoće koja stranka, 
oni zlovoljno znadu viknuti: A, što se toliko natežete, — složite 
se! — Jest, složite se! Ali ne znade mnogi, da se je to sve već 
slagalo i da se je oko slaganja potrošilo uzalud mnogo vremena, 
pa nije bilo od svega ništa. 

Sve ovo znadu više ili manje svi naši političari. Oni znadu, 
da narod drži mnogo do složnoga rada; oni znadu, da je politička 
nesloga medju gospodom narodu dodijala; oni napokon znadu i 
to, da je narodu teško razložiti sve ono, rad šta se gospoda 
diele u različne stranke. Znajući sve to, rade naši političari na 
dva načina: Jedni hoće da svoje protivnike prisile u svoje kolo, 
u kojem oni imadu prvu rieč; to hoće da postignu tim, što pred 
narodom govore proti neslozi i grde svakoga, tko nije za slogu. 
Drugi pak kažu otvoreno, da su njihovi protivnici lopovi i izda- 
jice, — as takvima, naravski, ne će ni narod sloge, ako tim 
riečima jednom povjeruje. — I jedni i drugi mogu se doista po- 
hvaliti njekim uspjehom sve dotle, dok je narod u politici posve 
neuk i neupućen. Neuk i neupućen narod ne razlikuje lako jedne 
stranke od druge i jedan politički zahtjev od drugoga, a naprotiv 
vrlo lako vjeruje, da medju gospodom ima lopova i izdajica. To 
lako vjeruje manje više puk u svakom narodu, a kako ne bi vje- 
rovao hrvatski puk, kojega politika njegove gospode nije baš 
usrećila! 

No ovo nijedno nije pravi put. Pravi je put ono, kad se 
kaže ciela istina. A ciela je istina ovo: 

Da je sloga dobra stvar, o tom nema sumnje; sloga je da- 
pače prva i najveća stvar u ljudskom životu. Ali za slogu vriedi 
isto, što i za svako dobro na svietu. Svatko zna, da bi to bilo 
dobro, kad na svietu ne bi bilo grieha ni zloće, kad bi svi ljudi 
živjeli zdušno i pošteno. Pa ipak vidimo, da nije dosta svietu 
govoriti samo to: Nemojte griešiti, — nego na svietu ima različ- 
nih svećenika: katoličkih, pravoslavnih, muhamedanskih, židov- 
skih itd., koji svaki na svoj način naučaju sviet istu stvar: naime: 
da ne grieši, da živi ljudski i pošteno. Što biste vi sada rekli 
čovjeku, koji bi, slušajući razne ove vjerske učitelje, počeo vi- 
kati na njih: A što toliko govorite, što se mučite! Složite se svi 

i recite svietu, neka živi, kako Bog zapovieda! — Rekli biste, 
mislim: To bi doduše bilo dobro, ali to nije moguće. 

Tako je od prilike i s tom našom slogom. 

Uza to treba na umu držati i ovo: Kao što su za svadju i 
neslogu potrebna barem dvojica, tako su i za slogu potrebna 
barem dvojica; pa tko drugoga zove k sebi u slogu, — neka po- 
kaže činom, da je za slogu, t. j. neka pristupi k onomu, koga 
zove u slogu. Ako naši protivnici kažu i sami, da mi hoćemo 
dobro, — ništa ih ne smeta, da pristupe k nama, pa je sloga 
gotova. 

U ostalom glavno je u toj stvari ovo: Naše su se stranke 
slagale preko deset godina. Pa što je od toga nastalo? — Ništa! 
Od kad se kod nas samo govori o slozi, ništa se ne radi. To je 
očito svakomu i toga nitko ne poriče i ne može poreći. A sad, 
kad je jedna stranka počela raditi u narodu — sad neka pri- 
stane uz one, od kojih se je odielila baš zato, što se nije ništa 
radilo. Složiti se dakle sa starim našim strankama — to ne znači 
drugo, nego prestati raditi. 

(» Hrvatski Narod «, God. 1905., Br. 24,) 

Što sve može, a što ne će i ne može naša 
gospodska politika? 

Na ovo pitanje može se odgovoriti, kad se prosudi, što se 
je dogodilo u ovo njekoliko dana radi izbora u koprivničkom 
kotaru. Da se to uzmogne bolje prosuditi, razložit ćemo u 
kratko, kako su se naše zagrebačke gospodske stranke držale 
jedna prema drugoj posljednje ove godine sve do jučer. 

Stare dvie opozicionalne stranke, »stranka prava« i »neod- 
visna narodna stranka« (»obzoraši«) složile su se i sjedinile na 
početku godine 1903 u jednu stranku »hrv. stranku prava«. 
Novine su njezine bile »Obzor«. »Čista stranka prava« (»fran- 
kovci«) ostala je za sebe, premda se i ona prozvala »hrv. 
stranka prava«, no za kratko vrieme prozvala se »Starčevićeva 
stranka prava«. Njezine su novine »Hrvatsko Pravo«. Ove dvie 
stranke nastavile su staru svadju, osobito u vrieme izbora u 


74 


75 


Zlataru i u Biškupcu. U oba kotara izabrani su starčevićanci 
(u Zlataru Pisačić, u Biškupcu Tomac). 

Za kratko vrieme izstupili smo iz »hrv. stranke prava« 
mi, koji smo na koncu god. 1904. osnovali hrv. pučku seljačku 
stranku, a za devet mjeseci izstupili su i oni, koji sada osnivaju 
»naprednu« stranku i izdavaju novine »Pokret«. Medjutim su 
njekoji katolički popovi počeli izdavati svoje novine »Hrvat- 
stvo«, a »Obzor« je oglasio, da više nije glasilo »hrv. stranke 
prava«, pa se već držalo, da te stranke i nema. No kad je 
naša Hrv. Pučka Seljačka Stranka izdala na svjetlo svoj pro- 
gram i počela narod sazivati u sastanke, počela se okupljati i 
»hrvatska stranka prava«, ali bez »obzoraša«, ili barem bez 
glavnih »obzoraša« (bez Derenčina i Mazzure). Prvu rieč imadu 
od sada u toj pomladjenoj »hrv. stranci prava« dva katolička 
svećenika: Zagorac, župnik koprivnički i Rubetić, kanonik 
zagrebački. — I tako su do jučer naše gospodske stranke stajale 
ovako: 

»Obzoraši« imadu samo svoje novine (»Obzor«), koje pišu 
ni ovamo ni onamo; zadjenu se kojiput o »čiste starčevićance«, 
pa o »furtimaše« (popovsku stranku), a što se tiče madžarona, 
pomagale su Tomašiću koji je ono (po naputku iz Beča, kako 
kažu) Madžarima rekao, da i Hrvati traže svoju komandu. 

Starčevićanci su proti starim i mladim »obzorašima«, proti 
»Obzoru« i »Pokretu«, u »furtimaše« ne diraju; pače im se 
prigovaralo, da su se »pofurtimašili«. Kad se je osnovala 
H. P. S. S. odsudio ju je njihov vodja (dr. Frank) i to radi toga, 
što mi svoju domovinu zovemo »Hrvatska, Slavonija i Dalma- 
cija«, a ne pitamo za Bosnu i Hercegovinu, Istru itd. (što me- 
djutim nije istina). Prema madžaronima drže se njekako kao i 
»Obzor«. 

Mladi »naprednjaci« oko »Pokreta« natežu se ponajviše sa 
starčevićancima i »furtimašima«; njima su upravo dušmani; u 
tom se slažu s »Obzorom« ali se ne slažu u tom, što se tiče 
madžarona, jer Tomašić po njihovu mišljenju radi proti Madža- 
rima i pomaže Beču, — a to je zlo. I oni su proti Hrv. P. S. 
Stranci, ali ne radi Bosne itd., nego radi toga, što su vodje 
pučke seljačke stranke prosti »demagozi« (t. j. da zavadjaju i 
tako rekući varaju narod), itd. Kad se je »hrv, stranka prava« 
počela okupiti, naprednjaci su žestoko na nju navalili. 


Katoličko (»furtimaško«) »Hrvatstvo« ima najviše posla 
s »naprednjacima« i »obzorašima«, to su njihovi dušmani. U 
starčevićance ne diraju, jer su i »furtimaši« za hrvatsko 
državno pravo. No zato žestoko navaljuju na Hrv. P. S. Stranku, 
i to radi toga, što su njezini vodje proti Vjeri, proti Crkvi, proti 
svećenstvu, pače i proti kralju, 

Pomladjena »hrv. stranka prava« (Zagorac, Rubetić, Kipah 
itd.) nema još novina, ali je zato izdala dva oglasa, proglasa ili 
poziva, iz kojih se nješto vidi. Oni su pravaši, ali su proti bez- 
vjerstva, te zahtievahu, da se djeca kršćanski odgajaju. O tom 
prije medju pravašima nije bilo govora, pa su »naprednjaci« 
radi toga žestoko napali na pomladjenu »hrv. stranku prava«, 
veleći: da su to zapravo takodjer »furtimaši«. Iz proglasa se 
vidi, da je i pomladjena »hrvatska stranka prava« takodjer 
proti Hrv. P. S. Stranci. 

Osim ovih stranaka i njihovih novina izlaze jošte dvoje 
dnevne novine: »Narodna Obrana« u Osieku i »Novi List« na 
Rieci. »Nar. Obrana« ide za »Obzorom« i »Pokretom«, »Novi 
List« ide svojim putem, ali je najbliže »Pokretu«, kako je pisao 
njeki dan. 

To je eto bez naše stranke, bez Srba i bez socijalista — 
šest različnih stranaka i novina. No i ako ima toliko, ipak se 
njekoje stranke i novine više slažu, tako da se u zgodnoj prilici 
mogu razlikovati samo dvie glavne hrpe: u jednu hrpu spadaju 
»liberalci« ili »naprednjaci«: »Pokret«, »Novi List«, »Obzor«, 
»Narodna Obrana«, a u drugu »furtimaši« sa starčevićancima i 
s pomladjenom »hrv. strankom prava«. Ove su dvie hrpe kao 
vatra i voda: medju njima nema gotovo ništa zajedničkoga, a 
glavno, u čem se razlikuju, to su ove tri stvari: hrv. državno 
pravo, »srbsko pitanje« i »klerikalizam« (popovnjačtvo). »Libe- 
ralci« ili »naprednjaci« svi su više ili manje proti hrv. držav- 
nomu pravu i proti klerikalizmu, a za Srbe, pa i za socijaliste. 

Tako je bilo do jučer i prekjučer, kadno najednom done- 
soše sve novine viest: da je vodja »hrv. stranke prava« pop 
Zagorac, zajedno s prvim urednikom »furtimaških« novina, 
Harambašićem, preporučio koprivničkim pravašima, da biraju 
za nar. zastupnika g. dra Franka Potočnjaka. 

Da uzmognete pravo ocieniti, što se je to dogodilo, treba 
barem u kratko kazati, što je u našoj politici g. Fr. Potočnjak. 

— G. Potočnjak bio je pravaš t. j. pristaša hrvatskoga držav- 
noga prava i protivan srbskim zahtjevima. Za tim je s više 
mladih ljudi stao izdavati list »Narodnu Misao« i postao pristaša 
takve »narodne« misli, koja ne računa s hrvatskim državnim 
pravom, nego bez obzira na to pravo snuje zajedničku budućnost 
Hrvata i Srba. U saboru se je g. P. kao zastupnik oborio na 
sve hrvatske političke stranke, zagovarao i socijaliste, te poradi 
svega toga došao upravo na glas ne samo kao čovjek, koji ne 
će nikakve sloge, o kojoj se je onda toliko pisalo i o njoj jadi- 
kovalo, nego je izašao na glas i kao njekakav socijalista, a 
onda dakako i kao bezvjerac i t. d. Bile su ga pune novine, a 
branio ga »Novi List« — i poslije »Pokret«, - — ljuti ovi »bez- 
vjerci« koji su se rugali svakomu slaganju naših stranaka, oso- 
bito ako je pri tom bio i g. Frank. Za to se lako razumije, da 
g. Potočnjaka nije bilo nigdje, gdjegod se je radilo o slozi hrvat- 
skih političkih stranaka. Nije ga bilo ni u novoj hrv. stranci 
prava, pa ni danas ne spada u nijednu stranku. Najbliži je jošte 
srbskoj samostalnoj stranci, koja ga je bila postavila za kandi- 
data u petrinjskom kotaru. Osobito je g. P. izašao na glas kao 
protivnik katol. svećenstva. 

Kad sve ovo promislimo, onda doista moramo pitati: Kako 
je došlo do toga, da »hrv. stranka prava« postavlja za kandi- 
data toga g. Potočnjaka? Kako je došlo do toga, da ga katolički 
pop Zagorac, pače i prvi urednik »furtimaških« novina, Haram- 
bašić preporučuju? Kako to, da »čisti« starčevićanci tomu ne 
prigovaraju, što se piše, da će i oni za Potočnjaka glasovati? 
Kako to, da »naprednjaci« u »Pokretu« sve to bilježe kao svoju 
stvar te primaju kandidaturu za svojega čovjeka iz ruku »furti- 
maša« Zagorca i Harambašića, proti kojima su napisali mnogo 
toga, samo ništa liepa ni dobra? U jednu rieč: Kako se je vatra 
i voda u tren oka složila? 

Na sva ova pitanja mi ovdje ne možemo sada odgovarati. 
Dosta je da znate ovo: Gospodin Zagorac predložio je kopriv- 
ničkim izbornicima sedam kandidata: Rukavinu, Mileusnića, 
popove Pavića i Homotarića, Španića, Nancinija i Potočnjaka. 
Tko pozna ova imena, taj će znati, da je jedan medju njima 
mnogogodišnji službenik za vlade Khuenove; drugi su pravaši; 
treći su »furtimaši«, četvrti su »naprednjaci«, peti su »čisti«, 

šesti nisu baš ništa. I svi su dobri, i svaki može biti kandidat, 
— samo ne može biti nitko od pučke seljačke stranke. 

Zato na gore postavljeno pitanje možemo odgovoriti ovako: 
Gospodska naša politika može se složiti i pomiriti sa svim i 
sa svačim: s madžaronom, furtimašem, naprednjakom, čistim, 
a najlakše s onim, što nije ništa, — samo ne može i upravo 
ne će da se složi i pomiri s pučkom seljačkom politikom ni 
s njezinim ljudima. 

U to se je vriedno zamisliti. 

(•Hrvatski Narod*, God. 1905., Br. 25.) 


Novo »magjaronstvo«. 


Ali ni mnogi odrasli ljudi, pače ni političari ne znadu, kako 
je do toga došlo i kako se to može tako dugo držati, da jedan 
narod vlada nad drugim, ili bolje: da tudja gospoda vladaju i 
nad svojim i nad kojim susjednim narodom. Ni mi toga ne ćemo 
sada na tanko razlagati. Dosta će biti, ako za ovu stvar, o ko- 
joj smo nakanili govoriti, kažemo za nas Hrvate ovo: Mi smo 
Hrvati imali u staro vrieme svoje vladare i svoju gospodu. Istina 
je, i naši stari vladari, bani i kralji, koji su bili Hrvati, nisu vla- 
dali, kao da su sami na svietu, nego su i oni trebali pomoći 
drugih vladara i druge gospode. Tako su u staro vrieme imali 
hrvatski vladari posla s grčkim carem u Carigradu, pa onda 
s papom u Rimu (jer je i papa u ono vrieme bio vladar). Pred 
800 godina dali su se hrvatski velikaši pod ugarskoga kralja, 
a pred 400 godina došla je i Ugarska i Hrvatska pod vladara 
njemačkoga plemena, t. j. pod Beč. Tako je i danas. Kako je i 
zašto je do toga došlo, toga ne ćemo razlagati, jer ne samo da 
nemamo toliko prostora, nego je to i težka stvar. Toliko se 

mora ipak reći, da tomu nije krivo to, što nas Hrvata ima malo, 
i što smo slabi, pa smo se morali uteći pod tudju vladu. To nije 
istina zato, jer poljskoga naroda ima tri i četiri puta više nego 
nas Hrvata, pa su ii oni pod tudjom vladom; a eno na pr. Danci, 
ili pak Norvežani imadu svoju vladu i državu, a nema ih ni 
toliko, koliko nas Hrvata. 

Za ovu stvar, o kojoj govorimo, glavno je, da znademo ovo: 
Banska Hrvatska nema s Ugarskom samo zajedničkoga vladara 
(kralja) u Beču, nego ima osim svoga sabora i svoje vlade u Za- 
grebu još i zajednički sabor i zajedničku vladu u Pešti. No nje- 
što slično ima i Ugarska s Austrijom, naime ovo: Ugarska i Au- 
strija imadu ne samo jednoga vladara, nego i zajedničku vojsku. 
— Tako je danas. A bilo je vrieme, kad ne samo Hrvatska, nego 
ni Ugarska nije imala Svoje vlade, nego su iz Beča vladali, kako 
su htjeli. Magjari su se sve to više izpod bečke vlade otimali 
i zbilja su se do danas izpod Beča posve oslobodili, samo još 
nemaju svoje vojske, nego dan današnji slušaju u svojim regi- 
mentama: abtak! reksum! i t. d. A sada traže i zahtievaju, 
kako ste mogli čitati, da se iz njihovih regimenta njemački jezik 
odstrani, a da se uvede, naravski, magjarski jezik. To vam je 
glavna stvar, radi koje danas u Ugarskoj nema mira, pače nema 
ni prave vlade, jer je cieli sabor proti novoj vladi, koju je kralj 
ovih dana postavio. A u ustavnoj državi nije prava vlada, proti 
kojoj je sabor. 

Kad mi ovako čujemo i čitamo, kako su se Magjari borili 
proti Beču, je li da se svaki od nas mora pitati ovako: Ako 
Magjari nisu zadovoljni, premda imadu sve u svojim rukama 
osim vojske, — kako je to, da su Hrvati zadovoljni, koji nemaju 
svojih željeznica ni svoje pošte, a što je glavno: koji nemaju 
svoje muke u svojim rukama, t. j. nemaju svojih financija? 
Kako je to, da su oni zadovoljni? — Nisu svi zadovoljni bili ni- 
kada, a nisu ni danas. Osobito od onoga vremena, kad je Hr- 
vatska predala Ugarskoj željeznice, financije i t. d., t. j. od 
god. 1868., kad je sklopljena »nagodba«, — osobito od onda 
ima Hrvata, koji su nastojali, da Hrvatska bude »samostalna«, ili 
da bude »ravnopravna« s Ugarskom, — ali su proti tomu bili 
drugi Hrvati, i to su »magjaroni«. To su ljudi, koji su za ugarsko- 
hrvatsku zajednicu, a proti državnomu pravu hrvatskomu, — to 
su ti magjaroni. 

Zašto su magjaroni vodili i pravili takvu politiku, t. j. jesu 
li za to imali kakav politički razlog, to je težko kazati. Mogao 
bi tko reći, da su tako radili zato, što su mislili, da drugačije nije 
moguće, t. j. da nije moguće ni misliti na to, da bi Hrvatska 
mogla biti samostalna. Možda je tko medju njima tako mislio, 
ali je težko vjerovati, da je to jedini razlog za njihovu politiku. 
Ta ako se nije moglo ni misliti na to, da Hrvatska bude samo- 
stalna, — moglo se je misliti barem na to, da se Hrvatskoj ne 
čini krivo. 

— samo treba 

da još koju o njima kažemo zato, da se bolje vidi, kako su u 
najnovije vrieme nastali novi magjaroni. 

Stari naši magjaroni držali su se magjarske tako zvane libe- 
ralne stranke, koja je u Ugarskoj imala preko 30 godina vladu 
u rukama. Kad je nedavno ta liberalna stranka kod izbora pro- 
pala, t. j. kad je većinu zastupnika dobila opozicija, a medju 
njima najviše Košutovci, koji zahtievaju, da se mjesto njemač- 
koga jezika uvede u sve ugarske regimente magjarski jezik, — 
sav je sviet čekao, što li će sada hrvatski magjaroni. Hoće li i 
oni s Košutovcima proti Beču? — Na to pitanje dao je odgovor 
u ime Hrvata predsjednik četrdesetorice u Pešti, zastupnik i 
bivši ministar Nikola pl. Tomašić, koji je rekao u kratko ovo: Mi 
smo Hrvati za magjarsku politiku; no ako se u ugarske regi- 
mente uvede magjarski jezik, mi zahtievamo, da se u hrvatske 
regimente uvede hrvatski jezik, jer nas to ide po zakonu (po 
nagodbi). 

Tako je u glavnom rekao taj stari magjaron, i to, kako 
kažu, najprije pred kraljem u Beču, a onda i u zajedničkom sa- 
boru u Pešti. Na te Tomašićeve rieči digoše se Košutovci kao 
biesni, veleći, da Hrvati eto opet pomažu Beču proti Magjarima, 
jer prave Magjarima neprilike. Sve je to kažu, Tomašića napu- 
tio onaj nesrećni Khuen, koji služi samo Beču.. — Tako Ma- 
gjari. Ali se odmah našlo i medju Hrvatima ljudi, koji su rekli 
da je Tomašić sve pokvario, jer ako Magjari ne dobiju ništa, 
ne ćemo dobiti ni mi Hrvati; a ako Magjari budu jači onda 
će se nama osvetiti, što smo im pravili neprilike, pa nam ne će 
dati ništa. Mi drugo i ne zaslužujemo, jer smo uviek samo bečke 
sluge. Beč ne zna, što je zahvalnost, pa kad nas ne treba, onda 

nas odbaci. Tako ne valja. Trebalo je čvrsto pristati uz Košu- 
tovce proti Beču, pa kad bi Košutovci nadvladali, onda bi oni 
na svoje pomoćnike drugačije gledali. 

Tako sada dan na dan ipdšu njekoje naše novine, a mi ve- 
limo, da je to novo magjaronstvo. Ovo novo magjaronstvo ima 
za svoju politiku, kako se vidi, i svoje razloge, što se za stare 
magjarone do sada nije moglo reći. Koliko vriede ovi razlozi za 
novo magjaronstvo, o tom ćemo se ozbiljno porazgovoriti u doj- 
dućem broju. 

(»Hrvatski Narod«, God, 1905., Br. 24.) 


Još o novom »magjaronstvu«. 

Prije nego nastavimo razgovor o toj stvari, treba spomenuti 
jednu sramotnu i štetnu stvar u našoj politici, a to je ovo: 

Sve naše opozicionalne stranke bez razlike kažu jedna dru- 
goj, da su u svezi s »magjaronima«. Pravaši su za cieloga svoga 
vieka govorili :i pisali narodu ne samo to, da su »obzoraši« pro- 
glasili Hrvatsku »ugarskom krunovinom« i spravili ju pod Ma- 
gjare, i ne samo to, da su se za mastne službe i plaće prodali, 
nego i to, da su oni samo jedan dio ili lievo krilo »magjarona«, 
te da njihova politika i ne ide za drugim, nego samo za tim, da 
pomoću Magjara dodju »na korito« t. j. da magjarone podkopaju 
te da sami dobiju vladu u ruke. To se može još i danas čitati u 
našim novinama. — »Obzoraši« su opet govorili i pisali za pra- 
vaše, da su pravaši uviek držali s »magjaronima«: da je već pok. 
A. Starčević pomagao magjaronskomu banu Rauhu protiv »obzo- 
raša«, da su za volju Magjarima grdili uspomenu bana Jelačića, 
i t. d. A tek onda, kad se je stranka prava razdvojila, pa kad je 
jedno krilo pravaša počeo voditi Frank, — tek onda, pa sve do 
danas pišu naše novine dan na dan da je Frank u svezi s »ma 
gjaronima« i s vladom, da je pomagao grofu Khuen-Hederva- 
ryu, i t. d. i t. d. 

Tako to traje kod nas već blizu 40 godina, pa tko bi htio 
vjerovati našim novinama, morao bi misliti, da medju Hrvatima 
i nema opozicije, nego da su sve to sami »magjaroni«. 

A tako vam je to i dan današnji. Naša hrv. pučka seljačka 


stranka živi jedva pol godine, pa se već i za njezine ljude go- 
vori i piše, da su u svezi s magjaronima. Ima ljudi, koji »na svoje 
poštenje« uvjeravaju, da je hrv. pučka seljačka stramka kod 
petrinjskoga izbora bila u svezi s magjaronima, a tek ovih dana 
napisale su jedne novine, da mi liepo i prijateljski pišemo samo 
o frankovcima i magjaronima. 

Pa kad sve to ide tako liepo, čemu da i mi ne kažemo 
komu, da je »magjaron«? Zašto bismo mi jedini bili izuzetak u 
toj stvari? Zar mi moramo biti najpametniji? — Nipošto! Kad 
ne znamo protivniku ništa drugo prigovoriti, — recimo mu samo, 
da su sve to magjaroni, a mi da smo jedini pravi rodoljubi, — 
pa je stvar gotova: protivnika smo utukli i mi ćemo onda sami 
spasiti narod i domovinu. 

Ovakove gorke šale dolaze čovjeku na pamet, kad vidi, 
kako se to kod nas vodi politika. 

Ali to i nije politika, nego nješto drugo. No tako mora biti 
sve dotle, dok hrvatski naš narod bude lako, a tvrdo vjerovao, 
kako danas vjeruje: da nijednomu političaru nije do naroda, 
nego samo do toga, kako bi narod izdao i prodao. A da naš 
narod ima razloga u to vjerovati, to je razloženo u knjižici) o 
našem programu (na str. 34.) Ono, što hrvatski političari jedni 
o drugima govore i pišu, — tim se narod samo utvrdjuje u tom 
svojem mišljenju. 

Mi smo odlučili, da u toj stvari počnemo posve drugačije, 
pa smo i počeli već u spomenutoj knjižici. Mi o toj stvari mislimo 
ovako: Narod, koji je proživio ovakvu političku prošlost, kakvu 
je proživio naš hrvatski narod, — takov narod rado vjeruje u 
političko i narocno izdajstvo. I treba narodu samo kazati: To 
je izdajica, i narod je na tvojoj strani . . . tako dugo, dok tko 
za tebe ne kaže, da si ti izdajica. 

No zašto naš narod tako lako vjeruje, da su ga gospoda 
spremna vazda izdati? — Evo, zašto: 

Istina je, što naše novine često pišu: da Hrvatske nije 
nikada tudjin osvojio niti nad njom zavladao. Ta pogledajte i 
danas po banskoj Hrvatskoj : u državnim službama sjede sama 
domaća gospoda. Istina je dakle, da su se gospoda hrvatska 
vazda samo dobrovoljno predavala pod vladu tudje politike. 
Posve je dakle naravski, da narod misli ovako: Kad nama ne 
zapovieda i ne vlada tudjinac, nego naši ljudi po tudjinskoj 

komandi, svemu su krivi domaći ljudi ,koji su se tudjinu predali, 
pa bi sve dobro bilo, kad se naši ljudi ine bi tudjincu predavali, 
kad ne bi bili izdajice. — Ovo spoznanje — to je do danas, ako 
i ne jedina, no svakako je to najjača politička spoznaja našega 
puka, to je jedina pučka politička misao. Zato je ta misao naj- 
sigurnije oružje, koje će ubiti svakoga protivnika. Zato su se 
naše stranke toliko i služile tim oružjem, — zato su se tako 
i izmrcvarile. 

No pita se: Zašto su se naša gospoda predavala tudjinu? 
To je jasno: Zato, što su vodila politiku bez naroda. Kadgod 
su tudja gospoda tražila štogod od Hrvatske, naša su gospoda 
gotovo svagda popustila, jer su bila slabija od tudjinske 
gospode. 

No mogao bi tkogod reći: »A zar bi bilo drugačije, da je 
uz našu gospodu bio i narod? Onda bi valjda i uz tudju gospodu 
bio njihov narod, pa bismo mi Hrvati bili opet slabiji, jer nas 
ima manje.« Kako bi bilo, kad bi tako bilo, to se ne zna, jer 
toga još nije bilo. No kad bi do toga došlo, da se na nas 
Hrvate digne tudji koji narod, — onda bi i naš narod vidio, 
da smo slabiji, a ne bi vjerovao u izdajstvo, kako danas vjeruje. 

Napisali smo sve ovo zato, da vidite, kako ni glasovito to 
hrvatsko »izdajstvo« nije baš tako jednostavna stvar, kako se 
kod nas o tom govori i piše. 

Ima izdajica i izdajstva »stotinu vrsti«, — kako kaže ona 
naša knjižica, ali narodno izdajstvo nije takva stvar, koju je 
dosta samo pokazati i kazati: To je izdajstvo, »vjeruj meni, 
narode.« To ne ide tako, osobito danas, kad politiku vode 
stranke, t. j. više ljudi zajedno. A već kod jednoga čovjeka 
nije izdajstvo i narodna nevjera samo jedan čin, kako njekakva 
pogodba, — nego su tu razni puti i načini, koje treba razložiti 
i dokazati, pa ini onda jqš nije stalno, je li taj čovjek sve to 
učinio samo zato, da se okoristi, ili je pak i on imao kakav, i 
to politički razlog. A kako je tek ondje, gdje bi čitava stranka 
počinila izdajstvo! Ta kad bi se i tu moglo pokazati na jedan 
kakav čin, recimo na pogodbu za oienu izdaje, - — to bi bili 
ljudi gori od razbojnika! — Pa ipak naši ljudi govore i novine 
pišu o »prodanim mešinama« - — kao o najobičnijoj stvari! 

To je sramota, i tome treba da jedinom bude kraj! Sramota 
je, što se i najmladje i najnaprednije naše stranke još uvijek 


služe starim ovim oružjem, starom lažju o tajnim savezima i 
pogodbama, drugim riečima: služe se starim lažima o izdajstvu. 
Mi rekosmo, da je misao o vječnom i trajnom gospodskom 
izdajstvu — da je ta misao do danas jedina politička spoznaja 
našega puka: on drugo ne zna, njemu je uviek i uviek na pameti 
gospodska nevjera i izdaja. A što se i najmladji, pa i »naj- 
napredniji političari služe žalostnim ovim političkim kapi- 
talom, dokaz je to, da je i naša nova politika opet samo 
nastavak stare gospodske politike, koja i jest kriva, da narod 
tako čvrsto vjeruje u izdajstvo. 

Tomu, velimo i opet, mora biti jednom kraj. Naš narod 
treba da prestane jednom vjerovati u to, da je politika samo 
sramotno trgovanje narodnom srećom i nevoljom. A tko narodu 
i danas još govori o tajnim savezima s vladom, ili s narodnim 
neprijateljima i protivnicima, taj ne samo da narod učvršćuje 
u tom uvjerenju, nego taj i nehotice priznaje, da politički vodje 
i političke stranke imadu i pravo trgovati na taj način; takvi i 
nehotice posvećuju svu krivicu stare gospodske politike. 

Vrieme je već, da naš narod dozna i spozna, da je dobra 
volja i poštenje doduše prvi uvjet za politiku, kao što i za 
svaki drugi rad, - — ali da samo dobra volja i poštenje nije 
dosta za politiku. Narod treba da spozna, da je i u politici 
nužda vrlo često jača od svake dobre volje, a onda i to, da 
neznanje i glupost još češće pokvari sve, što hoće dobra volja. 
Naš narod treba da spozna, da politički protivnik ne mora biti 
zato i nepošten čovjek, ili, kako se danas kaže: »prodana me- 
šina«. Jednom riečju: Naš narod treba da jednom počne poli- 
tičke svoje prijatelje i neprijatelje razložno prosudjiivati. 

Tako mi mislimo. Pa ako mi poslie svega toga nazovemo 
koju opozicionalnu stranku »magjaronima«, — to ne znači, da 
njezine ljude držimo za »prodane mešine« i izdajice, nego mi 
tim imenom zovemo jednu posebnu političku misao, koja ima 
i mora imati i svoje uzroke i razloge. 

Kako su nastali naši novi »magjaroni« i kakve imadu raz- 
loge za svoju politiku, — o tom ćemo svršiti razgovor dojdući 
put. 

( » Hrvatski Narod«, God. 1905., Br. 27.) 

Magjaronstvo. 

(Treći razgovor.) 

Kad smo počeli pisati ove razgovore o magjaronstvu, nismo 
ni mislili, da će to biti tako potrebno, kako nam se sada čini. 
Velimo tako zato, jer se je u ovo nedjelju dana pokazalo, da 
će se naši političari zbilja skoro razdieliti na »magjarone« i 
»austrijance«. To se vidi po tom, što naše novine pišu, jer se 
malone dan na dan piše o tom: hoćemo li mi Hrvati s Peštom 
ili s Bečom, t. j. hoćemo li s Magjarima, ili s »Austrijom«, to 
jest »sa Švabom«, kako se kaže. A treba dodati i to, da o toj 
stvari ne pišu samo sve naše novine, nego o tom pišu i njekoje 
magjarske i njemačke novine, a po svem se vidi dobro, da i 
Ma. g jari i Niemci nas Hrvate mame svaki k sebi. Ali n| to nije 
sve, nego smo u novinama čitali i to, da će skoro doći u Zagreb 
jedan odlični Magjar, i to predsjednik magjarskoga sabora, po 
imenu Just (Juszth), pa da će se o toj stvari dogovarati 
s hrvatskim političarima. Vriedno je spomenuti i to, da taj 
Magjar Just ne će pitati samo dosadašnje naše magjarone 
(Tomašića, Spevca, Egersdorfera i t. d.) nego će popitati i 
opozicionalce, što i oni misle. A kaže se, da se magjaroni toga 
boje, jer po tom vide, da im pravi Magjari više ne vjeruju. A 
čitali smo i to, da će magjarski političari poći i u Dalmaciju, 
pa da će i dalmatinske Hrvate pitati, što omi misle: Hoće li 
ostati pod Bečom ili će se pridružiti »svetoj kruni ugarskoj«. 

I tako se je u ovo mjekoliko nedjelja toliko toga nakupilo, 
da naši novinari i političari imaju ne samo dosta pisanja o toj 
stvari, nego jedni druge njekako draže: »Vi ste magjaroni! Vi 
ste austrijanci!« A onda se jedni i drugi ljute i psuju, a Bog 
zna zašto? Očito je, da su jedni za jednu, a drugi za drugu 
stranu, a ipak se jedni i drugi srde, kad im se to kaže! Tako 
se jedne novine ljuto srde i na nas, što smo napisali samo to, 
da ima »novih magjarona«. 

To je doista čudno, što je našim političarima žao, kad se 
njihovoj politici dade ime po tom, kakva je: Jedni su za magja- 
ronsku politiku, pa im kažeš, da su »magjaroni«, — i njima 
je žao; drugi su za bečku politiku, pa im kažeš, da su »austri 

jamci«, pa je i tima žao. No kad se sjetimo, što smo o tom 
posljednji put napisali, onda nam to ne će biti čudno. Mi smo 
naime kazali, da naši političari jedni drugih ne prosudjuju 
razložno, nego jedni druge nazivlju prodancima i izdajicama, 
pa kac se komu kaže »magjaron« nije čudo, ako sav sviet misli, 
da taj hoće da narod i domovinu prodade ili izdade Magja- 
rima. Osobito nije čudo, ako tako misli narod, jer naroda nitko 
za ništa ne pita, niti mu politički vodje kažu, što su nakanili 
i odlučili. Narod dakle ne zna posve ništa, što naša politička 
gospoda snuju i dokončaju, pa onda nije čudo, da svatko sebi 
sam tumači, zašto su gospoda odlučila ovako ili onako, pa da 
svuda gleda i nalazi samo izdajstvo. Dok se vodi gospodska 
politika, drugačije ne može ni biti, jer ta politika ne daje 
narodu razloga, a onda je posve naravski, što im narod bez 
razloga i sudi. — Zato ćemo mi tu stvar po mogućnosti 
razložiti. 

Kada se pita: Hoćemo li mi Hrvati s Bečom, ili s Peštom, 
treba prije toga razložiti ovo pitanje: 

Možemo li mi Hrvati, kamo hoćemo? Možemo li mi s Be- 
čom, ako hoćemo, i možemo li od Pešte, ako hoćemo? — Već 
sama zdrava pamet kaže, da je suvišna svadja radi toga, hoćemo 
li s Bečom, ili s Peštom, — ako mi sami ne možemo o tom ništa 
odlučiti, I premda je to tako očito, ipak naši novinari i političari 
jedni po drugima lupaju: Ti nas hoćeš pod Magjare, ti nas ho- 
ćeš pod Beč, a kad tamo, svaki ikoliko ozbiljniji i pametniji 
političar znade, da o tom danas ne može biti ni govora, da bi 
Hrvati mogli o tom po volji odlučiti. 

Osobito nam se čini nesavjestno, kada tko govori ili piše: 
»Mi ne ćemo ni s Bečom ni s Peštom, — mi ćemo sami! Mi ni- 
zino ni za magjaronsku, ni za bečku, nego smo mi za hrvatsku 
politiku!« Ima ih, koji na to kažu: »To je sve liepo, kad bi to 
moglo biti!« — a mi ne kažemo ni to, da je to liepo, nego je to 
ili bezdušno ili nepromišljeno, jer i opet ozbiljan političar znade, 
da to danas zrači varati i sebe i drugoga, kad se kaže: »Mi ćemo 
Hrvati sami!« Tko hoće da narod zavarava, pokazujući se tako 
velikim i »pravim Hrvatom, neka slobodno tako govori i piše. 
Mi sad ne možemo svega toga ni onako na krupno razlagati, 
nego ćemo se na to još povratiti. A sad kažemo samo to: 

Danas se Beč i Pešta natežu. Nas Hrvata ima i pod Bečom 
i pod Peštom. Razumije se samo po sebi, da mi tu možemo 
pomoći ili jednomu ili drugomu. To se razumije ne samo zato, 
što nas Hrvata ima ipak oko tri milijuna, nego osobito zato, što 
mi po svojoj prošlosti i po današnjem zakonu imamo i pod Be- 
čom i pod Peštom takovo mjesto, da će Beč i Pešta našu go- 
spodu morati ipak pitati barem za njeke stvari. — Ne radi se 
dakle o tom, niti smo na žalost mi Hrvati na to spremni, da ovaj 
čas odlučimo o sudbini i budućnosti čitavoga svoga naroda, kako 
to pišu njeke novine. Ono, što te novine pišu: da je sada »sudbo- 
nosan čas«, pa ako sada ne učinimo ništa, ili ako pogriešimo. 
sve je propalo, itd. — , to je prava gospodska politika. Mi smo 
zadnji, koji ćemo reći, da ne treba ništa raditi; i mi znamo, da 
sunce svaki dan samo jedanput izlazi, — ali mi ne držimo, da 
bi još dan današnji gospoda mogla narodu svezati ruke za sto- 
tinu i više godina! Ne! Mi čvrsto vjerujemo, da će se gospodska 
predja, što ju u ovom »sudbonosnom času« spredu i narod njom 
omotaju, — za kratko vrieme razpasti kao paučina: raztrgat će 
je pučka politika. Prošla su ta vremena, kad su gospoda, skla- 
pajući medju sobom kojekakve »mire«, »unije«, »konvencije« 
itd., vezale narode na stotine godina. A što njekoji jauču i lamaju 
tobože rukama: da će sada sve propasti, ako ne poslušamo njih 
itd., itd., — to je obična novinarska grmljavina, kojoj se već 
smiju i slagarski naučnici u tiskari. 

Istina je, da će, kako rekosmo, oni u Beču i Pešti, pitati 
našu gospodu za njekoje stvari, a poglavito zato: Hoće li Dal- 
macija i dalje ostati pod Bečom, i drugo: kako će se urediti t. 
zv. carinska granica, t. j. hoće li za prevažanje robe iz Austrije 
u Hrvatsku vriediti ono isto, što i za Ugarsku. Hoće li doći do 
toga, da se bude pitalo i za jezik u vojsci, t. j. hoće li u vojsci 
vladati jezik njemački, ili magjarski, to se ne može za stalno 
reći. No moguće je i to. — Tu sad nastaje pitanje: 

Je li bolje s Bečom, ili s Peštom? — Kad je govor o tom pi- 
tanju, treba odmah u početku kazati, da u toj stvari ljudi sude 
ponajviše onako, štono je rieč, po srcu, ili po »simpatiji«. Jedni 
ne trpe Magjara, drugi ne trpe Švaba; jedni znadu to proti jed- 
nima, drugi znadu ono proti drugima. Jedni i drugi imadu svoje 
razloge, koje su čuli, ili čitali. No ipak je vrlo čudno, što se je 
u nas našlo ljudi, koji su u ovoj borbi izmedju Magjara i Beča 


— na magjarskoj strani. To su ti »novi magjaroni«. A čudno je 
to zato: Znade se, da se proti Beču bori magjarska opozicija, u 
prvom redu Košutovci; naši dakle »novi magjaroni« drže s ma- 
gjarskom opozicijom. No svatko znade, da ta magjarska opozi- 
cija nije nikad prigovarala ničemu, što je ugarska vlada radila 
u Hrvatskoj, dapače je magjarska opozicija htjela od Hrvatske 
i više, nego predjašna ugarska vladina (liberalna) stranka. Po 
čem je dakle magjarska opozicija stekla ljubav njekih hrvat- 
skih opozicionalaca, — toga mi pravo ne razumijemo. A koliko 
razumijemo, držimo, da bi bilo vriedno, da se o tom posebice 
progovori. Za sada kažemo samo ovo: 

Kako smo već spomenuli danas ljudi sude o Magjarima i o 
Beču onako po srcu, po simpatiji, kako su to čuli ili čitali u knji- 
gama i novinama. Za obična čovjeka — to je naravski. Ali kad 
jedna politička stranka pristaje uz Magjare, ili uz Beč, onda 
mora za to imati i svoje razloge. Koji razlozi govore za Beč, a 
koji za Magjare, mi ni o tom nemamo kada razpravljati, nego 
što se tiče Magjara, kažemo ovo: Spomenuli smo, da magjarska 
opozicija nije nikad ničemu prigovarala, što je ugarska vlada 
radila u Hrvatskoj. Čudimo se doduše, što to naših novih ma- 
gjarona ne smeta, ali ipak držimo, a mislimo, da se ne varamo, 
da bi se naši novi magjaroni tek onda sporazumjeli s magjar- 
skom opozicijom, kad bi se iz Hrvatske uklonilo barem sve ono, 
što je proti zakonu (n. pr. magjarski jezik i činovnici), — premda 

0 tom naši novi magjaroni ne pišu. Ali ima i još jedna velika 
stvar, a to je ovo: 

Magjari su danas u Ugarskoj jedini gospodari, a za druge 
narode, kojih svih zajedno ima više od Magjara, — za njih se 

1 ne zna. A magjarska opozicija ne samo da tomu ništa me 
prigovara, nego bi ona htjela druge ugarske narode još i niže 
potisnuti. Po tom je jasno kao sunce, da nijedna stranka, koja 
je za slobodu i pravicu, ne može s poštenjem pristati uz ma- 
gjarsku opoziciju, a najmanje bi to mogla koja hrvatska stranka, 
jer od prevlasti magjarskoga naroda u Ugarskoj nema se ni 
Hrvatska nadati dobra. Naprotiv svaka hrvatska stranka ima 
Magjarima za zajednički kakav politički savez postaviti kao 
prvi uvjet to, da se u Ugarskoj dade sloboda svim narodima: 
Hrvatima i Srbima, Slovacima, Rumunima i Sasiima (Niemcima). 

Neka nitko ne kaže, da je to unutarnja stvar Ugarske, pa 
neka se oni tamo narede, kako znadu. Nipošto! Zna se, da su 
Magjari isto takav uvjet postavili Austriji. Oni su stupili 
s Austrijom u savez samo pod tim uvjetom, ako se u Austriji 
bude vladalo »ustavno« (t. j. ako ne bude vladao sam cesar, 
nego sabor s cesarom). 

Zato mi kažemo: Ako je koja naša stranka spremna na 
kakav savez i sporazum s 'Magjarima, a ne traži da se dade 
sloboda svim narodima u Ugarskoj, — za takvu se stranku 
mora reći, da se je posve predala Magjarima, da je u podpunom 
smislu rieči magjaronska. 

(»Hrvatski Narod«, God. 1905., Br. 28.} 


Za narodnu slogu. 


Od kada je g. D(erenčin) u »Obzoru« napisao, da u banskoj 
Hrvatskoj ima 12 političkih stranaka, od onda se jedni iskreno, 
a drugi lukavo čude, žaloste i sgražaju nad našom hrvatskom 
neslogom. Na sastanku rodoljuba iz »Slavonije« (4. srpnja o. g. 
u Osieku) moglo se je čuti, da imamo pače 18 stranaka. 

No tko hoće da previše ugrabi, ništa ne zahvati, ili, kako 
se ono još kaže: Tko hoće da previše dokaže, taj ništa ne 
dokaže. Tako i ovo. Kad njetko dokazuje, da u nas ima 12, 
pače 18 stranaka, a nema ih, onda nitko pravo ne vjeruje ni u 
tu strašnu našu neslogu, pa se domišlja, da je tih 12 i 18 stra- 
naka samo kao njekakav bau-bau, kao strašilo za političku 
djecu. 


0 to i stvari treba da budemo na čistom, jer već ima pre- 
više tih nepodobština sa slogom i u ime sloge. 

Da ponovimo u kratko, što se je u toj stvari uradilo i o njoj 
pisalo: 


Kad je opozicija u Ugarskoj srušila predjašnju vladu, pa 
kad se sa svih strana stalo pitati i pisati: Što će to sada biti? 


počelo se i kod nas pisati: da se približuju sudbonosni časovi, 
a mi ništa ne radimo. Trebalo bi, da se sastanu naši zastupnici, 
pa da se dogovore, što će i kako će. 


\ 

No hrv. zastupnici iz Dalmacije nisu se odazvali pozivu, a 
na veliko veselje mnogih onih, koji su bili za slogu, izjavio je 
i vodja starčevićanaca, da ne će u tu slogu. 

Kolikogod se je o tim stvarima pisalo dosta nejasno, toliko 
se je moglo razabrati, da bi trebalo, da se mi Hrvati nadjemo 
složni proti vanjskomu neprijatelju, da nas ne zateče i da se 
bez nas ništa ne odluči t. j. da hrvatski narod sa svojom 
državom ne dodje pod Peštu, ili pod Beč, a da Hrvata nitko i 
ne pita. No za malo vremena počelo se opažati nješto posve 
drugo, naime ovo: Njeke novine (»Novi list«, »Pokret«, »N. 
Srbobran«) počele su otvoreno pisati, da se mi Hrvati imademo 
sporazumjeti s magjarskim košutovcima, koji će skoro dobiti 
u Ugarskoj vladu u ruke. Zato treba da ustanemo proti »Khue- 
novoj kliki«, t. j. proti »magjaronima«, te da ih odpuhnemo. 
Hoćemo li, da to postignemo, treba da se slože sve opozicio- 
nalne stranke, ali bez starčevićanaca (»frankovaca«), a u tu će 
slogu pristati i Srbi. 

Mi po duši kažemo, da ovoga ne razumijemo. Mi smo razu- 
mjeli svaku slogu proti »magjarona« sve dotle, dok smo znali 
samo za jedne »magjarone«, tj. one, koji su kod nas vladali 
preko 30 godina. Mi smo takvu slogu razumjeli i bez novih 
»starčevićanaca« (»frankovaca«), jer se je naš sviet već priučio 
na to, da se novi »starčevićanci« računaju medju magjaronske 
saveznike. Ali od kada imamo nove magjarone, koji otvoreno 
priznaju, da su spremni na sporazum s onom magjarskom 
strankom, koja u Ugarskoj dobije vladu u ruke, — od sada mi 
ovakve sloge ne razumijemo. Ne razumijemo, kako jedni magja- 
roni mogu narod zvati u borbu protiv drugih magjarona i onda 
to zvati slogom opozicije. Kakva je to sloga opozicije, kad 
jedan dio opozicije ne samo da nije u toj slozi, nego je unapried 
izključen iz te sloge? 

Neka nitko ne kaže: »Starčevićanci (»frankovci«) nisu 
opozicija!« To mi kažemo, na žalost i sramotu našu, jedni dru- 
gima. To su naši stranački sporovi. No ako ostajemo kod svojih 
stranačkih sporova, kako možemo zvati narod, da se pridruži 
našemu stranačkom mišljenju? Kako možemo zvati narod u 
borbu protiv magjarona — samo zato, što su stari magjaroni? 
Gdje je razlog, da su novi magjaroni opozicionalci, a stari nisu? 
Zar je to razlog, što su stari imali vladu, a mladi nisu? Ta ne 

pišu li i novi magjaroni, đa se moraju sporazumjeti, s onim 
Magjarima, koji budu imali vladu u Ugarskoj? A ako se moraju 
sporazumjeti, morat će se zadovoljiti s onim, što im Magjari 
dadii, — kao što su se morali zadovoljiti i stari magjaroni. 

h su možda Magjari davali starim magjaronima više, pa oni 
nisu htjeli? 

Po svem tom stvar je očita: Njekoji kod nas hoće, da se 
slože njeke stranke proti jednoj stranci, proti starim magjaro- 
nima, proti »Khuenovoj kliki«, proti Khuenovu ortakluku Sve 
f e to obična stranačka politika, i nitko nema prava nazivati to 
narodnom slogom, pače ni slogom opozicije. 

A narodna je sloga zbilja nuždna. No komu je do narodne 
s oge taj će u nju pozvati sve Hrvate, pače sve sinove hrvat- 
s e domovine, da se u ovom doista ozbiljnom času nadju složni 
prema tudjim težnjama, da domovinu oslobode i za budućnost 
obrane od tudjinske prevlasti. A ako u takvu slogu treba po- 
zvati sve sinove hrvatske domovine, onda treba pozvati i ma- 
gjarone, stare i nove, i starčevićance, a dakako i Srbe pa i 
Zidove, i Niemce, i Magjare, što ih kod nas ima, riečju sve 
kop su proti tudjoj prevlasti nad našom domovinom. 

U kratko naše je mišljenje o cieloj toj stvari ovo: Ako je 
domovina u pogibelji, onda treba da složno ustanu na obranu 
svi domoljubi; a valjda je prošlo ono vrieme, kad su stranke 
narodu mogle govoriti, da su svi domoljubi samo u ovoj ili onoj 
stranci. Ako pak domovina nije u pogibelji, ili ako smo još tako 
stranački zasliepljeni, te svaki samo sebe i svoje ljude drži za 
domoljube, a sve druge za izdajice, koji ne mogu i ne smiju 
sudjelovati u nijednom domoljubnom poslu, - onda nemojmo 
govorit! o nikakvo, obćof narodnoj slozi, nego neka svaka 
stranka radi i kod budućih izbora po svojem stranačkom pro- 
gramu, domoljublju i ukusu. A raditi stranački, narod pak zava- 
ra^ati narodnom slogom - nije pošteno, i toga nam je već 

(* Hrvatski Narod«, God. 1905., Br. 29.) 


r 

Zemljištne zajednice. 

Gdjegod dodjemo medju seljački naš narod, svagdje se od- 
mah povede razgovor o domaćoj zajednici, i posvuda se čuje 
isti sud i isto mišljenje o toj stvari. Gradski ljudi, koji ne znadu, 
što je seljaku zemlja, koji nemaju prilike prosuditi, da je se- 
ljaku zemlja život, da je to njegova plaća, njegov kapital, nje- 
govo sve, — oni često i ne razumiju, kako se seljaci mogu za tu 
stvar toliko starati, toliko se radi nje za uhom česati i toliko 
hodati, štono je rieč, od Poncija do Pilata, a sve uzalud. No 
ljudi od hrvatske pučke seljačke stranke, od kojih su mnogi 
seljačka djeca, — oni treba da tu stvar prosuđjuju drugačije. 
Zato ovo i pišemo, neka narod znade, kako se u toj stvari 
medju nama misli i kako nam se je svima u toj stvari vladati. 

što je dakle s tim »zajednicama«? 

Hrvatski sabor u Zagrebu stvorio je god. 1894. »zakon o 
uredjenju zemljištnih zajednica«. Taj zakon kaže, da oni ljudi, 
koji škupno ili zajednički uživaju kakvogod zemljište, imadu 
tim zemljištem gospodariti i upravljati po propisu ovoga no- 
voga zakona. A propisi toga zakona kažu, da se ti ljudi imadu 
sastajati u skupštine, birati odbor ili zastupstvo, namještati 
osoblje (službenike) za zaštitu šuma itd., a sve to pod pazkom 
ili nadzorom oblasti. Takvo uredjenje — to je onda zemljištna 
zajednica. 

Da bolje razumijemo, što taj zakon traži, treba odmah spo- 
menuti ovo: Ovaj se zakon ne proteže na zemljište, koje ljudi 
zajedno uživaju istom poslie god. 1850., od kada naime vriedi 
gradjanski zakon. Drugim riečima kaže zakon to: Ako su na 
pr. ljudi kojega sela poslie god. 1850 zajedno kupili kakovo 
zemljište, ikoje zajedno i uživaju, — onda ovaj zakon na njih ne 
spada, niti se imadu ovoga zakona držati. Ovaj zakon dakle 
vriedi samo za ono zemljište, koje su zajednički uživali njegda- 
šnji kmetovi, koji su zemaljskoj gospodi služili tlaku ili rabotu. 
— Da je ovaj zakon stvoren samo za njegdašnje kmetove i 
njihove potomke, vidi se i po tom, što ovaj zaikon ne vriedi za 
ono zemljište, koje je prije god. 1848. bilo zajednička vlastnost 
plemićke vlastele. 

Sad, kad smo ovo spomenuli, mažemo pitati: 

U koju je svrhu stvoren taj zakon? A poglavito se pita: 
Je li taj zakon stvoren za to, što je sabor htio da se poštara 
za bolje gospodarenje, pa je zajedničko zemljište postavio pod 
paziku i pod nadzor oblasti? — Mi velimo, da se to ne vidi iz 
ovoga zakona, jer da se zakon stara za dobro gospodarenje na 
zajedničkom zemljištu, onda bi taj zakon imao vriediti za svako 
zemljište, koje se zajednički uživa. A kako smo čuli, ovaj za- 
kon ne vriedii ni za plemićko vlastelinsko zajedničko zemljište, 
a ni za ono zajedničko zemljište, koje je poslie god. 1850. 
kupljeno. 

Po tom se jasno vidi, da ovaj zakon o zemljištnim zajed- 
nicama pravi razliku medju zemljištem i zemljištem, i to po 
tom, pripada li to zemljište plemićkoj vlasteli i oslobodjenim 
seljacima, ili pak pripada njegdašnjim kmetovima i njihovim 
potomcima. Drugim riečima: Ovaj zakon prenaša njegdašnje 
staležke razlike u današnje vrieme te u njeku ruku ostavlja na 
njegdašnjim kmetovima i njihovim potomcima još i danas biljeg 
ili žig njegdašnjeg kmetstva, koje je kod nas inače ukinuto. Po 
tom se jasno vidi, da ovaj zakon o zemljištnim zajednicama ni)e 
stvoren ni po duhu drugih naših zakona, koji više ne poznaju 
staležkih razlika, nego su za sve staleže jednaki. A kad je tako, 
onda ne treba ni spominjati, da ovaj zakon ne odgovara duhu 
pučke politike, mislima i programu hrvatske pučke seljačke 
stranke. — 1 o je jedno. 

A drugo je ovo: Zakon o zemljištnim zajednicama kaže u 
paragrafu 26. ovo: »Unutar granica ovoga zakona i pravova- 
ljano sastavljenih pravilnika upravljaju i razpolažu zajednice 
pod nadzorom oblasti, u ovom zakonu naznačenim, samostalno 
svojom imovinom.« — Dakle zajednice upravljaju i razpolažu 
svojom imovinom samostalno, ali se imadu držati ovoga zakona 
i pravilnika i još pod nadzorom oblasti. Pravilnik si daje po 
zakonu zajednica sama, a vlada ga ima potvrditi. Nadzor nad 
zajednicom obavlja kotarska oblast sama, ili po obć. poglavar- 
stvu. Obć. poglavarstvo dužno je na poziv oblasti biti zajednici 
na ruku (t. j. voditi račune itd.), a zajednica je dužna obćinu 
o štetiti za taj posao, t. j taj posao platiti. Dalje nadzorna 
trieb! za dobro gospodarenje i za trajno namirenje poreza. Za- 
oblast ima paziti, da se dio izvanrednih šumskih prihoda upo- 
jeđnica je dužna namjestiti sposobno osoblje (službenike) za 

zaštitu šuma, a oblast je dužna paziti, da se to i učini, osobito 
da se službenici plate (§. 27. i 28.). 

Tako kaže taj zakon. — Ne treba mnogo dokazivanja, da 
oblast po tom zakonu ima veliku vlast nad ovakvom zajednič- 
kom imovinom. No treba osobito iztaknuti ono: da oblast ima 
pravo i dužnost paziti i na to, kako će se upotriebiti izvanredni 
prihod, (na pr. prodaja šumskih stabala), dapače i na to, kako 
će se platiti ne samo porez, nego i gospodarski sluge (službe- 
nici). A kad promislimo, kako je zemljištni prihod glavna stvar 
vlasniku i kako mu je plaćanje poreza i gospodarskih službe- 
nika (radnika) glavna briga, — onda je jasno, da kod zemlj. 
zajednice oblast ima rieč u glavnim stvarima. Prosudimo samo, 
kako bi bilo gospodaru, kad bi tko drugi imao suditi, je li taj 
i taj sluga, kojega je gospodar u službu primio, sposoban za 
njegovu službu. 

Po svem je ovom očito, da zakon o zemlj. zajednicama du- 
boko seže u ono pravo, što ga ima svaki vlastnik nad' svojom 
imovinom. A da su oni, koji zajednički uživaju koje zemljište, 
zbilja pravi vlastnici, to priznaje i ovaj zakon, kad dopušta, da 
se zajedničko zemljište može i podieliti (§. 42.), t. j. predati se 
u podpunu samovlastnost pojedincima zadrugarima. A i sami 
zajedničari drže, da su oni vlastnici svoga zemljišta, pa zato 
nije čudo, što njihovoj pravnoj sviesti nikako ne odgovara ono, 
što hoće ovaj zakon, — da i ne govorimo o stotinu drugih stvari, 
koje nuždno izlaze iz ovoga zakona. Zato nije čudo ni to, što 
uredjenje zemljištnih zajednica nailazi na tolike zapreke i 
potežkoće. 

No dok je ovaj zakon u snazi ili krieposti, treba da mu se 
pokorimo. Drugačije nije. Ali dvo;e treba da pri tom držimo 
na umu svi skupa, a to je: 

Prvo: Dobra i poštena uprava, koja bi imala ovaj zakon 
provesti, svakako će držati na umu, da je za život u obće, a za 
gospodarenje napose potreban mir i red. Koja basna od pro- 
vedbe zakona, alko se postigne protivno od onoga, što se je 
htjelo postići?! Zato mudro rade oni upravni poglavari, koji u 
ovoj stvari ne tjeraju mak na konac. 

Drugo: Nastojmo mi seljaci svim dopuštenim silama, da što 
prije dodju u sabor takvi ljudi, koji će ovaj zakon zakonitim 
putem ukinuti. f» Hrvatski Narod., God. 1905., Br. 30.) 

Kakva je pošta u Hrvatskoj ? 

Sudite najprije po tom, što se je nama dogodilo ovih dana: 

Poslali smo prijatelju Petru Dobriniću iz Zagreba pismo, 
ko,e je u Barilović stiglo dne 25. srpnja. Prijatelj Dobrinić slao 
je po svoje pismo (jer ga je očekivao) tri dana za redom u ob- 
ćinski ured u Barilović — i nije ga dobio: rekli su mu, da ga 
nema; napokon ga je dobio dne 30. srpnja, i vidi na njem 
poštanski pečat: Barilović 25. jula. 

Drugi slučaj desio se prijatelju Fr. Bočkaju u Stubici: i on 
je dva puta pitao za pismo, koje je u Stubicu stiglo 21. srpnja, 
kako se je vidjelo po pečatu, a dobio je pismo dne 23. srpnja.’ 
Treći je slučaj ovaj: Poslali smo žurno ili ekspresno pismo 
prijatelju Crljenjaku i na omotu naznačili, neka se uruči po 
n°ci (u vecer ) 1 Patili za glasnika jednu Krunu. Pismo je stiglo 
na postu u večer, ali nije uručeno u večer, nego sutra u jutro, 

nije ga Gonio glasnik, nego se slučajno desio čovjek iz onoga 
sela i ponio pismo. 

Ovo su u kratko vrieme tri slučaja, koje smo točno iztra- 
?./' a drUglh spominjemo (a bilo bi vriedno spomenuti oso- 
bito naše pošiljke u brodsku okolicu); ne spominjemo ni brzo- 
java, koje smo uzalud platili, kao što smo uzalud pisali i platili 
spomenuta pisma. 

Neka nitko ne misli, da ćemo mi sada pisati o »neured- 
nosti« ih »netočnosti« na poštama u Hrvatskoj, premda ni toga 

^7“' ^ h ' Kad biSm ° htjdi ° t0m g ° voriti < bismo 

’• jv 86 danasn)1 zlvot bez ^čne i uredne pošte ne može ni 
pomis ht:, pa da narod, koji toga nema, ne može danas napre- 
, jer nikad nikamo ne dospije, jer ga svatko preteče To 

namVl 7’ ■ ° ^ 116 Ćem ° da dvorimo, nego ćemo, jer 

ne može - t0 dalje ° Vak ° mi ™ P°dnašati 

Hrvatskoj raZ ° Zlt Cem °’ kak ° t0 ČUdn ° ured i ena Pošta u 

neđ Kak ° r° gl . Z , nate ' hrvatska nema posebne svoje pošte, 

r edniČkip0Sa ° S UgarSkom ' a — -i kr. ug. 
posta (kraljevska ugarska pošta), ili kako se magjarski kaže 

»magyar kiraly posta«, t. j. kr. magjarska pošta. 

Hajde, neka bude. Ali čujte sad ovu čudnu stvar: Potužili 
se mi ovdje kod poštanskoga ravnateljstva, da naše novine tamo 
i tamo ne dolaze nikako ili ne dolaze u redu, pa smo to i doka- 
zali. Pa što mislite, što nam je rekao g. ravnatelj kraljevske 
pošte? — Rekao nam je, da je on tu stvar dao iztražiti, pa se 
je, kaže, našlo to, da naše novine zadržava obć. poglavarstvo. 
— »A što ima hrvatsko obć. poglavarstvo posla s kraljevskom 
magjarskom poštom?« — pitamo mi u čudu. A g. ravnatelj kr. 
pošte razloži nam stvar ovako: Kr. hrv. slav. dalm. vlada u 
Zagrebu izdala je naredbu ili naputak na obćinska poglavar- 
stva, da u toj stvari ide nama na ruku te da sa svojim pismima, 
što ih prima na pošti, prima i pismo za sela u svojoj obćini 
i da ih uručuje, komu spadaju. 

Mi smo se tomu čudili, a čudimo se i danas. Mi znamo, da 
možemo poslati pismo u Australiju, i stalni smo, da će to pismo 
doći u ruke, ako je naslov (adresa) dobro napisan; a nismo 
stalni, hoće li dobiti pismo Petar Dobrinić u selu Podvožiću, 
8 km od Karlovca! 

Zašto nismo stalni? — Zato, jer nam se je to dogodilo. A 
zašto nam se dogodilo? — To je pitanje. 

Zašto obć. poglavarstvo nije uručilo pisma Petru Dobri- 
niću, premda je on svaki 1 dan slao svoga sina po to pismo, — 

0 tom ne ćemo razpravljati. To su drugi posli. No mi kažemo, 
da pisma »kr. ug. pošte« nemaju pravoga mjesta u ob. uredu, 

1 da ta pisma ne smiju dolaziti u takav položaj, da ih obćinsko 
poglavarstvo može i uručiti i ne uručiti onomu, na koga glase. 
Drugim riečima: Za pisma, koja se predadu kr. ugarskoj pošti, 
i za koja mi plaćamo odredjenu poštarinu, — za ta pisma 
odgovara samo kr. ug. pošta i nitko drugi. 

A što to opet znači? — To znači, da kr. ug. pošta mora 
imati svoje ljude, t. j. listonoše, a ne da obć. poglavarstvo bude 
u njeku ruku listonoša kr. ug. pošte. 

Mi držimo, da bi to bilo ne samo sigurnije i u redu, nego 
je to jedino pravedno. Prosudite: Za pismo u Podvožić kraj 
Karlovca plati se 10 filira upravo tako, kao i za pismo u Osiek, 
u Beč, itd. Ako sad kr. ug. pošta donaša u kuću ono pismo, koje 
ide u Osiek, ili u Beč, kako to, da će ono pismo, koje ide u 
Podvožić, ležati u Bariloviću dotle, dok mu se tko ne smiluje? 
Kako je to? Zar za ono pismo nije plaćena podpuna poštarina? 

Neka nitko ne kaže i ne pita: A tko će nositi pisma u 
svako zakuitno selo, koje je Bog zna kako daleko od pošte?! — 
Takav prigovor ne vriedi ništa, jer da se tako kod pošte misli, 
pošte ne bi nikada ni bilo, i to zato, jer se kod pošte ne gleda 
na daljinu u jednoj državi. Svatko zna, da se za pismo iz Za- 
greba u Beč plaća upravo tako 10 filira, kako i za pismo iz 
Zagreba u Podsused, koji je Zagrebu na pragu. 

Neka nitko ne kaže ni to, da bi to mnogo koštalo: slati 
čovjeka ne znam kako daleko, a možda s jednim pismom. — 
To se razumije, da to košta. Ali zato listonoša u gradu uruči 
u jednoj ulici za njekoliko sati na stotine pisama, pa ipak je za 
svako pismo plaćeno 10 filira. Ako pošta vidi, da se to ne iz- 
plaćuje, neka povisi poštarinu, — ali pošta je za to tu, da 
pisma uručuje naslovniku, a ne da pobere poštarinu, a pisma 
predade njekomu drugomu bez brige, hoće li ih uručiti. 

Znamo mi, da se ta stvar vrti oko troška. Trebalo bi, da 
kr. ugarska pošta otvori više pošta u Hrvatskoj i da na njima 
namjesti poštare, koji bi imali kola, konje, bicikle, listonoše. 

I o stoji novaca, — to se razumije. Ali mi već rekosmo, da mi 
u Hrvatskoj, koji dopisujemo sa seljacima u selu, plaćamo jed- 
naku poštarinu za naša pisma, — pa imamo pravo i tražiti, da 
se naša pisma uručuju u redu, i da ih uručuje pošta. A pobi- 
rati poštarinu, pisma pak prepuštati kamo im drago, — mi 
znademo, kako se to zove, ali ne ćemo da kažemo. 

Vi znate, da naše obćine pobiru i porez, da popisuju i voj- 
nike itd. A sve su to poslovi zajednički, na korist ciele državne 
zajednice, a obćinske službenike plaćaju obćine same. To 
je ona težka stvar, onaj obćinski »preneseni djelokrug« — pre- 
nesen od zajedničkih službenika na obćinske, — na što se to- 
liko tuže rodoljubni i pravedni njeki naši političari. Sad eto 
doznajemo, da obćine obavljaju i onaj posao, koji spada na 
poštu, a pošta je i opet zajednički posao. I tako mi plaćamo 
i poštarinu kao i sve zajedničke troškove (56 od naših doho- 
daka!), i još obćinu, i još naša pisma ne dolaze, kamo ih šalje- 
mo! Doista, tu je težko ne kazati, kako se to zove. Ali ne ćemo 
i opet, nego pozivamo opet i opet: Ljudi, trgnimo snagom, da 
ustavnim i zakonitim putem stresemo sa sebe, što nas po kri- 
vici pritište! 

( »Hrvatski Narod«, God. 1905., Br. 31.) 


»Dospjet ćemo . . .« 

Sada već nitko o tom ne sumnja, da su Rusi u Mandžuriji 
potučeni najviše zato, što je kod njih sve išlo polako, kako se 
je komu htjelo, a ne, kako bi i kada bi trebalo. Kad je tko koga 
potjerao: »Daj, čovječe, požuri se!« — čuo se u Mandžuriji i u 
cieloj Rusiji vazda jedan stalni odgovor: »Dospjet ćemo! Ne boj 
se, dospjet ćemo!« — Nu, pak se je vidjelo, da nisu nikad ni- 
kamo dospjeli, da su ih Japanci gotovo svagda i svagdje pre- 
tekli i potukli. Jest, kad bi Japanci bili čekali, dok se ciela 
silna Rusija protegne kao iza sna, pa da bi bili svoja djela na- 
stavili pod rusku golemu šaku, nema sumnje, — ruski bi me- 
donja zamahnuo te poklopio i zgnječio Japance kao muhe. Ali 
to danas ne ide tako. Dok je Rus jedan drugoga poticao i gurao: 
»Daj, makni se!«, i dok je jedan drugomu odgovorao: »Čekaj, 
dospjet ćemo!« — dotle je Japanac naskočio — i stvar je bila 
gotova. Pa mislite, da je Rus i onda skočio od jada, ljutosti i 
sramote? — Nije, nego ste opet čuli samo jednu jedinu rieč: 
»Ničego* . . . « t. j.: Ništa, ništa! — Gdjekoji koji je dobio do- 
brano po glavi, ili koji je vidio, da je najviše kriv, taj se je 
možda malo počesao za uhom, a onda za čas i taj kazao liepo 
mirno: Ničega! . . . 

To vam je eto ruska narav. Rusi to sami znadu, pa kažu, 
da je to njihova »široka natura«. Ta se ruska »široka natura« 
pokazuje i drugačije, na pr. na ovaj način: Napije se naš Rujo 
baš ljudski rakije i dodje veseo kući medju družinu; stupi u 
sobu i ne zna od veselja drugo, nego kako opazi veliku peć 
(furunu) u sobi, pograbi nješto, što mu prvo dodje pod ruke, 
i obori se na peć te ju taj čas poruši do temelja! Porušio čovjek 
rodjenu svoju peć, i to ne od ljutosti, nego od veselja! Pa što 
ćeš mu?, — to je njegova »široka natura«, kako kažu ruska 
gospoda; to je ruska »volja«, kako kažu ruski seljaci. Ništa 
nije Rusu nad njegovu »volju«. Zato on njoj i pjeva: »Oj, ti moja 
volja, voljica!« I ono, što mi njekoji kažemo »sloboda«, — Rus 
i tomu kaže »volja«: pustili ga, kaže na volju iz tamnice, a mi 
bismo rekli na slobodu. Pa i jest tako: Prava sloboda — to je 
ono, kad je čovjeku na volju i po volji . . . 

* »Ničego« to je ista ona rieč, kao što je ono, kad mi kažemo »ničega« 
samo što to Rus izgovara »ničevo« i to onda, kad hoće da kaže »ništa«. 

T ne može se poreći — ovakva volja — to je život! To je 
pravi život. »Sad ja vidim, da po volji živim,« — pjevalo se i 
još se pjeva i po našim sokacima . . . 

Jest, to je život, ali, vidite, ovakav: Porušio čovjek danas 
rodjenu svoju peć, a sutra će drhtati od zime. Ili 1 da spome- 
nemo velike stvari iz boja u Mandžuriji: Rusi nemaju ugljena, 
kad se nisu postarali, da ga prirede, koliko i kako treba, a treba 
ga. A kad ga treba, smozi ga, kupi ga, pa pošto bilo. Plati i ne 
žali, što moraš platiti trostruko, desetorostruko — samo zato, 
što ti se je prije htjelo onako po volji čekati, sve misleći i go- 
voreći: »Dospjet ćemo!« Pa i onda, kad se plati i strada — - »ni- 
čego«! Ništa za to! 

Takav život »po volji« — to je čas veselje i užitak bez 
kraja — a za čas stradanje i muka opet bez kraja. 

Kakav je to život? — To je život, da tako kažemo, na- 
ravski: bez brige, bez skrbi, bez misli, bez plana i osnove, bez 
računa; to je život slobodna čovjeka i naroda, koji živi samo 
toliko, koliko ga goni krv i srce, koliko skaču žile i mišice. 

Liep je takav život i sladak, i ako ima u njem mnogo jada 
i gorkosti. Oh, živjeti po volji, kako je to liepo! . . . 

No takav život bez osnove i bez računa nema uspjeha: 
ljudi i narodi, koji tako živu, ne idu napried, nego s vremenom 
propadaju. To se vidi očito. Gledajte oko sebe: Tko živi i na- 
preduje, tko teče i ima? — Onaj, tko rano rani, a kasno lieže, 
— koji se drži vremena; onaj koji pazi i broji i ne sipa u ludo, 
onaj . . . nu, pogledajte Židova. 

»Uh, takav život! Uviek samo paziti, uviek se starati, 
uviek brojiti i računati, uviek spekulirati! Vrag odnio i takav 
život! Bolje je i ne živjeti! Volim proživjeti čas po volji, pa ne- 
mao ništa nego postati gavan, a ne znati za veselje, ne ispuniti 
si volje . . . « 

Koliko tako govore, — pa ih gledajte, kako im je. Uzalud 
je: čovjek je stvoren da živi po razboru, da pazi, broji, računa. 
Promislite, koliko je strpljivosti i smišljanja trebalo, dok su 
ljudi stvorili, recimo, prva kola, tu najprostiju mašinu ili stroi. 
Tu treba da jedno pristaje uz drugo, da sve bude kako-tako 
točno po mjeri i t. d., — inače kola ne će napried. A koliko su 
još ljudi toga izmislili, čim se i danas služe i napried pomiču, 


i 


99 

— a nije to išlo onako: »Čekaj, dospjet ćemo!« nego je trebalo 
dane i noći mozgati, grbiti šiju, lomiti ruke i prste — sve proti 
volji i voljici. Ali to je — kultura, to je prosvjeta, to je napre- 
dak. A ono »po volji«, ono »ničego«, — ono je Mandžurija, ono 
je barbarstvo, ono je poludivljačtvo, ono su batine, ono je 
propast. . . . 

Neka nitko ne kaže: U brizi, u staranju, u brojenju - — ka- 
kav je to život i užitak? — Jest, i to je život i užitak, ali raz- 
borit, umjeren — ljudski život i užitak. A za takav život čovjek 
i jest stvoren, takvim se životom čovjek i drži na svietu. Bez 
toga bi ga bilo davno nestalo s lica ove zemlje, — bili bi ga 
izjeli vuci ... 

(» Hrvatski Narod«, God. 1905., Br. 31.) 


Zabranjen sastanak u Kraljevcu na Sutli. 

Kako smo u posljednjem broju javili, bio šam se dogo- 
vorio s njekim ljudima u Kraljevcu, da će se u nedjelju dne 
14. o. mj. obdržavati sastanak pozvanika, koji žele, da se 
upute, što hoće H. P. S. S. Na urečeni dan dovezao sam se 
u Kraljevac oko 4 'A sata po podne, no ljudi mi kažu, da 
je tu »predstojnik« već od 10 sati u jutro i da je sastanak 
zabranio i zaprietio globom od 100 K onom seljaku (Pa- 
vliću), u čijoj se je kući sastanak imao obdržavati. Ja podjem 
u gostionu, gdje je bio, kako su mi rekli »predstojnik«. Tu 
zbilja nadjem upravitelja kr. kotarske oblasti klanjačke, po 
imenu Vrkljana, gdje sjedi uz čašu vina s obćinskom go- 
spodom i učiteljem. Upravitelj mi kr. kot. oblasti reče, da je 
zabranio i da zabranjuje sastanak, jer on, kaže, pozna svoje 
ljude. Na moje pitanje: boji li se nemira i nereda, odgovorio je 
upravitelj, da se toga ne boji, nego da ljudi ne će razumjeti, što 
ćete im vi, kaže, razlagati, pa će poslie biti »komedije«. Iza 
poduljega uzaludnoga dokazivanja udaljim se, a upravitelj po- 
šalje za mnom opć. redara, koji mi uruči pozivnicu »radi pre- 
sluha«. Ja sam se pozivu odazvao, pa mi upravitelj kot. oblasti 
ponovno u opć. priopći, da sastanak zabranjuje, a vi, kaže, 
imate smjesta ostaviti moj kotar. Ja na to odgovorili, da sam 

pozvan na večeru u jednu kuću, pa da ću tamo. No upravitelj 
kaže: Možete, ako mi zajamčite, da u toj tkući ne će biti nikoga 
osim članova one obitelji. — Ja toga, rekoh, ne mogu zajamčiti, 
jer ne znam, je li domaćina još koga pozvao, a ako jest, ja ga 
ne mogu tjerati, bit će svakako tamo jedan gospodin, koji je 
kolima došao po mene. — Onda ne ćete ići — kaže upravitelj, 
a ja koračim ik vratima, da ću otići, veleći upravitelju, neka 
ureduje, ako misli, da ima razloga. Upravitelj na to reče: Sad 
ćete ostati ovdje, — a nazočni obć. redar priskoči ik vratima i 
zakrči mi put. — »Sad ćete sa mnom u Klanjec« reče upravitelj. 
Dok su se spremala kola, upravitelj je kot. oblasti koješta go- 
vorio (da mu je žao, što se je tako dogodilo itd.) a ja ga napo- 
kon upitam: Imate li što proti tomu, da odem g. kapelanu i da 
tamo ostanem, dok bude vrieme, da podjem na kolodvor. — 
Dobro, samo neka ide s vama g. obć. upravitelj. — Čemu po- 
licajna pazka? Toga ne ću. — A hoće li još tko biti tamo? — 
Ja ne ću nikoga zvati, a ako g. kapelan koga pozove, ja ću 
ga moliti, da ga odstrani, — rekoh smiešeći se. — Da, da, re- 
cite to u moje ime — reče kot. upravitelj. — Mogu dakle ići. 
nisam više uhapšen? — Možete. — Podljoh, a upravitelj kot. 
oblasti za mnom, dok se pred gostionom nismo razstali. Upra- 
vitelj mi je još nješto dovikivao, što nisam pravo razumio. 

Kod g. kapelana Mikovića proboravili u ugodnu razgovoru 
do 8 sati, dok nisu došla kola. G. kapelanu hvala za stan i za 
dobrotu. 

Suvišno je na široko razlagati, što treba misliti o cielom 
tom dogadjjaju. Dosta je upozoriti na to, da čovjek ne smije ni 
na večeru, pače ni na razgovor k prijatelju, ako prije ne zajamči 
upravitelju kot. oblasti, da tamo ne će biti nikoga trećega. — 
A toga u zakonu nigdje nema. 

(» Hrvatski Narod«, God. 1905., Br. 33.) 

Poslie skupštine. 

Kako je liepo, kako je ugodno čovjeku, kad zna, da je uči- 
nio svoju dužnost! A kako je tri puta ljepše i ugodnije, kad mu 
uza to i posao podje za rukom, kad postigne ono dobro, za koje 
se je trudio! — Tako je sada svima onima, koji su pripravili 
veliki onaj sastanak hrvatskoga seljačtva gotovo iz svih kra- 
jeva banske Hrvatske. Nije to Bog zna što, jer se čudesa danas 
ne dogadjaju; ali da se je počela dobra i velika stvar za narod, 
o tom ne sumnja nitko, pa ni isti naši protivnici, radi kojih i 
pišemo ovo njekoliko redaka, — . radi njih, a i radi nas, da vi- 
dimo, što nam prigovaraju, jer je to dobro znati osobito onima 
od nas, koji ne čitamo drugih novina i ne poznamo drugih na- 
ših političara. 

Što nam dakle prigovaraju naši protivnici? 

Jedni, i to čisti starvečićanci, prigovaraju, da je Hrvatska 
Pučka Seljačka Stranka nepotrebna; drugi ili se boje, da će 
naši vodje postati demagozi (boji se »Obzor«), ili pak kažu, da 
naši vodje već jesu demagozi. Ovo drugo na dugo i široko ka- 
zuje »iN. Srbobran«, a s njim se slažu u toj misli i naši napred- 
njaci (»pokretaši«), koji još dodaju, da ciela ta naša stranka ne 
podnosi stroge kritike (to bi gospoda inače kazala, da je naša 
stranka i skupština »izpod kritike«), t. j. da o tom nije vriedno 
ni govoriti. 

Odgovorit ćemo najprije starčevićancima i »Obzoru«, a 
onda drugima. 

Mi ne ćemo na dugo i široko dokazivati našim starčevićan- 
cima, je li, nije li potrebna hrvatska pučka seljačka stranka, 
jer komu to nije jasno poslie naše skupštine, tomu i ne će biti 
jasno. Kad je na ovu skupštinu prvi put, od kad ima na svietu 
Hrvata došlo toliko seljaka, koji nisu dovedeni samo kao do- 
kaz, da ima i naroda i da je za tu i tu stranku — kako je to 
znalo biti do sada — nego koji su došli sami, i to na svoju, a 
ne na gospodšku skupštinu, gdje su govorili i odlučivali, — onda 
je to znak, da do seljaka u politici nije kod nas do sada nitko 
ništa držao, osim na dan izbora. Neka svi naši političari metnu 
ruku na srce, pa neka kažu: je li seljačtvo, — koliko je do 
sada dolazilo na političke skupštine, — - je li bilo što drugo, 

nego, štono je rieč medju gospodom, samo štafaža, t. j. samo zato 
dovedeno ili pušteno u dvoranu, da bude barem njetko od 
mnogobrojnoga »mukotrpnoga« naroda. A onda neka po duši 
kažu, koliko je puta koji seljak i usta otvorio na takovoj poli- 
tičkoj skupštini, i nije li to bilo kao čudo, ako se je što takva 
dogodilo. A napokon neka kažu i to, nije li svoj gospodi njekako 
odlanulo, kad je takav zalutali seljak skupštinar svršio svoj go- 
vor, i nisu li svi njekako u stranu, gledali sve očekujući, ne će 
li taj seljak kazati kakve gluposti. — Budimo samo iskreni, pa 
priznajmo, da je seljak do sada bio na našim političkim skup- 
štinama riedak gost, i 'to redovito na posljednjemu mjestu. A 
što je bilo seljaka, ako ih je gdje bilo, kod* kakvih stranačkih 
parada, osobito u crkvi, to ne dokazuje ništa. Mi tvrdimo to, 
da do sada nije bilo ni takve političke skupštine, gdje bi se- 
ljačtvo imalo barem njekakvu, a kamo doličnu rieč, da i ne 
govorimo o takvoj političkoj skupštini, gdje bi seljačtvo kao go- 
lema većina našega naroda imalo prvu i odlučnu rieč, na kojoj 
bi seljak imao sviest, da je on tu ono glavno, da je gospodar, 
a ne gost, ili čak prikrpina. 

Toga do sada nije bilo, — to je oživotvorila H. P. S. S. Je 
li to bilo potrebno, — pokazali su seljaci sami, kad su u toli- 
kom broju došli na tu svoju skupštinu. Da se ne zanimaju za 
politiku, ne bi bili došli. A kako su došli sada, bali bi došli i 
prije, da je koja stranka do njih što držala, osim, kako već re- 
kosmo, na dan izbora. Sad je lako govoriti: I mi smo mislili na 
seljačtvo, u našem je programu to i to. 

A što se tiče demagogije, reći ćemo najprije dvie, tri »Ob- 
zoru«, koji se boji, da će naši vodje postati demagozi, da će 
nama do stranke biti više nego do naroda. 

Da je »Obzorov« pisac još malo pažljivije i još malo pra- 
vednije motrio cielu našu skupštinu, mislim, da se ne bi toga 
bojao, jer bi bio vidio, da barem naši skupštinari nisu materijal 
za demagogiju, t. ji. da nisu ljudi, koje bi bilo lako varati i vo- 
diti kao sliepce, kad bi to tko i htio. A da je malo više razmi- 
šljao, bio bi došao na misao, da će demagogija (varanje i zava- 
djanje naroda) postati kod nas za malo vremena u obće nemo- 
guće, ili barem vrlo težko, i to samo kratak čas. Tko toga nije 
vidio, tomu ne ćemo sada na dugo razlagati. Upozorujemo 
samo na to: Mi smo svoj program tiskali i popratili ga našim 


103 


mislima: to je naše jedino sredstvo za prikupljanje pristaša. 
Uzmite, čitajte i pokažite narodu, u čem ga varamo i zava- 
djamo. Dalje: Na skupštinu smo pozvali sve novinare, da čuju, 
kako se govori, ako tko misli, da drugačije govorimo, a druga- 
čije pišemo. A 400 naših pristaša i povjerenika, koji su nas čuli 
na skupštinama izvan Zagreba, — oni su kontrola, kako govo- 
rimo tu, kako tamo. Čuli ste, — pa sad kažite, u čemu smo na- 
rod zavadjali; napišite to i dajte u narod, — pa će našemu 
zavadjanju skoro biti kraj. 

Boji se još »Obzor«, da će vodjama biti više do stranke, 
nego do naroda. — , Ovo je prije svega, štono bi gospoda rekla, 
vrlo nedelikatan prigovor, t. j. ikako bi se to još reklo: to je 
škakljiva stvar. Zašto? Zato, što je u tom prigovoru sadržana 
sumnja, da bi vodje mogli imati pred očima samo svoje ciljeve 
i svoj interes, pa bi stranku tako vodili, da što prije i što si- 
gurnije taj svoj interes postignu. Mi ne ćemo reći, da toga 
nema u svietu, ali ipak držimo, da se o tom ovako ne piše, dok 
se u isti čas ne iznesu i dokazi, da su vodje koje stranke kao 
neki spekulanti. — Drugo, što se na ovaj prigovor mora odgo- 
voriti, jest ovo: Kad je koja stranka osnovana na ovako širo- 
kom temelju, kao što je H. P. S. S. i kad narod, koliko je za 
stranku saznao, listom uz nju pristaje, — onda se doista vrlo 
lako razumije, ako »vodje« »zamjenjuju stranku s narodom«. 
Ne čine to toliko vodje, koliko to čini sam narod, koji oielu 
ovu stvar drži narodnim, a ne stranačkim pokretom i probu- 
djenjem. A budimo i tu iskreni: Koliko su naše dosadašnje 
stranke govorile i pisale o narodu i zamjenjivale svoju stranku 
s narodom, — a naroda nije bilo nigdje gotovo ni vidjeti! Zašto 
se to dakle prigovara samo pučkoj seljačkoj stranci, koja ipak 
— ako već idemo na to — ima najviše razloga, da se u toj 
stvari zanese, gledajući u budućnost, kad će sav narod zbilja 
biti u toj stranci! A stranka, koja se tim ne zanosi, neka i ne 
obstoji. 

Prigovara »Obzor« i to, što vodje naši tako govore i tako 
se vladaju, kao »da su jedino spašavajući principi (misli) se- 
ljačke stranke«. — . Čudnovato! A zar druge stranke drugačije 
misle? Misle li na pr, Starčevićanci, da njihove političke misli 
nisu »jedino spasavajuće«, nego možda drže, da su spasonosnije 
»Obzorove« misli? Ne radi se doduše o »spasenju«, nego tek o 

radu za spasenje, — ali kakvi bi to vode bili, koji ne bi držali, 
da su njihove misli i njihov način najbolji, ili recimo, najspaso- 
nosniji? Očekivati se može samo strpljivost i snošljivost, — a 
u tom smo valjda mi najmladji, gleda li se na sveobće stranačko 
klanje, zaslužili dosadašnjim vladanjem dapače i pohvalu. Ta 
nismo li snošljivi i prema istim magjaronima? 

»Jest, ali vi grdite »gospodu!« To je nesnošljivost, to je 
pače pogibelj! Vi ne grdite jedne stranke, nego sve skupa, svu 
»gospodu!« — Na to odgovaramo najprije to, da »gospode« ili 
inteligencije naše ne grdimo, samo mi. Ta tko je ono i ovih 
dana pisao, da našu gospodu treba liečiti? Tko piše dan na 
dan o truležu i gnjiležu medju gospodom, osobito u Zagrebu? 
Pa zašto onda prigovarate samo nama? Zar nam svima nije već 
dodijalo, što ta naša gospoda rade, ili bolje ne rade? 

»To je drugo! Oni drugi grde gospodu pred gospodom, a vi 
grdite gospodu pred seljacima! To je razlika! — Jest, to je 
razlika. No baš u toj razlici leži ono novo, — ono pučko, ono 
seljačko, ono — ako hoćete — spasonosno. Mi smo pregradu 
izmedju gospode i puka porušili, jer stojimo na tom, da svi 
mi imamo pravo jedni drugima suditi. Ta to baš i jest »gospod- 
ska« politika, kad se gospoda samo medju sobom grde, — a 
pred narodom se tobože ljube. To baš i jesu »gospodske petlja- 
nije« — to je svoje ruke demagogija, to je zavadjanje i varanje 
naroda s gledišta naše pučke politike. 

»Ali to je pogibeljno. Puk tu ne će znati granice.« — A tko 
je vlastan puku kao političkomu faktoru postaviti tu granicu? 
Nitko po načelima pučke politike, mislite na nepolitičko na- 
silje, t. j. na bune, nemire, nerede itd., kazat ćemo vam prvo: 
da ni naš program, ni naša strogo zakonita metoda ne ide za 
tim, da do toga dodje pa doista toga do sada povodom pojave 
naše stranke nije ni bilo; drugo: da je tu kazneni zakon; treće: 
da su bune strašilo svih reakcionaraca, t. j. svih neprijatelja 
političke slobode. 

(»Hrvatski Narod«, God. 1905., Br. 39.) 

Poslie skupštine. 

(Drugi razgovor.) 

»Novi Srbobran« ( »Hobh Cp6o6paH«) pisao je mnogo o našoj 
skupštini, pet, šest li dana. Pisao je vrlo nepovoljno, da ne 
kažemo neprijateljski, osobito proti »vodjama« naše stranke. 
Pisao je i ono, što nije istina.*) 

Mi ćemo se osvrnuti samo na ono, što je potrebno, da 
pristaše H. P. S. S. znadu, kako se naiše stranke medju sobom 
razlikuju. 

Prvo što treba upitati jest: Zašto je »N. Srbobran« proti 
našoj stranci, a osobito proti Stj. Radiću? Ta nije li poznato, 
da se je Stj. Radić toliko borio za Srbe, da su mu to ljuto i 
grdno zamjerali mnogi Hrvati? Je li se što promienilo, ili je to 
»srbska sloga«, da ne govorimo o priznanju i njekakvoj za- 
hvalnosti? 

O toj bi se stvari moglo više pisati, no Bog zna, bi li bilo 
od velike hasne. Nije ni pisanje suvišno, ali sloga se i ljubav 
dokazuje najbolje činom, a ne toliko riečima. A Stj. Radić je 
u tom srbskom pitanju dosta činom pokazao, što znadu i sami 
Srbi. A što su Srbi proti H. P. S. S. i još više proti Stj. Radiću, 
tomu su drugi razlozi. Jedan će razlog biti to, što u nas stranke 

*) Naše novine često prigovaraju jedne drugima, da ne pišu istine. 
To je danas tako obična stvar, da gdjekoji ljudi, koji više čitaju novine, 
ne vjeruju ni jednima ništa. Zato ćemo pokazati našim čitaocima, da se 
sami uvjere o tom, što smo gore napisali. — »N. Srbobran« piše u br. od 
25 rujna i ovo: 

Uzgred spominjemo, da su gospoda vodje (H. P. S. Stranke) »zaboravila 
na jednu vrlo krupnu stvar, o čemu je trebalo bez sumnje govoriti. Zabo- 
ravila su gospoda vodje, da u našem ustavu nema onijeh zakona, što se 
zovu inače državnim temeljnim zakonima. Mi nemamo zakona za zaštitu 
lične slobode, zakona radi zaštite kućnoga praga, zakona radi zaštite tajne 
pisama . . . Čudnovato je, jako čudnovato, da su vodje mogle to previdjeti.« 
Tako »N. S.«. A naši čitaoci neka otvore knjižicu »Hrvatska Pučka Seljačka 
Stranka« na str. 41., stupac prvi, redak 13 i dalje pod naslovom: »III. O 
obćim pravima državi jamskim.« »Obća prava državljanska« — to su oni 
»državni temeljni zakoni«, pa se tamo spominje i otvaranje pisama itd. 
A sve je to na skupštini pročitano i protumačeno, — a »N. Srb.« piše, da 
su vodje to »zaboravili« i da je to »čudnovato, jako čudnovato« . . . 

jedna drugoj vrlo težko štogod dobra priznavaju; drugo to, što 
Srbi drže, da su naši »naprednjaci« veći i bolji prijatelji srbske 
sloge, a kako naprednjaci krivo gledaju našu stranku, ne gle- 
daju je liepo radi toga prijateljstva ni Srbi. No glavni je razlog 
to, što Srbima nije dosta ni ono, što je o njima pisao i govorio 
Stj. Radić, a kamo li ono malo, što za njih kaže program 
H. P. S. S, Srbobranci drže i pišu, da su Hrvati za sebe narod, 
a Srbi za sebe, dok naš program kaže, da su Srbi i Hrvati 
jedan narod, pa da se već zato moraju u politici sporazumjeti. 
Po našemu sudu mi smo jedan narod, ali imamo dvie države: 
Srbi srbsku, Hrvati hrvatsku državu. Po našem sudu može se 
u Hrvatskoj voditi samo hrvatska politika, t. j. takova politika, 
koja radi za hrvatsku državu, tako da i Srbi, koji su u Hrvat- 
skoj, imadu raditi za tu hrvatsku državu, za zajedničku našu 
domovinu. Srbi o toj stvari tako ne govore i ne pišu, pače, 
kad mi Hrvati govorimo o hrvatskom državnom pravu (a bez 
državnoga prava nema države), Srbi rado tomu prigovaraju, 
veleći, da su takovi Hrvati »stekliši« (t. j. starčevićanci). U 
jednu rieč: Srbi se ne mogu pravo, ili pače nikako pogoditi 
s hrvatskom državom, t. j. sa mišlju, da ima hrvatska država, 
u kojoj bi bilo Srba. Zato su Srbima mnogo miliji oni Hrvati, 
koji ne drže mnogo do hrvatskoga državnoga prava. A budući 
da je i H. P. S. S. za hrvatsko državno pravo, nazvali su srbo- 
branci i nju već više puta »stekliškom«, pa se po tom lako 
razumije njihovo držanje prema našoj stranci. — Hoće li se 
kada srbobranci i ostali Srbi pomiriti s mišlju o hrvatskoj državi, 
to je težko kazati. Mi držimo, da je to moguće. 

Srbobranci ne gledaju liepo naše stranke ni stoga, što se 
je ovdje ondje desilo, te su i seljaci srbsko-pravoslavnoga za- 
kona dolazili na naše skupštine i pristajali uz našu stranku. 
Radi toga oni nama oštro i ljutito prigovaraju, kako je to bilo 
i javljeno u našem listu. Mi ni tu ne vidimo, da smo što krivi, 
jer prvo: mi ne držimo svakoga Srbinom, tko je srbsko-pravo- 
slavnoga zakona (vjere); to nas uči i razum, a vidimo to i u 
narodu. Mi smo našli toliko seljaka srbsko-pravoslavne vjere, 
koji su nam kazali, da su Hrvati. A drugo: Mi ne vidimo krivnje 
ni u tom, što primamo u svoju stranku Srbe, jer oni ostaju 
Srbi i u našoj stranci, a valjda i Srbi mogu biti za pučku po- 
litiku, za seljačku slogu itd. pak i za hrvatsku državu, koja 

je njihova domovina. Razumije se, da onda ne bi moglo biti 
posebnih srbskih stranaka ni posebne srbske politike, kad bi 
Srbi i Hrvati srbsko-pravoslavne vjere svi ili većinom pristali 
uz H. P. S. Stranku. A to i jest, čini se, srbobrancima najviše 
na pameti, pa se zato tako i drže prema nama. — No mi 
držimo, da će se i to s vremenom popraviti, osobito kad narod 
bude o tom imao da odluči. 

Pišući o našoj skupštini kaže »N. S.«, da naši vodje govore 
»fraze«, t. j. prazne rieči. Tako su, piše, govorili prazne rieči 

0 ujedinjenju naroda, o slavenstvu i o Srbima; ne rekoše ništa, 
kako će ujediniti narod; spominjali su slavenske mislioce (umne 
ljude), a nisu kazali, koji su to mislioci, a za Srbe rekoše: treba 
da se Srbi i Hrvati sporazumiju, a ne rekoše: kako i u čem. 

— To je dobar prigovor, ako gledamo na to, kako su druge 
njeke stvari protumačene. No ipak, što se tiče ujedinjenja na- 
roda i slobodne narodne države, — ne razumijemo pravo pri- 
govora. Srbobranci nam kažu: Vi niste za revoluciju (za bunu), 
pa kako ćete to veliko djelo obaviti! — Mi smo pokazali činom, 
kako to mislimo: ovako liepo skupljati narod, kazati mu, što 
znamo, čuti od naroda, što on znade, — pa onda na politički 
put, na izbore, u sabor, na vladu, — ako Bog i sreća dade 

— i drugo ništa. Čarolije bome ne znamo nikakve, već ovakav 
doista težak i mučan put i posao. A ako gospoda srbobranci 
znadu što bolje, sreća njihova, jer nama, to znamo, ne će kazati. 

A što se tiče slavenstva i slavenskih mislilaca, priznajemo, 
da će o tom trebati još dosta razmišljati i učiti, da se narodu 
uzmogne ta stvar jasnije kazati. Ovo je sad za nevolju, a svaki 
je program kratak. Držimo ipak, da nas je u glavnoj stvari 
razumjela i inteligencija i narod: ne ćemo tudjinskih zakona 

1 uredaba, koje nama nisu po srcu. Samo nemojmo previše 
mudrovati, jer napokon se ne ćemo složiti ni u tome, što nam 
je »po srcu« t. j. što hoćemo. A da bi prerano bilo i našim 
seljacima (kojima se svi »dive«) govoriti o Tolstoju, Krapotkinu, 
Gorkom itd. osobito na skupštini, to će priznati i naši pri- 
govarači. To je posao daljega rada naših učenjaka i pisaca, 
da nadju i odrede, koji su mislioci u skladu sa slavenskim 
svojim narodom. Čuvajmo se samo, da se svemu tomu slaven- 
stvu ne narugamo, kako to malo da nije učinio »N, S.« 

Što se napokon tiče »praznih rieči« o Srbima, mi znamo, 

što bi htjela gospoda srbobranci: oni bi htjeli, da im kažemo, 
što mislimo o srbskoj zastavi, o ćirilici, o srbskim školama i 
o svem onom, rad šta je danas toliko borbe i mržnje. A što 
nismo rekli o svem tom ništa, mi se samo »nadmudrujemo« kao 
pravi stari »gospodski« političari, — kaže »N. S.« — Dobar 
prigovor, kažemo i opet. No dobro je koji put, da se čovjek 
barem pričini mudar, ako i nije . . . Ali budimo iskreni: Da smo 
kazali više, zacielo bi bilo više i ljućih prigovora, i to ne samo 
od srbobranstva. A zar nije dosta svadje i uzaludne borbe? 
Mora li se prikoriti i takova — recimo — mudrost, koja nastoji, 
da se ukloni svadji? Nama je te svadje dosta, a Srbima bi 
moralo biti dosta to, što mi želimo sporazumak s njima. Kod 
sporazumka nema krivice nikomu. 

Pita se samo, jesmo li mi iskreno za sporazum. — No to 
je ono, iz čega izvire sva zlovolja gospode srbobranovaca; oni 
ne vjeruju, da mi iskreno želimo sporazum. Oni su to i na- 
pisali. A što ćemo im! Ne vjeruju, pa ne vjeruju. Zato mnogi 
ne vjeruju njima, — pa to i jest naša bratska sloga, ništa nova. 
— Ipak ih tu posve ne razumijemo, jer pišu, da je Stj. Radić, 
braneći na skupštini »frankovce« (čiste starčevićance) — - »od- 
krio do u najtanje tančine dušu svoju.« — Što dakle? Ili smo 
iskreni, ili nismo? 

Napokon o srbobrancima još jednu: Jedan skupštinar iz 
»Slavonije« pripoviedao je na skupštini, kako su ga drugi seljaci 
odvraćali, neka ne ide na skupštinu, jer što ćemo mi Slavonci, 
reče, s gladnim Hrvatima. — Naš je skupštinar ovo pripoviedao 
zato, da to pokudi. »N. Srbobran« je ovo sve ponovio, i to bez 
razloga, jer nije tim ništa dokazao za svoju stvar, a nije ovih 
ružnih rieči ni najmanje pokudio. Kad smo mi to u »N. S.« 
čitali, nama je bilo težko, i bilo nas je stid, a rekli bismo, da 
je Srbobranski pisac unapried znao, da će nam biti težko i 
da će nas biti stid? Pa zašto je onda to ponovio? — Zar samo 
zato, što smo — braća? 


( » Hrvatski narod«, God. 1905., Br. 40.) 


Knjiga o upravi — za 100 K ! 

Ovih je dana dogotovljeno veliko djelo, što ga je pred više 
godina započeo jedan činovnik kod vlade, g. Smrekar. To je 
djelo — knjiga: »Priručnik za javnu upravu« ili bolje pet debe- 
lih knjižurina (po tisuću strana i više), a stoji svih pet knjiga 
100 K. U jednim smo novinama čitali, da će ove knjižurine 
dobro doći i narodu, i nad tim smo se upravo zapanjili od čuda 
i zamaglilo nam se gotovo pred očima, što se to kod nas radi. 
Da naši čitaoci bolje razumiju, čemu se čudimo i zašto nam se 
magli pred očima, razložit ćemo tu stvar malo potanje. 

U svakoj državi živi narod pod kakvom takvom vladom, 
t. j. nad narodom stoje poglavari ili poglavarstvo svake ruke, 
koje nad narodom ima vlast, koje mu ima vlast zapoviedati, za- 
braniti, naložiti, odrediti i t. d. Sve se to zove jednom riečju 
državna vlast. 

U injekojim državama stoji ciela ta državna vlast u jednoj 
ruci. Tako na pr. ima ruski car cielu državnu vlast u svojo] 
ruci; on daje po svojoj volji zakon, a onda postavlja sebi po- 
magače: ministre i različne činovnike, koji paze, da se zakon 
obdržava. No u drugim državama nije tako, nego ovako: Zakon 
daje narod (u saboru) zajedno s vladarom, a kako se ima po 
zakonu raditi i postupati, — s tim narodni ili državni sabor 
nema posla, nego se za to stara vladar sam i njegova vlada, 
t. j. različni službenici. I to je prva dioba državne vlasti: narod 
(t. j. sabor) daje zakon, a vladar sa vladom zakone obdržava 
i pazi, da se obdržavaju. Gdje je državna vlast ovako podie- 
ljena, t. j. gdje sabor s vladom daje zakone, a vladar sam sa 
svojom vladom na zakone pazi, tu vlada »ustav« to je 
»ustavna država«. Takva je ustavna država i banska Hrvat- 
ska, Ugarska, Njemačka i t, d. Ona vlast, koja daje zakon, 
zove se zakonodavna (legislativa), to je sabor, a ona vlast, 
koja zakon provadja, zove se »izvršbena«, poslovna (ekseku- 
tiva). 

No državna je vlast još i drugačije podjeljena, i to, da 
odmah kažemo: na »upravnu« i »sudbenu« vlast, tako da ima 
stvari, koje spadaju na sud, a ne na upravu, a opet ima stvari, 
koje spadaju na upravu, a ne na sud. 

Njegda je i to bilo drugačije, pa i kod nas ima još ljudi, koji 
pamte, da nije bio »kot. predstojnik« nego je bio samo sudac 
(veliki sudac), koji je i sudio i obavljao onaj posao, što ga danas 
obavljaju kot. predstojnici. Onda još nije bila, kako se kaže, 
uprava razdieljena od sudstva. 

Da bolje razumijete, što je to »uprava«, a što sud i sudstvo, 
reći ćemo ovako: Kada državna vlast radi, postupa, ili odre- 
djuje štogod na obće dobro, ili na državnu korist (u državnom 
interesu), onda je to uprava (administracija); a kad državna 
vlast postupa ili odredjuje štogod na korist kojega pojedinca, 
onda je to sudbena vlast, sudstvo (judikatura). Istina je, to se 
točno ne može odieliti jedno od drugoga, jer je težko u svakom 
slučaju kazati, je li što na korist samo pojedincu. No tu posebni 
zakoni odredjuju, koja stvar spada pred upravnu oblast, a koja 
pred sud. U glavnom se ipak može reći, da se uprava imadc 
starati samo za obće dobro, a svatko neka svoje pravo i interes 
brani pred sudom. Razumije se, da i to služi obćem dobru, ako 
svatko može pred sudom dobiti svoje pravo, ali to dolazi istom 
u drugom redu. 

Ali istom sada, kad znademo, da se uprava ima starati za 
obće dobro ili za državni interes, — sad tek ne znamo pravo, što 
je to uprava i komu ona služi. Mi znamo, da za obranu države 
dajemo svoju djecu u vojnike, pa su za to posebne vojničke 
oblasti; znademo, da za državne troškove plaćamo poreze, pa 
su tu posebni porezni uredi i financijalne oblasti. Pitamo se sada: 
A što još treba državi? Treba li još kakvih oblasti i službenika 
za obće dobro? Koje je to obće dobro, za koje se ima starati 
»uprava«? 

Na to pitanje daje odgovor onih pet velikih knjižurina. 

Je li to moguće? Je li moguće, da se naše uprave oblasti 
toliko staraju za obće dobro, da je to trebalo popisati u pet 
velikih knjižurina? 

Mi vam na to ne možemo odgovoriti, kako bi trebalo, nego 
ćemo kazati samo ovo: 

Kad je sadašnji ban primio u ruke vladu, rekao je medju 
ostalim, da će prva njegova i glavna briga biti to, da u našoj 
domovini bude »dobra i poštena uprava«. Nije novi ban rekao, 
da će se olakšati vojnička služba, ili sniziti porezi i daće, nego 
da će uprava biti- »dobra i poštena«. 

No mi kažemo, da uprava u banskoj Hrvatskoj ne može biti 
takva, kako bi trebalo, i to sve dotle, dok budu vriedili dosa- 
dašnji upravni zakoni i naredbe. 

Pomislite: Upravni zakoni i naredbe za bansku Hrvatsku 
ne mogu se napisati u knjižicu, ni u knjigu, ni u knjižurinu, nego 
treba za to pet velikih knjižurina! Sad mi pitamo: Može li biti 
valjana takva uprava, koja ima svoje propise u pet velikih knji- 
žurina? — Pitamo i odgovaramo: Ne može! — Mi ćemo to i 
razložiti. 

Da uprava bude valjana, potrebno je, pače nuždno prije 
svega to, da upravni službenik (na pr. obć. bilježnik, kotarski 
predstojnik itd.) dobro i točno pozna zakon, te da točno znade, 
što smije, a što ne smije. — A sada se neka javi koji obćinski, 
ili kotarski, ili županijski, ili baš vladin službenik, koji bi se 
usudio reći, da on posve dobro i točno znade upravne zakone 
i naredbe! Mi mislimo, da se ne bi javio nijedan, koji bi to 
mogao kazati po duši. A kakva može biti uprava, ako upravni 
službenik ni sam točno ne pozna i ne može lako upoznati za- 
kona, to neka svatko prosudi sam. 

No da uprava bude valjana, potrebno je još jedno, a to je 
pazka (kontrola), i to tako, da svatko, tko s upravom ima po- 
sla, može i sam prosuditi, zašto je oblast to i to odredila, pa 
ako nije zadovoljan, da „e uzmogne braniti. Ako toga nije, t. j. 
ako čovjek ne može prosuditi, radi li oblast po zakonu, onda 
bi upravni službenici morali biti angjeli ili svetci, koji nikada 
nikomu ne bi htjeli krivo! — A sad neka tko kaže, da naš 
seljak može prosuditi, radi li oblast po zakonu! Neka kaže, tko 
ima duše, da seljak može proučiti pet debelih knjižurina! 

Pa ipak su naše novine (i to od opozicije!) pisale: da će 
narodu dobro doći ove knjižurine! Narodu će dobro doći knji- 
žurina, koja košta jednu stotinu kruna! 

I neka onda tko kaže, da ljudi kod naših gospodskih novina 
misle nješto, kad kažu što za narod! 

Mnogo bi se još imalo reći o toj stvari, ali nemamo kada. 
Jedno svakako treba reći, a to je ovo: Ovakovi zakoni stvaraju 
birokraciju i birokratizam, t. j. uz ovakove zakone mora biti 

dan na dan sve to više službene gospode, koja s vremenom 
dobivaju svu vlast u svoje ruke, a sav je ostali narod njekako 
okovan i sputan silnim zakonima i naredbama, u koje se razu- 
mije samo birokracija. 

Razumije se, da je pučka politika proti tomu. Zato program 
Hrvatske Pučke Seljačke stranke zahtieva, da zakoni budu ra- 
zumljiviji i da se narodu imadu, kako treba, proglasiti. A to ne 
može biti, dok upravnih zakona i naredaba ima toliko, da mogu 
jedva stati u pet debelih knjižurina, koje koštaju čitavu stotinu 
Kruna! Zato mi kažemo ne samo to: dajte narodu dobru i po- 
štenu upravu, nego vapimo do neba: Dajte narodu jasne zakone 
i naredbe! 

(> Hrvatski Narod«, God. 1905., Br. 34.) 


Ustav. 


Malo ima rieči, koje bi se u političkim novinama tako često 
spominjale, kako se spominje rieč ustav. Pa ipak vrlo malo ljudi 
znade i razumije, što je to taj ustav. Ima ljudi, koji se drže za 
političare, a nemaju pravoga pojma o ustavu, pa onda nije čudo, 
sto neškolani ljudi ne znadu, što je to taj toliko spominjani i 
hvaljeni ustav. A baš nam se sada daje zgodna prilika, da to 
razložimo, pa ćemo to i učiniti. Pred njekoliko dana naime pro- 
glašen je i u Rusiji ustav, pa da vidimo, što je to. 

Do sada je u Rusiji bilo ovako: Ruski car, ili, kako ga ruski 
narod zove: gosudar (t. j. gospodar), ili kako se službeno zove: 
»imperator i samoderžec vsej Rusi«, t. j. vladar i samodržac sve 
Rusije, on je jedini gospodar u cieloj Rusiji i on sam i on jedini 
može dati zakon, on ga može i ukinuti, i nitko nema prava tomu 
prigovoriti. — A od sada će biti ovako: Ruski car ne će više 
sam davati zakona, nego će najprije pitati »gosudarstvenu 
dumu«. A tko je to i što je to »gosudarstvena duma«? To je 
skupština od 412 ljudi, a izabrat će te ljude narod po cieloj 
Rusiji i oni će popravljati stare i predlagati nove zakone, a car 
će to potvrditi; oni će paziti, kako se i kamo se troše novci; 
oni će ministre i više poglavare pitati račun i razjašnjenje za 



njihove čine. U jednu rieč: I Rusija će od sada imati narodni 
sabor, i ona je postala ustavna država. 

Po tom, kako je eto u Rusiji nastao taj tako zvani »ustav«, 
po tom bi tko mogao misliti, da svaki ustav daje vladar, t. j.: 
najprije vlada i zapovieda sam vladar (cesar, kralj, car, knez 
itd.), a onda pusti uzde narodu, ili bolje: narodnim zastupnicima. 
I doista je tako bilo gotovo posvuda, pa su malo ne svi današnji 
»ustavi« tako postali: Vladar je najedanput proglasio, da ne će 
dalje vladati sam, nego da daje jedan dio vlade i narodu. Po 
tom je »ustav« dobio i svoje ime. Treba naime znati, da se u 
drugim jezicima »ustav« zove konstitucija (francezki: consti- 
tution, a tako i njemački). A zašto se to zove »konstitucija«? — 
Zove se tako zato, jer su se tako zvali zakoni, koje su izdavali 
rimski cesari: to su bile »konstitucije«. 

»Konstitucija« dakle nije zapravo ništa drugo nego zakon, 
ili bolje »red« ili pravilo. To dobro kaže i naša rieč »ustav«, 
premda bi bolje bilo reći »ustanova« t. j. ono, što je ustanovljeno 
ili postavljeno, ono, što je stalno te se mora držati, a ne smije 
se dirati, ni po čijoj volji mienjati — to je ustav. Ova naša rieč 
»Ustav« nije baš zgodna za tu stvar, jer ima ljudi, koji misle, 
da se »ustav« za to tako zove, što ustavlja ili zaustavlja vladara 
i njegove službenike. No to nije tako. I naša rieč »ustav« sta- 
rinska je rieč, i to još iz onoga vremena, kad se nije n,i znalo za 
današnje sabore; onda se je govorilo na pr. »crkveni ustav«; 
»samostanski ustav«, a to je značilo: crkveni zakon, samostan- 
ski red ili pravilo. Rieč »ustav« kao što i rieč »konstitucija« 
znači dakle zapravo ono isto, što znači rieč »statut« ili pravil- 
nik, t. j. znači ustanova ili ono, što je uredjeno i ustanovljeno. 

Pita se samo: Zašto se to zove »ustav«, kad narod ima rieč 
u davanju zakona? Čuli smo, da je svaki zakon, svako pravilo, 
svaki red — sve je to zapravo »ustav« ili »konstitucija«, t. j. 
njeka ustanova, pa zašto se onda zovu »ustav« posebice oni za- 
koni, koji narodu daju rieč u saboru i kod vlade, i kojima se 
narodu zajamčuje pravo govoriti, pisati, sastajati se itd.? 

To je posve u redu, da se to tako zove, i to za to: Dok u 
kojoj državi i nad kojim narodom vlada i zapovieda sam jedan 
čovjek po svojoj volji, — to još nije nikakav ustav, t. j. nikakav 
stalni red. Zašto? Zato, jer taj čovjek može svaki čas zakon pro- 
mieniti, a nema za to nikoga pitati, niti se koga bojati. Isto tako 

i njegovi pomagači (činovnici ili službenici) mogu raditi i postu- 
pati samovoljno, jer napokon konca nisu nikomu odgovorni, 
nego svomu gospodaru, t. j. vladaru, pa ako vladar ili viši po- 
glavar odobri njihov postupak — stvar je gotova, i tu nema dalje 
mjesta nikakvomu prigovoru. To baš i jest glavni biljeg ne- 
ustavne vlade: da radi i postupa samovoljno, a ne po zakonu. 

Po tom bi mogao tko reći, da bi se i bez sabora moglo vla- 
dati po ustavu ili ustavno, t. j. po stalnim zakonima i propisima, 
samo što bi te zakone i propise izdavao sam vladar i njegova 
vlada. — No to je samo na pol istina. Kad sam vladar i njegova 
vlada daje zakone i propise, tu je često puta slaba hasna; što se 
vlada drži stalnih zakona, jer zakon može biti i nepravedan, a 
narod mu ne smije ni prigovoriti, a kamo li bi imao načina, da 
takav nepravedan zakon ukine. Zato je pravi ustav samo ondje, 
gdje nema nikakve i ničije samovolje, a ako je ima, može sabor 
ne samo samovoljnika pozvati na odgovornost, nego sabor može 
promieniti i ukinuti svaki zakon. 

Još treba, kad je govor o ustavu, spomenuti ovo: Mogao bi 
tko pitati: A zašto vladari puštaju vladu iz svojih ruku? Zašto 
daju vlast saboru, t. j. narodu? Zašto sami krnje i stežu vlast 
svojega veličanstva? Pa kako je u obće došlo do toga, da se 
najedanput pita za narod? i to za sve staleže u narodu: od veli- 
kaša do obrtnika i maloga posjednika, — a stotine godina nije 
nitko pitao, je li tomu narodu pravo, ni onda, kad su mu davali 
batine i tako rekući kožu s ledja gulili? Kako je do toga došlo? 

O tom bi se dalo mnogo razpravljati, ali mi ćemo kazati 
samo ovo: Gledamo li na ljude, dok naravski medju sobom živu, 
vidimo to, da nitko nikomu ne dade preko sebe i nad sebe. Tako 
se i ista djeca dižu proti roditeljima, čim ponarastu. Po tom 
možemo suditi, a vidi se to i iz prošlosti mnogih naroda, da se je 
svaki narod u početku vladao više ili manje sam, t. j. u vieću 
i po dogovoru, a da nije imao nad sobom vladara proti 
svojoj volji. 

O toj se stvari učenjaci doduše prepiru, ali bilo, kako mu 
drago, svakako stoji na pr. to, da smo mi Hrvati imali svoje 
sabore još pred 800 i više godina, pa i poslie. A tako je bilo i 
kod drugih naroda, pa se samo pita: Kako su vladari po Evropi 
došli do samodržavne ili absolutne vlasti nad narodom? Drugim 
riečima: Kako je narod iz predjašnje slobode došao u toliku 

podložnost, da nije bio gospodar ni svomu životu? Posebice bi 
bilo vriedno znati, jesu li vladari i velikaši podložili narod mi- 
lom ili silom? — Na ta pitanja nije lako odgovoriti. Toliko se 
može reći, da je to išlo što silom, što milom. A ako tko pita: 
Kako je jedan čovjek, ili kako je manjina gospode mogla pri- 
siliti većinu naroda na podložnost, onda treba odgovoriti, da 
većina nije ništa, ako nije složna, uredjena (organizovana) i raz- 
borita. A pita li tko: Kako se je narod dobre volje dao pod 
težki jaram? — ne može se ni na to odgovoriti jednom riečju, 
nego bi to trebalo razložiti. O svem tom govori povjest (histo- 
rija) evropskih naroda i država. Kratak bi odgovor bio: da i 
volovi idu dobrovoljno u jaram, — ali taj odgovor nije dosta, a 
na široko sada ne možemo toga razlagati. 

Napokon da odgovorimo na ono pitanje: Zašto vladari pu- 
štaju vladu iz svojih ruku te ju daju narodu? — Na to je kratak 
odgovor: Narod dolazi k pameti i k razboru; narod spoznaje po 
malo, da su svi ljudi jednaki, pa zašto bi jedan imao vlast nad 
drugim; spoznaje zlo i dobro, pravicu i krivicu, sluša svoj razum 
i razbor i svatko hoće, da bude čovjek, pa kao čovjek traži svoje 
pravo i zahtieva, da se to pravo prizna u zakonu. Jednom riečju: 
narod traži ustav, t. j. razboriti red po narodnoj volji, a vladari 
i zemaljska gospoda moraju sve po malo popustiti složnoj 
narodnoj volji. 

(»Hrvatski Narod«, God. 1905., Br. 34.) 


Ne razumijemo! 

Mi, koji smo za pučku politiku i za pučku seljačku stranku, 
mi ne razumijemo u naše gospode poglavito tri stvari. Reći ćemo 
ih redom. 

Prvo ne razumijemo, zašto su naša rodoljubna i domoljubna 
gospoda toliko i tako jako proti pučkoj politici i proti pučkoj 
seljačkoj stranci. Mi toga ne razumijemo zato, što je našoj rodo- 
ljubnoj gospodi na jeziku već sedamdeset godina narod i prije 
svega narod. Sve naše rodoljubne knjige i sve novine pune su 
toga, kako je narodu težko, kako narod strada, kako ga dušmani 
gaze i dave. Iste knjige i novine pripoviedaju, tumače, razlazu 

i dokazuju, da je naš narod dobar i plemenit, da on znade, sto 
mu treba, da on teži za slobodom, da bude svoj u svomu domu 
itd. Čitamo i čujemo još i to, da se je taj narod probudio, da je 
došao k sebi, da je došao k sviesti, da će taj narod vec ustati 
kao div i kao lav, stresti okove i ponosnu grivu — i da ce onda 
svanuti i njemu novo doba, da će biti sretan i poštovan med, u 
ostalim narodima, koji su napredniji i koji imadu vise slobode. 

I pitajmo slobodno kojega god našega rodoljuba: Je li to sve 
tako, — svaki će reći: Jest, to je istina, i još će dodati, da ,e 
spreman učiniti i dati sve na svietu, pače i isti život za slobodu, 
sreću i slavu našega miloga mučeničkoga naroda. A da upitate 
koga god, svatko bi vam rekao, kad se kaže narod, da se tu 
razumieva gotovo uviek: seljak, ili u prvom redu se ,a • 

A sada, kada se je složila stranka, t. j. kad su se našli ljudi, 
koji hoće i nastoje, da se zbilja jedan put ustane taj stan div, 
taj ponosni lav, taj stoljetni mučenik, taj hrvatski narod, sad 
najedanput sva naša rodoljubna gospoda ne samo da zaostaju 
natrag i da ne idu napried za tu stvar, nego još kažu, da je sve 
to dobro, ali nije, kažu, istina, da su samo seljaci narod; mje 
istina, kažu, da bi sami seljaci mogli voditi politiku. Zato smo mi 

proti pučkoj seljačkoj stranci. 

I kad bi zbilja bila istina, da pučka seljačka stranka nauca, 
da su samo seljaci narod i da oni sami mogu i imadu voditi poli- 
tiku — onda bi naša rodoljubna gospoda imala pravo. Ali svat- 
ko, tko je pročitao program pučke seljačke stranke, taj znade, 
da’ naš program kaže, da su seljaci i gospoda zajedno narod pa 
upravo zato zahtieva, da i seljaci dobiju rieč i pravo u politici. 
Jednako nije istina, da pučka seljačka stranka hoće da odvoji 
i razdieli seljačtvo od gospode i gradjanstva, naprotiv ,e istina, 
da program pučke seljačke stranke kaže, da gospoda imadu bez 
straha pristupiti k najvećemu dielu naroda, k seljactvu; i tako 
od gospode i puka stvoriti jedan narod hrvatski. Sve, sto tko 
protivno tomu govori, sve je to hotimična kleveta ili govorenje 
na pamet. I zato mi opet kažemo, da u toj stvari rodoliu ne 

naše gospode ne razumijemo. 

Drugo ne razumijemo, što osnivačima pučke seljačke strank 
prigovaraju, pače ih kude naša gospoda zato, što idu med, u na- 
rod. I to nam prigovaraju baš mladi rodoljubi. Mi toga ne ražu 
mijemo zato, što smo do nedavna svi mi mladji, a i gdjekop sta- 

riji u jedan glas prigovarali starim našim političarima, što ne idu 
u narod, nego tek pred izbore. Mi smo i tu od rieči pristupili 
k poslu, a sad nam kažu, da je to demagogija, t. j. bunjenje i 
zavadjanje naroda. Znam, kako se brane ovi prigovarači: oni 
kažu, da se to ne radi tako. Dobro. Mi radimo, kako mi najbolje 
znamo, — a drugi neka rade, kako oni znadu, a neka ne pljuju, 
da prostite, na ono, što su sami govorili. 

Treće, što ne razumijemo, — to su naši popovi, naši sveće- 
nici. Komu bi bolje pristajalo nego njima, da pristanu uz misao 
pučke politike i seljačke stranke? Toga ne treba potanko razla- 
gati, jer ako tko može, pravi kršćanin mora pristati uz pučku 
politiku. Nije li Hrist Spasitelj naučao narod na tisuće i tisuće? 
Jest, a nije išao samo k velikašima i farizejima. — Znam i to, 
kako se svećenici brane: da su gdjekoji osnivači pučke seljačke 
stranke proti Crkvi, proti svećenstvu, pače proti Vjeri. No već i 
djeca gotovo znadu, da je kod nas u Hrvatskoj nastalo njekakvo 
novo vrieme, pa su danas »proti Crkvi«; »proti svećenstvu« i 
oni, koji su pred godinu dvie bili prvi branitelji svećenstva. Tko 
će bacati kamen samo na pučku seljačku stranku, kad se danas 
viče i na gdjekoje svećenike, i piše proti njima, jer su »proti 
Crkvi«, »proti svećenstvu«! Jest, istina je: čulo se i napisalo 
koješta, što svećenicima nije po volji. Ali tako se je pisalo i prije, 
pa se zato nije vikalo, da su to sami bezvjerci, bezbožci i pro- 
tivnici svećenstva. 

To su te tri stvari, kojih mi ne razumijemo, t. j. ne vidimo 
razumnoga razloga, zašto se ti naši ljudi tako vladaju. No samo- 
voljne razloge vidimo i tu, pa ćemo prvom prilikom spomenuti 
i te razloge. 

(» Hrvatski Narod«, God. 1905., Br. 35.) 


Jesmo li braća? 

Čitam u jednoj knjižici, kako se u Bosni našao njeki momak, 
pa stao medju svietom govoriti: Mi smo, kaže svi braća. I nismo 
braća samo mi kršćani, nego su naša braća i hrišćani (pravo- 
slavni), a jednako i turci, koji su Muhamedova zakona. A braća 
su naša i age (spahije), i mi smo njihova braća. — Tako govorilo 

momče, je li od sebe, ili je gdje tako čulo. No na njega se diže 
hajka. Prvi se njekako na njega oborio seoski knez (starješina), 
i sam on kršćanin: I’š, ti, kaže, ne luduj! Ti fukara (siromah), 
pa ti meni brat! — A onda knez pred agu: Čestiti i liepi aga, 
našao se u selu bundžija: svi smo mi, kaže braća, svi mi ovdje 
u Bosni, pa i dalje, ne znam, dokle, — onamo preko Save. A ,e 1 , 
čestiti aga, gdje će raja (kmet) biti brat turčinu! - Aga slusa 
i kaže: Bre, bundžija! Ne more ono bit! 

Tako to u Bosni, kako čitam. Je li, nije li, ne znam, ali vje- 
rujem. Ali ovo znam sam: Pravoslavni hrišćani po našim stra- 
nama u gradovima slave vrlo svojega svetitelja sv. Savu i prire- 
djuju za tu priliku tako zvanu »svetosavsku besjedu«, t. j. sa- 
stanak i zabavu. Tako to bilo i pred 7—8 godina u gradu V- 
A bio predsjednik, što li, u tome poslu njeki financijalni oficijal, 
dakle mali činovnik. Kad se društvo skupilo u odredjenoj pro- 
storiji, ustane taj mali činovnik i počne besjediti: »Srbska bra- 
ćo! « A sjedi tu medju slušateljima i gospodin kr. savjetnik 

i financijalni ravnatelj, i sve nješto mrmlja i mrgodi se. A sutra 
dan kaže prijatelju, da više ne će na svetosavsku besjedu i do- 
daje: »Što ću ja, da mene tamo kakigod tkogod zove bratom. 
Ja financijalni ravnatelj, a on pisar, što li, pa on meni: Srbska 
braćo! . . . Nije to ništa, ne ću ja to više.« 

Ovo je živa istina, da je tako bilo. A kad ja to čuo ja se 
malo zamislio, pa se pitam: Pa i zbilja — jesmo li braća? Toliko 
se puta govori i čuje, pa i piše sve braćo! pa braćo, — a sada 
vidim, da to skoro baš i nije tako. Sve mislim, pa što vise mislim, 
to mi se više čini, da to svi ljudi govore, a da nitko u to pravo 
ne vjeruje, a još manje se tko po tom i vlada. I onda se i opet 
pitam: Pa zbilja — jesmo li braća, ili se to samo tako kaže. 

Sve se spominjem, što su nas o tom učili, što sam cuo, ili 
čitao: Jedan nam je Bog na nebu, svi smo braća. Jedno nas 
sunce grije. Za sve nas je Spasitelj na križu umro. Svi smo od 
Adama i Eve, od jednoga otca i majke. Sve nas je jedna majka 
Hrvatska rodila i na noge podigla. I tako dalje — sve se sjećam 
i u pamet dozivam, ali mi po svem tom nikako ne ide pravo u 
glavu, da smo zbilja braća: sve mi se čini, da su to zbilja samo 
rieči te rieči. Ako nam je svima jedan Bog otac, a mi njegova 
djeca, onda su braća svi ljudi: Magjari su braća Hrvatima, Ja- 
panci su braća Rusima i t. d. A da ne govorimo o jednom suncu, 

koje nas sve grije, i o jednome Spasitelju, koji je za sve nas 
muku podnio, spomenut ćemo »majku Hrvatsku«: Nije li ona 
rodila i naše »slavosrbe« obzoraše i stekliše frankovce, — pa 
kakva su to vajna i jadna braća! 

Znam ja, da ima svakakve braće, pa bi se moglo reći: Pa 
da; i Hrvati i Magjari su braća, ali zla braća — i tako redom. 
Ah to slabo pomaže, jer bi trebalo znati: Gdje se to bratstvo 
počinje, a gdje prestaje? Moralo bi se barem po nječem poznati, 
da smo braća, ako jesmo. Ako su svi ljudi braća »jednog otca 
čeda«, na koje »jedno nebo i jedan Bog gleda«, — što će na to 
politika svih naroda, koja uči, da se imamo složiti proti ovomu 
ili onomu dušmaninu — proti cielom ovomu ili onomu narodu? 
Ako su svi ljudi jednoga jezika braća, — što će na to oni Hrvati, 
što viču na »vlahe«, koji govore istim jezikom? Ako su svi sinci 
»majke domovine Hrvatske« braća, — što se toliko koljemo mi 
Hrvati radi politike i koječega drugoga? — Ne govorim o tom, 
što se ljudi zavade na čas, nego govorim o tom, što ciele knjige, 
a novine dan na dan, godinu za godinom upravo naučaju: Slo- 
žimo se proti Magjaru, proti »vlasima«, proti »slavosrbima«, 
proti »frankovcima«. — Što je to? Jesmo li braća, ili nismo? 
Nije li to samo prazna rieč, da smo braća? Što to znači, da smo 
braća? Imamo li se kako drugačije vladati, ako smo braća? 

Na sva ta mnoga pitanja odgovorit ćemo u kratko ovako: 
Da su svi ljudi braća, to nije baš stara nauka. Prvi su ju naučali 
kršćani, i njoj se imade zahvaliti, što se je kršćanska vjera tako 
po svem svietu razširila. No toj nauci stajalo je na putu, a i da- 
nas stoji mnogo zapreka, a osobito različnost jezika, pa različ- 
nost imetka i staleža. Gdje bi, recimo, Japanac bio brat Rusu, 
ih siromah bogatašu, sluga gospodaru! Zato je trebalo izmišljati 
kojekakve razloge, da se te zapreke uklone. 

Najviše to razlažu vjerski nauci, koji kažu, da smo svi djeca 
božja, pa se dugo na svietu nije ni znalo za drugo bratstvo, nego: 
svi smo »po Bogu braća«. No kad su i prostaci postali kršćani, 
onda su gospoda kršćani našla novi razlog za bratstvo medju 
sobom: to je bilo u ono vrieme, kad su junaci (vitezovi) i ple- 
mići bili medju sobom braća. Kad su se gospoda previše osilila, 
pa se je narod morao od njih braniti, počeo je narod, koji je do 
tada bio raztepen, ne zanjući nitko za nikoga, — narod je počeo 
dolaziti k sebi i spoznavati: svi smo mi braća, osobito, kad se 

je narod digao proti tudjinskoj vladi, ili proti tudjemu narodu, 
proti kojemu je branio domovinu. Od onda se zovu na borbu 
svi »sinovi jedne domovine«, pa kad su svi sinovi jedne domo- 
vine, onda su i braća. 

No nijedno ovo bratstvo nije pravo razloženo, niti ide od 
srca k srcu. Što se kaže, da smo svi »djeca božja«, na to se u 
težkoj borbi života i uz zloću ljudsku lako zaboravi. A »majka 
Hrvatska« — to je samo rieč, jer svatko zna, da ga je rodila 
njegova majka. Jače ide k srcu, kad se narod diže, da obrani 
domovinu, to je istina: tu svatko brani i svoju kožu. 

Pravo može čovjek osjetiti bratstvo sa svim ljudima, kad 
pomisli na to, da samo čovjek čovjeku može nješto razložiti i 
samo čovjek čovjeku duši i srcu ugoditi: um i srce ima samo 
čovjek. A um i srce čovječje očituje se u cielom životu. Zato se 
i pravo bratstvo očituje u cielom životu. A sve, što je čovjek 
ikada zamislio i oćutio, morao je to izreći jezikom, ako je htio, 
da to priobći i dragim ljudima: jezik je ono, po čem ljudi s lju- 
dima obće, da mogu živjeti. S kim ne možeš govoriti, s tim je 
težko i živjeti; a naprotiv oni ljudi, koji tisuće i tisuće godina 
zajedno živu, — ti ljudi imadu i jedan jezik, jedan govor. Ti su 
ljudi i jedan narod. Zato je narodno bratstvo najjače. Zato nam 
je najmilije medju svojim svietom, u svojem narodu. Može nam 
biti gdjekoji čovjek i mrzak, ali njegov govor i cielo njegovo 
držanje i vladanje može nam biti milo, ako je to naš čovjek, ako 
u njem i na njem vidimo sve, što je naše. Naš na pr. hrvatski 
razgovor, hrvatske poslovice i rieči, hrvatska šala, a osobito hr- 
vatska pjesma, — to je svakomu nam najmilije, jer je naše, a svi 
oni, u kojih to vidimo, to su naši, — pa makar ih nikada ne 
vidjeli. 

No i ovo se narodno bratstvo znade zatrti — kako kod 
onoga financijalnoga ravnatelja, — ali o tom sad ne ćemo go- 
vor j^j (»Hrvatski Narod«, God. 1905., Br. 35.) 

Kruna. 

Tkogod se je nješto više bavio našom politikom tomu je 
svakako poznata nauka pok. A. Starčevića, koja kaže u kratko 
ovako: Hrvati nemaju posla s nikim dragim, nego samo sa svo- 
jim kraljem ili s »krunom«; njekakvi »zajednički« posli s Au- 

strijom, ili s Ungarijom — to su samo petljanije. — To je u 
kratko bila nauka pok. A. Starčevića. 

Ova je nauka, štono se kaže, vrlo jednostavna, pa ju razu- 
mije i političko diete. No nije samo to. Ova nauka diže svakomu 
Hrvatu ponos, jer mu kaže, da mu nitko nije gospodar, da se 
nitko nema pravo miešati u hrvatske stvari, nego Hrvati sami i 
zakoniti njihov kralj. Zato nije čudo, što je dosta našega svieta 
pristalo uz ovu nauku, a sve to manje marilo za one političare 
hrvatske, koji su se pogadjali s Ungarijom ili s Austrijom: to su 
biti petljamci i »prodane mješine«, koji su Hrvatsku proglasili 
austrijanskom i ugarskom »kranovinom« (t. j. zemljom, koja 
spada pod dragu krunu), to su bile izdajice. Oni su nesreća 
hrvatskoga naroda. A kako bi to drugačije bilo, kad bi svi Hrvati 
pristali uz onu nauku pok. A. Starčevića! Onda bi Hrvati, t. j. 
hrvatski sabor, onda bi oni liepo pošli pred svoga kralja i s njim 
sve uredili: kralj bi Hrvatsku ujedinio i, naravski, oslobodio od 
tudjega gospodstva. Ali što ćemo, kad u hrvatskom narodu ima 
izdajica, koji svoju domovinu prodavaju svakomu tudjincu! 

Ovako i danas misli o našoj politici dosta naših ljudi. 

A sjetili smo se svega toga danas zato, jer vidimo, što se 
đo’gadja u Ugarskoj. I Ugarska (Magjarska, kako kažu Magjari) 
— i Ugarska ima svoga kralja, i to baš iz iste familije ili dina- 
stije, iz koje je i kralj hrvatskih zemalja, t. j. iz dinastije Habs- 
burgove, koja vlada Hrvatskom i Ugarskom već blizu 40 godina. 
I Ugarska dakle ima svoga kraha, pa je i medju Magjarima bilo 
političara, a i danas ih ima, koji magjarski narod naučaju od 
prilike onu istu nauku, koju je kod nas Hrvata naučao pok. A. 
Starčević, t. j. i oni kažu: Ugarska nema posla s nikim, nego do 
svojim kraljem. To su magjarski košutovci, jedna magjarska po- 
litička stranka. Ova je stranka dugo i dugo bila u manjini, dok 
prošle godine nije dobila na izborima mnogo više zastupnika, a 
onda se k njoj pridružilo zastupnika iz dragih stranaka, i tako 
se stvorila sprega ili sveza (koalicija) svih protuvladinih stra- 
naka tako, da su sve te stranke zajedno imale proti vladi ve- 
ćinu. Sad je došao dugo očekivani čas: sad će se izpuniti sve, što 
se je tako dugo željelo i propoviedalo narodu. 

I zbilja: ta koalicija sruši stara vladu, vlada je morala od- 
stupiti, jer vladina stranka nije imala u sabora većine zastup- 
nika. Sada nije bilo drage, nego da krali dade vladu onima, koji 

imadu većinu zastupnika, t. j. koaliciji. Košutu i njegovim sprež- 
nicima. I doista kralj pozove k sebi prve ljude od koalicije, a 
oni kralju kažu: Mi hoćemo to i to: u vojski magjarski jezik itd. 
Pak što mislite, što je dalje bilo? Jesu li košutovci dobili vladu 
i magjarsku komandu? 

Nisu! — Nisu ni onda ni od onda do danas. I prošle subote 
bili su ti ljudi od koalicije u Beču kod kralja — i vratili su se 
praznih ruku: bez vladinih uzda u rukama i bez magjarskoga 
jezika za vojsku. 

Što je to? Zar nije istinita ona nauka, o kojoj smo govorili? 
Zašto magjarska koalicija nije dobila vlade? Zašto nije u ugar- 
sku vojsku uveden magjarski jezik? Zašto? 

Zato, jer ne dade kralj. »Ne dade kruna.« 

Ne ćemo sad pitati: Zašto kralj ne dade? — nego hoćemo 
da razjasnimo pitanje, kojim se danas mnogi bave, naime: Ima li 
kralj pravo ne dati, što traži većina sabora? 

Na ovo pitanje odgovaraju Magjari, da ugarski kralj nema 
nikakvoga prava, ako mu ga ne daje ustav, t. j. zakon. A bu- 
dući da je ustavne zakone stvorio narod (sabor) to kralj po tom 
nema sam po sebi nikakvoga prava, već ima samo ono pravo, 
koje mu je dao narod. U tom smislu stvorio je ugarski sabor 
pred dvie, tri li godine i zaključak, na ime: da sva vlast dolazi 
od naroda, i da druge nikakve vlasti nema. 

Drugi opet dokazuju, da kralj ima sam po sebi svoja »vla- 
darska prava« ili »prava visočanstva« ili »prava veličanstva«. 
Medju ta »vladarska prava« spada i to pravo 1 , da je vladar ne- 
ograničeni gospodar vojske. 

No bilo kako mu drago s tim »vladarskim pravom« ustavni 
vladar (t. j. takav vladar, koji ne daje zakona sam, nego sa sa- 
borom) — ustavni vladar ima svakako pravo, da koji zakon 
potvrdi, ili ne potvrdi, a osobito, da kojoj stranki daje vladu, 
ili da joj vlade ne dade. To stoji jedino do njegove volje. Tako 
je od kojih 50 godina uredjeno po Evropi. Naravski, da tu može 
doći do toga, da se vladar ili »kruna« ne slaže s narodom (sa- 
borom), ili kako se još kaže: tu može doći do sukoba izmedju 
»krune« (vladara) i naroda. Ali tu baš treba upozoriti na jednu 
stvar, za koju bismo htjeli, da ju naši ljudi dobro zapamte i 
vazda drže na umu. Evo, što treba da držimo na umu mi Hrvati, 
a i ugarski narodi: 

Hrvatska i ugarska »kruna« ili vladar nije Hrvatima i Ugri- 
ma ono, što je »kruna« drugim narodima, koji imadu svoju dr- 
žavu, nego tu ima velika razlika. — Zašto? — Zato, što naša 
hrvatska i ugarska »kruna« ili vladar nije samo naša kruna, nije 
samo naš vladar, nego naša kruna ima pod sobom još i mnogo 
druge zemlje i narode. Posve je nješto drugo na pr. srbska »kru- 
na« Srbijancima, nego što je nama Hrvatima naša kruna ili naš 
vladar. 

»Zašto je to posve nešto drugo?« — mogao bi tko pitati. — 
»Što to smeta, što naša »kruna« ima vladu i nad drugim naro- 
dima?« 

Na to odgovaramo: Smeta to, što naša »kruna« ima snage i 
ugleda i bez nas Hrvata i Ugara: korien našoj »kruni« nije samo 
kod nas, nego i u drugom svietu. U jednu rieč: Naša je kruna 
politički faktor i bez nas i izvan nas, t. j. ono nješto može, i to 
mnogo, i bez nas. 

Prosudimo sada, što bi to značilo, kad bi se sa svojom »kru- 
nom« sukobio narod magjarski* ili narod hrvatski: To ne bi bilo 
samo domaći, nego i izvanjski sukob. A kolika je to razlika, to 
može prosuditi svatko bez razlaganja, kad prosudi, što su sve 
na pr. Srbijanci radili i uradili sa svojom »krunom« pa se je u 
drugom svietu jedva tko i maknuo. 

Držimo dakle dobro na pameti: »Kruna« hrvatska i ugarska 
nije samo domaći politički faktor po onom pravu, što ga ima po 
domaćim zakonima, nego je naša kruna već sama po sebi t. j. 
po svojoj starini, po svom ugledu, po svojim svezama, po broj- 
nosti svoje obitelji i po svojem bogatstvu — ona je evropski 
i politički faktor, pače svjetski politički faktor: na našu krunu 
gleda ciela Evropa, pače cieli sviet, i to ne radi nas, nego radi 
nje. Razumije se po tom samo po sebi, da je ovakva kruna i u 
domaćim našim stvarima nješto drugo, nego samo ustavna 
kruna; ona je politička moć 


A razlagali smo sve ovo zato, da razsvietlimo našemu svietu 
u jednu ruku to: zašto se Magjari već tri godine pletu i motaju, 
a sve do sada uzalud. To je zato, što oni drže, da je ugarska 
kruna samo ugarska, pače samo magjarska. A u drugu ruku 
dobro je upozoriti naš sviet, da malo promisli, kad čuje ili čita, 


124 


125 


da ćemo mi Hrvati »ugovarati sa svojim kraljem« — jer mi 
kralja, koji bi bio samo naš, nemamo. A bit će već zgode, da 
razložimo i to, zašto je to dobro vazda na pameti držati. 

(» Hrvatski Narod «, God. 1905., Br. 39.) 


Nas čiča Ilija. 

Skoro će ga poznati ciela Hrvatska. 

Prošla mu je njekako petdeseta, ali mu zato zub vremena 
nije još gotovo ni dirnuo garave šube na glavi, već mu ona, kad 
se čiča onako naljuti, strši u vis, kao da je i ona spremna na 
vječni boj, što ga čiča od malih nogu vodi sa životom. I ono 
brade, što je čiča Ilija čuva na lalokama, ne pokazuje jošte, da 
je blizu zimski snieg. Samo zubi kao da su bili preslabi proti 
zubu vremena, koji sve krši. Po tom dakle sudio bi čovjek, da 
je naš čiča još u najboljoj snazi, osobito, kad ga vidiš svega, 
onako živa, pa kako vazda radi kao mrav: prisukanih rukava, 
a bome i gaća kadkada, naći ćete čiču Iliju vazda za poslom. 
Bio bi on i drugačiji, da se nije jednom, štono rieč, na muci 
pretrgao. Našao se sam kod njekake kladurine u šumi i htio da 
ju polugom prevali: uzeo svu snagu i bome ju prevalio, — ali se 
i sam svalio i jedva na četverice dopuzao do kuće, tako ga zabo- 
ljelo u kostima. Od onda naš čiča nije njekako pravi. Krsta mu 
njegova vazda prorokuju, kakvo će biti vrieme, — bolje nego 
aparati na zagrebačkom Griču. Jadna krsta seljačka, za što 
ste sve stvorena! ... A da ne bude bilo toga, još do danas ostalo 
nješto od onoga Ilije, koji je ono u devetnaestoj godini, prisu- 
kavši gaće, poletio za konjem i bome ga uhvatio za rep, a onda 
mu se objesio za vrat: nije drugačije mogao natjerati konja u 
dvorište, već ovako kozački. 

A drugačije vam je čiča Ilija vazda dobre volje i pun njeke 
posebne šale, u kojoj ima više od polovice zbilje i istine. Sjećam 
se još dobro, kako je ono bilo, kad sam ga prvi put vidio. Bio 
razgovor o tom, kako njeki naši kukavci gataju, da će nas Hr- 
vata nestati, jer u prirodi vlada takav red i zakon, da velike 
ribe žderu male, a mi smo maleni. Na to uleti u rieč čiča Ilija 


i počne: Rekao bih ja tomu kukavcu ovako: Jest, istina je, ve- 
like ribe jedu male. Ali ima jedna mala riba — zove se bandar, 
— pa kad nju som proguta, odmah crkne: upili mu se bandar 
svojim bodljikama u grkljan i zakolje ga. Tako neka paze i naši 
dušmani . . , 

No s dosjetkama čič' Ilijinim ne bismo bili tako skoro go- 
tovi, kad je on vas cieli jedna ozbiljna dosjetka. Ali za seljački 
ponos čič' Ilijin vriedno je zabilježiti još ovu: Svratio s k čiči 
gosp. pristav, a čiča mu odmah: »A što Vi to k meni, gosp. pri- 
stav, — k političkomu protivniku?« — A g. pristav svratio se 
k čiči, da malo založi, i čiča ga zbilja podvorio, kako je mogao. 
A onda ga upita g. pristav, što je dužan. — »Bogu dušu« odgo- 
vorio čiča. A g. pristav na to: »E, to ne ide, ja sam ipak gospo- 
din«. — »Kakav ste vi gospodin! Neka vam noću dodje uredski 
podvornik, vi će te skočiti, misleći, da je došao veliki župan . . . 
A meni neka noću pokuca sam ban, ja ću odgovoriti: Ja nisam 
ništa dužan, ja sam svoj porez platio. Ja sam gospodin, a vi ste 
siromah« — završi čiča Ilija svoju prodiku g. pristavu, koji je 
sve samo kimao glavom i potvrdio: Istina je. 

I jeli smo zajedno, hvala Bogu, više puta, no za čudo: čiča 
Ilija jede dosta malo, a ne pije gotovo ništa osim vode: okusi 
čašu vina, pa s njom na stranu. A kod jela se vlada onako staro- 
virski, kao svi oni naši dobri starci: krsti se redom polako (a ne 
kao mi njekoji, kao da muhe tjeramo izpred nosa), a onda moli 
sklopljenim rukama. Običaja dobrih staraca drži se Ilija i onda, 
kad se umiva: i onda se dugo moli Bogu, — da i tu nješto vre- 
mena ukrade, sve Bogu dobromu na čast. Čisto bi čovjek rekao, 
da to nije onaj isti čiča Ilija, koji toliko viče na popove, tako da 
bi ih mnoge (tko ne bi Ilije poznao) povješao. Ali on je i tu 
pravi starovirac: on popa štuje kod oltara kao svetca, on se 
moli Bogu, on ne će da mu diete bude u »lutoranskoj« kući, 
gdje se Bog ne moli, — ali on nije sliep na ničiju nevaljanštinu. 

Spomenuli smo njegovo diete, njegova Matu. Imao ih čiča 
i više, ali mu ih Bog uzeo. Do onda bio Ilija tvrd kao kamen: 
ne bi mu iz oka izmamio suze nikako. A od onda mekan, — i 
ako svak čas vješa i strielja nevaljalce ovoga svieta. Vidio sam 
i to, kad je ovih dana doveo svoga Matu u Zagreb u obrtnu 
školu. Htio je predstojnik, da Mato bude pisar. Uh, kako se 
čiča Ilija naljutio! On ne će, da mu sin bude gospodin. — Za- 

što? — pita g. predstojnik. — Možete si misliti što mu je čiča 
odrezao. I tako on doveo Matu, da bude bravar, da gradi stro- 
jeve, jer »danas bez strojeva ništa« — dokazuje čiča Ilija. On je 
u tom i u drugom opet novovjeki čovjek: on se i promeće i sve 
računa, prije nego što počne, tako da mu kažu njegove komšije, 
da je u tom kao Židov. Doveo on dakle svoga Matu, da nauči 
praviti strojeve. Trošak je to, ali za diete je. Gledam ga, kad se 
je vratio ostavivši sinčića: ne vjerujem, da je to onaj čiča, koji 
samo vješa i strielja izdajice i druge lopove. Plače čiča Ilija, 
plače kao ljuta godina . . . »Ako moje diete bude sretno, ono će 
mene blagosivljati ... A ako bude nesretno, proklinjat će me, 
što sam ga ovamo doveo . . .« govori čiča, gušeći se u suzama. 
Bože moj, mislim ja, kako taj čovjek ozbiljno shvaća budućnost 
i sreću svoga djeteta! A kako mnogi drugi rivaju svoju djecu 
kud bilo, samo da im nadju koru kruha, ili da ih se rieše! . . . 

Potražio čiča i sobu, gdje će ostati njegov Mato. Ima tu još 
šest momčića iz svih krajeva naše domovine. Tu će on ostaviti 
svoga Matu. Gleda, misli, a onda će: »Djeco, živite liepo, u ve- 
selju i ljubavi. Ja sam bio soldat, pa sam se slagao s Magjarima, 
s Česima . . ., a vi ste ovdje od jedne majke naše Hrvatske: jedni 
iz Like, drugi iz Dalmacije, a ovaj moj evo tamo od Sriema. 
Pa kako se ne biste mogli slagati! A držite na pameti, da vaši 
otci nisu nikakvi plemići, nego da se za vas muče evo ovakvim 
žuljevitim rukama, kao što su moje. Gledajte, da budete ljudi, 
da jednom pomognete i sebi, i njima, a i cielomu našemu narodu. 
Jer znajte, djeco, našemu je narodu zlo: sve je proti njemu, a on 
se ne zna braniti, ne zna si pomoći. Vi ćete se učiti, vi ćete si 
znati bolje pomoći i bolje se braniti. A kad dodju praznici, do- 
djite s mojim Matom k meni, u moj dom. Daleko je, ali ja ću 
petorici poslati za put, pa bio kruha gladan, samo da dodjete, 
pa da imadete svoje veselje. A onda ćete k drugomu, da tako 
upoznate sve krajeve naše domovine, da vidite, kako narod živi 
i kako se muči, pa da budete znali, kakve mu treba pomoći . . .« 

Sam mi je to pripoviedao još u suzama, samo da nješto go- 
vori, ne bi li mu srcu odlanulo ... A nije ni znao ni slutio, da 
bih bio najvolio skočiti k njemu i ogrliti ga, toga našega čiča 
Iliju, koji eto, kudgod hoda, nosi sebe ciela i svuda sije sjeme 
hrvatske seljačke dobrote i poštenja. Htio sam da mu rečem: 
Čiča, čiča, ne znate li, da zidine ni obrtne ni nijedne zagrebačke 



škole nisu još nikada čule takvih rieči, koje bi jednako išle 
k srcu i k razboru onima, kojima toga najviše treba, djeci 
našoj . . . Čekale su, da dodje hrvatski seljak . . , 

To vam je naš čiča Ilija. A da vam stanem pripoviedati o 
ozbiljnom njegovom susjedu »Pišti« pa o onom Podravcu, koji će 
smotati svakoga fiškala, a onda o onome malome iz Sibinja, koji 
govori kao da čita, i što reče, ne poreče, pa o njegovom drugu 
Gjuri, — kad bih bio gotov! Ali ne bih ni htio, jer ih još dosta 
malo poznam, kao što nikako ne poznam ni ja ni nitko podalje 
tolikih naših seljaka, niti se oni sami poznadu. To je još nepo- 
znati sviet. A kakav može biti taj sviet, sudite po našem čiči 
Iliji, koliko sam ga mogao pod pero turiti. 

(» Hrvatski Narod«, God. 1905., Br. 39.) 


Riečka odluka (resolucija). 

Novine su već dulje vremena javljale, da bi Hrvati imali 
nešto učiniti, da se pripreme za promjene, koje se oko nas snuju. 
U Ugarskoj naime nema već tri godine mira ni reda, jer ma- 
đarska opozicija, košutovci i njihovi saveznici hoće pod svaku 
cienu, da im se dade u vojsci magjarska komanda i da se odiele 
od »Austrije«. No kako su naše stranke zavadjene, težko je 
bilo ljude složiti. Najviše je smetalo to, što nisu nikako htjeli, 
da se na dogovor o toj stvari pozove i vodja Starčevićeve stran- 
ke prava, dr. Jos. Frank. Napokon su se njekako sastali samo 
zastupnici iz banske Hrvatske, a bio je pozvan i dr. Frank, koji 
je za malo vremena oglasio, da ne će u tom poslu sudjelovati. 
No hrvatski zastupnici iz Dalmacije, s kojima su banovinski 
zastupnici stupili u dogovor radi takovoga sastanka, na koji bi 
došli svi hrvatski, pače i slovenski zastupnici — oni su na taj 
veliki sastanak pozvali i dra. Franka i dalmatinske Srbe, a nisu 
pozvali ni Slovenaca ni Srba iz banske Hrvatske. Dr. Frank je 
po odluci svoje stranke izjavio, da ne će doći, pa i nije došao: 
dalm. Srbi zastupnici nisu došli zato, što nisu bili pozvani. Srbi 
iz banske Hrvatske. (Ovi nisu bili pozvani zato, jer nemaju u 
saboru nijednoga zastupnika; zato nisu bile pozvane ni druge 
stranke, koje nemaju zastupnika u saboru.) 

Tako su se na Rieci sastali hrvatski zastupnici iz Dalma- 
cije i Istre, zastupnici »hrv. stranke prava« iz banske Hrvatske 
i još dva zastupnika izvan stranaka (Barčić i Vrbanić). Što su 
odlučili, što se vidi iz našega proglasa u današnjem broju, a od 
rieči do rieči priopćit ćemo njihovu odluku u posebnoj knjižici. 

Osim ove odluke izabrali su ovi zastupnici izmedju sebe od- 
bor od pet lica (Čingrija, Miliić i Trumbić iz Dalmacije, Haramba- 
šić i Zagorac iz banske Hrvatske], koji se odbor ima dalje starati 
za ovu stvar, t. j. dogovarati se s Magjarima. I zbilja su se ova 
petorica brzojavom pozdravila s vodjom magjarske opozicije, 
s Košutom, počeli su dakle posao. Jednako je i magjarska opo- 
zicija odabrala za taj posao sedmoricu svojih ljudi (više grofova, 
jednoga baruna i jednoga odvjetnika). Bilo je u novinama, da je 
jedna od njih (Polonyi) krenuo već na put na Rieku i u Zagreb. 

No osim ovoga posla s Magjarima dao je riečki sastanak 
ovoj petorici i drugu zadaću, i to ovu: Ova petorica imadu doći 
u Zagreb i tu saslušati sve novinare i sve ostale stranke (koje 
nisu bile pozvane na riečki sastanak), da čuju, što svi ovi kažu 
na njihovu odluku. 

Glavna svrha tomu dogovaranju sa zagrebačkim novinarima 
i strankama imalo bi biti to: da se ciela opozicija (bez starče- 
vićanaca, koji su unapried rekli, da u to kolo ne idu), da se ciela 
opozicija složi s odlukom riečkoga sastanka i da ta odluka bude 
program za buduće izbore u banskoj Hrvatskoj, t. j. ovako: Tko 
je za riečku odluku, na jednu stranu, a tko je proti njoj, na 
drugu. — Novinari od klerikalnih (popovskih) novina »Hrvatska« 
nisu se pozivu odazvali; predsjednik H. P. S. Stranke odazvao 
se pozivu ove petorice i izjavio pismeno, da se s riečkom odlu- 
kom ne slaže i da će to predložiti i glavnomu odboru H. P. S. 
Stranke; sve ostale pozvane novine i stranke pristale su uz 
riečku odluku, poimence: »Obzor«, »Pokret«, i »napredna stran- 
i »ujj »Hobh Cp6o6paH« (»N. Srbobran«) i njegova (srbska samo- 
stalna stranka. Svi oni, koji su na dogovoru ostali (jer je pred- 
sjednik H. P. S. S. otišao, kad je svoje kazao) — odlučila su, 
da će dvojica od one petorice (Harambašić i Zagorac) pozvati 
još jednom i H. P. S. Stranku na dogovor radi izbora. 

Tako je u kratko tekla ta stvar do sada, a mi mislimo, da 
svemu tomu ne treba za sada mnogo razlaganja. Mi ćemo kazati 


samo ovo: 

Očito je prije svega to, da su Magjari predobili za svoju 
politiku i onu hrvatsku opoziciju, koja je do sada vodila u cielom 
hrvatskom narodu prvu rieč, t. j. sdružene obzoraše i pravaše u 
banskoj Hrvatskoj i sdružene narodnjake i pravaše u Dalmaciji. 
To je očito ne samo zato, što je ciela ova opozicija sve do jučer 
bila oštra protivnica magjarske politike, a osobito magjarske 
opozicije, s kojom se je sada, kako kaže, dužna uporedo boriti, 
— nego se to vidi posebice i po tom, što je ova hrvatska opo- 
zicija do jučer bila proti sjedinjenju Dalmacije, a sada, kada bi 
to Magjarima dobro došlo, — sada je i ova hrvatska opozicija 
za to. Pače su sada za to i Srbi. 

Očito je dalje to, da su Magjari za svoju politiku predobili 
najprije dalmatinske Hrvate, kojima nije toliko zamjere, kad se 
prosudi, što su doživjeli od Beča. Za dalm. Hrvatima povela se 
i šaka zastupnika, što ih obzoraško-pravaška opozicija ima u 
banskoj Hrvatskoj. 

Očito je, da su banovinski zastupnici doveli dalmatinske za- 
stupnike u Zagreb, da im budu u pomoć, i to u ove dvije stvari: 
prvo, treba ovaj nagli i veliki politički preokret pred narodom 
opravdati, — a za to su zastupnici banske Hrvatske preslabi, 
jer svi skupa nemaju toliko povjerenja, a ni ugleda; a oni znadu, 
da banski Hrvati ne samo ljube sve dalmatinske Hrvate, nego i 
poštuju one odličnjake, koji su u tom poslu došli u Zagreb. — 
Drugo, treba raztepenu i nemoćnu obzoraško-pravašku opoziciju 
skupiti i ojačati, ako hoće da dobije barem toliko zastupnika 
za zagrebački sabor, koliko ih ima sada. — Koliko je ovo jedno 
i drugo pošlo za rukom, to će se vidjeti. No sada se već može 
kazati, da još nikada nisu ovako odlični Hrvati iz Dalmacije — 

ovako tiho i neopaženo došli u Zagreb, boravili u njem i otišli 
iz njega. 

Očito je napokon, da je riečka odluka našu politiku vrlo, 
vrlo promienila. Ovom odlukom konačno je nedavno stvorena i 
tako brzo raztepena »Hrvatska stranka prava« ostavila sve te- 
melje pravaške i obzoraške, a stupila na temelj magjaronski. Tim 
je te stranke konačno i nestalo iz naše politike, pa bi bilo ne 
samo u redu, nego bi to morala biti upravo dužnost sadašnjih 
zastupnika te stranke, da polože svoje mandate, — jer su ih 
dobili na drugom temelju. 

Kako će se narod držati prema ovoj političkoj promjeni, mi 
o tom ne sumnjamo: odsuditi će ju. Jednako ne sumnjamo, ko- 
joj će stranci narod privoljeti, — jer sad imamo dvie, ili pače 
tri stranke, koje su proti riečkoj rezoluciji: H. P. S. S., Starče- 
vićevu str. prava i treće klerikalce (popove, furtimaše), koji jos 
nemaju stranke. No mi proricati ne ćemo ništa, mi volimo gotove 
čine. Bit će ih zacielo medju našim protivnicima, koji će se ču- 
dom čuditi, u kakvom je to družtvu H. P. S. S.: u družtvu star- 
čevićanaca i »furtimaša«. No prvo — mi nismo u tom družtvu, 
a drugo: Kad se sve lomi i krši, lako se čovjek nadje u čudnom 
položaju i u još čudnijem družtvu. Protivnici, koji se nama čude, 
neka samo pogledaju u kakvom su oni družtvu. 

Vriedno je napokon unapried upozoriti na obično političko 
oružje, koje služi za lakše razumievanje, lakšu navalu i uništenje 
protivnika: to su razni politički i nepolitički nadimci i prišvarci. 
Dosada smo imali stare »magjarone«, a sad će se sve više pisati 
o »novim magjaronima«. Oni naprotiv, koji su proti riečkoj 
odluci, to će biti »austrijanci«, sluge dvora i Beča, hofrati itd. 
Čudno je samo, što pristaše riečke rezolucije, koji su očito za 
magjarsku politiku, odbijaju od sebe, da su magjaroni. Što se 
tiče Beča, to se i s one strane baca udica, ne bi li se koji »poli- 
tičar« ulovio. Tako njekakve bečke novine »Gross-Oesterreich« 
(»Velika Austrija«) pišu nješto, kako čitamo u zagrebačkim no- 
vinama i o H. P. S. Stranci, da će ona s »furtimašima« i starče- 
vićancima graditi »veliku Austriju«, što li. Nama se još nije 
nitko prijavio niti nas pozvao, na kakav dogovor o toj stvari, a 
mi mislimo, da i ne će, ako pozna našu stranku. Novi će magja- 
roni dakako tražiti svaku priliku i nepriliku da dokažu, kako 
H. P. S. S. radi sve po naputku i želji iz Beča, — ali im ni to ne 
će pomoći, jer su oni već danas sa svojom politikom pokopani. 

(»Hrvatski Narod«, God. 1905., Br. 41.) 

U Blatu. 

Naša nova »seljačka« politika dovela nas i u Blato . - 
A to vam je Blato krasno hrvatsko selo uz Savu kraj Za- 
greba, ni sat hoda od Zagreba. Krasno selo, a zove se — Blato. 
A blatu ni traga, t. j. ni više ni manje, nego u svakom selu, pa se 

zvalo baš i Gorica. Možda u Gorici ima više blata premda čo- 
vjek ne bi rekao, da bi na Gorici moglo biti blata . . . 

Ali takva su vam naša hrvatska imena i prezimena: u sva- 
kom je ciela pripoviest o onom, što je negda bilo. Što li čovjeku 
pripoviedaju ta sva naša imena! Kad se približavaš Brezju, Bre- 
ziku, Brezama, Breznu, Breznici, Brezovici, Brezovcu, Brezovoj 
Gori, Brezovoj Glavi, Brezovu Polju, Brezovu dolu i Brezovlja- 
nima, — kao da čuješ iz daljine kako treperi brezovo lišće. A 
naši Bukovci i Bukovice, naše Bukevje i Bukovje, naši Bukovi 
Vrsi i sami Bukvići, naše Cerje na svakom gotovo koraku, naši 
Cernici, Cerovci, Cerovice, Cerovnici i Cerovski Vrsi, naši toliki 
Dubovci, Dubrave i Dubravci, Dubravčaki i Dubrovnici, Drenje i 
Drenovci, naši toliki Gaji, naši nebrojeni Granici, naše Hra- 
stje i Hrastici, Hrastovci i Hrastovice, naši Johovci, Jalševci i 
Glogovci, naši Klenici i Leskovci, naši Lipovci i Orahovci, naše 
Trnje i Trnave, Trnici i Trnovci — a što je to drugo, ako i ni- 
sam sve nabrojio — što je to drugo, nego draga slika našega 
doma, kakav je bio onda, kad su naši pradjedovi goloruki i 
možda golokraki došli u blaženu i blagoslovljenu ovu zemlju, 
ogledavali se po njoj, gdje bi našli zgodnije mjesto za sebe i za 
svoje drage! Onda su oni sladkim našim jezikom kitili i gaje i 
luge, gore i dolove, rieke i potoke. 

Onda pusta tada mjesta progovoriše i prozvaše se našim 
imenom, koje im do danas ostade: onda su progovorile tolike 
Gore i Gorice, Brda i Bregi, Laži i Klanci, Humi i Grede, Kam- 
nici i Kamenice, Cjeline, Goljaci i Goli Vrsi, Glave i Dolci, Drage 
i Luke, Gline i Čreti, Lokve i Blata . . . Onda ovako progovoriše, 
od onda se na ova imena odzivaju svomu ljubovniku i gospo- 
daru — hrvatskom narodu. Onda je ova zemlja bila, kakva bila, 
ali koju mi danas zovemo liepim i dragim domom svojim, progo- 
vorila našim hrvatskim jezikom, od onda do danas pokazuje ona 
cielu svoju sliku u tom jeziku: sad Gaje i Luge, Drage i Luke, 
sad Gore i Brege, Klance i Dolove, a bome Lokve i Blata ... 

Ej, moji dragi, ne znam, znate li vi, kako je to čovjeku pri 
srcu, kad mu domovina ovako pripovieda, kad ovako u njego- 
vom jeziku kazuje, što sve ima i što je njegovo, kad na svakom 
oraku osjećaš: Ja sam doma, to je moje, moje! ... No znali biste 
vi to onda, kad biste došli u zemlju, gdje vam nijedno mjesto ne 
govori ništa, jer ga ne razumijete. Znali biste vi, što je to biti u 

svojem domu, kad biste došli u naše Medjumurje gdje se stan 
hrvatski Prelog danas po zapovjedi zove Perlak, stan Kra jeve 
- Mura Kiralyi . . . Ali znate to možda i vi, koji ste se vozdr 
željezničom od Zagreba prema Dravi, a ona, vam " 

sav glas Kaproncza mjesto hrvatske Koprivnice. Mila U ( 
čas hrvatska Koprivnica, pa bila ona baš prava Koprivnica. . . . 

Uzalud je ljudi: Domovina, je živa samo dotle dok narodu, 
koji u njoj stanuje, svaki kamen i svaka greda, svaki vrh i svaka 
jama govori živim narodnim jezikom. 

No mi smo pošli u Blato, pa hoću da vam o tom pripovie- 
đam, - ali ne mogu sve, jer sam toliko toga vidio, cuo i ocu- 
tio, da mi je duša bila puna još tri dana poslie toga. 

Blatu, kako rekoh, nema u Blatu ni traga, ili barem se ne 
vidi. Njegda ga je zastalno bilo, ali su marljive ruke naših Pra- 
djedova lopatom, plugom, sjekirom i drugim orud,em učim 
blata liepo hrvatsko selo. Ljude je milina pogledati: na cielotn 
odielu nose hrvatsku zastavu crveno-bielo-plavu: bielo rub ,e, 
preko njega plavi prsluk s crvenim vrbcama. 

Sreća nas dovela u zadružnu kuću, kojih još ima u om 
kraju pet, šest. U kući tri brata - kao u pripoviesti - i dva nji- 
hova oženjena sina, a svih zajedno 24 duše - dobar znak ,e 
se po tom vidi, da djece ima više od odraslih, hvala Bogu- 
U dolnjoj Hrvatskoj bilo bi u kući, gdje ima pet ozenjemh l,udi, 
jedva i 15 duša, jer nemaju djece. 

Stojim s gospodarom na prostranom dvorištu i gledam o o 
sebe: imam i što. Desno velika zidana kuća preda mnom ravno 
krasni zidani štagalj, lievo malo napned stale a za nama tr0 ’ 
ili četvere »komore«, liepe drvene kućice, u kojima svaki par 
ima svoje škrinje, a u njima ruho. Pred štalom uz jednu komoru 
stoji zidana zgrada, za koju ne znam, što ,e nego pitam gospo 
dara — »To je hambar«, kaže. — Hvala Bogu, ,os se grade 
hambari u Hrvatskoj. Davno ga već nisam vidio . . . Desno od 
štaglja stoji liepa drvena zgrada, a ne znam, m sto ,e to. >> ° 
je, prošćenja prosim, svinjac i kokošinjak«, aze gosp 
_ »Sve je to naša oskrb, to smo mi sve sami pnskrbeli«. - Slu- 
šam gospodara, kako mi s tihim i dubokim zadovoljstvom u 
malo rieči kazuje, što je sve eto stvorila bratska sloga, a sve 
još mislim na onu drvenu zgradu, na onaj - »prošćenja prosim« 

— svinjac i kokošinjak. Ta ovo je tako liepo i zgodno, kao da 
su i ono kakve komore, — a kad tamo, to je svinjac! 

Koračismo i u kuću, pa u družinsku sobu. Nova je to kuća, 
gradjena god. 1888. Na gredi je rukopisnim seljačkim pismom 
urezano u krov: Dali načiniti Franjo, Mato, Anton i Štefan 
F . . . ići. — l pismo i cieli napis svjedoči, da je sve to do- 
maće, narodno djelo i misao. Samo da mi je bilo biti kod toga, 
kad se je kuća dogotavljala, kad se je o tom govorilo: da treba 
napisati, tko je to dao načiniti, »neka zna negda netko« . . , 
A misle naši ljudi na to, »neka zna njegda netko!« To je ono, što 
se kaže: prosviećeni ili kulturni sviet, jer prosviećenja nema bez 
misli na prošlost i budućnost, prosviećenja nema bez sveze jed- 
noga i drugoga pokoljenja. Cigani ne pišu napisa za svoje po- 
tomke, jer nemaju ni gdje pisati, nemaju stalnoga doma, na koji 
bi gledali s ponosom, jer nemaju na što gledati. 

Razgledah se po sobi: prava zadružna hrvatska kuća. Stoji 
tu uz novi stol, oko kojega su klupe, još i stari širok stol od 
jednoga komada debele jagnjedi. — »Ala je to bila debela jag- 
njed!« — kažem ja, čudeći se. — »To je samo polovica« — tu- 
mači gospodar, a ja vidim: i to je njihov ponos — taj kvrgasti 
djedovski stol. Mnogi ljudi ne znadu, s kakvom se posebnom 
pobožnošću poštuju djedovske stvari. 

Gledam po prostranoj popodjenoj i čistoj sobi s pet postelja, 
gledam kroz prozor, kako liepa bielo-crvena hrpa domaćih žena 
hrane živad, veselo razgovaraju i nješto se šale, slušam pripo- 
viedanje gospodarevo, gledam vesele i zadovoljne oči braće mu 

— i meni je neizkazano milo i liepo pri duši: u pravoj sam hrvat- 
skoj kući, tu, u tom Blatu kraj Zagreba. Mislim, ima li što 
takvo u drugom svietu. — Nema! — odgovaram odmah. Nema 
na svietu seljaka, koji bi bili tako imućni i tako prosviećeni, — 
a da bi ipak ostali seljaci, kako ih je, štono je rieč, »Bog stvo- 
rio«. Ima poljodjelaca francuzkih, njemačkih, čeških, koji su 
kud i kamo imućniji i prosviećeniji od naših, — ali je njihova 
duša i njihovo mišljenje velikim dielom promienjeno: oni su 
stoljeća natezani i nategnuti na tudji kalup, i to Francuzi na 
kalup rimski, Niemci na kalup francuzki, a Česi na kalup nje- 
mački. Hrvatski seljak u Blatu može jedini kazati za sve, što 
ima oko sebe, na sebi i u sebi: »To je naša oskrb«, jer na njem 

nema još traga nikakvoj tudjinštini, a možemo ga, što se tiče i 
života i prosvjete, ponosom postaviti uz svakoga seljaka dru- 
goga naroda na svietu. 

(»Hrvatski Narod«, God. 1905., Br. 42.) 


Pučka vlada. 


Naša stranka hoće pučku politiku, a pučka politika hoće 
pučku vladu. To smo toliko puta rekli i napisah na različne 
načine, a sve u istoj misli, — pa ipak nas jošte naši političari 
drugih stranaka ne razumiju. Ne kažemo: ne će da nas razu- 
miju, — nego nas baš ne razumiju. A nije ni to čudo. Stara se 
je politika tako ukorienila u cielom životu, tako je prešla već 
u mišljenje našemu svietu, školanomu i neškolanomu, da drugu 
politiku zbilja težko razumiju. A da pravo shvate, što je to pučka 
politika, jedni bi zacielo pristali uz nas, a drugi bi nam bili još 
i ljući protivnici, jer je izmedju gospodske i pučke politike zbilja 
velika razlika, tolika, štono je rieč, kao od neba do zemlje. 
Zato treba tu temeljnu razliku ne samo jasno pokazati i doka- 
zati, nego ju i češće spominjati i na nju upozorivati, da ljudi 
podpuno razumiju, zašto pristaju uz jednu, ili uz drugu politiku 
i stranku. 

Glavni biljeg gospodske politike jest to, što »gospodski« po- 
litičari misle, da samo gospoda imadu pravo, da odlučuju u 
politici. Mi smo to obširnije kazali već na više načina, pa i u 
onoj knjižici, u kojoj je program H. P. S. Stranke. To seje na 
žao dalo rodoljubnoj našoj gospodi, pa se tuže, da im činimo 
krivo. Ali tu se vidi, da su gospoda previše ugrezla u svoju 
politiku, pa nikako ne razumiju, o čem se radi. A o čem se radi, 
sudite po ovom primjeru. 

Javili smo, da su o našoj skupštini prilično dosta pisale za- 
grebačke novine »Obzor«. Mi smo sa zadovoljstvom priznali, da 
su te novine pisale pošteno. Pa ipak čitamo u tim novinama i 
ovo: »Narodu se može dozvoliti svako slobodno i odlučujuće 
sudjelovanje u politici . . .« — Jeste li čuli: Narodu se može »do- 
zvoliti«? Tko može narodu »dozvoliti«? Tko drugi, nego go- 
spoda? Gospođa su, vidite, spremna, narodu dozvoliti svako 


slobodno i odlučujuće sudjelovanje, ali ipak samo onda, ako 
i opet je to samo gospodska dozvola. 

A nema sumnje, da je pisac onoga članka u »Obzoru« sklon 
pučkoj politici, ali badava: misao je njegova privezana uz 
gospodsku politiku, te on ne može sebi nikako ni pomisliti pučke 
politike, ako narod bude takav i takav, a ni kako pučke poli- 
tike nema bez te gospodske dozvole, koja uviek glasi ovako: 
»Dovle — a dalje ne!« 

A mi, koji smo za pučku politiku, mi tako ne mislimo, već 
mi kažemo, da i puk ima pravo — bezuvjetno pravo, bez ika- 
kvoga »ako« — da i puk ima pravo krojiti sudbinu ne samo sebi, 
nego i gospodi i cieloj državi. Tu se naravski može dogoditi, 
da puk odluči nješto, što gospodi ne bi bilo po volji. Zato go- 
spoda misle, da pučka politika ima vazda uza se nositi ovu 
gospodsku dozvolu. — Ali to nije prava pučka politika, to nije 
prava demokracija. »Demokracija« — to znači: pučka vlada, 
to znači, da puk vlada, a ne da čeka na kakvu dozvolu. 

Kad mi ovako govorimo i pišemo, da puk kao većina na- 
roda ima vladati, pak još dodajemo, da će tako i biti, ako puk, 
osobito seljačtvo kao većina puka, — ako seljačtvo bude složno, 
— da će skoro u našoj domovini vladati pučka vlada, — onda 
nam naša gospoda bez razlike dovikuju prikorno: To je dema- 
gogija! To je zavadjanje naroda! 

A mi odgovaramo, da nije, nego je to dosljedna ili razložna 
nauka o pučkoj politici, dosljedna nauka o pučkoj vlasti, o de- 
mokraciji. 

Mi nismo gluhi, kad nam kažu, hvatajući se mnogi očajno 
za glavu: »Za Boga, što mislite! Što bi puk, osobito seljačtvo, 
što bi oni učinili, da imadu vlast i vladu u rukama?! Ta oni 
bi gledali samo na sebe i za sebe! To bi bilo užasno, strašno! . . .« 

Mi sve to čujemo i odgovaramo pitanjem: A što su činili i 
počinili pristaše »gospodske« politike, imajući sami vlast i vladu? 
Hoćete li da nabrajamo? Na koga su i za koga su »gospoda« gle- 
dala, imajući vlast i vladu u rukama? Hoćete li, da i opet nabra- 
jamo? Nije li ono bilo »užasno« i »strašno«? A gdje stoji pisano, 
da se pristaše gospodske politike, kad imadu vlast mogu »bez 
dozvole« služiti svojom vlašću po svojim propisima i zakonima, 
a da se puk ne bi smio isto tako služiti vlašću, kad bi do nje 
došao svojim putem, kako su i gospoda došla svojim putem? — 

To ne stoji nigdje pisano, pa se samo po sebi razumije, da će 
puk, kad bude imao vlast i vladu, gledati na sebe i za sebe. 
To se razumije! A posve ništa ne smeta, što ne će za to imati 
dozvole onih, koji misle, da su samo oni stvoreni za vladanje. 

»Bit će tu bome svašta!« — Ako bude, bilo je i pod druga- 
čijim vladama ne samo »svašta«, nego i još više, pa mi ne znamo, 
zašto bi samo pučka vlada imala biti savršena ili idealna. Ona 
barem ima za sebe to, da će gledati na većinu naroda, ako bude 
gledala na puk. A onomu, tko hoće da vjeruje, njemu kažemo: 
Ne bojte sef Puk znade za pravicu i poštuje ju možda i više od 
drugih, ako i ne zna, u kojem je rimskom paragrafu zapisana. 

{» Hrvatski Narod«, God. 1905., Br. 53.) 

Čemu se imamo nadati od magjarskih 
košutovaca ? 

Poznato je već prilično, premda ne dosta, da su njekadašnji 
pravaši i obzoraški zastupnici zajedno s hrvatskim zastupni- 
cima u dalmatinskom saboru prije devet nedjelja pristali uz 
magjarske košutovce, t. j. priznali ne samo to, da su težnje 
magjarskoga naroda opravdane, nego i to, da je Hrvatima duž- 
nost boriti se uporedo s Magjarima. Uz ove zastupnike pristali 
su i hrvatski »naprednjaci« oko »Pokreta«, malo ne sve hrvat- 
ske novine, a onda i hrvatski Srbi i dalmatinski Talijani. Sve 
ovo krenulo složno u boj za tu t. zv. »riečku rezoluciju«, jer 
se je sve to skovalo na Rieci. No premda je tako riečka rezo- 
lucija dobila za sebe velik broj generala, koji su imali povesti 
hrvatski narod u boj za Magjare, ipak branitelji njezini nisu 
pravo vjerovali, da je sve to dosta, pa su pozvali u pomoć 
same Magjare, neka i oni pomognu otvarati oči hrvatskomu 
narodu: neka Magjari sami kažu, čemu se Hrvati imadu od 
njih nadati. Tomu se pozivu odazvao glasovit magjarski poli- 
tičar grof Aponyi, koji je na obranu riečke rezolucije ustao 
u »Obzoru« od 1. studenoga o. g. pa je i zbilja otvorio oči 
barem nama. Pokazat ćemo to u njekoliko redaka. 

Grof Aponyi dobro znade i osjeća, što su Hrvati doživjeli 
od Ugarske, pa zato i dopušta pitanje: Je li moguć sporazumak 
izmedju Hrvatske i Ugarske? »Koje bi to stvari imale biti 
medju nama« (t. j. medju Hrvatskom i Ugarskom), »što se ne 
bi dale svladati: Zar možda gorke uspomene, koje su ostale 
iz režima« (vlade) »posljednih decenija« (desetgodišta t. j. iz 
vlade Hedervarijeve)? . . . Istina je, da se hoće Ugarska učiniti 
odgovornom za slobodi neprijateljski karakter toga režima, za 

njegove zloporabe i zabadanja; dopustimo takodjer, da su mnogi 
od nas, nedostatno informirani i zavedeni prividnošću, nasjeli, 
sve dok nismo jasno pred nama vidjeli, kako se drže muževi 
onoga režima« ft. j. vlade Hedervarijeve) »prema našim vla- 
stitim« (t. j. magjarskim) »narodnim zahtjevima i sve dok nam 
se s tim nisu otvorile oči.« 

Tako piše magjarski grof. Ne može se to doduše tako lako 
razumjeti, jer je pisano čudnim hrvatskim jezikom, pak još 
k tomu prevedeno iz njemačkoga. No vriedno je to pročitati 
i tri puta, rieč po rieč, pa će svakomu biti jasno, što ono kaže 
na početku, a ono na kraju i odviše je jasno! Grof piše, da je 
vlada u Hrvatskoj posljednjih deset godišta imala »slobodi ne- 
prijateljski karakter« (obilježje), t. j. da pod tom vladom nije 
bilo slobode. To mi znademo, kao što znademo i to, što grof 
dalje kaže: da se je govorilo, da je tomu kriva Ugarska i da 
je ona odgovorna, što vlada u Hrvatskoj nije dala slobode. Grof 
Aponyi to dopušta; on dopušta pače i više veleći, da su i 
»mnogi od nas« t. j. mnogi od njegovih političkih prijatelja, 
»nasjeli«, t. j. da su bili prevareni, da nisu bili dosta »infor- 
mirani« (upućeni), da su bili »prividnošću zavedeni«, — ali su 
im se otvorile oči. A kad su im se oči otvorile, što su vidjeli? 

— Vidjeli su, kako se pristaše Hedervarijeve vlade (»muževi 
onoga režima«) drže prema magjarskim narodnim zahtjevima, 

— i sad je odmah kraj prijateljstvu izmedju košutovaca i 
»muževa onoga režima«. 

Jeste li razumjeli? — Kako ne bi! Dok su košutovci mislili, 
da su stari magjaroni baš pravi magjaroni, koji će braniti sve 
magjarske zahtjeve kao pravi Magjari, dotle su »muževi onoga 
režima«, t. j. ti stari magjaroni — mogli raditi u Hrvatskoj što 
su htjeli. No kad su košutovci vidjeli, da se magjaronima ne će 
u boj proti Beču za magjarsku komandu, — odmah su opazili, 
da je Hedervarijeva vlada imala »slobodi neprijateljski 
karakter«! 

A nauk iz svega ovoga? — Daje se sam po sebi, naime: 
Ako se u Hrvatskoj nadju »muževi režima«, koji budu za sve 
magjarske zahtjeve, t. j. muževi, koji budu držali za svoju duž- 
nost boriti se uporedo s Magjarima, (kako to kaže riečka rezo- 
lucija), ti će muževi moći raditi ono isto, što su radili stari 
magjaroni, dok su ih Magjari držali za svoje. To je grof Aponyi 

jasno i glasno naviestio, a podpisatelji riečke resolucije su još 
jasnije i posve spremno na to pristali, kad su podpisali, da je 
njihova dužnost boriti se uporedo s Magjarima. No po tom je 
ujedno jasno i to, čemu se imamo nadati od vlade hrvatskih 
košutovaca, kad dobiju u ruke vladu od magjarskih košutovaca. 
Težko će biti i pretežko, kao što je i bilo, ako te nesreće ne 
uzmognemo od sebe odvratiti, no dobro je, da unapried budemo 
o tom na čistu. 

( »Hrvatske Novine«, God. 1905. br. 50.) 


Nova »koalicija« hrvatskih stranaka. 

Da uzmognemo pravo i pravedno prosuditi, što znači i što 
vriedi ova nova sloga, treba da u kratko kažemo, kako su 
stranke u banskoj Hrvatskoj stajale jedna prema drugoj još prije 
kratkoga vremena, prije dvie godine. 

Pet stranaka u banskoj Hrvatskoj složilo se u »koaliciju«, 
u svezu ili spregu, i izdalo zajednički proglas na narod za bu- 
duće izbore. To je ovih pet stranaka: 1) Hrv. str. prava, 2) na- 
predna stranka, 3) socijalno-demokratska (socijalistička) stranka 
i napokon dvie srbske stranke: 4) radikalna i 5) samostalna 
srbska stranka. 

Još prije dvie godine bila je glavna snaga opozicije u »hr- 
vatskoj stranci prava«: to je bila stranka, u koju je, štono je 
rieč, »narod upirao oči«, od koje je očekivao spasenje. U toj su 
stranci bili sjedinjeni — tako se je barem narodu proglašivalo — 
svi rodoljubni »elementi«: tu su bili i rodoljubni pravaši, tu su 
bili obzoraši, tu su bili kršćanski radnici, tu je napokon bio i 
mladji naraštaj. Ne treba zaboraviti, da je u toj stranci veliku 
rieč imalo rodoljubno svećenstvo (popovi), a napokon i to, da je 
napokon i drugo pravaško krilo »čisti« naime pravaši (»fran- 
kovci«) pristupilo u tu stranku i primilo njezino ime. Srba nije 
bilo, to je istina; socijalisti su se držali podalje, ali su u zgodi i 
oni znali zajednički poraditi i s tom strankom. No osim srbskih 
opozicionalnih stranaka i osim socijalista, bilo je u toj stranci 
sve, što je htjelo, da se zove hrvatsko i rodoljubno. 

Što se je dogodilo s ovom strankom, to je poznato. Najprije 
se razbila sloga s »čistim« pravašima. U ožujku 1904. «stupi i 
su iz te stranke oni, koji su malo za tim osnovali »Hrv pučku 
seljačku stranku«; za pet, šest mjeseci izstupili su om koji su 
kasnije osnovali »naprednu stranku«. Kad je » zor« s nuo sa 
sebe naslov »glasilo Hrv. stranke prava«, činilo se da stranke 
više i nema. Pa i zbilja; da nema njekoliko zastupnika u saboru, 
ne bi se za nju ni znalo, jer nema ni novina, ni organizacije. 

Danas se ta stranka opet javlja pred narodom, ali u posve 
novom družtvu: mjesto svećenstva, koje joj ,e bio glavni stup, 
ima sada uza se ljute protivnike svećenstva, socijaliste i »na- 
prednjake«, a mjesto da se, kao prije, dižu glasovi za slogom 
s pravašima (»čistima«) gotov je sporazum sa srbskim stran- 
kama. Drugim riečima: hrv. stranka prava prešla je u ov 
kratko vrieme s jednoga kraja na drugi: jučerašnji njezini ljuti 
protivnici - danas su joj saveznici. A ako se još sjetimo, s ko- 
likim su biesom i s kolikim porugama »naprednjaci«, jos pred 
godinu dana — pisali o toj hrv. stranci prava, — onda ćemo 
doista morati priznati, da su se tu dogodile velike promjene. 

No da se ne prenaglimo, treba da spomenemo još i ovo: 
Novine, koje pišu o toj novoj slozi medju tako razlicnim i °P r ® c ' 
nim strankama, kažu, da ove stranke nisu morale jedna drugo, 
popuštati, ili, kako se ono kaže: nisu pravile medju sobom 
»kompromisa«, nego su se lako složile, jer ih vode jednake 
misli, jednaka »načela«. Same dakle njihove novine tvrde, da 
ove do jučer tako različne i oprečne stranke imadu jednak- 
misli i jednaka načela. No u isti čas pišu ove novine, da je 
svaka stranka zadržala svoj program. Mi toga ne razumijemo 
pravo, jer jedno i drugo nije moguće u isti čas. Povrh toga 
težko je i vjerovati, da bi zreli ljudi u godinu, dvie mogli tako 
lako prieći s jednoga kraja na posve drugi: od P°P ova soc ; 
jalistima, od pravaša k srbskim strankama Mi doduše ne m- 
slimo, da su naši političari imali bog zna kako jasne i s a 
misli o našoj politici, ali znamo to, da su donjih mnogo 
i da su se godine j godine natezali, samo da ostane na n,i ov 
Zato držimo, da su i sada od stida pred sobom i pred svietom 
ostali kod svoga »programa« i svojih »načela«, . samo su lpa.v 
u koječem popustili. Najviše su morali popustiti pravasi, jei 

se mora priznati, da u onom proglasu nema pravaškim načelima 
ni spomena ni traga. No popustili su malo i svi drugi. 

Popustiti — to nije samo po sebi zlo. Bez popuštanja ne 
može se često ni časak proživjeti, a politika je život. No svatko 
od nas znade, da je popuštanje mnogo puta ne samo pogreška, 
nego pravi smrtni grijeh. Zato treba prosuditi, u čem su ovi 
novi sprežnici popustili i čemu su za volju popustili. Mi o tom 
mislimo ovako: 

Svi ovi novi sprežnici popustili su od svojih načela za volju 
političkomu uspjehu. Svaki političar hoće da ima uspjeha od 
svoje politike, t. j. hoće da bude na njegovu; a za to treba da 
dobije u ruku vladu, ili barem da dobije pravo vladi prigo- 
voriti, — t. j. da dodje u sabor. Novi sprežnici valjda ni sami 
ne taje, da to hoće i oni. Zato su proglas i izdali za izbore, zato 
i govore o izborma. Glavno im je dakle, da budu izabrani u 
sabor, a kako su svaki za sebe slabi, složili su se i s ljutim pro- 
tivnicima, samo da zadrže dosadašnja zastupnička mjesta i da 
dobiju koje novo mjesto. — Ni ovo samo po sebi nije zlo. Svaki 
političar ima pravo, pače dužnost nastojati, da dodje na takvo 
mjesto, gdje će se njegova rieč dalje čuti i gdje će se morati 
slušati i na nju paziti, t. j. u sabor. No prosudimo li pravo 
stranke, koje su se sada složile za izbore, mi ne vidimo, da će 
i koji njihov zastupnik moći u saboru slobodno govoriti i bra- 
niti po uvjerenju glavne misli svojega programa. Kako će na pr. 
stari pravaši braniti državno pravo, recimo, protiv srbskih 
stranaka, - — kad su s njima u savezu? A još će teže biti na pr. 
»naprednjacima«. Mi razumijemo, pače odobravamo, što »na- 
prednjaci« nastoje, da dodju u sabor, ali razložno očekujemo, 
da će u saboru ustati odlučno i oštro proti »staroj« i »gniloj« 
našoj politici, i samo radi te svrhe ima smisla, da se puste u 
odlučnu izbornu borbu. No može li se i pomisliti, da će napred- 
njaci ustati proti toj politici, kad su u savezu sa starim politi- 
čarima: Tuškanom, Harambašićem i drugima? Ne, to se ne 
može očekivati, nego je vrlo lako vjerovati, da će »napred- 
njaci«, koji su onako žestoko napadali staru našu štetnu poli- 
tiku, morati štediti stare političare i njihove griehe, — a što 
smo time dobili? Staro neiskreno petljanje nastavit će se dalje. 
— Ako pak »naprednjaci« zaborave došavši u sabor svaki obzir 
na svoje saveznike, bit će to opet dvostruko štetno, a drugo 

zato, što će time nastati svadja t. j. savez će se raztepsti, pa eto 

nas) ondje, gdje smo bili. _ 

Novi dakle savez naših stranaka ne će naše politike po 
maknuti ni za vlas napried, pa se mi čudimo, ako toga saveznici 
i sami ne vide. Starima se ni srbskim strankama ne čudimo, ali 
se čudimo »naprednjacima« i socijalistima. Čudili bismo se i 
više, da ne znamo i da ne razumijemo, koliko im je do toga, da 
barem koji od njih zasjedne u saboru. Znamo mi, da se oni tješe 
time, što su se stari složili s njima u tom, da će raditi poglavito 
za »ustavna prava«; u tom smo, kažu, složni, tu ćemo moći 
složno raditi. Ali mi se tomu umovanju još više čudimo, jer su 
ovako umovali i stari pravaši, kad su se zadovoljavali samo tim, 
ako obzoraši priznadu pravaški program. Pok. je Kumicic, kažu, 
skakao od veselja, kad je pok. Rački priznao, da je Bosna hr- 
vatska, kao da je Bosna tim već i osvojena. Tako je i s ustavnim 
pravima, jer kao što su se obzoraši i drugi nepravaši Hrvati 
uvijek branili: »Ta nemojte za Boga, koji Hrvat ne želi, da nam 
domovina bude što veća? — tako se pravaši brane od nas mla- 
djih: »Za Boga, zar mi nismo od vajkada bili za slobodu, za na- 
rod, za seljačtvo?« — Jest, sve je to istina, samo je pitanje: 
Kako ćemo osvojiti Bosnu, kao što je pitanje, kako ćemo doci 
do slobode. Samo priznavanje — nije za to dosta. 

Mi u kratko držimo, da je štetno, što su se mlade i odlučne 
stranke svezale sa starima, osobito poslije toga, što su ih onako 
gadno pogrdile. Mi po tom sudimo, da te stranke malo vjeruju 
u svoju snagu i da malo drže do vlastitih svojih odsuda. Mi 
nismo za klanje i svadju, ali nismo ni za spregu s onima, kojih 
mora nestati. A one, koji su za spregu, pitamo: zašto su i se 
odielili od starih, kad eto mogu s njima složno raditi? Zar zbilja 
samo zato, da pokažu, kako iz prošlosti nismo ništa naučili, vec 
ponavljamo isto s pravašima što su pravaši godine i godine 
radili s obzorašima? 

No osim ovoga još se dvie vrlo važne stvari vide u ovoj 
novoj spregi. O tomu u drugom članku. 

(»Hrvatske Novine «, God. 1906., Br. 1.) 

Srbi i socijalisti u spregi s hrvatskim 
strankama. 

Kao što se je prva sprega hrvatskih stranaka dičila, da je u 
njoj »sve, što je hrvatsko i rodoljubno«, tako se nova pravaško- 
naprednjačka sprega diči novim jednim uspjehom, naime: da je 
sada riešen i dovršen nesrećni spor i razdor medju Srbima i Hr- 
vatima, pa da se tek sada može računati na uspjeh u borbi za 
bolju budućnost naroda. 

Mi na žalost moramo i za ovo kazati, da je to samo varka. 

To je varka prvo zato, što je većina Srba u banskoj Hrvat- 
skoj još i danas uz stare magjarone. Nisu uz stare magjarone 
samo saborski zastupnici Srbi (a ima ih preko 30!), nego su za 
stare magjarone i velika većina Srba izbornika, i to danas, 
pošto je hrvatska stranka prava svoj politički rad udesila po 
želji srbske opozicije. To se je vidjelo na pr. za izbora u Vuko- 
varu, gdje su malone svi srbski izbornici glasovali za staroga 
magjarona Krajcsovicsa. 

No kolika je to varka, kad se nova naša stranačka sprega 
proglasuje spasiteljicom domovine zato, što se je spregla sa dvie 
srbske stranke, vidi se još bolje po tom: Velika većina Srba u 
banskoj Hrvatskoj bila je i do danas podpuno složna sa starim 
magjaronima i stari su se magjaroni vazda time dičili i danas se 
diče: da su oni spasili domovinu i narod, jer samo oni umiju 
složno i zajednički raditi sa srbskom braćom. — Pa ipak je ciela 
opozicija toj slozi prigovarala i danas još prigovara. Zašto? 
Zato, što Hrvati vide i osjećaju, da Srbi nisu pristali uz stare 
magjarone zato, što su stari magjaroni njihova hrvatska braća, 
nego zato, što su protivni hrvatskoj opoziciji, poglavito prava- 
šima; drugim riečima: Srbi i Hrvati složili su se u magjaronskoj 
politici. 

Što li sve nisu hrvatske stranke — obzoraši i pravaši — 
kušali, da dodje do sloge sa Srbima! Nije išlo. Nije išlo sve dotle, 
dok Hrvati nisu odustali od hrvatske politike i priznali magjar- 
sku politiku: čim su hrv. zastupnici na riečkom sastanku pro- 
glasili, da je njihova dužnost boriti se za podpunu samostalnost 
10 

Ugarske, odmah su uz njih pristale i one dvie srbske stranke, 
radikalci i samostalci. 

Jesu li dakle novi magjaroni u ovoj stvari postigli što više 
od starih magjarona? Ja bih rekao, da nisu ni u kojem pogledu. 
Gledamo li na broj, imadu stari magjaroni kud i kamo više Srba; 
gledamo li na stvar ili cilj, u kojem su se složili, ni tu nije bolje, 
i ovdje su Srbi pristali uz Hrvate za magjaronsku politiku, t. j. 
prije svega sloboda Ugarske države, a Hrvatskoj — što dadu 
Magjari. 

I tako nova sprega nema razloga dičiti se pred narodom 
s voijom slogom sa Srbima, jer su i stari magjaroni kud i kamo 
složniji sa Srbima. Prava dika bila bi onda, kad bi se i Hrvati i 
Srbi u Hrvatskoj složili za slobodnu hrvatsku državu. Ovo je 
Srbima do sada težko i izgovoriti. 

Što se tiče socijalista, još je više vriedno pogledati, kako su 
oni došli u spregu. Pravaško-naprednjačka sprega dobro vidi, 
da narod nije za njezinu, recimo, za košutovsku politiku, koja 
se bori za slobodu Magjara. S tom svojom politikom ne mogu 
stupiti pred seljačtvo, osobito poslije toga, što se je velik dio 
svećenstva od te sprege odvratio. To je neprilika, jer politička 
stranka mora imati za sobom kakav takav narod. Zato se je 
sprega obratila na vodje socijalista i vodje su pristali, — i sad 
je sprega imala svoj narod: pet šest tisuća radnika po cjeloj 
banskoj Hrvatskoj i to samo u gradovima. I ovaj je narod učimo 
svoju dužnost, i to ovako: Kad je trebalo raztjerati skupštinu 
koje druge stranke, socijalistički vodje dali bi znak, i eto soci- 
jalističkih radnika, da raztjeraju ili onemoguće skupštinu. Tako 
je bilo u Zagrebu, u Brodu, u Varaždinu. Nove magjaronske no- 
vine nisu toga tajile, nego su se tim hvalile. Mi smo se tomu ču- 
dili, jer držimo, da tako ne bi smjeli postupati ljudi, koji se bore 
za slobodu. Ali smo se naskoro uvjerili, da novomagjaroni i 
socijalisti drže, da je to dopušten način borbe, da se to smije. 
Mi držimo, da se to ne smije. — U ostalom su socijalisti sami na 
posljednjem svojem sastanku u Zagrebu (na božične blagdane) 
oštro prigovarali svojim vodjama, što su pristali u ovu spregu. 

Napokon treba da za ovu spregu kažemo još i ovo, što je 
našim čitaocima već poznato: Nova sprega hoće da sruši mađa- 
rone. Tomu ne prigovaramo. Proti magjaronima stupila je sprega 
u dogovor s jednim Magjarima, kako su stari magjaroni bili u 

dogovoru s drugim Magjarima. Tomu prigovaramo. Osim Ma- 
gjara pozvali Srbe i socijaliste. Glavni su dakle saveznici pra- 
vaško-naprednjačke sprege; Magjari, Srbi i socijalisti. Držeći 
to na umu ne treba nam tek pitati, kakovi su ljudi, rodoljubi, i 
političari prvaci u toj sprezi, već mi i bez toga imamo dosta raz- 
loga vrlo i vrlo sumnjati, je li ta sprega najrodoljubnija i najpo- 
itičnija hrvatska skupina, jer to barem znamo, da Magjari, 
Srbi i socijalisti nisu do sada pokazali, da su najbolji prijatelji 
hrvatskomu narodu i domovini. 

A pitamo li za pučku politiku, što je za nas glavna stvar, 
tu imamo proti novoj ovoj političkoj skupini i glavni prigovor: 
ona hoće da dodje do rieči u saboru, pa i na vladu pomoću Ma- 
gjara. To odsudjujemo. Tko hoće u sabor, tko hoće do vlade, 
ima pitati narod. Nova sprega nije to učinila, već je postupala 
posve po običaju gospodske politike. Mi smo pak odlučni pro- 
tivnici tajne i visoke gospodske politike, pa je posve naravski, 
da smo i proti ovoj novoj! političkoj spregi. 

(»Hrvatske Novine«, God. 1906., Br. 2.) 


»Realna« politika. 

Danas je »realna« politika na glasu. Za nju su sve one 
naše novine, koje su za »riečku rezoluciju«. Da vidimo, što je 
to — ta realna politika. 

Realna se politika ovako hvali: Mi ne govorimo fraza 
prazni rieči), mi nismo za deklamacije, (bučne i kićene rieči), 
mi nismo za fantazije i sanje. Mi smo za stvar, koja se može 
vidjeti i pipati, mi smo za ono, što je u politici stvarno (realno), 
mi smo za ono, što se dade postići, što je moguće, mi hoćemo 
u politici uspjehe, a ne ćemo, da se borimo za ono, što je 

daek ^'. lli Št ° ’ e da P ačc nemoguće. Zato realni političari, ili 
politički realisti ovako prosudjuju svoje protivnike: Što ste vi 
postigli svojim frazama i deklamacijama? Četrdeset godina 
e amirate samo i galamite, pa je posve naravski, što nemate 
uspjeha, što niste ništa postigli. 

Prosudjujemo li samo gole ove rieči, ne ima im prigovora, 

jer svatko živ voli vidjeti i imati uspjeha i plod od svoje muke 
i rada, nego se boriti zaludu. Za prazne neci nitko ništa ne 
dade. No pitamo li dalje: a što vi to zovete »frazama« i »de- 
klamacijama«? Što se vama čini nemoguće u našoj politici, 
što vi držite za uspjeh? Tako bismo se mogli i dalje pitati, 
pa na ta pitanja odgovarati, i možda bismo se štogod maucili. 
No ne ćemo, nego ćemo odmah kazati, kakva treba da bude 

naša realna politika. 

Za realnu politiku nisu dosta samo rieči, ali su potrebne 
i rieči. Istina je, da u nas ima dosta rieči, i to liepih neci. I to 
je već dosta dugo trajalo, što su se u nas ćule samo liepe 
rieči, a djelu gotovo ni traga. No mi ne treba da takva čovjek 
koji je pun liepih rieči i liepih želja, — da ga odmah osud , 
proglasimo svojim protivnikom ili ga dapače prokunemo. Pa- 
zimo dobro, pa ćemo se uvjeriti, da bi svaki oduševi, em ^rodo- 
ljub, koji liepo govori, liepo i dobro radio, kad i z ^ . - 
kad bi to bilo, onda bismo mi bili već na konju. U čovjeku 
se najprije rodi misao. No misao je riedko kada jasna, čovjek 
riedko kada znade, što je zapravo mislio, dok to ne izreče 
osobito pred drugim ljudima. Kad se misao «rece vec e 
jasnija; a kad ju drugi ljudi čuju, onda se tek vidi, da li ju 
i razumiju. U kratko: rieč je potrebna. — Zato mi ne držim , 
da su oni rodoljubi naši protivnici, koji govore ° » slobo ^ ' 
i uiedinjenoj« domovini, o »mučeničkom« narodu itd. premđ 
nisu još ništa uradili za slobodu i jedinstvo domovine i za na- 
rodnu pravicu. Kad bi znali, oni bi. Drugo je dakako, kad se 
namjerimo na čovjeka, koji ni sam ne vjeruje i ne ^ 

govori Taj govori zbilja prazne neci, i to je nas protivnik, 
fer to nije čovjek, nego varalica, koji govori kao rodoljub ra i 
kakve druge svrhe. No ovakovih ljudi ima do sada malo. 

Mnogo je važnija stvar, kad prigovaramo komu, sto ništa 
ne radi. Važno je to zato, jer je prigovarati lako,_a vr o je 
težko kazati, gdje bi se, i kako bi se čovjek imao primiti posla 

za narod i za domovinu. Narod nije prosjak koji sjedi uz 
cestu, pa pruža ruku, da mu dadem ja ili ti kakav 
raovina nema svojega polja, pa da ga podjem ja n 1 ’ 

Gdie ćemo se dakle primiti posla za narod i za domovinu . 
— Na to znade tkogod odgovoriti onako, kako je ono 
kazao: Gladnoga nahranite, žednoga napojite itd., i stogo 

učinite kojemu Hrvatu, učinili ste Narodu i Domovini. No gdje 
ćeš i tu početi, i što ćeš učiniti ovomu ili onomu Hrvatu? 
Hoćeš li početi kod svoga oca ili kod svog sina, ili brata, pa 
ćeš mu učiniti ovo ili ono dobro? Ili ćeš na ulicu, pa pitati 
prolaznike: »Treba li ti štogod, dragi brate Hrvate?« — Tko 
bi to pokušao, valjda bi ga držali za ludjaka, no nikako nikomu 
ne bi palo na pamet, da je taj čovjek rodoljub i da je njegovo 
djelo politika, niti bi tko od toga očekivao sreću naroda i 
domovine. 

Spomenuo sam ovo, da se vidi, kako je to lako prigo- 
varati, da naši rodoljubi ne rade. Kako je težko primiti se 
narodnoga posla, to se je najbolje vidjelo kod naših mladih 
»realista«, koji su prigovarali starima, a sami su se hvalili, da 
su oni za »sitni rad«, t. j. raditi danas ovu malu stvar, sutra 
onu, — pa će za malo biti mnogo. No od rieči nije dalje došlo; 
mi barem ne znamo, da su u tom »sitnom radu« što uradili, 
pače sad više i ne govore o »sitnom radu«, nego su se latili 
velike stvari: pogadjaju se s Magjarima, okreću ledja Beču, a 
lice »k iztoku« (tako pišu sami), — vode veliku politiku. 

No mi ni ovima ne zamjeravamo, koji su se hvalili, da su 
za »sitni rad«, jer su i oni htjeli dobro, ali nisu znali bolje; 
ali im zamjeramo, njima kao i drugima, to, što su se dali na 
veliku politiku, gdje se čuju rieči Beč, Pešta, pangermanizam, 
dualizam, Iztok itd., itd. — pak i to zovu realnom politikom. 
Mi ćemo budući put prosuditi, može li se to zvati realnom 
politikom. 

( » Hrvatske Novine«, God. 1906. Broj. 3.) 


Francezka Republika, 

Dne 17. siečnja o. g. izabran je novi predsjednik Republike 
i"rancezke, pa nam to daje priliku, da svojim čitaocima kažemo 
ponajglavnije stvari o toj velikoj, bogatoj, slavnoj i naprednoj 
državi i narodu njezinom, o Francezkoj i Francezima, koji su 
do sada u svojoj domovini srušili jedno kraljevstvo, dva carstva 
i dvie republike, tako te sada imadu po treći put republiku. 

Francezka ili Francija (La France; izg, »la frans«) leži od 

nas na zapadu iza Njemačke uz Sredozemno more s juga, a 
uz Atlantsko veliko more (ocean) sa zapada i sjevera, dakle 
s tri strane ima more. Na jugu joj je med, a sa Španjolskom, 
a sjeveru preko mora susjed joj je Englezka .Francezka je po 
prilici dvadeset puta prostranija od banske Hrvatske (prostire 
se na 536.000 četv. km.), a za šestinu je manja od Austro- 
ugarske. Stanovnika ima oko 40 milijuna, dakle 16 puta vise 
od banske Hrvatske, te je po tom gušće naseljena od ovoga 
diela naše domovine. Francezka ima naseobina ih koloru, a u 
<vim dielovima svieta, koje su kud i kamo prostranije od n,e 
same. a imade u njima daleko preko 30 

Najveće su francezke kolonije u Aziji (u Indiji: Tonking, Anam, 
Košinšina itd.) i u Africi (Algir). 

Prošlost je francezkoga naroda i države vrlo burna, t. j. 
francezki je narod mnogo proživio, ali i mnogo stvorio, pa ,e 
još i danas u mnogom prvi narod na svietu. 

U Francezkoj su u staro vrieme, prije 2.000 godina, živih 
GalU ili Kelti, kojih još i danas ima do milijun duša. Ovi Oalli, 
po kojima se Francezka zemlja i danas latinski zove Galba 
pomiešali su se s Rimljanima i Niemcima (Germanima), tako 
da današnji Francezi nisu ni po krvi, a ,os manje po jeziku 
onako čisti narod kao što smo na pr. mi Hrvat* ;.° ni ^ 
tudjim jezikom, koji je vrlo sličan rimskomu (latinskomu), 
po tom i talijanskom i španjolskomu jeziku. Po vjeri su Fran 
cezi gotovo sami katolici od starine, pa papa ,os danas zove 
Francezku »najstarijom kćerju katol. Crkve.« 

Francezka država obstoji već blizu poldrugu tisuću godina. 
Do pred sto godina (do god. 1789) vladali su nad Francezkom 
kraljevi, od kojih su se mnogi (njih 16) zvali Luj (Loms). Pred 
116 god digoše Francezi glasovitu revoluciju (bunu), odsudise 
svoga kralja Luja XVI. na smrt, smakoše ga i proglasise 

republiku. 

Što je to republika? - Rieč je rimska (res publika), a 
znači: stvar pučka, t. j. stvar cieloga naroda. U drzavn0 ™ j 
političkom životu znači republika ovo: U državi je Ž osp 
puk, t. j. cieli narod, a ne onako, kako ,e govorio franc. kr , 
Luj XIV.: »Država — to sam ja!« Imao je pravo, jer je on 
gospodar svemu: narodu i narodnom imetku. Republika ne ce 

tako, već hoće, da narod izabire i postavlja sebi sam glavu 
t, j. predsjednika (presidenta). 

No čudna je to stvar — s tom republikom. Stari Rimljani 
imali su najprije »kralja« kako bi smo mi rekli, a onda su i 
oni kralja protjerali, proglasili republiku i birali svake godine 
dva »savjetnika« (konsula), koji su vladali. Tako je kod njih 
trajalo 500 godina, — a onda su i nad njima zavladali »cesari« 
još nasilniji gospodari nego njekadašnji »kralji«. — Na vlas tako 
bilo je i kod Franceza. Razlika je samo u tom, što prva repu- 
blika u Francezkoj nije trajala ni petnaest godina, nego dobiše 
i oni »cesara« ili imperatora: Vojvoda Napoleon proglasio se 
(1804 god.) cesarom — i narodu je bilo pravo. 

O tom silnom cesaru Napoleonu čuli ste barem štogod: od 
častnika (oficira) postao cesar i osvojio gotovo pol Evrope. 
Vladao je deset godina i proslavio sebe i Francezku po cielom 
svietu. 

Proti Napoleonu digla se gotovo ciela Evropa i srušila ga, 
a Francezkoj dala opet kralja, i to brata smaknutoga Luja XVI. 
Novi taj kralj francezki, Luj XVIII. (ne XVII. jer se kao Luj 
XVII. računa sin Luja XVI. no taj nije vladao) vladao je deset 
godina, a iza njega još dva kralja (Karlo X. i Luj Filip) kadno 
opet plane revolucija glasovite godine 1848., i to s razloga, što 
su kraljevska gospoda bila pokvarena, a narod nije imao gotovo 
nikakove rieči, jer nije imao izbornoga prava. Kralj pobježe, a 
Francezi proglase opet republiku. To je druga republika. 

Druga republika nije trajala ni pet godina. Od sedam mili- 
juna izbornika glasovalo je blizu 5 'A milijuna za princa Luja 
Napoleona, sinovca Napoleona I. Velikoga, da bude predsjed- 
nik republike. No taj se je princ od početka držao za pravoga 
vladara, pa su ga izbornici (dne 7. stud. 1852. god.) izabrali 
francezkim imperatorom (carem): dobio je 7 milijuna i 800.000 
glasova za sebe, a samo 250.000 proti! I tako Francezka dobije 
drugo carstvo. Novi cesar nazove se Napoleon III. (treći), jer 
se kao Napoleon II. računa sin Napoleona I., koji nije vladao, 
kao ni onaj Luj XVII. 

Drugo carstvo Francezko potrajalo je hajde de — malo 
dulje: blizu 18 godina. Car Napoleon III. zarati se s Prusijom, 
izgubi bitku i morade se predati Niemcu (1. studenoga 1870. 
kod Sedana), Za tri dana proglasi narod u Parizu republiku. 

To je treća republika, koja traje i danas premda je bilo ljudi, 
koji su kušali, da opet postave kralja, ili cesara, t. j, monarhiju 
(to su »monarkisti«, a koji su za republiku, to su »republi- 
kanci«). 

To je u kratko duga, burna i slavna prošlost francezke 
države. Stotinu godina već bore se u francezkom narodu dvie 
stranke: monarhistička i republikanska; stotinu godina razapet 
je, rekao bi čovjek, francezki narod izmedju misli monarhijske 
i republikanske. Nisu proti republici samo oni ljudi, koji bi 
htjeli kralja ili cara mjesto predsjednika, nego mnogi i mnogi, 
koji nisu zadovoljni s ovakvom republikanskom vladom, kakva 
je u Francezkoj. Da oni nadvladaju, izabrali bi takovoga pred 
sjednika, koji bi se lako proglasio carem. Proti republici su 
u glavnom svećenici, pa svi oni, koji su za čast i ponos fran- 
cezkoga naroda (t. zv. narodnjaci ili »nacionalisti«), koji brane 
vojsku, viču na tudjince (Niemce) i t. d. Ovi kažu za republi- 
kance, da su »framasoni«, njihovi, židovski i svačiji sluge, 
riečju: francezka sramota. Nama je o tom težko pravedno suditi, 
no možemo zabilježiti rieči pok. Ante Starčevića, koji je kazao, 
da su Burboni i Bonaparte (t. j. kraljevi i carevi francezki) 
Francezkoj više koristili, kad su spavali, nego republikanci, 
kad su bdjeli i radili. Istina je, da je carstvo vodilo ratove, 
širilo slavu francezku vani, a davalo red i stvaralo bogatstvo 
doma. Istina je i to, da je republika pokazala mnoge gospodske 
pokvarenosti i donesla dosta sramote. To su Francezi vidjeh 
i sami, pa su zato već imali dva cara poslie prve repubhke. 
I kad bi narod francezki birao predsjednika, nije težko vjero- 
vati, da bi izabrao — cara. Sada predsjednika biraju gospoda; 
zastupnici i starješine (senatori), zajedno 884 čovjeka od 11 
milijuna izbornika. I to je, rekao bi, najslabija strana Repu- 
blike. Dok se gospoda francezka boje, da bi njihov narod iza- 
brao jednoga cara mjesto tolikih carića, — dotle je Republika 
u pogibelji, da svaki čas postane monarkijom. 

(» Hrvatske Novine «, God. 19G6. Br. 4.) 


Hrvatska realna politika. 

Recimo još jedan put: Realna se politika hvali, da ona ne 
lovi po zraku, da ne grabi, gdje se ne može ništa primiti; ona 
hoće stvar, nješto, što se može vidjeti i pograbiti, ona hoće 
uspjeha, da može nješto učiniti, što se vidi. Zato realna poli- 
tika ne deklamira i ne fantazira o velikoj i njegda slavnoj i 
moćnoj Hrvatskoj i t. d. — Da vidimo, kako prema tomu rade 
naši realni političari, koji su danas svi poprieko za glasovitu 
riečku rezoluciju. 

Naši realisti, naprednjaci i ponaprednjaci pravaši i obzo- 
raši govore danas i pišu vrlo mnogo o Beču i Pešti. Tu prije 
svega treba upozoriti na to, da iz novina naših novih politi- 
čara nikako ne možemo pravo doznati, što je to za pravo 
taj »Beč«, Kad koga pitaš, onda se obično čuje, da to i to 
dolazi iz Beča »kroz desetu ruku«, pa da se to zapravo nikada 
pravo ne zna, što taj Beč snuje i plete. Tako je govorio i pisao 

0 toj »desetoj ruci« već pok. A. Starčević, a današnji naši 
političari ne govore o tom ništa jasnije. A kad se o toj stvari 
tako nejasno govori, kad se i ne kaže, koga se Hrvati irnadu 
čuvati i proti komu se u Beču imadu boriti, — onda je to 
vrlo, vrlo nerealno. Prosudimo samo ovo: Ako taj Beč ima 
tolike ruke, da nikad pravo ne znaš, nije li taj i taj političar 
to i to učinio po nalogu iz Beča, a to sve »kroz desetu« ruku 
— nije to vrlo lako svakoga osumnjičiti, da je sluga Beču — 
ali »kroz desetu« ruku? Tako su se ovih dana našle jedne 
novine, koje su napisale, da su sami rezolucionaši stvorili svoju 
riečku rezoluciju po nalogu iz Beča, — ■ i to »kroz desetu ruku«. 
Kad se .narodu ovako govori i piše, mi držimo, da tako istim 
nastaju prave fantazije u glavi mnogoga i mnogoga, osobito 
neukoga čovjeka, kojemu je onda sva druga rieč »bečka ruka« 

1 »bečki prsti«. — Mi i opet kažemo, da to nije ni najmanje 
realno, 

A mnogo bolje nije ni ono, što se govori za Peštu i za 
Magjare, jer malo tko zna, ili bolje nitko gotovo od novih naših 
političara ne zna pravo, s kim to imademo posla, kad se govori 
o Pešti i o Magjarima: je li to Kossuth Ferencz, jesu li to ma- 
đarski velikaši i Židovi, ili je to magjarski narod. Naši novi 

političari i novinari mogu pisati, što im drago, ali je uza sve 
to ipak istina, da barem vrlo često nemaju ni pojma, što je 
to »Pešta« i »Magjari«. A da još upitamo te naše političare, 
znadu li, što misle Magjari, onda bismo tek vidjeli, kako i 
vidimo, da oni toga ne znadu. Tako na pr. sve naše novo- 
magjaronske novine pišu, a još više sve o tom govori, da 
Magjari hoće da »sruše Austriju«, a kad tamo, Magjanma nije 
to ni na kraj pameti. Sve to nije realno, -sve to znači govoriti 
prazne rieči, kojima se vodi »velika« politika. 

Još je manje realno ono, što naši novi političari pišu, da 
su odsada »naši saveznici na iztoku«. To nije ništa nego magla 
i tmina, jer je iztok velik i dalek: na iztoku su Beču Magjari, 
na iztoku su nama Srbi, Bugari, Turci, Rusi i Japanci. Mi do- 
duše nagadjamo, da bi to imali biti Magjari i Srbi — ti naši 
novi saveznici na iztoku, pa što se tiče Magjara, moramo doista 
reći, da su Magjari naši saveznici i da je to realno. No mi 
već davno imademo dosta političara, koji su tražili savez 
s Magjarima i koji su bili s tim savezom zadovoljni, — ali nije 
s tim bio zadovoljan hrvatski narod; a to nezadovoljstvo to 
je takodjer nješto vrlo realno, pa bi naši novi političari morali 
i na to gledati. - Što se pak tiče Srba, treba prije svega spo- 
menuti, da tu treba gledati na dvoje: Srbe u Hrvatskoj i Srbe 
u Srbiji. Da nama Hrvatima Srbi u Hrvatskoj budu ne samo 
»saveznici«, nego upravo ono isto, što smo i mi sami u po 1 - 
tičkoj borbi na korist naše domovine, — to je vrlo potrebno; 
no je li to i realno, t. j. je li to i moguće, to je drugo pitanje. 
Sudeći po današnjim srbskim vodjama, po srbskoj gospodi i 
novinama, — to na žalost nije realno, jer, kako smo posljednji 
put pisali, Srbi do danas nisu bili jedno s Hrvatima u poli- 
tičkoj borbi. Zašto nisu, o tom sad ne ćemo razpravljati, no 
ovo se mora reći: Srbi imadu posebne političke misli, pa drže, 
da im Hrvati imadu popustiti ili priznati to i to, nješto po- 
sebno; a to Hrvate ozlovoljuje i Hrvati se odvraćaju od svake 
stranke, koja Srbima popušta. To je istina, to je realno, pa 
na to treba gledati, ili kako se ono kaže: s tim: treba računati. 

Tko s tim ne računa, taj ne radi realno, kao što ne radi 
realno ni onaj, tko ne računa sa Srbima. Tu treba sada gledati, 

što je više realno, no o tom za čas. . 

Što se tiče toga, da nama Hrvatima budu danas politički 



saveznici Srbi u Srbiji, — to nije ni malo realno, to je gola 
fantazija, I kad se danas o tom piše ili govori, onda su to 
samo liepe, ali prazne rieči, pa o tom nije dalje vriedno govoriti. 

0 tom govore oni, koji misle, da će sutra »srušiti Austriju«. 

Napokon ima još jedna vrlo nerealna stvar u novoj našoj 
politici, a to je ovo: Novine novih naših političara pune su 
psovanja, ruganja, izsmjehivanja pače i mržnje. To je upravo 
težko čitati. To se nikomu ne dokazuje i ne razlaže, nego udri 
odmah u porugu, pa ako i ne ide od srca. Sve je to tako pisano, 
kao da su se ti novinari zakleli, da nikad ne će napisati raz- 
ložne rieči. No hoćemo li da budemo pravedni, treba kazati i 
to, da protivničke novine nisu mnogo bolje. Tako se naše 
stranke raztepoše - — ljudi iz njih velikim dielom pobjegoše, jer 
ne će da im se tkogođ bez imena ruga i da ih grdi. Po tom 
se lako razumije, da do hrvatskih stranaka malo drži i narod 

1 naši protivnici izvan Domovine. Zato se može punim pravom 
kazati, da sve to nije realno, pače da je ono, kad se »dekla- 
miralo« bilo barem ljepše, ako nije bilo realnije. 

— »Ako sve to nije realno, — što je onda realno?« 

Ovo bi bilo realno po našem sudu: 

Prije svega neka se toliko ne mrze i ne grde oni, koji 
hrvatsku politiku vode. Svi ne mogu biti u jednoj stranci, pa 
tko to hoće, taj ne misli realno; no da budu pravedni jedni 
prema drugima, to je moguće. Danas mnoge političare, male i 
velike, diele jedne od drugih mržnja, radi svakojakih uvreda, 
a kad se uvrede dan na dan ponavljaju, mržnja ne prestaje, 
ljudi se ne mogu zbližiti ni složiti. Sve je to tako jasno, da o 
tom ne treba mnogo više govoriti. 

Drugo: Ostavimo veliku politiku. Budimo tu realni, pa ne 
varajmo sami sebe i drugoga. Koliko u nas ima ljudi, koji govore 
o »Beču«, o »kamarili«, i o koječem drugom, o čem ni pojma 
nemaju, pa se sami u sebi stide, što istom štogod melju, u što 
ni sami ne vjeruju! To je sljeparija, to nije realno. Odgovorimo 
svaki sebi u duši na ovo pitanje: Držimo li zbilja što do naroda, 
ili ne držimo? — Ako držimo, govorimo narodu ono, što ra- 
zumije i o čem može suditi, riečju, ostavimo gospodsku poli- 
tiku, pa govorimo o tim stvarima po zdravom razumu, a ne po 
onom, što smo čitali u novinama, samo da pokažemo, koliko 
razumijemo. 

Treće držimo na pameti ovo: Hrvatskoj se može težko 
pomoći bez Srba, koji u njoj živu, ali nemojmo zaboraviti, da 
joj se bez Hrvata ne može pomoći nikako. Lakše je u jednoj 
misli složiti same Hrvate, nego s njima složiti Srbe u Hrvat- 
skoj. To je stalno, to je realno. Kad se slože Hrvati, onda 
idimo dalje. No nemojmo na jednoj strani prikupljati, na drugoj 
rasipati. To ne bi bilo realno. 

Napokon je na žalost realno to, da »Beč« i »Pešta« ne će 
za Hrvate ni pitati i da će biti baš onako, kako bude htio onaj 
od ove dvojice, koji bude jači. Jest, to je realno, lo je realno 
uzprkos novoj našoj politici, koja se je počela sa mnogo rieci 
i visokim glasom hvaliti, da je Hrvate postavila medju »Beč« 
i »Peštu« pa da se ništa ne će odlučiti za nas, a bez nas. To 
hvaljenje — to je tako nerealno, da je malone čudo, kako su 
se usudili tako govoriti i pisati ljudi, koji su barem čuli za 

realnu politiku. „ 

A zašto je ovo posljednje tako nerealno? Zato, jer i Beč 
i Pešta vrlo dobro znadu, što to znači, kad se kaže: »Hrvati 
hoće to i to«. To znači: Njekoliko hrvatske gospode hoće to 
i to, pa ako bude trebalo, da se pokaže, da to hoće i hrvatski 
narod, načiniti će se izbori, pa će 10 do 12 tisuća službenika i 
15 do 20 tisuća drugoga naroda, ukupno 25 do 30 tisuća naroda, 
— ovi će potvrditi, da »hrvatski narod« zbilja hoće ono isto, 
što i njekoliko hrvatske gospode. Što misli ostalih 500 do 600 
tisuća odraslih Hrvata, za to se ne će pitati. 

Na temelju takve potvrde doći će gospoda u sabor, po- 
gadjat će se s Bečom i s Peštom, davat će zakone, dielit će 
službe i t. d. To jest današnja hrvatska realna politika. 

(»Hrvatske Novine «, God. 1906. Br. 5.) 


Evropa i Azija. 

Mnogi od nas misli možda, da je to Bog zna što, kad se 
kaže: »ciela Hrvatska«, a i ne zna pravo, kolika je ta »ciela 
Hrvatska«, jer ne zna, da je dobar komad Hrvatske uz more 
i baš u moru na otocima, a kamo li bi i mislio na onaj veliki 
dio Hrvatske, koji je do jučer bio pod Turčinom; naš naime 

sviet vrlo malo znade za druge hrvatske krajeve os im svoje 
male domovine. Tako Hrvati oko Zagreba i podalje malo znadu 
i za donju Hrvatsku ili tako zvanu »Slavoniju«, još manje za 
Dalmaciju, i Istru, a za Bosnu i Hercegovinu većinom misle 
naši ljudi, da su tamo »Turci«; dalmatinski Hrvati jedva malo 
znadu za Ličane, a bosanski kažu svima, što su preko Save i 
Dinare, da su to »Švabe«. Pa kakva je onda ta »ciela Hrvatska« 
prema onoj zbilja pravoj hrvatskoj zemlji, u kojoj živu Hrvati? 

No što je i ta recimo »velika Hrvatska« prema Ugarskoj, 
koja je i od »velike Hrvatske« malo ne tri puta veća! A što je 
Ugarska prema Njemačkoj ili Francezkoj, a što su ove obadvie 
prema Rusiji! A sve ovo zajedno: i Hrvatska i Ugarska, i Nje- 
mačka, i Francezka, i Rusija i još k tomu Italija, Španjolska, 
Srbija, Bugarska, Rumunjska, pa Sjeverne Države: Švedska i 
Norvežka, i male države uz Njemačku: Danska, Belgija i Holan- 
dija, — što je ta sva Evropa prema golemoj Aziji, koja je od 
ciele te Evrope veća četiri puta još i više, a od banske Hrvatske 
baš njekako tisuću puta! 

No nisam nakanio govoriti samo o toj veličini i o prostoru, 
jer to i nije glavna stvar. Evropa je od Azije četiri puta manja, 
pa ipak su evropski narodi od starine prvi kolovodje na svietu, 
a za azijske se narode malo znade, kao što i oni malo znadu 
za druge narode po svietu. Ta za Kitajce ili Kineze, kojih ima 
kažu, preko 400 milijuna, t. j. deset puta više, nego svih naroda 
pod bečkim cesarom, — za njih ste valjda čuli, da su se ogra- 
dili njekakvim velikim zidom, samo da k njima nitko ne dodje 
i da za njih ne sazu ade! I zbilja ima tamo oko njihove države 
njekakav zid, pa ako i nije sazidan baš za to, da Kitajce odieli 
od svieta, ipak je istina, da se Kitajcima ciela Evropa ruga, 
što su u svem odieljeni od svieta. Naši Evropljani: Španjolci, 
Holandijci, Francezi, i Englezi i drugi po malo idu od starine 
i putuju po cielom svietu, pa su tako iztražili i Aziju, našli 
i osvojili Ameriku i Australiju, napisali o tom ciele knjige i 
knjižurine, — a nije se još čulo, da bi Azijci ovako dolazili u 
naš sviet, u našu Evropu i kod nas što iztraživali. No to nije 
sve, već je glavno ovo: Evropljani su danas učitelji Azijcima 
U svačem, pa Japanci imadu samo Evropljanima zahvaliti, što 
su Ruse nadvladali: naučili su ih Niemci i Englezi, 

Danas su eto Evropljani učitelji Azijcima, a do nedavna 
se mislilo, kao što i danas neki misle, ne samo da su se Evrop- 
ljani doselili ovamo iz Azije, nego da je i prosvjeta ili kultura 
dolazila i širila se iz Azije u Evropu, po onoj staroj: »s iztoka 
svjetlo« (ex [eks] oriente lux). Danas se već misli drugačije, 
i to baš protivno, naime: »da su se mnogi azijski narodi, po- 
imence tako zvani »arijci« (a to su Indijci i Persijanci u Aziji 
i svi evropski narodi osim Magjara) — da su se doselili iz 
Evrope u Aziju. Istina je, da su azijski narodi od starine mnogo 
puta provaljivali u Evropu; tako su u staro vrieme, još davno 
prije rodjenja Isusova, htjeli da provale u Evropu Persi ili Per- 
sijanci, a odbijali su ih i junački odbili Grci ili Heleni (Jeleni), 
U vrieme poslie Isusa provalili su iz Azije u Evropu već pet 
puta silni divlji čopori iz Azije, kao što vam je valjda poznato: 
prvi su bili Huni ili t. zv. pasoglavci (oko 500 god. po Is.), onda 
Abari ili Obri (sto god. iza Huna), onda Magjari (po prilici 
300 g. poslie Abara), za njima Mongoli, ili Tatari (300 god. iza 
Magjara) i napokon Turci-Osmanlije (preko 200 g. iza Mongola, 
ili g. 1453. po Isusu, kad su osvojili Carigrad). Koliko su zla, 
štete i nesreće ovi divljaci i nasilnici počinili, a dielom još i 
danas čine, to se ne može kazati u njekoliko rieči. Dosta je 
spomenuti, da su Hrvati preko 400 god. stajali na vječitoj straži 
proti Turčinu. A za nas se Hrvate može u obće reći, da smo 
najviše prepatili od raznih azijaca. Ta mi smo sa svima imali 
posla: Obre smo našli, kad smo se u današnju svoju domovinu 
doselili; s Magjarima nismo ni danas posve u redu; Mongoli ili 
Tatari našli su svoj grob baš na našem zemljištu, na Grob- 
ničkom polju, pošto su poharali Rusku, Poljsku i Ugarsku. 

Sudeći po tom, što su iz Azije u Evropu provaljivali samo 
ovakvi divljaci nasilnici, čini se u prvi mah upravo čudno, kako 
je mogla nastati rieč, da »s iztoka dolazi svjetlo«. A kad se 
stvar pravo prosudi, to i nije istina. Istina je, da je na zapad 
u Evropu došla s iztoka ne samo kršćanska vjera, nego se je 
iztraživanjem dokazalo, da su i druge vjere dolazile ponajviše 
s iztoka, iz Azije, pa je Azija upravo na glasu poradi čudnoga 
svoga, tamnoga i zapletenoga vjerovanja. A istina je i to, da 
je u jednom dielu Azije bilo i prosviećenoga svieta od starine. 
Tako su u Asiriji i Babiloniji bili glasoviti mudraci, osobito 
zviezdoznanci, koje spominje i sv, pismo. No to je bio samo 

jedan dosta mali dio Azije, medju dvie rieke: Eufratom i Tigrom. 
Ostala je Azija do danas divlja i većim dielom neprosviećena, 
ako izuzmemo prosvjetu kitajsku i indijsku, o kojima je vriedno 
kazati još koju rieč. 

Indijci imadu stare svete knjige, tako zvane »vede«. Te su 
knjige pune najčudnijih misli i vjerskoga nauka. — Za Kitajce 
se znade, da su oni još u starini znali za njekoje stvari, za 
koje se u Evropi nije znalo; tako su na pr. davno prije Evrop- 
ljana bili izumili barut, porculan, magnetičku iglu (kompas) itd. 
No i za indijsku vjeru i za kitajsku znanost mora se reći isto, 
a to je: da se je jedna i druga nekako kao ukočila i smrzla, 
te ostala stoljeća i stoljeća jednaka i na istome mjestu: niti 
se širi, niti napreduje, tako, da je nama na porugu, dok azijci 
našu evropsku znanost i naš napredak ipak po malo primaju, 
ako ga se i boje osobito, kad se radi o puškama i topovima! 

Čudno je to doista, kako je azijska prosvjeta različna od 
evropske. Gdje je i u čem je uzrok tomu, to Bog zna. Možda 
je uzrok to, što su ti narodi drugoga plemena, (rase) možda je 
tomu uzrok njihov zrak, njihova zemlja i njihovo nebo. Možda 
je uzrok i to, što su oni narodi na velikom prostoru, a daleko 
od mora, pa se nisu miešali s drugim narodima; no onda se 
pita: Zašto su! takovi i oni Azijci, koji su uz more, na pr. mnogi 
Indijci i Kitajci? Kolike su to stvari, na koje se danas ne 
može odgovoriti. 

Danas se u Evropi boje, da bi za koje vrieme mogli u 
Evropu opet provaliti Azijci, ali sada ne s oružjem, nego golo- 
ruki da rade. To je t. zv. »žuta pogibelj« (jer su azijski narodi 
većinom žute kože). Mnogobrojni azijski sviet nagrnuti će u 
Evropu kao mravlje, jer ga ima kao mravlja. Onda će biti kraj 
našemu gospodskomu životu, jer azijci rade kao mravi, a malo 
im treba: oni će raditi za trećinu, za četvrtinu one plaće, za 
koju rade naši radnici, pa još nisu zadovoljni. Onda će biti 
riešeno »socialno pitanje«, ali će biti riešeno i koješta drugo. 
Premda je japanska pobjeda nad Rusima povećala taj strah, 
ipak se nije bojati, da bi to moglo biti baš tako strašno, i ako 
je stalno, da će biti težke kubure, možda i gadnoga klanja, ako 
azijska gladna sirotinja navali ovamo, da nadje posla i kruha. 

(» Hrvatske Novine «, God. 1906. Br. 7.) 

Magjaroni -■ proti magjaronima ! 

Nema možda ni hrvatskoga djeteta, koje ne bi znalo, sto 
su to magjaroni i kakvi su njihovi griesi. A najveći magja- 
ronski grieh jest, što su u svem pristali uz Magjare, pa su 
zato i dobili to ime: magjaroni. Svatko se na svietu brana, pa 
tako bi se mogli braniti i magjaroni, oni bi mogli reći: Pa 
što smo mi mogli proti Magjarima? Zar nije i sam Beč po- 
puštao Magjarima?! Zar nisu i Nijemci još danas biesm, sto 
se je Magjarima toliko popuštalo? Pa što onda vičete na nas?! 

No takva bi obrana malo vriedila. Svatko zna, da su Ma- 

gjari poslije godine 1866 . došli do takove vlasti, kakve nisu 
nikada prije imali: oni su radili, što su htjeli, i to ne samo u 
Ugarskoj, nego i u Hrvatskoj, a što su radili, osobito u Ugar- 
skoj, o tom se ni danas ne smije na sva usta govoriti. Sve je 
to istina. Ali je istina i to, da su magjaroni, imajući vlast u 
Hrvatskoj, mogli drugačije postupati sa svojim protivnicima, 
koji nisu bili magjaroni: a ako nisu mogli, već su radili, kako 
su radili, samo da im Magjari ne uzmu vlasti, — onda su 
krivi, i nitko ih pod suncem ne će obraniti od te krivnje. Neka 
nitko ne kaže, da bi Magjari na njihovo mjesto bili postavdi 
još gore ljude, jer toliko valjda nema Hrvata, da bi bez kraja 
i konca mogli dolaziti sve to gori. 

Mi smo dakle svi na čistu s magjaronima, koji su kako 
rekosmo, baš po tom dobili i svoje ime, što su pristali uz 
Magjare. Ako su dakle krivi magjaroni, krivi su nam jos vise 
i Magjari, jer bez Magjara nema ni magjarona. To je očito. 

No što je očito svakomu čovjeku, — za čudo nije očito 
novim magjaronima. Čujte samo i sudite sami. 

U novomagjaronskim novinama možemo čitati dan na dan 
ovakvo razlaganje: da su svemu zlu u Hrvatskoj krivi magja- 
roni, koji su gazili slobodu, a Magjari su svi, i košutovci, i 
banfijevci, i ne znam još koji, — svi su oni, da ne mogu biti 
bolji; Magjari nisu ništa krivi, — svemu su krivi magjaroni. 

Ovako pišu novomagjaronske novine (na pr. njeki dan 
»Naše Pravice« u Varaždinu). - Tu se čovjek prije svega u 
čudu pita: A zašto se magjaroni zovu magjaroni? Ne zovu U 
se tako po tom, što su uz Magjare? A ako magjaroni zlo rade, 

čine li to po volji, ili proti volji Magjara. Ako čine proti volji 
MagjaTa, zašto ih zovemo magjaronima? A ako čine po volji 
Magjara, po čem su Magjari bolji od magjarona, ili kako se 
može kazati, da Magjari nisu ništa krivi? 

To je pitanje, na koje novi magjaroni nemaju odgovora. 
Novi magjaroni znadu dobro, da narod pozna dobro magja- 
rone, — zato i oni viču na njih; ali da se ne zamjere Magja- 
rima, sve zlo svaljuju na magjarone, na domaće ljude, a brane 
Magjare, — da tako obrane svoju novu magjaronsku politiku. 

No kuditi magjarone, a braniti Magjare, — to ne ide: to 
je jedno. A tko to dvoje dieli i razlikuje, — taj neka stare 
magjarone krsti drugčije neka ih ne krivi radi magjaronstva, 
jer magjaronstvo nije nikakov grijeh, kad i novi magjaroni 
sami toliko hvale Magjare. Inače je sva ta vika na magjarone 
nečuvena jedna sljeparija. Mi se i nadamo, da će hrvatski narod 
skoro progledati ovu drzovitu sljepariju, pa će ili hvaliti sve 
magjarone, stare i nove, ili će pak spoznati, da magjaronstvo 
ostaje magjaronstvo, pa bilo novo ili staro. 

Uz ovu nečuvenu sljepariju zasljepljuju novi magjaroni 
svoje čitaoce još jednom, koja je mnogo pogibeljnija. Oni naime 
pišu, kako stari magjaroni drhću i strepe od straha, da će 
izgubiti vlast, ako vladu u Ugarskoj dobiju košutovci (magjar- 
ska koalicija). Očito je po tom, da novi magjaroni vide i pri- 
znaju, da vladu u Hrvatskoj postavljaju i ruše Magjari, t. j. 
ugarska vlada. I gle: tomu novi magjaroni ni jednom riečju ne 
prigovaraju, nego o tom pišu, kao da se to samo po sebi 
razumije. Po tom se samo po sebi razumije i to, da bi i novu 
vladu u Hrvatskoj postavili Magjari, pa bi i to bila, naravski, 
magjaronska vlada. A koga bi drugoga Magjari postavili na 
vladu, ako ne bi svojih prijatelja, koji ih toliko hvale? To se 
razumije, da bi vladu dobili rezolucionaši, oni, koji su se na 
Rieci složili i pobratili s Magjarima proti Beču. I oni još uviek 
imadu obraza vikati na stare magjarone, a sami se eto 
spremaju i jedva čekaju, da od Magjara prime vladu u ruke! 

Ovako bezočno mislim, još nije nitko govorio u lice hrvat- 
skom narodu. A mogu novi magjaroni hrvatskom narodu ovako 
govoriti i još se dičiti rodoljubljem samo zato, što je staro 
magjaronstvo narodu još uviek u takovoj uspomeni, da sva- 
koga drži svojim prijateljem, tko god viče na magjarone; toliko 
11 


162 


pak nije upućen u gospodsku politiku, da bi znao prosuditi 
ovakvu drzovitu sljepariju. 

No ni to ne će dugo trajati, jer se narodu dan na dan 
otvaraju oči. 

(» Hrvatske Novine«, God. 1906. Br. 8.) 


Ima li što novo pod suncem? 

Tko je njegda prvi izrekao rieč: »ništa nova pod suncem«, 
Bog zna, ali ta se rieč danas vrlo često čuje, osobito medju 
gospodom (koja po latinski kažu: »Nihil novi sub sole«, ili nje- 
mački: »Alles šon dagevezen«.) 

Tima riečima kao da je kazana velika mudrost i veliko 
izkustvo, to je kao njeka »filozofija«, koja hoće da utuče svaku 
novost i novotariju, dovikujući joj: »A što se dižeš i napu- 
havaš, — ta to nije ništa nova, svega je toga već bilo, sve smo 
to već vidjeli i doživjeli! 

I u prvi mah čovjek bi zbilja rekao, da ništa novo nema 
pod suncem i da je svega već bilo. Ne samo da i danas dolazi 
iza noći dan, iza zime proljeće i ljeto, kao što i pred tisuću 
i tisuću godina, nego i u ljudskom životu vidimo, kako se 
gotovo sve obnavlja i opetuje. Osobito se često misli na ovu 
rieč, kad vidimo koga, kako se diže i napuhava prama svojim 
bližnjima, a kad tamo — čeka ga stalno ono isto, što je do- 
čekalo mnoge takove prije njega: profućkat će i raztepsti 
imetak, što su mu stariji ostavili, pa će biti opet ništa, — kao 
što se je to dogodilo već tolikima. Drugi je opet od siromaha 
postao bogat i ugledan — pa i to nije ništa nova: svega je 
toga bilo, sve se to opetuje. Zato je i naš pjesnik Gundulić 
(koji je umro gotovo pred 300 godina) napisao one stihove: 
Kolo sreće u okoli, — Vrteći se ne prestaje: Tko bi gori, eto 
je doli. Tko bi doli, gori ostaje. — Cieli dakle život ljudski 
— sve je to samo vječna miena, vječno okretanje: Tko bi gori, 
eto ga doli... Sve isto, sve uviek i uviek isto, samo što se 
mienja, opetuje i okreće, baš kao kolo, a nikad se tomu okre- 
tanju na vidi kraj, jer nikad ne ide ni za vlas napried, nego 
sve isto, pa opet isto do vieka. 

No to se samo na prvi pogled čini, da je to sve isto i da 
se u svietu sve samo ponavlja i opetuje. Naprotiv se može i 
mora reći ovo: Ne samo da nije istina, da se sve na svietu 
samo opetuje, nego je naprotiv istina i to, ida se ništa ne 
opetuje. Što je bilo prošlo je — i nikad se više ne će povratiti, 
ponoviti ni opetovati. To je tako stalno kao što j e stalno da 
živimo i mislimo. 

Da je to uistinu tako, to nije težko razložiti i dokazati. 
Promislimo samo vrieme, evo: Današnji se dan ne će više ni- 
kada povratiti. Ono, što je bilo danas, toga više nikada biti 
ne će i ne može. Zašto se ono kaže: »Kasno je popoldan 
Zašto bi bilo kasno, kad bi se vrieme moglo ponoviti? 

Zašto ne bi bilo dva puta jutro u jednom danu? Ne, nema 

toga! Tko je jedno jutro ustao iza izlaza sunca, taj ga više 
taj dan ne će na izlazu vidjet. Tko je jedanput zakasnio, taj 
toga nikad više stići ne će. To je očito. 

A gledamo li na ljude, i to je tako. Tko je jedanput ovdje 
na svietu bio, taj se više ne vraća ovamo: dolaze drugi i opet 

drug! — kao ono lišće u šumi: jedno pada i trune, a drugo 
raste i zeleni se. 

A kad se ne vraća ni jedan dan ni čas, nego iza njega 
dolazi drugi i opet drugi; kad se ne vraćaju ljudi, nego jedni 
odlaze s ovoga svieta, a dolaze drugi, - onda je očito, da 
seni dogadjaji nikakovi ne opetuju i ne ponavljaju, nego iza 
jednoga dogadjaja dolazi drugi i opet drugi od vieka do danas. 

»No — reći će tkogod — ipak to nije baš tako, jer mi vi- 
imo i znamo doduše, da se prošli dan ni čas nikad više ne vraća, 
vidimo i to, da je dan danu sličan kao jaje jajetu. Pa i ljudi su 
slični jedni drugima, a i dogadjaji mnogi kao da se baš opetuju. 

to na pr. ovo: Čitamo, da su ljudi njegda bili jedni drugima 
robovi, a danas toga nema, kaže se. Ako dobro pogledamo, ima 
i danas robova. Što su na pr. oni seljaci, koji nemaju svoje ze- 
mlje — što su nego robovi? Jednako se kaže, da je nestalo gro- 
fovskoga gospodstva i da je narod slobodan, a kad tamo — 
koliki su danas nad narodom gospodari i kolike daće! — Po 
svem sudeći ipak u svietu ostaje vazda njekako jednako — sve 
se zbilja opetuje, samo malo drugačije. 

: Jest, ovako bi smo se mogli njekako složiti. Treba samo da 
)os jednom kažemo: Što je bilo, toga više nema i ne će ga biti. 

A može biti što slično, i to vrlo slično, — ali to ipak ne samo 
da nije ono isto, što je negda bilo, nego uza svu sličnost ima i 
razlike. I baš ona sličnost (ili kako se učeno kaže: analogija) — 
baš to i jest razlog, što se kaže, da ništa nova nema pod suncem, 
jer ljudi bolje paze i gledaju na ono, što im je već poznato, nego 
ono, što im je nepoznato i novo, A to je zbilja istina, da u ljud- 
skom životu u razno doba ima sličnih ili analognih dogadjaja i 
pojava. A to je tako ne samo zato, što svi ljudi od postanka 
ovoga svieta živu na ovoj istoj Zemlji, koja ih hrani i pod istim 
Suncem, koje ih grije, nego i zato, što su ljudi i po tielu i po 
duši jedni drugima slični, što su iste naravi. 

No nikako se uza sve to ne može reći, da se sve na svietu 
samo ponavlja i opetuje. To se ne može reći već zato, što na 
sviet dolaze bez prestanka drugi novi ljudi, dakle barem ljudi 
nisu isti, kad bi i sve drugo bilo isto, kao što nije. A kod doga- 
djaja i života ljudskoga — glavno je čovjek; pa kad je čovjek 
drugi, onda je i život i dogadjaj drugi. 

A razlagao sam sve ovo zato; kad bi bilo istina, da pod 
suncem nema ništa nova, onda bi bilo istina i ovo: Mi, koji da- 
nas živimo, mogli bismo se mučiti i truditi, da što postignemo, 
a kad tamo, došli bismo za 50 godina, recimo, onamo, gdje smo 
danas: sve bi bilo isto, a naša muka i sve naše nastojanje bilo 
bi uzalud. — Je li, da je strašno i pomisliti, da se čovječanstvo 
od postanka svieta samo mota i okreće, tako da poslie stotine 
i stotine godina, poslie tolikih muka i patnja dodje napokon 
tamo, gdje je njegda bilo! 

Ne, to nije tako, to ne može biti tako. Naprotiv je istina, 
da svaka naša misao, svaka naša rieč, svaki naš i najmanji čin 
— sve je to nješto novo i nješto više na ovom svietu i životu, i 
nijedan naš čin, ni onaj isti, kad malim prstom ganemo ni to 
nije uzalud učinjeno, nego je i time doneseno zrnce za veliku 
onu zgradu, što ju čovječanstvo gradi, odkad ga je Bog na Ze- 
mlju postavio. Učinimo li dakle i najmanju stvar, učinili smo 
nješto za napredak čovječanstva, jer nije istina, da se sviet samo 
okreće, obnavlja i opetuje, nego je istina, da sviet napreduje. 

(»Hrvatske Novine«, God. 1906., Br. 9.) 


Deset god. poslie smrti A. Starčevića. 

Dne 28. veljače o. g. navršilo se 10 g. od smrti Antuna Star- 
ce vic a, pa su starčevićanske novine tom prilikom dosta pisale 
o pokojniku. Druge novine ne rekoše tom zgodom ni rieči — Mi 
ćemo svoju kazati. 

Danas je kod nas ovako medju političkim strankama: Što 
je ne novine do neba hvale, to novine druge stranke grde i u 
blato bacaju, tako da se nigdje ne može čuti razložna rieč uz 
ko,u bi mogao pristati svaki pametan čovjek. Tako i o pokojnom 
Starcevicu: jedni ga grde i u grobu, drugi ga uzvisuju više nego 
'kojega sveca. To ne valja ni jedno ni drugo. Razboriti ljudi, koji 
hoće da se bave politikom, treba da budu na čistom sa Starče- 
vicevom politikom. Mi smo s njom na čistu, i zato nismo star- 
ce vićanci! 

Zašto nismo starčevićanci, to ćemo najbolje razložiti time, 
ako pokažemo, kako sami starčevićanci pišu o pok. Starčeviću. 
Rvo, što pišu: »Ante Starčević je najizrazitiji genije (um) hrvat- 
skoga naroda. U njemu su bile skupljene sve težnje narodne i 
sva njegova (t. j. narodna) nastojanja. On je . . . narod poduča- 
vao, kako će oživotvoriti te svoje težnje i ta svoja nastojanja. 

Ovako se obično piše o pok. Starčeviću. A ovo je previše 
rečeno. 

Previše je reći, da je pok. Starčević bio naš pravi (najizra- 
zitiji) hrvatski um, jer cieli njegov život dokazuje, da je bio svoje 
vrsti čovjek, koji je na svoj način živio i mislio, tako da u tom ne 
ide za njim nijedan njegov pristaša. Za takvoga se čovjeka ne 
može reći, da je bio baš ono pravo, što je Hrvatima po duši i po 
srcu. Naprotiv se može reći, da je u jednoj stvari branio misao, 
za koju je svaki pravi Hrvat, a to je misao, da Hrvatska ima biti 
samostalna i slobodna. 

No ovo nije dosta, jer narod hoće i treba mu mnogo više. 
revise se zato kaže, kad se kaže, da su u pok. A. Starčeviću 
bile »skupljene sve težnje narodne«. Narod je i za života Star- 
cevićeva imao, a i danas ima takovih težnja i potreba, za koje 
A. Starčević nije mario. Da nam se hoće o tom pisati, mogli bi- 
smo se dugo kod toga zadržati, ali ne ćemo. Spomenuti ćemo 
samo, kako bi to bilo žalostno, kad hrv. seljak ne bi ni dan da- 




našnji imao više težnja, nego što ih je pred 40 do 50 god. imao 
A. Starčević. To bi bilo žalostno, pače i vrlo kobno, jer mi 
znamo, da sviet napreduje, da sviet ima od dana do dana sve 
to više težnja, da hoće sve to dalje, i sve to više, kako je i na- 
ravski. Svi drugi narodi povećavaju i umnažaju svoje težnje, a 
samo hrvatski narod ne želi ništa više i ne nastoji da što više 
postigne, nego što je to zamislio, želio i nastojao A. Starčević 
pred toliko godina! Kad bi tako bilo, hrvatski bi narod bio 
zbilja blizu svojoj propasti. 

S tim dakle riečima, da je netko imao u sebi »skupljene sve 
narodne težnje i nastojanja«, — s tim se kod razboritih ljudi 
ne može ništa opraviti. 

No mnogo je važnija ova stvar: Pišu, da je pok. Starčević 
»narod podučavao, kako će oživotvoriti svoje težnje«. Kamo li 
sreće, da je to zbilja tako! Ali na žalost nije. Pok. A. Starčević 
nije za narod napisao ni jedne rieči, t. j. nije napisao ni jedne 
rieči za veliku većinu naroda, za hrv. seljačtvo. On je pisao za 
gospodu, i to za mali broj gospode. On je govorio, kako sami 
starčevićanci pripoviedaju, da njemu ne treba mnogo pristaša: 
da je dosta pet poštenih ljudi, koji će biti stalni u njegovoj po- 
litičkoj nauci. Ovo je malo čudno. No nipošto nije čudno, što 
Starčević nije ništa pisao za seljački narod i što nije, koliko se 
zna, ni držao ništa do toga, da se seljaci upute u politiku. A nije 
to čudo stoga, što su gotovo sva gospoda tako mislila: onda je 
bilo drugo vrieme, onda se za seljački narod nije pitalo. Zato 
nama A. Starčević ne može biti učitelj i u toj stvari, za koju 
on nije ni znao ni mario; on ne može biti učitelj nama, koji 
idemo za tim, da se cieli narod prosvieti, uputi i primi posla 
za svoje dobro. Da je to sve tako, to osjećaju i sami starče- 
vićanci, pa onda kažu, da se je i Starčević rodio u seljačkoj 
kolibici i t. d. Jest, istina je. Ali zar se nisu i toliki drugi rodili 
u seljačkoj kolibici, izašli iz opanaka i otišli od koza medju go- 
spodu? Mnogo je takvih bilo, — ali je to seljačkomu svietu malo 
hasnilo. Nije to dosta roditi se u seljačkoj kolibici, već treba i 
nešto drugo. 

Nismo mi time rekli, da pok. A. Starčević nije mislio na 
seljački narod, ili da ga je dapače možda mrzio. Moguće j©i 
pače je lako i vjerovati, da je i on mislio na biedu i muke se- 
ljačkoga svieta, — ali je mislio, da će svemu tomu pomoći 



njegova politika, t. j. njegova obrana hrv. držav. prava, kako bi 
i mnogočemu pomogla. No pokazalo se je, da naša hrvatska 
gospoda ne mogu sama ni sebi pomoći, nego se listom predaju 
tudjinu. Trebalo je dakle udariti drugim putem: trebalo je po- 
zvati cieli narod, a osobito seljački sviet na obranu domovine 
od tudjmaca, ali i na obranu pravice od domaće sile. Kako 
bi se cieli narod pripravio i složio za taj veliki posao, o tom 
pok. A. Starčević nije ni rekao ni napisao nijedne rieči. 

Napokon treba o toj stvari kazati ovo, što mi je kazao jedan 
naš seljak: Čudno je to, da se koja stranka zove po imenu jed- 
noga čovjeka. Mi smo Hrvati imali poštenih i slavnih ljudi, koji 
su dušom, srcem i tielom bili za domovinu, tako da im se ne 
može ništa prigovoriti. Eno, na pr. Petra Zrinskoga! Nije li on 
i poginuo za hrvatsku domovinu, za njezinu samostalnost? Pa 
zašto se takva stranka, koja hoće državnu samostalnost hrvat- 
ske domovine, ne bi zvala po Zrinjskom? Zar i Zrinjski nije tu 
težnju izvadio iz duše hrv. naroda? - — I pravo ima ovaj naš 
prijatelj. Zato je bolje, da se stranka zove po tom, što hoće, t. j. 
po glavnoj stvari, koju zastupa i brani. Tako je u ostalom i 
drugdje po svietu, pa se po imenu koje osobe zovu samo one 
stranke, koje se bore za vladu ili za priestolje koje familije, kao 
što su na pr. u Francezkoj bili »bulanžisti« (koji su htjeli da 
vladu dobije general Boulanger (Bulanže). 

Toliko smo u kratko mislili, da je bilo potrebno kazati o 
toj stvari, da se i tu razumijemo. 


(»Hrvatske Novine«, God. 1906., Br. 11.) 


Naš politički kalejidoskop. 

»Kalejidoskop« — to vam je njekakva igračka za gledanje: 
Čovjek gleda u jednu ciev, i kadgod tu ciev malo strese, vidi drugu 
sliku. A te slike nastaju ovako: U cievi su namještena dva mala 
zrcala, ili ogledalca licem jedno k drugomu okrenuto i na jednom 
kraju jedno k drugomu pritisnuto. Medju ogledalca metne se 
njekoliko komadića stakla razne boje, ili drugih stvari, — i to 
sve, to je ciela ta mudrost. Pa ipak, kolikogod puta okreneš ili 

streseš ciev, odmah vidiš drugu sliku, i to liepu zviezdu, i 
svaki čas drugačiju. A sve to čine ona dva ogledalca od onih 
kojekakvih komadića, a mislio bi čovjek, da je u toj cievi 
Bog zna što. To vam je taj »kalejidoskop« ili »liepi vidogled« 
ili »liepi likovid«. 

Tako nješto, kao što je ta igračka, tako vam je posljednjih 
godina u našoj politici: tri, četiri i više puta u godini vidi čo- 
vjek posve drugu sliku, posve drugu situaciju ili položaj. Sjetite 
se samo malo vi, koji ste više novina čitali. Ja ću vam u 
sjećanju pomoći. 

Jedna je slika bila ova: Sjedinjenu hrvatsku opoziciju vodi 
Bresztyenszky, dično naše svećenstvo stoji uz njega kao jedan 
čovjek, a »Obzor« širi slavu o radu opozicije i kudi dan na dan 
starčevićance, koji ne će da mu ostanu dužni, pače i sami znadu 
mnogo toga proti tim »slavosrbom svih dlakah« proti Hrv. Po- 
ljodjelskoj Banci, proti Ježuvitima i t. d. Već je gotova stvar, 
da će dično svećenstvo dobiti glavnu rieč u našoj politici, samo 
da nema Franka, toga pokrštenoga Židova, toga ... Bog zna, 
što sve nije. — Druga slika: Nekdašnji urednik »Obzora« koji 
je tako liepo uzvisivao naše dično svećenstvo, uredjuje »Po- 
kret«, koji je u neprestanom boju s njegda dičnim svećenstvom, 
a svećenstvo u svojem »Hrvatstvu« u sav glas zove zagrebačke 
gradjane katolike, neka glasuju za starčevićance, samo za star- 
čevićance. — Treća slika: Pobuniše se »mladi«, digoše se djeca 
na otce. Do sada su bili zajedno, pod jednim krovom i pod 
jednom zastavom »Obzorovom«, a sad viču na »starce«, viču 
na gnjilu i neplodnu politiku. Javljaju se novi vodje: Dežman, 
Hajmerl, Mazzura — i dižu se proti starima: proti staromu Maz- 
zuri, proti Tuškanu, Harambašiću, Banjavčiću. Izgrdiše ih, štono 
rieč, na pasja kola, odčitaše im nauk, da im sav posao ne valja. 
— Za čas, evo četvrte, pete i šeste slike, kojih nisi pravo m 
vidio, a već evo nova: Mladi se vraćaju k starima, mladi i stan 
složno brane novo političko evandjelje, riečku rezoluciju. 
»Mladi« se više ne rugaju Harambašiću, ne krste ga (da pro- 
stite) pijandurom, već zajedno s njim, i s popom Zagorcem, snuju 
velike stvari. — Nova slika, ne znam, koja: Franko Potocnjak 
postao »socijalist« i »bezbožac« tako, da su ga pune katoličke 
i socijalističke novine: jedni ga hvale, drugi grde; za malo — 
Potočnjak putuje s popom Zagorcem, od popa do popa, kao da 

nije bilo ništa. — Ili evo: Gledate jedno vrieme, kako sve viče 
na Stjepana Radića, da je prodao Hrvatsku Srbiji, da je Srbin 
baš iz Srbije; gadno mu zamjeraju i njegovi prijatelji; no malo 
vrieme bilo potrajalo, čitate eto dan na dan u »N. Srbobranu«, 
da je Stjepan Radić »ćesarovac«, i kao najveći dušmanin Srbima. 
Čitate dapače, da je kod gradskih izbora u Zagrebu glasovao za 
»frankovce« proti kojima se je toliko borio. Glasovanje je kod 
izbora gradskih doduše tajno, ali to već svatko znade, da nije 
drugačije moguće, nego da St. Radić glasuje proti naprednja- 
cima i proti socijalistima, naravski za — starčevićance. 

Hoćemo li da još gledamo? — Ne ćemo, nego evo što ćemo 
kazati. Mnogi ljudi videći sve to kažu zlovoljno: Borme je to 
sve jedna komedija! Tu se ne zna, tko pije, a tko plaća. Tako 
to može trajati do vieka, pa nikad bolje ne će biti. Tu ne možeš 
nikomu vjerovati. — I tako dalje, mnogo toga govore ljudi. I 
nije čudo, ali nije ni istina, da je sve to tako. Tako sude samo 
oni, koji nemaju vremena misliti, ili koji su lieni misliti, ili 
koji gledaju samo jednu sliku. Da malo bolje pogledaju i da malo 
više misle, vidjeli bi i spoznali bi, da sve to ima svoj uzrok i 
svoj razlog; vidjeli bi, tko samo pije, a tko će plaćati. Mi ovdje 
u malom razgovoru ne možemo svega toga razlagati, a i ne 
ćemo. Biti će i za to prilike. 

A spomenuo sam to, za to, da se ne smutite, već da 
mislite i svakoj stvari tražite razlog. Onda ćete politiku razu- 
mjeti, a ne će vam se činiti samo kao gospodska komedija 
i ciganija. 

Magjari i njihova »kruna«. Čitali ste valjda, da je sva ne- 
prilika u Ugarskoj nastala odatle, što se »kruna« ne može po- 
goditi s narodom. Nisam nakanio, da vam na dugo i široko 
razlažem, što je to »kruna« i što Magjari misle i drže za tu svoju 
»krunu«. Ja to ne bih pravo ni znao, jer je ono što Magjari 
naučaju i vjeruju za svoju magjarsku »krunu« — to je teže 
razumjeti, nego Otkrivenje sv. Ivana: To vam je njekakva po- 
sebna magjarska filozofija. Toliko možemo kazati, da je u tom 
magjarskom vjerovanju glavna misao ovo: Drugo je osoba kra- 
ljeva, koja nosi »krunu« a drugo je »kruna«. No kako se Magjari 
vladaju po toj svojoj misli, vidi se najbolje po jednoj stvari, koju 
ćemo spomenuti. 

Dok »magjarski kralj«, koji je ujedno i cesar od Austrije, 
cielom svojom vojskom brani Magjare, a kao poštovani po cielom 
svietu i moćni vladar pomaže magjarskoj politici, onda je sve 
dobro, onda Magjari slave svojega »magjarskoga kralja«, za 
kojega bi se i malo znalo, kad bi bio samo magjarski kralj. Tu 
im je dakle pravo, što imadu koristi od cesarove moći i njegova 
ugleda. A kad taj moćni i ugledni cesar misli i na ostalu svoju 
državu i na ostale narode, onda eto Magjara gdje viču, da oni 
ne poznadu nikoga drugoga osim »magjarskoga« kralja, koji bi 
sve morao činiti po volji Magjarima; udri onda na sve one, koji 
se protive njihovim željama, udri po njima, da su »cesarovci«, 
da su bečke sluge, da se klanjaju Beču, da su proti slobodi ltd. 
Jednom riečju: dok je moć i ugled cesarov za Magjare, sve je 
dobro, »cesaru« se ne prigovara, onda se »cesaru« sve klanja i 
slavi ga; a čim cesar svrne okom i po ostaloj državi, onda Ma- 
gjari ne poznadu »cesara«, nego »magjarskoga kralja«, — onda 
su svi oni bečki sluge i plaćenici, koji samo i spomenu cesara. 
Ovom svojom sljeparijom zasliepili su Magjari i naše nove 
magjarone, osobito naše Srbije. 

(»Hrvatske Novine«, God. 1906., Br. 12.) 


No ni to ne će uviek tako ostati. Istina je, školana su go- 
spoda odieljena od ostaloga naroda, tako da smo mi Hrvati 
podieljeni njekako u dva tabora, u dva svieta: jedan sviet za 
sebe — to su školana gospoda, a drugi sviet — to je ostali 
narod. Jedni za druge malo znadu i malo mare. Gospoda stva- 
raju politiku, pa što stvore, — narodu mora biti pravo; gospoda 
pišu knjige, pa što napišu i ture u narod, — narod neka čita, 
neka se po tom uči, neka se toga drži. No, kako rekoh, toga sve 
to više nestaje: narod se ujedinjuje, gospoda se sve to više pri- 
bližuju narodu, puku, a puk gospodi. I tkogod ikoliko radi, da 
cieli narod, gospodu i puk, na taj način ujedini, taj čini dobro, 
jer ako igdje, istina je u ovoj stvari ona rieč sv. pisma: Svako 
carstvo, koje je u sebi razdieljeno, propasti će. Tako i narod, 
koji je u sebi razdieljen, razdieljen na gospodu i puk, — taj 
narod mora propasti. Zato je potrebno, da vam tri četiri rieči 
kažem o hrvatskom književničkom svietu. 

Od njekoga vremena razdieljeni su i hrvatski književnici u 
dva tabora: jednim kažu »stari« drugima »mladi«. Stari su go- 
spodari u družtvu, za koje ste zacielo čuli, u »Matici Hrvatskoj«, 
a mladi su pred koju godinu osnovali svoje družtvo »družtvo 
hrvatskih književnika«. Nijedan od onih, koji vode rieč u tom 
družtvu hrv. književnika, ne će da piše knjige za »Maticu 
Hrvatsku«, nego su počeli izdavati mjesečni list »Savremenik«. 
No »Matica Hrvatska« ipak izdaje i bez pomoći ovih književnika 
svake godine po 7 do 9 knjiga, tako da joj ta protivština nije 
baš velika smetnja u njezinom radu, jer medju mladima i nema 
baš mnogo takovih književnika, koji bi kadri bili napisati veću 
kakovu dobru knjigu. Veća je neprilika to, što uz »mlade« knji- 
ževnike (medju kojima ima i starijih ljudi, kako medju starima 
i mladjih) — što uz mlade književnike pristaje većina novina. 
Neprilika je to zato, što je »Matica Hrvatska« staro narodno 
druživo, koje je u cielom narodu bilo na glasu, pa je svaki pro- 
svjećeniji Hrvat držao za svoju dužnost, da bude član »Matice 
Hrvatske«. A tu su mnogo pomagale novine, koje su za »Ma- 
ticu« pisale. Jedino su starčevićanske novine bile obično proti 
»Matici«. Danas je naopako: Danas se starčevićanske novine 
priklanjaju »Matici«, a za čudo — sve rezolucionaške novine 
proti »Matici«. Dakle i tu se vidi, kako politika ima svagdje 
svoje prste. 

No za danas dosta. Drugom ću zgodom, ako Bog dade, 
razložiti, kakio je postala »Matica«, kako je postala akademija 
naša u Zagrebu i t. d. Sve je to potrebno znati, ako hoćemo da 
nam narod bude prosviećen, da bude upućen, jer samo tako 
može biti u velikim stvarima složan i jak. A na male svadje, koje 
su od danas do sutra, ne treba mnogo gledati. 

(»Hrvatske Novine«, God. 1906. Br. 13.) 


Lutorani i Kalvini. 

Nema možda djeteta, koje nije čulo ovih rieči, a ima i 
možda dosta školovanih ljudi, koji ne znadu, što je to »lutoran«, 
a što je »kalvin«, možda su kada u školi i čuli nješto o tom, ali 
su zaboravili. A vriedno je znati ii to, kako ćemo vidjeti. 

»Lutoran« i »kalvin« — to je za nas vrlo ružna rieč, to je 
kao da komu kažeš poganin ili bezbožnik. A nisu ni lutorani 
ni kalvini — nisu ni pogani, ni bezbožnici, nego su kršćani, 
ili barem hoće da su kršćani i da ih sviet drži za kršćane. 

No ipak nije isto »lutoran«, što i »kalvin«, dapače — ne- 
mojte se čuditi — lutorani sui veliki protivnici kalvinima, a kal- 
vini luteranima. 

Pa što su to lutorani i kalvini? — To su, kako rekoh, 
kršćani, ali takvi kršćani, koji ne samo da ne priznavaju pape 
rimskoga, nego naučaju, da nema sedam sv. sakramenata, nego 
samo tri: krst, pokora i »zadnja večera« (sv. Otajstvo). Ne pri- 
znavaju dakle ni svećeničkoga reda, pa je onda posve naravski, 
što se njihovi pastori (»pastiri, t. j. župnici«) žene kao i drugi 
ljudi, Naučaju još koješta, a glavna im je nauka sv. pismo ili 
evangjelje, koje svatko smije i mora pače tumačiti i razumievati 
po svojoj pameti, po svojem razumu. Kad nemaju svećenika, 
razumije se, da nemaju! ni biskupa. 

To su u malo rieči, ti lutorani i kalvini. No mnogo više bi 
rieči trebalo, kad bih htio samo u kratko razložiti, kako su na- 
stali ti lutorani i kalvini, i zašto je i samo ime njihovo kod nas 
tako mrzko. No kazat ću i to u njekoliko rieči. 

Ima već više stotina godina, što sami rimo-katolički sveće- 
nici prigovaraju koječemu, što im u rimo-katoličkoj crkvi nije 

vjerski ratovi radi toga protestantizma bili su gotovo uništili 
slavnu kraljevinu Češku i češki narod, a bilo je radi njih nemira 
i nesloge i u našoj domovini, pa zato i jest lutoransko i kalvinsko 
ime kod nas mrzko. 

A čemu sve to? — pita se čovjek. — Ne ćemo da razlažemo 
protestantsko vjerovanje, u kojem ni sami protestanti nisu baš 
ni malo složni i radi kojega se medju sobom prepiru i mrze, pa 
bi već to mogao biti dokaz, da to vjerovanje nije baš osobito 
mudro i dobro mišljeno. Drugo nam je na pameti, i to ovo: Re- 
formatori ili protestanti htjeli su da raztepu rimo-katoličku 
Crkvu i da stvore novu Crkvu, dakako bolju. Uza svu nauku, 
uza sve borbe i krvave ratove — to ne samo da im nije pošlo 
za rukom, nego su se upravo jadno i kukavno raztepli i danas 
se razteplju u svadji i neslozi. — Zašto? 

Vriedno bi bilo na to odgovoriti, jer nesloga, svadja i 
mržnja, koja se je u toj stvari pokazala i danas se još pokazuje 
medju Niemcima, koji su cielu tu stvar na svoja ledja primili, 
tolika je i takova, da je naša slavenska nesloga pravi raj prema 
njemačkom klanju radi njihovoga protestantizma. Htjeli su 
stvoriti nješto liepo, nješto veliko, novu kršćansku Crkvu lju- 
bavi i mira, — a raztepeni su i zavadjeni u mržnji kao nijedan 
narod na svietu! Bezbrojna njemačka protestantska vjerovanja 
trista su puta gora od današnjih hrvatskih programa i stranaka. 
Zato neka se nama ne rugaju. 

No o našoj političkoj i njemačkoj vjerskoj neslozi trebalo 
bi napisati posebni razgovor. 

(» Hrvatske Novine«, God. 1906., Br. 14.) 


Tko »drhće i temeljito stište stečeno blago«? 

Na drugome mjestu priobćujemo, što je zagrebačko »Hr- 
vatstvo« pisalo o govorima na sastanku H, P. S. Stranke dne 1. 
travnja o. g. Te su novine pisale, da je djelovanje pučke seljačke 
stranke pogibelj za seljački stalež, a zašto je pogibelj, toga nisu 
kazale. No po onom dodatku na koncu, gdje kažu, da ljudi 
seljačke stranke uče seljake, da im je dušmanin (krvni nepri- 
jatelj) svaki onaj, koji ne nosi seljačkoga odiela, — po tom se 



dodatku vidi, u čem popovi kod »Hrvatstva« vide pogibelj: kao 

da se boje, da će seljačka stranka pobuniti seljake proti 
»gospodi«. 

»Hrvatstvo« je već pred godinu dana ovako i još gore pi- 
salo proti seljačkoj stranci, pače i to, da je pučka seljačka 
stranka proti kralju. Ni onda, ni sada nije »Hrvatstvo« ovih 
svojih težkih rieči ( ne ću da kažem pravu rieč) — nije ih ničim 
i nikako dokazalo. Što se tiče ovih težkih rieči o kralju, najbolje 
se vidi koliko je istine u pisanju protivnika seljačke stranke, po 
tom, što jedni pišu, da je seljačka stranka proti kralju, a drugi 
zovu njezine ljude »cesarovcima« t. j. da su za cesara, a proti 
slobodi. Zato o tom ne ćemo da govorimo, nego ćemo kazati 
koju o tom: da pučka seljačka stranka »buni« seljački stalež 

proti »gospodi«, proti »svakomu«, tko ne nosi seljačkoga 
odiela. 

Ovo prigovaraju i drugi, pa se je o tom već mnogo pisalo. 
No kako je to velika stvar, ne će to biti tako brzo gotovo. Za 
sada ne ću opetovati svega onoga, što je o toj stvari već na- 
pisano, naime: kako pučka seljačka stranka hoće baš to, da 
seljake i gospodu približi, da ukloni onu pregradu i onaj jaz, 
koji sada dieli seljake od gospode. Upozorit ću samo gospodu 
kod »Hrvatstva« na ono, što su sami pisali o toj stvari. 

U broju od 26. ožujka 1906. pisalo je ^»Hrvatstvo« o pro- 
mjeni izbornoga prava u Austriji. »Hrvatstvo« je pisalo medju 
ostalim i ovo: Aristokratski veleposjed baš se upro rukama i 
nogama, da spasi svoje privilegije (povlastice, t. j. posebne go- 
spodske pravice). Svi veleposjednici . . . govorili su protiv 
osnove« (o obćem izbornom pravu); »njekoji su otvoreno po- 
bijali osnovu, drugi su se skrivali za štokakve izlike . . . Neki 
su predbacivali dinastiji nezahvalnost spram plemstva, koje da 
je svoju krv prolievalo za dinastiju, kao da je ostali narod pri 
ome skrstemh ruku u zapećku sjedio, dok je plemstvo voje- 
va °: U lstlnu P ak o bilo je prije obratno: narod je krvario, a 
nagradu je pobiralo plemstvo«. Osobito se »Hrvatstvo« oborilo 
na njekoga štajerskoga grofa Stiirgha, koji je govorio proti 
obcemu pravu glasa. »Hrv.« piše: »Ali štajerski grof je pokazao 
odvratnu (odurnu) grimasu (izkrivljeno lice) umirućega škrtca, 
koji jos u zadnjem času drhće i grčevito stište stečeno blago. . .«. 

vo je dosta. Naše su »Hrvatske Novine« odmah zabilježile 

i obećale, da će ove rieči izpisati, neka se vidi, da ne »buni« 
samo seljačka stranka, nego da znadu i te kako buniti i popovi 
kod »Hrvatstva«. 

Nije li eto »Hrvatstvo« pisalo, da je narod krvario, a nagradu 
je pobiralo plemstvo? A može li biti veće krivice pred Bogom 
i pravičnim svietom, nego što je to, da jedan krvari, a drugi po 
bire nagradu za njegovu krv? A onda, kad narod — mučenik 
traži natrag plaću za svoju krv i muku, onda gospoda p emic> 
.još u zadnjem času drhću i grčevito stišću stečeno blago!« 
Kako je stečeno to blago - to je očito: stečeno je krvlju c.eloga 

naroda. 

A što bi sad rekli oni kod »Hrvatstva« da im tko kaže, da 
je njihovo pisanje pogibeljno, da svakoga, tko ima plemićku 
diplomu, proglasuju dušmanom ostalomu narodu? 

Ljudi oko »Hrvatstva« a i ostala »gospoda« znadu vrlo do- 
bro, što rauča pučka seljačka stranka; ona nauča, da nije 
pravo, što u politici odlučuju samo oni, koji su školani i kop 
plaćaju toliko i toliko poreza, da treba dati rieč i cielomu onomu 
narodu, koji je »krvario« — a mi kažemo, da i danas krvari na 
sto i sto načina«. Pa zašto bi to bilo pogibeljno, i to bas seljač- 
komu staležu? Kad su se gospoda, školani ili bogati gradjani, 
borili s plemstvom i tražili prava i za sebe, — onda je to bilo 
u redu; a sada, kad se i za ostali narod traži rieč i pravo, - 
sad je to pogibeljno samomu tomu narodu! 

Da pravo kažemo, mi ovoga nikako ne razumijemo, pa nam 
se čini, da oni kod »Hrvatstva« i sami ne znadu pravo, što bi 
i kako bi u toj stvari. Očito se rugaju velikašima, koji brane 
svoje posebne pravice i još u zadnjem času »drhću i grčevito 
stištu stečeno blago«: protivni su tomu, da narod dodje do neci. 

Mi tu ne vidimo razloga. Mi pače kažemo, da je kud i kamo 
veća današnja krivica, kad fiškalska i židovska politika vlada 
nad narodom, nego što je bilo ono, kad je vladalo plemstvo i 
svećenstvo, pa bismo doista htjeli znati, zašto i ljudi kod »Hr- 
vatstva« brane današnju židovsko-fiškalsku politiku, a P uc u 
politiku proglasuju pogibeljnom. Nama se sve čim, da ko 
»Hrvatstva« nemaju u ovoj stvari rieči popovi, jer da imaju, om 
bi drugačije o tom sudili i pisali; popovi naime dobro znadu, 
ili bi barem morali znati, da je današnja fiškalsko-zidovska po- 



litika najveći dušmanin svemu onomu, što popovi brane i mo- 
raju braniti. 

Ako pak kod »Hrvatstva« imadu rieč popovi, pa ipak pišu 
ovako, onda pišu proti seljačkoj stranci samo iz mržnje i jada, 
i to zato, što vide, da su drugi ljudi počeli jednu dobru i pra- 
vednu stvar, a ne popovi. Oni se boje, da će izgubiti ugled i 
vodstvo u narodu, pa zato valjda i oni »još u zadnjem času drhću 
! grčevito stištu stečeno blago« svojega uglednoga položaja. 

Ako je ovako, onda je to zloća. No nikako se ne može 
dopustiti, da bi ovakova zloća prevladala i kod većine kato- 
ličkoga hrvatskoga svećenstva, a kamo li u čitavom svećen- 
stvu. Naprotiv možemo stalno očekivati, da će razbor nadvla- 
dati zloću. Hrvatsko će katoličko svećenstvo spoznati, da ne 
može imati prve rieči ni medju seljačkim, a kamo li nad cielim 
narodom, pa zato i ne će priekim okom gledati svakoga, tko 
hoće da sudjeluje u velikom poslu prosvjećenja i vodjenja na- 
roda k dobru, niti će »još u zadnjem času drhtati i grčevito sti* 
skati« u prošlosti stečeni svoj položaj. Danas ima medju naro- 
dom i za narod mnogo više posla, pa treba i mnogo više posle- 
nika. Čemu tu drhtanje i grčevito stiskanje? Ima posla za sve 
nas, koji hoćemo dobro. 

(»Hrvatski Narod«, God. 1906., Br. 15.', 


Na suncu slobode. 

Čim sam pročitao u novinama (u »Pokretu«), kako je iza- 
rani zastupnik glinskoga kotara Pribićević doveo pred glin- 
ske izbornike novoga kandidata Supilu, pa što je i kako je Šu- 
pilo tamo govorio, odlučio sam poraditi, koliko mogu, da se i u 
samom ghnskom kotaru digne glas proti sramotnoj tudjinskoj 
politici. Zato sam za narod i izbornike glinskoga kotara sastavio 
kratku uputu sa svojim podpisom, u kojoj uputi kažem na koncu 
ovo; 

»Košutovska politika, koju vodi Frano Šupilo, to je propast 
našega naroda i naše domovine. 

Sramota bi bila za naše ime i za naše pleme, da se nitko od 
vas ne digne proti ovoj nečastnoj i tudjinskoj politici. 

12 

Zato, ako vas ima petorica, u kojima ima kap djedovske 
krvi i kojima je sveto materino mlieko, ustanite, složite se i 
postavite proti Franu Šupili svojega predloženika, koji će ustati 
proti ovoj sramotnoj košutovskoj politici. 

Ne bojte se. Neka vas ne bude više od deset moći ćete reći, 

da ste ostali čista obraza. 

Neka magjaronski poslanik Frano Šupilo ne uzmogne reći, 
da je cieli glinski kotar pao pred njim na koljena, i nitko da se 
nije usudio pomoliti pred njim glavu. 

Dogovarajte se i sporazumite s izbornicima iz susjednoga 
kotara petrinjskoga, koji pristaju uz hrvatsku pučku seljačku 
stranku. Oni će vas o svem još više uputiti, a doći će vam u 
pomoć i drugi susjedni prijatelji, koji još ne pokloniše koljena i 
ne izgubiše srca pred novom našom sramotom i nesrećom 
pred hrvatskim i srbskim košutovcima. 

A doći ću k vama i ja, da vam sve ovo još podpunije u oči 
kažem, pa da za svaku upitate i tražite dokaz. Ja sam na bilježi 
za svaku ovu rieč, jer je sve ovo istina.« 

I ja sam zbilja krenuo u glinski kotar s prijateljem Stjepa- 
nom Šimunovićem, članom glavnog odbora H. P. S. S. i s dva 
povjerenika, Sigurom i Mandićem. Svi su ovi iz susjednoga pe- 
trinjskoga kotara. Došli smo u Kraljevčane, pa kad se okupilo 
nješto ljudi, eto dva gospodina medju narod, koji stadoše u sav 
glas vikati: Ljudi, ne s'ušajte! To vam je onaj Radić, koji je 
srbsku crkvu u Zagrebi omazao drekom. Ja još ne bijah ni usta 
otvorio narodu. Ova gospoda viču, eto trećega, koji pristupi 
k meni, kaza mi, da je obćinski bilježnik, pa da — razpušta 
skupštinu, jer nije prijavljena. Ja mu rekoh, da se u vrieme raz- 
pisanih : zbora dogovori izbornika ne moraju po zakonu prijav- 
ljivati, no on tvrdi protivno. Nije htio popustiti, dok ne podjosmo 
u obćinski ured i ne pogledasmo u zakon. Putem govorah tomu 
gospodinu, koji se je držao ljutilo neprijateljski, da ovako ne 
ćemo doći do slobode, pa mi se činilo, da još nije posve po- 
kvaren, te da nije izgubio stida pred poštenim čovjekom. Do- 
djosmo opet zajedno medju ljude. Tu ona dvojica gospode viču 
u sav glas kao prije, a priključio im se i treći, domaći trgovac 
Miočionović. A ona druga dvojica bijahu dva učitelja (jedan 
Živković, a drugomu sam ime zaboravio) — oba Srbiji. Viču i 
dalje onu laž o dreku na srbskoj crkvi u Zagrebu. Pristupi v 

Magjarima. U kratko rečeno, mi znamo tko je Šupilo, a tko 
Radić. Vaša politika, dok je protiv rezoluoionaša, služi Beču, a 
takove politike mi ne trebamo. 

Za toga govora spaljen je jedan primjerak Radićevog pam- 
fleta, a neki napiti čovjek približi se Radiću i udari ga. G. Ba- 
glama je odmah pred svima požalio i odsudio taj čin, kojega 
nitko ne odobrava. 

Na to izrazi dr. Radić želju, da bi narodu govorio. Kad je 
ta želja prisutnima priobćena, odvrati gostioničar g. Šterk, da 
on u svojoj gostioni ne da govoriti, već, ako hoće, neka narodu 
gdje vani govori. Na to zaoriiše povici: »Ne damo govoriti.« 
»Dolje s plaćenim Austrijancem«. »Živio Šupilo«. Iza toga se 
Radić udaljio praćen nekolicinom, da ga razljućeni narod ne 
insultira, do svojih kola.« 

Dakle, ja sam po tom govoru došao u glinski kotar, da 
narod zavedem, a oni ne zavadjaju naroda. Ja sam govorio 
narodu na stotinu i stotinu sastanaka, pa nikomu nije pao ni 
vlas s glave, a ovdje govori jedan sudac (tako ga svi zovu), i 
posiie toga dobiva njegov politički protivnik — šakom po glavi. 
To nije razdraživanje. 

No neka ne misle naši čitaoci, da ću ja štogod razlozima 
dokazivati ovoj našoj gospodi, koja hvale novu zoru slobode, 
kad se dokazuje šakama. To nisam htio ni u Maji, pa nije istina, 
da sam »na to izrazio želju, da govorim«. Ja sam se odmah, 
čim je onaj sudac svršio svoj govor, — priklonio k njemu i 
rekao mu od prilike ovako: »Gospodine, Vi ste mene ovdje 
oštro i nepravedno napali, prije nego što sam usta otvorio; ja 
Vas molim kao poštena protivnika, da ove ljude, koji su slušali 
Vas, umolite, da slušaju časak mene. Ja Vas to ne molim samo 
kao Hrvat Hrvata, kojima je jednako do slobode, nego to držim 
stvarju osobne Vaše časti«. — G. Baglama mi je na to odgo- 
vorio, da je ovdje gospodar krčmar, a nijednom riečju nije po- 
kušao, da me ljudi saslušaju. Ja bih to bio učinio sam, da još 
za vrieme našega razgovora nije doletio onaj čovjek, udario me 
i strjelovito se izgubio. Onda sam mahnuo rukom prema sudcu 
i kazao: Meni je Vaše slobode dosta. 

Ja mislim da naši pristaše i čitaoci jasno već vide, gdje 
smo mi i kuda nas vodi nova košutovska politika. Ljudi, koji 
pristaju uz novu politiku, to su stari khuenovski nasilnici, samo 

što su još gori i bezobrazniji. Košutovska politika može se 
dičiti, da je u njezino ime i pod njezinom zaštitom i to poslie 
govora i pred licem jednoga sudca — pao prvi udarac na glavu 
političkoga protivnika opozicionalca. Toga pod Khuenom nije 
bilo. Sudci su pod Khuenom glasovali za magjarone, ali nisu 
razdraživali na kršenje zakona. Košutovci to ne odobravaju — 
oni to osudjuju — ali tim načinom dobivene mandate zadržavaju. 

Neka ne misle naši pristaše, da ćemo mi nad tim jaukati i 
kao jaganci to mimo gledati. Nipošto. Ja sam uvjeren, da će 
se i gdjekoji košutovac naći sam i goloruk pred »zavedenim« 
narodom, pa da će se pristaše drugih stranaka držati novoga 
evangjelja: Tko tebe šakom, ti njega toljagom; tko tebe kame- 
nom, ti njega željezom . . . Dakako — - mi toga ne ćemo odobra- 
vati, mi ćemo to požaliti i osuditi. 

(» Hrvatske Novine «, God. 1906., Br. 27.) 


Narodni život i politika. 

Današnja se politika tako vodi (a još će se dugo tako i vo- 
diti), da je u njoj vrlo lako poći krivim putem. Jedna od najvećih 
pogriešaka i zabluda u politici jest to, što gotovo svaka poli- 
tička stranka sve malo pomalo zaboravlja na sve one liepe 
rieči, koje se nalaze u programu, i koje obećavaju narodu svako 
dobro, — a mjesto toga bori se stranka s drugim strankama, kao 
da naroda i narodnih potreba nema. 

U jednu ruku to je i naravski, jer ljudi u svakoj stranci 
misle, da će tek onda pomoći narodu, kad nadvladaju druge 
stranke, pa kad dobiju vladu u ruke. 

No ovakvo mišljenje nije pravo i istinito. Naprotiv je istina, 
da politička stranka mora svoj rad i postupak tako udesiti, da 
bude mogla koliko toliko pomoći narodu i onda, dok još nema 
vlasti, pa se po tom najbolje može suditi, je li koja stranka po- 
trebna ili nije. Onakva politička stranka, za koju bi se moglo 
reći, da je djelovala, recimo, 30 godina, a nije došla do vlade, 
pa da nije ništa narodu koristila, — takva bi politička stranka 
bila zacielo suvišna. 

medju seljake i u njihovu stranku. Za nas je glavno to, što su 
se nastojanju i mislima naše stranke u tako kratko vrieme pri- 
bližili toliki drugi ljudi, koji našoj stranci ne pripadaju. A sve 
je to znak, da je ovakva stranka bila potrebna i da je nastala 
u horu. 

No sve su ovo doduše vrlo važne stvari, — ali ipak ima 
još mnogo i premnogo toga, što narod težko podnosi, — a ni- 
jedna mu politička stranka ne može pomoći, dok ne dodje na 
vladu, pače nije stalno, da bi mu i vlada mogla pomoći, — misle 
mnogi. I doista se mora reći, da su sve naše stranke do sada 
dosta malo pitale za narodne nevolje, za narodni život. Istina 
je, znalo se je često spomenuti, kako »dušmanin« narod tlači 
i t. d., — ali ne znamo, da je koja stranka pokušala, kako bi i 
sama pomogla narodu, umjesto da neprestano jauče i nariče. 
Nije toga bilo, nego su se stranke, kako sam na početku spo- 
menuo, medju sobom borile i natezale, kao da to i jest glavni 
politički posao. 

Naša pučka seljačka stranka nastoji, da i u toj stvari po- 
djemo korak napried. Istina je, i mi smo rodjeni u griehu naših 
otaca, pa i mi pišemo o gospodskim petlanijama, od kojih nitko 
ni sit ni debeo, — ali ipak držimo, da nam to nije sav posao, 
već nam treba gledati u prvom redu za narod, kako on živi; jer 
što će nam i pučka seljačka stranka i politika, ako sve to na- 
rodu ne pomaže. No mora se priznati, da nam je težko, jer se 
ni tu od naših starih nismo mogli ničemu naučiti. Zato. kušamo 
sami i uvjereni smo, da će biti dobro. 

Za kratko vrieme, polovicom rujna mjeseca, držat će se u 
Zagrebu druga glavna skupština naše pučke seljačke stranke. 
O čem će se na toj skupštini viećati, to je odredjeno u sjednici 
glavnoga odbora naše stranke u nedjelju 22, srpnja. A viećati 
će se medju ostalim i o narodnom životu. Razumije se, da se ne 
će moći viećati o cielom narodnom životu i o svim narodnim 
nevoljama i neprilikama. Zato je odbor izabrao tri glavne 
stvari, od kojih narod najviše pati, s kojima se može ili posve 
pomoći, ili se mogu barem kako tako ublažiti. Te tri stvari 
u narodnom životu jesu ove: postupanje oblasti s narodom, 
parnice (pravde; procesi) i treće: izseljivanje u Ameriku. 

Potrebno je, da već sada svatko, tko kani doći na našu 

“ skupstlI1U - pocne ° svemu ‘om razmišljati, razpitivati i 
Uzmogne svoju na skupštini kazati, — j er će samo 
onda biti istina, da će se na našoj skupštini čuti glas naroda A. 
nema sumnje, da će se i drugi javiti u ovim našim novinama, da 
dade o to, stvari obaviesti i upute. To će biti ozbiljan posao, 
z i ja dostojan politike, koja se zove pučka i seljačka. Od same 
svadje i prepirke s protivnicima, pa bili oni ne znam tko i ne 
znam kakvi, malo nam hasne svima, a najmanje narodu. 

(» Hrvatske Novine «. God. 1906 ., Br. 30 .) 


■v 

Sto radi hrvatski sabor ? 

Već njekoliko dana traju saborske sjednice u Zagrebu Po 
svem se vidi, to je i istina, da je to novi sabor, i to ne samo 
zato, sto stari ljudi govore sada drugačije, nego što su govorili 
P ed godinu dana. Tako na pr. stari zastupnik Tuškan čita 
izjavu da ce on i njegova stranka podupirati vladu bana Peja- 
csevicha. Sada dakle nema nikakve sumnje o tom, da je stara 

hrvatska opozicija pristala uz vladu, da je ona sada vladina 
stranka. 

n . K f , SE č °vje k sjeti, što su sve stari pravaši govorili i pisali 
proh vladi, morao bi misliti, da je sada sve drugačije, pa da će 
e to poznati i u saborskom radu, jer je sabor ono mjesto, gdje 

Sovorda 8 * mn ° g0 0n0 Zl °’ ° k ° iem > e opozicija toliko 

,. ^ J nista . ne vldimo > sto bi svjedočilo, da bi ovaj novi sabor 
-io rugacije, nego što je radio stari magjaronski sabor. Mi 

dnh Pn ! na ’ emo ’ da i e 1 vladi i njezinoj sadašnjoj stranci rieč 
t , ? a ^ St ° na ,eziku: vidimo dapače, da ta sloboda ide tako 
? °\i, a i USa 'j C1 , Sa saborske galerije mogu grditi narodne 
astupnike, koji dolje imadu viećati o dobru domovine To je 
doista njesto novo, ali se mi tomu previše ne radujemo. Uz ovu 
ovost vidimo mače sve staro, jer nova vlada iznaša pred novi 

^ Zak ° n0m - kao što !' e to činila i stara vlada, a 
_■ » Z i ak °” 1 1 baVe samo gospodskim stvarima, svi ti zakoni 
rješavaju kojekakve prepirke, 0 kojima jedna gospoda misle 

ovako, druga onako. A da bi nova vlada i novi ljudi i riecju 
naviestili koji takav zakon, kojim bi se narodu pomoglo, - 
o tom ni traga. 

Vidimo dakle, da gospodska politika cvate i u novom 
saboru. Mi ne ćemo reći, da je to zlo, što je nova vlada i novi 
sabor opet uzpostavio zakon o poroti, t. j. o tom, da novina- 
rima ne budu sudili sudci samo po kaznenom zakonu, nego će 
im suditi odbor gradjana. To je bez sumnje dobro. Ali i tu se 
vidi, da sabor više pazi na dvadesetak novinara, nego na cieli 
narod. I opet kažemo: Dobro je, što se je i to uredilo, — ali je 
zlo, što se ništa ne radi za narod. 

A kad čovjek promisli, što bi sve trebalo našemu, osobito 
seljačkomu narodu, onda tek pravo vidi, kakvim se sitnicama 
bavi novi sabor i nova vlada: onda se tek vidi, kako su naša 
gospoda daleko, daleko od naroda i kako ni najmanje ne osje- 
ćaju ništa od onoga, što narod pati ; onda se tek vidi, kolika je 
to nepravda i šteta, što u saboru nema nijednoga seljaka. 

Prosudite samo ovo: Još dan danas vriedi u Hrvatskoj ce 
sarski patent (t. j, cesarova naredba, a ne zakon, koji bi sabor 
stvorio), po kojem se je sudilo i danas se sudi ovako na pr.: 
Jedan seljak vozi se cestom, a za njim se vozi gospodin, koji 
hoće da seljaka prestigne, a seljak potjera i ne pusti gospodskih 
kola preda se. Za koji dan pošalje kotarska oblast redara 
k onomu seljaku, a redar ga nadje baš kod pluga i odvede 2 a 
pred kr. kotarskog pristava, koji ne dade čovjeku ni rieči pro- 
govoriti na svoju obranu, već ga izgrdi: »vi pijane svinje« — i 
odsudi na zatvor od osam dana! Seljak moli, da ga pusti kući, 
da spremi svoj plug, a kr. kotarski pristav viče: »Ništa! Marš! 
Vodite ga!« — I redar odvede čovjeka u zatvor na osam dana, 
a plug ostao na polju, — sve to u mjesecu svibnju, kad je naj- 
veći posao na polju, a sve za to, što je seljak doista pogriešio, 
te nije pustio preda se gospodska kola. Osam dana zatvora u 
radno vnieme, a plug na polju i k tomu psovka do »pijane 
svinje!« 

Tako se sudi po patentu, koji vriedi i danas pod novom 
vladom i novim saborom. Pustimo na stranu rezoluciju i Ma 
gjare, pa recimo: Kakva je to vlada, kakva je to vladina stran 
ka? A dodajmo slobodno i ovo: Kakva je to starčevićanska 

opozicija, koja buči i viče radi kojekakvih sitnica, — a ne vidi 
što se s narodom radi sve po cesarskom patentu. Da su starče- 
vićanci zbilja za narod, osobito za seljačtvo, kako to govore i 
pišu, — ne bi li im ljepše pristajalo, da su iznesli priedlog, neka 
se ukine taj cesarski patent, pa ako vladina stranka (rezolucio- 
naši) ne bi na to pristala, — da su onda digli bruku i galamu i 
ne prestali dotle, dok većina ne bi pristala na taj priedlog. 

Ovo je samo jedan primjer. No osim ovoga ima toliko toga, 
što bi narodna vlada mogla i morala učiniti na korist narodu, i 
to ne samo na političkom polju, nego još više na gospodarskom 
polju i na polju narodne prosvjete. 

»Ne može se sve preko noći«. Tako će ih možda tko bra- 
niti. Da, ne može se sve preko noći, ali gospodski zakoni mogu 
se preko noći stvarati, a pravdati se i psovati radi svojih osob- 
nih stvari i radi osobne mržnje to mogu gospoda i ciela tri 
dana, a sve na narodni trošak. 

No mi svejedno ne ćemo prestati, već ćemo< i dalje pokazi- 
vati prstom na griehe stare gospodske politike. Znamo mi 
dobro, da će i gospoda dati narodu koju mrvicu od onoga, što 
»ni toliko zahtievamo, pa će o tom bubnjati i zahtievati, da 
narod i za te mrvice bude njihov rob: oni će tim korteširati, a 
pred svojom će gospodskom masom trubiti, da seljačka stranka 
buni narod. 

Takav je eto rad novoga hrvatskoga sabora, a takav će 
biti sve dotle, dok u njem ne budu seljaci sami sebe zastupali. 

(»Hrvatske Novine«, God. 1906., Br. 48. ) 

Pučka politika*. 

Sto je »pučka« politika, to je za »pučku« stranku najglav- 
nije pitanje, jer je »pučka« politika osnova, na kojoj pučka 
stranka radi. 

A što je »pučka« politika, to će se najjasnije vidjeti, kad 
razložimo, što je to »gospodska« politika, jer za pravo i nema 
nego dvie politike: gospodska i pučka. 

Ova rieč: »gospodska« politika čuje se i čita već duže vre- 
mena. Ima ljudi, koji se ljute i na samu ovu rieč, a dakako još 
više na nas njekoje, koji smo ju izmislili i narodu kazali. Ova je 
rieč najviše kriva, što se pučkoj seljačkoj stranci već sada pri- 
govara, da narod »buni« proti »gospodi«. 0 svem tom bit će još 
govora, a sada pustimo rieč, pa gledajmo na stvar i recimo: 
Sto je »gospodska« politika? — Na to će odgovor 
naći svatko sam, ako prosudi ovo: 

I. Stara ili konservativna gospodska politika. 

Politika, kakvagod bila i gdjegod bila, svagda se vrti oko 
pitanja: Tko ima vlast i tko će imati vlast? Tu je ovo glavno: 
tko smije utjerivati poreze i daće, tko smije zatvoriti i pustiti, 
tko smije kazniti i pomilovati, tko smije zabraniti i dopustiti, 
jednom riečju: tko smije i može dati ili ne dati čovjeku da živi! 

Odgovor na ovo pitanje — to je ono razkršće, gdje se 
pučka politika odvaja od »gospodske« i ide svojim putem. — 
Do toga mišljenja polazimo, kad prosudimo ovo, što ćemo u 
kratko kazati: 


* Ovo je urednik »Hrvatske Misli« Stjepan Radić označio kao dio 
»Uvoda« u program Hrvatske Pučke Seljačke Stranke. 

Od starine se po svim zemljama i državama na svietu 
razlikuju tako zvana »gospoda« od ostaloga naroda ili »puka«. 
Kako je do te razlike došlo, t. j. kako su gospoda nastala, toga 
sada ne ćemo razlagati. Dosta će biti, ako kažemo, da »gos- 
poda« svagda i svagdje imadu mnogo više prava i mnogo više 
slobode, nego ostali narod. Jedno takovo pravo jest i to, da 
gospoda vode politiku i vladaju cielom državom i nad cielim 
narodom. To je glavna misao gospodske politike. 

Ta se je misao bila jedno vrieme, i tomu nije još tako 
davno, tako učvrstila, da je jedan vladar mogao kazati: »Ja 
sam država!« t. j.: ja sam jedini gospodar u državi. Tako je bilo 
u Evropi osobito u tako zvanom »srednjem vieku«, t. j. od 
500. godina po Isušu, pa tisuću godina dalje, a i poslie. Onda 
je vladar mogao cielu koju zemlju i narod u njoj predati ili 
prodati drugomu vladaru, ili pod vlast kojemu velikašu, naravski 
i ne pitajući naroda, je li to njemu pravo, ili nije. A velikaši 
su nad »svojim« narodom, t. j. nad svojim kmetovima, vladali 
posve i jedino po svojoj volji, ne pitajući nikoga i ne stara- 
jući se mnogo, je li to narodu po volji, ili nije. Vriedno je na pr. 
spomenuti, da su velikaši svoje kmetove prodavali drugim 
velikašima, crkvama ili samostanima. A s pojedinim kmetom 
smio je gospodar postupati i činiti gotovo sve, što je htio: 
mogao ga je uzeti u kakvu god svoju službu, mogao mu je 
zabraniti ženitbu itd., a naravski, da je gospodar bio svojim 
kmetovima jedini sudac, pa je mogao suditi i na smrt. 

Tako je to bilo u Evropi preko tisuću godina, a kod nas 
do pred petdeset godina. 

No mi toga sada ne spominjemo zato, da pokažemo, kako 
je to bilo strašno, kako je sva ta gospodska politika bila nečo- 
vječna, nasilna, okrutna i nepravedna, — premda je znala biti 
sve to. Naprotiv treba dodati, da je kršćanska gos- 
podska politika staru gospodsku politiku poboljšala, 
zadahnula ju novim duhom, pače joj je dala, kako ćemo još 
čuti takvih novih misli, koje su gospodskoj politici protivne. 
Ovdje samo uz put spominjemo, o čem će još biti govora, da je 
kršćanska vjera naučala, kako su svi ljudi jednaki, kako je 
bogatašima težko doći u diku nebesku itd. A sve je to moralo 
ostaviti trag i u politici, jer su u politici jedno vrieme imali 
prvu rieč baš kršćanski biskupi; Tako je kršćanska vjera učila 

vladare i velikaše, da se imadu starati i za dušu svojih poda- 
nika, da imadu biti pravedni te da će Bogu odgovarati za svoje 
vladanje; da imadu biti blagi, da imadu opraštati itd., kako 
već glase svima nama poznati kršćanski nauci. 

No uza sve ove liepe i dobre nauke gospoda su se i dalje 
držala one glavne svoje misli, na ime: Mi smo tu, da nad naro- 
dom vladamo, pa ako mu treba pomoći, mi smo tu, da mu i 
pomognemo i da se za njega postaramo. Drugim riečima: gos- 
poda su i dalje hjela svu vlast za sebe, te nisu tako rekući ni 
u snu pomišljala na to, da bi tko drugi osim njih imao pravo 
postarati se i sam za sebe po svojoj volji, a kamo li, da bi tko 
drugi osim njih imao što odredjivati i odlučivati za cieli narod 
i državu. O tom na pr. nije bilo ini govora, da bi poljodjelac 
smio ostaviti svoj posao, pa se primiti zanata, ili trgovine — 
bez dopuštenja svoga gospodara. Kažemo dakle i opet: Glavno, 
čega se je stara gospodska politika držala, bila je vlast 
nad svim i nad svima: nad zemljom i nad narodom; dalje nadzor, 
pazka, tutorstvo i skrbničtvo opet nad svakim, tako da se bez 
gospodareva dopuštenja nitko nije smio ni maknuti, a proti 
gospodskoj volji ili proti gospodskomu mišljenju ništa n i 
pomisliti. Ovo je drugo vriedno spomenuti osobito zato, 
što gospoda nisu nipošto dopuštala, da njihovi podanici vjeruju 
kakvu drugu vjeru, pa su krivovjerce progonili, svakako 
kaznili, pače ih žive u ognju palili. 

Takva je bila stara politika i onda, kad je u njoj imala 
prvu rieč kršćanska crkva, bilo rimska, bilo grčka. Ne može se 
reći, da je ova politika bila svagda krivična, jer ju je kršćanska 
vjera, kako rekosmo, u mnogom poboljšala; ali se mora kazati, 
da nije bila slobodna. 

I poradi toga, što ova politika nije davala slobode, postala 
je napokon nesnosna s dva razloga, i to prvo zato, što je bila 
na štetu gospodarstvu, jer se ljudi nisu mogli po volji i po 
najboljem svojem znanju za sebe starati; drugo zato, što je od 
po ni a tražila i to, kako imadu misliti i što imadu vjerovati, 
^ato je posve naravski, da su se proti ovakvoj politici dizali i 
digli najviše oni, ili samo oni, kojima je trebalo više s 1 o- 

o d e. Koji su to bili, vidjet će se odmah, čim u kratko razlo- 
žimo, kako je nastala — 

II. Nova »liberalna« ili prava gospodska politika. 

Proti staroj gospodskoj politici dizala su se i dižu se 
gospoda sama. 

Najprije su se počeli dizati školani ljudi, a medju 
njima najprije svećenici proti crkvenomu naučanju i proti 
crkvenoj vlasti Naravski, da su takvi ljudi bili proglašeni za 
krivovjerce, pa su njekoji kažnjeni smrću, kao na pr. češki 
rimokatolički svećenik Ivan Hus, koji je pred 500 godina 
živ spaljen. Njegova smrt uzbunila je čitav češki narod tako, 
da je radi toga došlo do dugotrajnoga rata s Niemcima. No nije 
prošlo ni sto godina od smrti Husove, javi se medju samim 
Niemcima novi krivovjerac rimokatolički redovnik Martin 
L u t h e r. Taj je bio srećniji, pa je ostao živ, jer su uz njega 
bili već i mnogi velikaši. I radi njegova naučanja došlo je do 
dugotrajnih ratova, koji su se napokon svršili time, da je velik 
dio njemačkoga i madžarskoga naroda odkazao pokornost 
rimskoj Crkvi, t. j. nastala je nova vjera protestantska (evan- 
gelička, »lutoranska« i »kalvinska«, reformirana). 

Tma ljudi, koji misle, da ove borbe i ratovi radi krivo- 
vjerstva ne spadaju u politiku. No drugi razlažu, da su baš 
ova krivovjerstva pravi početak novoga političkoga života. 
Ovi drugi imaju više pravo, jer se mora priznati, da je poslić 
ovih krivovjerstva bilo sve to manje svake pokornosti i posluš- 
nosti. Stara su gospoda počela gubiti neograničenu do sada 
svoju vlast, t. j. ono glavno, oko čega se politika vrti. To 
nije ni čudo. Kad se je moglo naći na tisuće i tisuće ljudi, koji 
su odkazali pokornost crkvenim poglavarima, koji su imali i 
veliku političku vlast, onda je očito, da gospodska vlast nije 
više bila ono, što je bila njekada. 

A istina je i to, da su i drugi školani ljudi počeli sada 
koješta slobodno naučati, što se prije nije dopuštalo. I to je 
posve naravski. Do sada su crkveni poglavari strogo na to 
pazili, što se nauča i što se u knjigama piše, a sada je naje- 
danput bilo tu mnogo školanih ljudi, koji više nisu pitali za 
crkvene poglavare, jer nisu spadali pod rimsku Crkvu. Tako je 
nastala slobodna znanost, koja je počela pitati za 
uzrok i za razlog svakoj stvari na svietu. Tako su ti novi uče- 
njaci počeli pitati i iztraživati: Zašto je čovjek čovjeku gospodar, 

pače ne samo gospodar, nego vuk? Zašto plemići imadu 
posebna prava i posebnu slobodu? Od kuda su vladari dobili 
svoju vlast? Nisu li svi ljudi po rodjenju jednaki? — i tako 
dalje. A sve su to takva pitanja, na koje se je prije toga jedva 
smjelo pomisliti, a kamo li da bi tko to ovako otvoreno pitao 
i još otvorenije odgovarao, i to onako odgovarao, kako to 
gospodi nije bilo po volji. 

I nije prošlo dugo, a svi su ikoliko školani ljudi (inteligen- 
cija) pristali uz ove »slobodoumne« misli, pače se je 
našlo i velikaša i istih vladara, koji su posve pristajali uz ove 
novotarije«. Najčudnije je to, da su njekoji vladari (na pr. 
cesar Josip II,, pa Petar Veliki, car ruski) htjeli sami naje- 
danput preokrenuti cieli sviet: htjeli su odstraniti sve stare 
uredbe, svu staru »ropotariju« i »bedastoće«. To je bilo pred 
jedno 120 godina. Po tom nije nikakvo čudo, nego naravska 
stvar, da su Francezi pred jedno 110 godina (god. 1793.) jednim 
mahom zbilja ne samo odstranili sve stare uredbe i zakone, 
uništili svu staru »ropotariju«, t. j. kojekakve gospodske pra- 
vice, nego i mnogo gospode poubijali, pače i istoga svoga kralja 
smaknuli i proglasili »narodnu vladu« ili republiku. 

Od toga vremena — t. j. od te glasovite francezke 
bune ili revolucije — zavladala je u Evropi i u Ame- 
rici druga politika. Istina je, pošto je francezki narod smaknuo 
svoga vladara, većina se je vladara tako uplašila, te su opet 
počeli pntezati uzde po propisu stare gospodske politike. To 
je bila tako zvana »reakcija« poslie revolucije: vladari su se 
sastali i jedan drugomu obećali, da će čuvati stari red, vladati, 
kako Bog zapovieda i t. d., — ali je već bilo kasno. Jedno 50 
go ina životarila je još ta stara gosp-odska politika, a sve više 
' više se je širila nova »slobodoumna« ili »1 i b e r a 1 n a« 
Politika. Svi vladari u Evropi osim ruskoga cara dali su 
redom svojim narodima ustav ili »konstituciju« t j 
proglasili su, da od sada ne će vladati sami, nego s narodom: 
naro će birati zastupnike u sabor, sabor će davati zakone, a 
v adu i činovnike, koji će po zakonu upravljati, njih će posta v- 
jati ili imenovati vladar. Malone sve stare gospodske pravice 
su ukinute, a što je glavno: seljački je narod oslobodjen izpod 

8 1 ° S J?° s e * a ke i vlasti i dan pod vlast novim »kraljevskim« 
službenicima, koji se imadu držati zakona. 

To ie eto u malo rieči ta nova gospodska politika. 

Borla a ovu politiku ulje bila baš krvava, nego da tako 
borba za oy y naiviše perom i crnilom, t. J. 

kažemo: crna ter s i i jer su ovu borbu 

pisanjem, pa onda necjU. ) bila krvava, 

“<• " - liku 

ali je ipak bila zestoKa i i J ' , doba za čovje- 

**■* 

fd “^“ie bt ntuužduo, da se potanko ražlaže. 
kod nas. z,ato ne ce c V atko i kod nas 

kakve je plodove donesla ^ $e kod nas vod i već 

“° ž , e rj d, . e ‘‘ “ S rto ,e ta nova liberalna gospodska politika, 
koph 40 «»*“• b > lje vidi razlika izmedju stare i nove 

gospodski politike, a osobito izmedju nove gospodske , puc e 
politike, nabrojit ćemo u kratko redom. 

ffl. Kojim je plodom urodila nov. ili liberalna gospodska 

politika. 

Nabrojit ćemo najprije loše plodove. ..... 

od stare n, malo, A glavna ,e^ ^ ^ ^ ^ 

gospodi uVro tako kao 1 -£ 

pravoznanci, pa pisci 1 novina gu novi nau čitelji 

sljednjih sto godina stvorilo vrlo mnog , ^ , spas tražili 

r£. 

k Š“i“— rarlroi gospodi, pade još 

1 V Uz novu gospodu pristali su ’^^^^Cde 

oni, kojima stara politika nije °^ S T na i m e znati, da su 
hove trgovačke i tvorničke poslove, ireba naim 

po staroj politici zanatnici ili majstori imali svoje družine (t. zv. 
»cehove«), koje nisu dopuštale nikakvoga napredka. 

Osim toga su razne mitnice (malte) i drugi propisi smetali 
promet. Treba znati i to, da je slobodna znanost izmislila stro- 
jeve (mašine) i otvorila tvornice (fabrike), za koje je trebalo 
na tisuće radnika. A od kuda uzeti radnika, dok se seljak nije 
smio maknuti sa gospodareve zemlje, na kojoj je bio kmet? 
Zato su tvorničari (fabrikanti) jedva dočekali oslobodjenje 
seljaka od kmetstva (tlake), pa je posve naravski, da su posve 
pristali uz novu politiku, koja je davala toliko slobode. 

I tako je politika došla u ruke ovoj novoj gospodi i novim 
bogatašima, t. j. tvorničarima ili fabrikantima i novčarima. A 
kako su tvorničari, a osobito novčari od starine zidovi, došla 
je nova politika u njekojim državama u ruke novim pravo- 
znancima (»fiškalima«) i Židovima. 

Rekosmo, da je politika došla u ruke »novim pravoznan- 
cima«. I jest, i to treba držati na umu, jer su baš ovi novi 
pravoznanci stvorili takvu politiku, koju su mogli samo oni 
razumjeti, i to ovako: 

Dok stara gospodska politika nije imala gotovo nikakvih 
zakona, jer je zakon bila volja gospodareva, — novi su politi- 
čari za kratko vrijeme stvorili bezbroj zakona, koje su povrh 
toga još vrlo naglo mienjali. Svi su ovi zakoni bili strašno učeni, 
a to znači, da su ih težko razumjeli i školani ljudi, a kamo li 
bi ih razumio neškolani narod! To je i posve naravski, jer su 
te zakone sastavljali učenjaci, koji su vrlo mnogo držali do 
svake svoje rieči, a to opet zato, jer su htjeli da u zakone 

dodju nove njihove misli o slobodi, o redu i t. d. Osim toga 

pisani su ti zakoni takvim čudnim njekakvim gospodskim i 

učenjačkim jezikom, da toga obični čovjek nikako ne može 
razumjeti. I baš ovi toliki i tako nejasni zakoni — oni su 
uzrok, da je nova politika prešla posve u gospodske ruke, 
tako da nije previše rečeno, ako se kaže, da je nova politika 
postala kao njeka tajna gospodska čarolija, koje nitko ne 
razumije. 

I tako je u glavnoj stvari ostalo sve pri starom: ostali 
narod osim gospode, t. j. puk nema ni u novoj gospodskoj politici 
nikakve rieči već zato, što prosto ništa od svega toga ne razu- 
mije. Sjetite se samo, koliko čovjek mora upravo študirati, 

. ... : ma u rieč kod izbora, ili nema? A 

** riei tobože 1 u 

Dolitici o tom ćemo za čas koju kazati. 

je politika SVe ° r r ežu im se uši, nosovi, ni jezici, ne 

ne steku noge ‘ "*«• ^ . M balina j u , pać e se n, zlocmc. 

kopa, u im se oci, ne s i - 5ovje k mora s veseljem 

više ne okivaju u gvoz ) • N drugu S e ruku mora 

priznati, da je to napredak ^ T tvonda strašnu državnu silu, 
priznati, da je bas nova polttAa stvo ^ 

kakve do našega vremen ^ današn jj stražari, pa današnje 

današnji oruzmci (žandar), orooisu — to je stvorila 

tamnice, - sve to ■*£*>£<££ ?£ £ a kad je tu, valjda 
nova gospodska polit • . nova po h- 

nije badava tn, nego da ^ La^ cielu politiku, A to je 
tika stvorila: zakone, uredbe, državu, “* * po mika ne 

ono, što treba imati na umu; na, me, da P 

može vladati bez »prisilnih mjera«. 

3 . Prigovaralo se td ^ 

ni malo bolja, ako nije gora kakogod mi stvar okre- 

naravski, jer naz svatko znat živjm0i w bareB želimo 
nuk, da sv, m, sve to V « ^ svak i dan sve to v.se, 

živjeti, a drugo to. d g P . ^ gto zna V eć i svako 
Naravski je po tom, da su notrebe kojih njekada 

diete. A kad pomislimo još na 

nije bilo, osobito na si nu vojs u {z ^ ose na tisuće milijuna 

pa na goleme m oliU ka nametnula narodu 

itd., onda nije čudo, sto j , to po bire tolike 

takove i tolike daće i poreze, te da u to im p 
novce o kojima stara politika nije ni sanjala. 

A koliko se narod pita, kad se odredjuju ne 

porezi, to svatko od nas znade, kao sto , to da država 
oprašta poreza, ako ga tko ne će d. ne nune pUMi • ^ 

4. Prigovaralo se staroj gospodskoj politic , 

što je gušila svaku slobodu. I to je istina, osobito ako se drži 
na umu, kako se je stara politika držala prema puku, o čem 
smo već govorili: puk je staroj politici i bio za to tu, da sluša, 
— dakle o kakvoj slobodi nije moglo biti ni govora, niti je komu 
padalo na pamet, da bi puk mogao imati kakvu slobodu. Što 
mi o slobodi mislimo, to ćemo već kazati. A ovdje nam je samo 
do toga, da i opet utvrdimo složnost izmedju stare i nove poli- 
tike, jer ni nova politika ne daje više slobode. Ako je stara 
politika palila na pr. krivovjerske knjige, to nova politika plieni 
i »uništuje«, dakako po posebnom zakonu, novine, pa i knjige; 
ako je stara politika sudila i kaznila ljude, što su drugačije 
mislili i drugi red htjeli, to u punoj mjeri čini i nova politika: 
kojagod misao ili rieč nije u »okviru zakona«, čovjek je za nju 
odgovoran. Zato ima danas političkih procesa, poslie kojih ljudi 
čame mjesece i godine po tamnicama. 

5. Napokon još ovo: Staroj se politici prigovaralo, što je 
priznavala pojedinim staležima posebna prava. No o tom nije 
vriedno ni govoriti, jer je i nova politika sva ta posebna prava 
takodjer priznala i priznaje ih u većini država. U Ugarskoj 
vlada liberalna stranka, pa je Ugarska jošte puna grofova, 
baruna i t. d. 

I tako se može reći, da se u glavnoj stvari nova gospodska 
politika od stare ne razlikuje: Jedna i druga daje na koncu 
konca vlast samo gospodi, a da se vlast uzdrži, služi se jedna 
i druga silom (sve po zakonu i prema potrebi), kao što jedna i 
druga prisvaja sebi neograničeno pravo gospodariti narodnom 
imovinom i sprečavati i zabranjivati nepovoljne joj čine, pače 
i misli. Temelj je jednoj i drugoj isti: misao, da su gospoda za 
vladu narodu. 

No prije nego što svršimo o novoj gospodskoj politici, 
treba da kažemo još tri njezine loše stvari, koje se imadu 
posebno prosudjivati. 

Prva je ovo: Od kad ima gospode, puk se tuži, da ga 
gospoda zametavaju, da do njega ništa ne drže i t. d. Mislio bi 
čovjek, da će se to s novom politikom promieniti, i to ponajviše 
zato, što nova politika dosta govori o puku, a onda i zato, što 
je puk, nadajući se dobru, novoj gospodi pomogao i danas joj 
pomaže do vlasti. No i tu moramo kazati, da je u toj stvari i 
gore, nego što je bilo za vlade stare politike. 


200 


201 


Kako se je stara politika držala prema puku, to smo vec 
više puta u ovom razlaganju kazali, pa se je iz našega razla- 
ganja moglo jasno razabrati, da se mi s tim ne slažemo. No mi 
staru politiku barem razumijemo u toj stvari. Stara je politika 
bila »očinska« i »pastirska«, t. j. kao što je Bog otac svim lju- 
dima, tako su gospoda otci puku, i kao što se ono kaže, da su 
vjerski poglavari »pastiri« svomu stadu, tako se je ta misao 
počela uvlačiti i u politiku: da je puk stado, a gospoda su pas- 
tiri. — Rekosmo, da ovu misao razumijemo, a razumijemo ju 
zato, jer je naravska. Doklegod bude ljudi jakih i slabih, zdravih 
i bolestnih, pametnih i bedastih, bit će i toga, da jedni dru- 
gima budu kao otci i zaštitnici. No na to će ljude uviek siliti 
ljubav, pa i d už n o s t, — ali to nikad ne može postati 
pravo: da bi tko naime komu imao pravo biti pomagač, 
zaštitnik, skrbnik, otac, pastir itd., a proti njegovoj volji! To 
ne ide, to se vidi samo po sebi. Zato su stara gospoda krivo 

radila, kad su tu misao uvukla u politiku. 

No stara su gospoda mislila barem razložno, t. j. ovako: 
Tko je čemu gospodar, treba da se za to i stara, pa su se 
stara gospoda koliko toliko brinula za svoj puk, za svoje kme- 
tove: barem toliko, da ne poginu, ili su priznavala, da im je 
dužnost starati se za puk. »Liberalci« nisu toliko razložni: om 
su sebi pridržali vlast i gospodstvo nad pukom, ali dužnosti, 
da se staraju za puk i da mu pomažu, toga »u načelu« ne pri- 
znavaju, nego neka se svatko stara sam za sebe. To nije raz- 
ložno. Kad na ime država strogo utjeruje porez, zove nas u 
vojnike, izdaje ovakve i onakve propise i naredbe, onda je 
pravo, da se država i za naše dobro pobrine. Pa to i jest jedna 
od najvećih neprilika nove liberalne politike. Liberalne vlade 
neprestano kolebaju u toj stvari: bi li pomagale puku, ili ne bi. 
Glavna im je misao: ne pomagati i ne starati se »očinski«, a 
razlog i nužda to traži. Zato kolebaju, kao i svatko, tko ne 
zna pravo, što hoće. 

Ova je stvar uzko svezana sa slobodom, o kojoj nova 
politika tako mnogo govori i po kojoj je ta politika i dobila ime 
»liberalna« politika (»Liber« znači u latinskom jeziku »slobo- 
dan«.) O toj bismo slobodi mogli napisati čitavu knjigu, kao što 
ih ima napisano na tisuće. Ali i onako se dugo zadržavamo kod 
liberalne politike, pa ćemo kazati samo ovo: Sloboda bez 



prava i pravice — to je zlo, a nije dobro. A liberalna je politika 
postavila slobodu nad svako pravo, osim nad ono, koje se nalazi 
u liberalnim zakonima, t. j. u novim zakonima, koje su stvorila 
nova gospoda. No ni najveći »liberalac« ne može kazati, da je 
u tim zakonima zapisano svačije pravo ... Za puk barem mi 
nalazimo u tim zakonima vrlo malo prava. Zato se i dogadja 
vrlo cesto, da je mnogomu čovjeku i do krvi krivo, ali po zakonu 
je pravo. Zašto? Zato, što je svakomu mnogo toga slobodno, 
pa tako onaj, tko je jači i pametniji, — taj se tom slobodom 
sluzi; a ako je tko slabiji i neukiji, — tko mu je kriv? Tko je 
kriv seljaku, što on na svoje novce ne smije brati više od 8 na 
stotinu (8%), a mnoga gospoda dobivaju dvostruko toliko 
premda zakon dopušta samo 8«/«? Krivo je to, što on ne može 
biti cuomčar nijedne rodoljubne štedionice, koja prima tudji 
novac uz 4®/o, a daje ga uz 8%. I tako dalje. 

Druga je stvar, koju su liberalna gospoda još i pogoršala, 
ovo: Mara su gospoda imala posla s narodom barem toliko, ko- 
liko dobar gospodar sa svojim blagom. Malo doduše, ali je to 
ipak njesto. Stara su gospoda znala barem govoriti: »naš puk«, 
pa i kako drugačije. No nova gospoda ne znaju ni za to. Nova su 
gospoda mnogo dalje od naroda. To je posve naravski, i to 
s dva razloga. Prvi je razlog to, što se je prosvjeta kod nove 
gospode tako raširila, da se u tom stara gospoda ne mogu 
novoj ni prispodobiti: sve je to učeno, poznaje tudje zemlje, na- 
ro e i zakone, poznaje prošlost, poznaje prirodu, novovjeke izu- 
me i t. d. A narod je ostao gotovo posvuda malo ne u istom 
neznanju i tmini. Pa je li onda čudo, da se današnja gospoda 
tako težko približuju narodu? Ta kako će? O čem će se razgo- 
varati. Gdje će početi, a gdje će nastaviti?! Njegda barem u 
tom nije bilo velike razlike, jer su gospoda osim latinskoga 
lezika i njesto o starim vremenima znala malo više od naroda, 
Pa ih barem njihovo znanje i učenost nije od naroda odbijala. 

„. „ gl i e razl °g to, što gospoda danas živu u mnogo većoj 

Čistoći, ugodnosti, udobnosti i sjajnosti, nego što su njekada 
1V,e a ‘ Fred koju stotinu godina morao je ugarski kralj uzaj- 
nuti cipele od njekakvoga Talijana, — a danas malo viši 

*7 Živ i, * * ma sve °k° sebe, kako njegda nisu imali ni 
asi banovi. Tu su liepe prostrane kuće, ulaštene stube, podovi 

ao stolovi, zidovi molovani kao crkva, voda dolazi sama u 

kuhinju, pače žubori i u najzakutnijem mjestu. A narod, osobito 
seljački, ostao je, gdje je i bio, pače je u tom danas radi siro- 
maštva još i gore: kuće tiesne, odielo slabo i trošno, čistoća 
od brige i posla zanemarena. Pa kako će onda današnji gospodin 
segnuti za seljačkom rukom, kako mu zaviriti pod zadimljeni 
krov, pod kojim se valja u neredu i tjesnoći sva njegova siro- 
tinja! Kako će seljaka pustiti k sebi u kuću, da mu onu čistoću 
osmradi i ukalja?! 

Nisu to, ljudi moji, pripoviesti ni izmišljotine, nego je to 
živa istina, koja ne dade, da se jednom vodi pučka politika. 

No još ne ćemo do nje, dok ne kažemo i treću pogrešku 
nove gospodske politike i još tri dobre njezine stvari. Sve to 
samo u kratko. 

Treća je i najveća pogreška nove gospodske politike to, što 
se zadovoljava ljupinom mjesto jezgre, obsjenom mjesto svjetla. 
Tako kažemo, jer ne ćemo reći, da se zadovoljava lažju. A 
obsjena je i više nego obsjena, kad nova politika u sav glas 
govori, da danas vlada narod, ili da se vlada po narodnoj 
volji. Vi o tom toliko znate, da bi bilo u ludo trošiti i jednu riec 
više. A znadu to još i bolje nova liberalna gospoda, — i svejedno 
su pri tom zadovoljna i tjeraju svoju politiku dalje. 

A sada da kažemo tri dobre stvari, što ih je stvorila nova 

liberalna politika. 

1. Nova je politika učinila mnogo za znanost i pro- 
svjetu: dizala je škole i davala mnogo za njihove potrebe i za 
razno učenjačko iztraživanje. Istina je, za pučku prosvjetu nije 
učinila mnogo, i to je njezin grieh, a ne pogreška. Ali već tim. 
što je dizala škole i priganjala puk u škole (premda, da se je 
razumnije radilo, toga ne bi trebalo), — učinila je mnogo te 
olakšala i nama posao. Od stare politike ne bismo toga bili 
valjda nikada doživjeli. 

2. Nova je politika upravo usavršila promet lobćenje 
po svietu. Istina je: željeznice, brzojavi, telefoni, kanali, paro- 
brodi i t. d. — tomu je početak dala znanost, no bez državne 
pomoći ne bi te stvari nikad dobile one vriednosti, koju danas 
imadu; nova je politika spoznala tu vriednost za napredak 
čovječanstva, pa se nije bojala silnih milijuna troška, nego ih 
svim mogućim načinom državnom vlašću pribavila. Da nije toga 
učinila, mnogi bi narodi jedva ikada pregorjeli silne terete, što 

su ih nove vlade na njih godine i godine tovarile i još danas 
tovare. Dakako, da ima naroda, koji od svega toga nemaju ništa, 
ili imadu pače štete, — ali mi sad govorimo u obće. 

3. Napokon je nova politika ipak uza sve svoje griehe i 
pogrieške koračila i u pravoj političkoj misli napried i olakšala 
put pučkoj politici. Premda naime i nova politika daje vlast za 
pravo samo gospodi, ipak ju daje i novoj gospodi. A nove 
gospode ima svakim danom sve to više — i tako politička vlast 
naravski i sve po malo prelazi u ruke onomu, komu jedino pri- 
pada: cielomu narodu. To je zasluga nove politike. Nova 
je politika utrla put pučkoj politici i tim, što je postavila barem 
pravilo, kojega se svuda i svagda strogo ne drži, na ime: da se 
političke stvari nemaju skrivati pred narodom, t. j. da gospoda 
ne smiju medju sobom tajno dokončati i spletkariti. A to je 
velika stvar. Kakogod se postupa danas s narodnim dohodkom, 
kakogod o tom odlučuju samo gospoda, ipak se barem u glavnom 
znade, koliko se toga ubere i kamo se potroši. I onda: Kakvigod 
bili ovdje ili ondje narodni sabori, i kolikogod se ovdje i ondje 
ne dade govoriti, — ipak se razpravlja javno, tako da to svatko 
može čuti, ipak ima mjesto, gdje pošten čovjek može kazati 
istinu, a da ga odmah ne strpaju u zatvor. 

I tako prosudivši gospodsku politiku dodjosmo do toga, da 
kažemo ono pravo, za čim idemo, naime: 


IV. Što hoće pučka politika? 

Iz onoga, što smo više puta spomenuli u ovom razlaganju, 
naime: da gospodska politika uzprkos »svome načelu« daje i 
priznaje vlast samo »gospodi«, lako je razabrati, da pučka poli- 
tika toga ne priznaje. A tomu, što je svatko mogao iz našega 
razlaganja sam razabrati, dodajemo: da pučka politika traži 
vlast za čitav narod, t. j. za puk i gospodu. 

Da samo narod ima vlast nad sobom i nad svim svojim, 
S ° ,e zajedničko, t. j. nad svojom državom, — to nije nova 
politička misao, jer tu misao priznaje i nauča i liberalna politika, 
o je ono načelo, da narod ima vrhovnu vlast, ili, kako se u 
vropi kaže: Narod je »suvere n«. 

O toj vrhovnoj narodnoj vlasti ili o narodnoj suverenosti 
napisano je na tisuće knjiga, čulo se na tisuće mišljenja. Mi, 

naravski, o svem tom ne možemo i ne ćemo razpravljati, nego 
ćemo, što se tiče drugoga svieta oko nas i učenoga mišljenja o 

toj stvari, spomenuti samo ovo: 

Ima li nad narodom vlast tko drugi osim naroda samoga, 
— to je pitanje postalo ozbiljno onda, kad su se narodi počeli 
otimati izpod gospodske vlasti na taj način, da su svoga vladara 
prosto odstranili i postavili drugoga, i to takvoga, kojemu je 
narod sam odredio rok, do kada će vladati. Sad je nastalo 
pitanje: Ima li narod to pravo? — To se je pitalo osobito zato, 
što su se vladari zvali i danas se zovu: da su om vladari »po 
milosti božjoj«, pa su njekoji to tumačili tako: da vladari imadu 
vlast od Boga, a ne od naroda. A da je zbilja tako, dokazivalo 
se i tim, što u sv. pismu kršćanskom piše: da je »svaka vlast 
od Boga, i koja jest, od Boga je«. Toga su se mišljenja držali 
mnogi, osobito katolici i katolički poglavari, pa su se zato i držali 
prema francezkoj vladi tako, kao da to nije prava vlada, a to 
zato, što Francezka nema vladara »po milosti božjoj«, nego 
ima predsjednika ili presidenta, kojega su izabrali narodni za- 
stupnici. No odkad se je pred kojih 20 godina sv. Otac rimski 
papa Leo XIII. »pomirio« s francezkom vladom, od onda i 
francezki katolici ne misle tako o toj stvari. 

Razumije se, da mi sada ne ćemo razpravljati o tom, sto 
znače one rieči, da je »svaka vlast od Boga, i koja jest, od Boga 
je«. Mogli bismo samo uz put dodati ovo: Ako je »svaka vlast 
od Boga, i koja jest, od Boga je«, — onda i ona vlast, koju ima 
i kad ju ima narod, onda je i ta od Boga, i koji god bi naro 
imao vlast, bila bi po tom i ta od Boga. No to, kako 
rekosmo, samo uz put, da od prilike samo znate, koliko bi se o 
tom dalo razpravljati. 

Razumije se i to, da mi ne možemo, pa i ne ćemo sada 
iztraživati, kako je nastalo to mišljenje, da njeki ljudi, ili nje- 
koje familije imadu kao vječno i nepovredivo pravo — vladati 
nad narodom pače i proti volji čitavoga naroda. Dosta će biti 
ako kažemo, da je to mišljenje danas prilično oboreno, a mjesto 
njega postavljena nova politička misao, koju smo već spomenuli, 
na ime: da narod ima nad sobom vrhovnu vlast, ili da je 
narod »suveren«. Vriedno je samo dodati to, da su se po ovoj 
novoj misli mnogi narodi i puci — od starine pa do danas 
borili za svoje pravo i prije, nego je ta misao izrečena i kao 

političko pravilo proglašena. To je samo dokaz, da je to 
posve naravska misao, koju shvaća svaki zdravi razum. 

No premda danas gotovo sav prosviećeni sv.iet priznaje, 
da narod ima vlast, ipak je to samo rieč, ili kako bi gospoda 
rekla: to je samo »teorija«, a u istinu, na djelu ili u praksi 
— »gospoda« i dalje imadu gotovo svu vlast. I ne samo, da 
»gospoda« imadu vlast, nego i drže da je to njihovo pravo, i 
da se to samo po sebi razumije. To je mišljenje tako razšireno 
3 učvršćeno, da u nas — a i drugdje — ljudi svoju djecu ško- 
laju za to, »da budu gospoda«. I tako se bez prestanka narod 
dieli na dvie polovine: na »gospodu« i na »puk«, na one, koji 
vladaju i zapoviedaju, 1 na one, koji se imadu pokoravati, 
slušati i zadovoljni biti sa svim, kakogod to gospoda odrede 
i urede. 

Mi i opet kažemo, da ne ćemo razlagati, kako je to 
mišljenje moglo nastati, no zato ipak kažemo ovo: Doklegod 
se bude narod dielio na gospodu i puk, dotle ne će biti pučke 
politike. 

Po ovom bi tkogod mogao bilo i na čas pomisliti, da 
pucka politika hoće da »uništi gospodu«. No to nije samo tako, 
nego tu stvar treba ovako razložiti: 

Dok bude svieta i vieka, bit će i ljudi pametnih i glupih, 
učenih i neukih, bogatih i siromašnih, jakih i slabih. A sada, 
ako su gospoda oni, koji su pametni, učeni, školani, pa možda 
i bogati i jaki, — onda će takve gospode biti do vieka. Ali 
to nisu ona gospoda, o kojoj mi toliko govorimo. Mi govorimo 
o ljudima, koji se bave politikom, a misle i u toj misli živu: da 
puk mora imati gospodara, i to »gospodu«. A da tko postane 
puku gospodar, dosta je, da ga »gospoda« uzmu medju sebe, 
aa ga priznaju za svoga te mu još dadu i vlast nad narodom. 
4o je ono, što se čuje i od ljudi iz puka: da sina školuje za 
»gospodina«. I tako, kako je njekada bilo, a i sada ima gospode 
po rodjenju, tako ima i gospode po školovanju, po izpitima: 
išao njetko u školu, položio izpite i postao — »gospodin«. 

To su ona prava »gospoda«, o kojoj govorimo: ljudi, koji 
misle, da se rodjenjem ili školanjem, ili bilo kakvim odjelenjem 
°d puka može steći i dobiti pravo, da budeš nad pukom, da 
mu budeš gospodar. 

Pučka politika ovakvoj . ^ ^ 
znaje; ona traži, da se <°^ a d k „ m . pa i proti njegovo, 

zt str«.« p ° ,mka ne prizna ’ e 

»gospode« niti ikakvih toliko ne gleda. 

No što traži pučka pol,t * «f = 1 sutia ffi 

pa se zato ne možemo nadah, da , « 'Jj. * v , asU . Napr otiv 
preksutra odreći svoje vlas i u misli) da 

treba kazati, da ^ Ž 0S P° * dok buđu ima la razloga. A 

sospoda drže da iBa 

i zbilja imadu vlast. prv i uzrok i razlog 

1. Starina, ota*,. t0 J 4lo P „ e mi e„ja, pa tako 

gospodskoj vlasti. Nis a , a ko vjerovati, da će 

„i ,o. Tko ie ,UC foZ° sve jednom uredjeno, bilo ovako .1. 

ju imati 1 sutra. Kad je sv j traje duže vremena, 

onako, - onda red ^ c ? cdne • drugima spletu, tako 

jer se sviet na to nauci, stv , u Za primjer samo 

da se jedna ne može b “ z ^;f ” do goditi, da je vladar koji 
možemo spomenuti ovo. . -u j SV e je išlo jedno 

umro, Pa -.njegovi «**-* zat^ ^ da „ 

vrieme svojim redom. Jindi- trgovci i obrtnici, pa 

gospodu i f ,.^ P f^lv"bt^vi ovi brane stari 
sluge itd., koji opet imadu svoj 

red, jer se boje, da ne izgube kruh ^ ^ 

No mnogo je v eca zapre ^ ^ nauče . Spomenuh 

mišljenje, kad se Iju i 1 e uživ j e l a u misao, da puk mora 

smo već, kako su se f ^ . . t ^ se j e V eć uživio u to, 
imati gospodara. A sl ’ uša i da se poko- 

da je stvoren samo zato, da gospode. I to je velika 

rava Svi znademo, kako se puk i boji g 

ZaP tZt 0i po°- gospoda 

* p — 

ljudima, ili da bi budale vodile pametoe 1“ * vU>l . Ta 

3 . Napokon , laliUje osnovale svoj« 

poznato je, da su mn g Pođle dajte i danas oko sebe, pa 
vlast baš na svojem imetku. Pogledajte 


207 


ćete vidjeti, tko vodi, vlada i zapovieda: onaj, tko ima. Imetak 
ima u tom osobito onda veliku vriednost, kada dugo prelazi 
od otca na sina: tako se i stvara gospodstvo i vlast, jer se 
sviet lako nauči služiti sinu, kako je služio otcu. 

Po tom se trojem najbolje vidi, što i kako treba raditi, da 
i puk s vremenom dodje do prava. Treba na ime ovo troje: 

1. Proti staroj političkoj misli: da samo gospoda imadu 
pravo vladati, treba postavljati i širiti novu političku misao, 
na ime: da vlast ima čitav narod, dakle i puk; a proti staromu 
političkomu redu i uredbama, koje gospodi dopuštaju dosta 
samovolje, treba tražiti novi politički red i nove uredbe, po 
kojima narod daje zakone, a službenici su pod pazkom ili 
pod kontrolom naroda. U jednu rieč: proti staroj gospodskoj 
politici treba postaviti cieli program pučke politike. 

2. O drugim dvjema stvarima, ne treba trošiti mnogo 
rieči, jer je i samo po sebi jasno, da puk ne će moći ništa, 
ili vrlo malo, doklegod je neuk, neprosviećen i siromašan. 
Ne treba naime dokazivati, da se čovjek nad čovjeka diže 
znanjem i imetkom, ili kako gospoda kažu: znanje i imetak 
— - to »imponuje«. Neka je gospodska vlada ne znam kako 
stara i učvršćena, — ona počinje padati onim časom, kad 
gospoda ne znadu više davati odgovora na pitanja, kad se 
pletu i motaju, kad nemaju stalne misli, koja bi im svietila, 
jednom riečju: kad nemaju znanja i kad nisu prosviećena 
toliko, da bi puk mogla i voditi, a kamo li svojim prosve- 
ćenjem zasliepiti. Jednako su kukavna gospoda, kad se već 
ne mogu »gospodski« odievati ni hraniti, nego dapače moraju 
uzimati na dug od onih, nad kojima hoće da gospoduju. 

Zato je pučkoj politici uz program prva briga, da puk 
prosvieti i da mu sačuva i poveća imetak i blagostanje. 

V. Hrvatska pučka politika. 

Ovo, što smo do sada razlagali, vriedi za pučku politiku 
svagdje na svietu. No »hrvatska pučka politika« ima i 
posebnih svojih zahtjeva, i to tri poglavita, na ime: 

1. Hrvatska pučka politika ima biti državopravna. 

2. Hrvatska pučka politika ima biti seljačka. 

3. Hrvatska pučka politika ima biti slavenska. 

Razložit ćemo posebice svaki ovaj zahtjev. 

1. Hrvatska pučka politika ima biti državopravna. Glavna 
je misao svake pučke politike to, da »gospoda« nemaju vlasti 
nad pukom. Mi smo doduše rekli, da ne ćemo razlagati, kako 
su gospoda nastala i kako su došla na misao o svojo, vlasti, 
no ipak vidimo nuždu, da u toj stvari kažemo barem ovo: 
Povjest ili historija nas uči, da su prva »gospoda« u 
svakom narodu ponajviše tudjinci. Toga sad ne ćemo 
potanje razlagati, jer je dosta i danas pogledati samo na 
»gospodu«, pa će se vidjeti, da su gospoda i danas po svem 
bliža tudjincima, nego svomu narodu. Ima naroda g je su 
gospoda tako tudjinska, da bi se gospodska politika mogla 
punim pravom nazvati tudjinska politika. . 

Pučka politika, kako rekosmo, ne priznaje »gospodu 
prava, da imadu vlast nad pukom, pa je sad svejedno, jesu i 
to domaća, ili tudja »gospoda«. A budući da danas velikim 
dielom tudja gospoda vladaju ne samo nad hrvatskim narodom, 
nego i nad hrvatskom gospodom, to je posve naravski, da 
hrvatska pučka politika ne priznaje tudjoj gospodi toga prava. 
Drugim riečima: hrvatska pučka stranka hoće, da hrvatski 
narod stvori sam svoju državu. To je rečeno i u programu 
hrvatske pučke seljačke stranke. Treba samo kazati jos 

njekoliko rieči o hrvatskoj državi. _ 

1. Kad se kaže »država«, svagda se misli zemlja (zemljište) 
ili domovina s narodom, a sve pod jednom vladom, nad kojom 
nema nitko na svietu vlasti do Boga; drugim riečima: svaka 
je država posve samostalna ili »suverena«. 

No dan današnji tako su države jedna s drugom svezane, 
da često jedna bez druge ne može ništa, pa bi čovjek rekao, 
da mnoge države po tom i nisu države, da nisu posve samo- 
stalne, jer ne mogu sve, što bi htjele. No to nije tako. Ako 
su države jedna s drugom svezane, to su one svezane 
pogodbom i ugovorom, t. j. svojom privolom, pa doklegod se 
pita za njihovu privolu, one su samostalne, makar se kako 
težko obvezale. — Na sve ovo treba da bude u današnje 
vrieme spremna i hrvatska država, jer danas kako rekosmo, 
nema takve države na svietu, koja bi radila sve, što bi htje a. 

To je trebalo dodati zato, što ima ljudi, koji misle, da 
bismo mi Hrvati mogli stvoriti takvu državu, koja bi bila 

tako samostalna i svoja, da se ne bi imala obazirati ni na 
koga na svietu. 

2. Drugo, što treba spomenuti, to je ovo: Više smo puta 
spomenuli, da je glavna misao stare gospodske politike bila 
!. a ‘ gospodstvo: imati što veću vlast, što veće 
sire i dalje gospodstvo, osobito nad tud, 'im zemljama i naro- 
dima. Uz ovu su misao na žalost pristali i mnogi naši ljudi- 
»A sto će sve spadati pod hrvatsku državu? Koje zemlie 
računate vi k hrvatskoj državi?« 

tak/LT T ° dž °, var f mo ' °^ko: Hrvatska će država sezati 
tako daleko, kako daleko bude na okupu naroda, koji će tu 

državu svojom voljom stvarati i stvoriti. Štogod i kolikogod 
naroda pristane uz hrvatsku politiku i svojom se voljom 
pn ruzi hrvatskomu narodu i domovini — to će biti hrvatska 
država. Kad ne bi bilo drugačije, mi bismo bili zadovoljni, kad 
bi narod zagrebačkoga zagorja stvorio hrvatsku državu, no 
jos ćemo se više radovati, ako se hrvatskoj misli i državi pri- 
ruzi sav narod našega plemena, kolikogod živi na okupu, 
pa bio on u Posavini, Podravini, Bosni, Istri, Dalmaciji i t d 
Sto više, mi nemamo ništa protiv toga, ako se našoj državi 
uzhtjednu pridružiti i isti Arbanasi, No o tom nema govora, 
a bismo sanjali o tom, kako ćemo hrvatskoj državi pripojiti 
Hi podložiti čitave zemlje proti volji onoga naroda, koji u toj 
zemlji živi te na taj način htjeli stvoriti »veliku« njekakvu 
Hrvatsku. 

3. Napokon treba da kažemo rieč i o »državnom pravu«, 

. h i o st arim hrvatskim zakonima i uredbama, koje su njegda 
i naši protivnici priznavali i poštivali. 

0 tom državnom pravu pala je sramotna rieč: da ne vriedi 
m lule duhana. A to nije istina. Da to »državno pravo« nije 
msta drugo nego spomen na starinu naših djedova i domovine 
naše, vriedi već po tom toliko svakomu Hrvatu, koliko 
svakomu sinu vriedi spomen na svaku starinu njegove obitelji. 

A spomen napunja dušu i daje joj snagu. Tako i hrvatsko 
državno pravo napunja svakomu Hrvatu dušu spomenom: Ja 
u nisam od danas i od jučer, nego se moj trag vuče preko 
isucu godina natrag. Državno dakle pravo drži državnu i na- 
rodnu sviest, — a bez takve sviesti nema ni naroda ni države. 

No hrvatsko državno pravo mje “fjan 

još velikim dielom stvar, ko,a . danas stop, I P 
'današnji hrvatski han i U. oAtosocn . dvresta ^ 

to ništa? A hoćemo li segnuti sa P * . urcda ba, 

„ našoj politici, eto nam pod rukama s ‘ a " nc razum i iu , 
bez kojih se ni današnji zakon. n. uredbe mkako « ^ ^ 

A mi smo kazali govoreći ono 0 Ž 0S P 0 £ 01 osobito vriedi 

u svietu tako lako ne miea,.iu . ne ruse, - .to osob ^ 

u politici, gdje se sve nadovezu,e ,edno na tog . P 
i naša politika upravo -a nadovezat. naišla™ ^ 
državno pravo, bez nj g možemo 

^u,l potš^ d”Llm £avu imamo za sviet gotov 

krSl l ‘ifo seT^tr'st^an: 

pravo i na one rodoljube, kojima »^torn 

radili onako, kako to današnja politika trazi. D g > P ž 
bi, a u tom, što su njekoji govor.h . P'f da 

nravo treba »uzpostaviti«, a drugi s 

treba opet uvesti .gospodsku, (velikašku) vl “ d " ‘ td j ( 

k Hrvatska pučka politika ima b.t. seljačka, . to s tr, 

lili- - im^r^i^a^ 

sr rt sr— 

‘"‘“ts se Hrvata seljak više razlikuje od gospod. 
nego drugdje. Drugdje na pr. nose seljaci gradsko odie , 
naši nose svoje narodno; drugdje gospoda ne govore tolik 
tud im ezikom’ i ne vladaju se i ne misle toliko tudpnski i kao 
kod nas. Zato se naša gospoda više i odvraćaju od seljaka 
nego drugdje; zato je našoj gospodi još kako tako blize ra n 
i kakav god civilizovani čovjek iz puka, — samo neka J 

baš »prosti« seljak; zato je i bilo — da rečemo sve — zato je 
i bilo gospode, koja nisu htjela da pristupe u seljačku stranku 
samo zato, što je seljačka, 

A tomu je trebalo jednom učiniti kraj! Mi puka bez 
seljaka nemamo, — nema dakle ni pučke politike bez seljaka. 
Hoćemo li dakle pučku politiku, — treba da jednim mahom 
preskočimo onaj jaz, koji dieli gospodu od seljaka, treba da 
se gospoda počnu osjećati, da su sa seljacima jedno, — trebalo 
je u jednu rieč: da od gospode i seljaka postanemo jednom 
narod. A bez seljačke politike, u kojoj je na prvome mjestu 
seljak i opet seljak, — ne bismo do toga nikada došli. 

3. Često se čuje, da mi Hrvati zato ništa ne možemo, što 
nemamo velikaša (grofova, baruna i t. d.) kao na pr. Madžari, 
koji sve mogu. I to je istina. Naši su se velikaši narodu otu- 
djili, a naša su gospoda velikom većinom nizkoga roda, te je 
mnogi današnji gospodin do jučer bio ne samo ponizan i 
pokoran, nego možda i kruha gladan. Sad vi prosudite: Što 
mogu ovi ljudi, kad se pogadjaju s madžarskim i njemačkim 
velikašima? Ništa ne mogu. Ne samo, da su i sami od naravi 
njekako plašljivi i smeteni pred tudjim bogatim i mogućim 
svietom, nego tudjinci na njih i gledaju kao na »pučane« 
(plebejce) i siromahe, koji su sretni, što su dobili službicu, i 
u vječnom strahu, da je ne izgube. 

Tako vam je to — i zato se naša politika ne može ni za 
korak pomaknuti napried: Mi nismo ništa, ili kako se u politici 
kaže: mi nismo »faktor«, s kojim bi se moralo računati. — 
A zašto nismo »faktor«? Zato, što naša gospoda nisu »faktor«. 
A gospoda nisu faktor, jer ništa ne mogu, nego se samo, i to 
možda plašljivo, mogu pozivati na zakon i na hrvatsko pravo. 

A kako bi drugačije bilo, kad bi hrvatska gospoda mogla 
reći i pokazati: »To ne tražimo mi, nego to traži stotine tisuća 
hrvatskoga naroda!«! A gdje je taj narod, — ako to nije 
hrvatski seljak?! 

Zato, hoćemo li, da se hrvatska politika pomakne i koliko 
napried, treba uputiti, prosvietiti i složiti hrvatsko seljačtvo: 
To će biti novi politički faktor. Razumije se samo po sebi, 
da time prestaje gospodska politika medju četiri zida, za koju 
narod i ne zna. 

ITT Hrvatska pučka politika ima biti slavenska. U prvi 

mah reći će jdieiko, da i« to n»jnepote1»i« i 
hrvatski seljaci žnadu malo ili ne znadu o tom * 
tn Slaveni I zbilja ih ima koji kažu, da je to Slavenstvo u 
hrvatskoj politici ili tudje maslo, ili glupa maglovita izmiš ,o- 
tirTdoJače gospode. - Je li tako, sudite po 

1.) Pučka politika ima pred očima P° rebc ^ 1 

pučko pa prema tomu ima stvarati zakone .uredbe, Kakov 
Lađu biti zakoni i kako imade biti ured,ena država - o tom 

r„ap“no bezbroj knjiga u drugih naroda. Razum., e se = 

po sebi, da su te knjige pisane po m.šljen.u . po po trebama 
onih tudjih naroda, pa se onda samo po se i r 
da se hrvatska pučka politika ne može u svem držat, t 
Miga, nego treba da drži pred očima mišljen, e i potrebe svoga, 

L ‘trenda se malo zaustavimo, te kažemo ovo. 

Politička nauka nije mudrovanje iz glave i na P arnet ' ne ^° 
politička nauka vadi iz dogadjaja i iz itvota ™ 

onaj, koji dobro pozna život narodni u sadašnjosti i prošlosti, 
tek taj može naučati i takove političke osnove snovati, ko 
ne će biti kao san. Zato je posve naravski, da ce se bolje 

razumjeti u politiku onaj, tko pozna život vise naroda a ne 

samo jednoga naroda. A budući da su slavenski nar 4 
Hrvati, Srbi, Slovenci, Bugari, Rusi, Česi i Slovaci te P 1 . 

srodni ne samo po plemenu, jeziku i P® ćudi, nego P P 
tičkoj sudbini, to je za hrvatskoga političara vec samo po 

sebi poučno, ako pozna mišljenje i život tih slavenski naroda. 

No hrvatska pučka politika ima ici dalje: n,o, m,e dosta 
da pozna život i mišljenje slavenskih naroda, nego ona treba 
da se po tome mišljenju i ravna. Zašto : a o. 

smo da o politici ima bezbroj knjiga u tudjih naroda, 
je, da ove knjige dolaze u ruke i našoj gospodi, pa se ^ naša 
gospoda po tom i ravnaju, - a bez velike brige, je li to za nas 
narod ili nije. I već se dosta puta pokazalo da mje sve za nas 
narod, što je za druge narode suho zlato. I tako je nasa po i 
tika već koji puta udarila stranputicom držeći se tudjinske 
politike. — Mi tim putem ne ćemo. Mi ćemo udariti stalnijim 
putem, naime: Mi ćemo se prije svega ogledati po našem 
hrvatskom narodu, a onda ako budemo vidjeli dosta, pogledat 

ćemo na slavenske narode, pa ako uztreba štogod presaditi 
k.^ am . a ’ stabl ° ) e > da će to više odgovarati potrebama i 
mišljenju hrvatskoga naroda, nego što bi odgovaralo nješto, 
što bismo unesli u naš narod iz tudjinskoga svieta. 

Na koncu o toj stvari treba osobito iztaknuti jedno, a to 
je ovo: Politika, kako ju vode neslavenski narodi od nas na 
Zapadu, — ta je politika vječna borba, vječna buna i vječna 
mržnja, a život uz takvu politiku — to je, rekao bi čovjek, 
pravi pakao. Ta politika pozna samo sliepe pristaše i smrtne 
neprijatelje, koje treba nadvladati i uništiti, te nješto novo 
stvoriti. Zašto je to tako, mi sad ne ćemo da iztražujemo, nego 
samo kažemo, da to nije po našoj slavenskoj naravi i ćudi. 
Po našoj ćudi i naravi mi smo više za mir, a politika je naravski 
rad i nastojanje da se staro popravi sve po malo i po moguć- 
nosti. U tom poslu mogu raditi i ljudi različitoga mišljenja, a 
ne moraju zato biti smrtni protivnici. Jednom riečju: Naša 
politika nema samo rušiti, nego i dalje graditi, a što je glavno: 
naša se politika nema hraniti mržnjom, nego ljubavlju. Zato 
je bolje, da se mi manje držimo tudjih političkih nauka, a više 
da gledamo na mišljenje i potrebe hrvatskoga i ostaloga slaven- 
skoga puka. Ono što je dobro, primit ćemo i već primismo i 
od tudjih naroda, pa i dobar dio onih misli, što su izložene u 
našem programu, — to smo naučili i od tudjinaca. No nadjemo 
i naukom i izkustvom što bolje od onoga u svojem narodu, 
mi ćemo prihvatiti ono bolje, i to tim više, što je naše. Zato 
i treba, da naša politika najprije gleda po domu i slavenskom 
rodu, a onda po svietu; zato treba da bude slavenska, 

2.) Drugi razlog, s kojega hrvatska pučka politika ima biti 
slavenska, jest to, što su Slaveni naša rodbina, naši naravski 
prijatelji i pomagači, O tom bi se dalo vrlo mnogo i liepo 
razpravljati, ali će ovdje biti dosta ovo: 

Kad je već čovjek tako stvoren, da se rado diči i uznosi 
silom, jakošću i veličinom, — onda je bez svake sumnje naj- 
ljepša i najdostojnija dika i ponos ono, kad se otac diči svojim 
sinovima, ili kad se je stari hrvatski gazda dičio svojom dru- 
žinom. A tako se i ljudi jednoga plemena i jezika rado diče: 
Nas ima toliko i toliko. Da vam je čuti Niemce, kako se oni 
diče svojim Germanima! Pa kako onda da se mi Hrvati ne 
dičimo svojom slavenskom rodbinom, koje imamo najviše! »Od 

+n i p tako stara rieč, kako je 
r tv"S a p“o “vito, čim su naši djedovi poredali 
S - ? pHauaH su = 

«... se dičili. Mi to nismo izmislili — m danas, mi ju _ 
su nam učitelji naši stari, naš Gundulić i Kacic i ^i_ ^ 
Slavensko rodbinstvo — to je svakidašnja ^ hrana 

svakoga prosviećenoga Hrvata. A pita i '' ,, • 

i snage duši našoj, odgovaramo, Daje, jer sve, sto ćov,eku s 
pogled, a osobito ono, što ljude zbližuje i 
čovjeku snage. I da Slavenstvo nema n.sta drugo, hrvat 

bi pučka politika imala biti slavenska. 

3) No ima ne samo još nješto, nego |os toga mnogo. N 

čemo se zadržavati kod toga, što i naši protrnuo, vide da 

smo mi Hrvati grana velikoga stabla slavenskoga pa da . om 

nješto do toga drže i s tim računa, u. Ne oem ‘ 
ni kod toga kolika je korist za prosv.eoena Hrvata, sto tak 
kko mož! naučiti slavenski govor, te se služ.t. slavensk o, 
knjigama, koje danas nisu više zadnje na svietu. Spomenu 
ćemo samo to, da s nama Hrvatima živi u .sto, drzav. pod 
bečkim cesarom preko dvadeset m.lpuna Slavena, pa ko 
god hrvatski političar misli, da se u toj držav. .ma sto P«™« 1 
na našu korist, mora priznati, da se to ne može dogodit, bez 
sloge svih tih Slavena. Čeha, Poljaka, Hrvata, Rusn,aka 
(Malorusa), Slovenaca, Slovaka i Srba. 

(»Hrvatska Misao«, God. IV., Ožujak 1905., Svezak 6. Str. 254.-275.) 

